
НОРМАТИВТІК СІЛТЕМЕЛЕР

Бұл диссертациялық жұмыста нормативтік құжаттарға сілтемелер қолданылған:
Қaзaқcтaн Реcпубликacының «Бiлiм турaлы» Зaңы. Зaң aктiлерiнiң жиынтығы. – Aлмaты: Әділет ақпараттық-құқықтық жүйесі., 2007 ж. https://adilet.zan.kz/kaz/docs/Z070000319
Ғылым жөніндегі ұлттық баяндама. Алматы–Астана: Қазақстан Республикасы Президентінің жанындағы Қазақстан Республикасының Ұлттық ғылым академиясы, 2024.  https://backend.qazscience.gov.kz/media/document
Білім берудің барлық деңгейінің мемлекеттік жалпыға міндетті білім беру стандарттарын бекіту туралы Қазақстан Республикасы Білім және ғылым министрінің 2018 жылғы 31 қазандағы № 604 бұйрығы. Қазақстан Республикасының Әділет министрлігінде 2018 жылғы 1 қарашада № 17669
Мектепке дейінгі тәрбие мен оқытудың, бастауыш, негізгі орта, жалпы
орта, техникалық және кәсіптік, орта білімнен кейінгі білім берудің мемлекеттік жалпыға міндетті стандарттары. Қазақстан Республикасы Оқу-ағарту министрінің 2025 жылғы 23 қаңтардағы №12 бұйрығы.
Бастауыш білім беру деңгейінің 2-4-сыныптарына арналған «Қазақ тілі» пәнінен үлгілік оқу бағдарламасы (оқыту қазақ тілінде). –Астана, 2022 http://adilet.zan.kz/kaz/docs/v1800016989.
Бастауыш білім беру деңгейінің 2-4 сыныптарға арналған «Әдебиеттік оқу» пәнінен үлгілік оқу бағдарламасы (оқыту қазақ тілінде)-Астана, 2022 жыл. https://adilet.zan.kz/kaz/docs/V1700015982 
Бастауыш білім беру деңгейінің 2-4 сыныптарға арналған «Математика» пәнінен үлгілік оқу бағдарламасы (оқыту қазақ тілінде)-Астана, 2022 жыл. https://adilet.zan.kz/kaz/docs/V1800017669 03.08.2022.





АНЫҚТАМАЛАР

Бұл диссертациялық жұмыста келесі терминдерге сәйкес анықтамалар қолданылған:
Кіші мектеп жасы – балалық шақтың танымдық әрекеті ерекше, қызығушылығы белсенді, тіпті гипербелсенді болатын кезең;
Табысты оқу – оқушының оқу-танымдық процесте резервтік мүмкіндіктерін толыққанды жұмыс жасауға дағдыландыру арқылы іске қосылатын, нәтиже беретін ерекше бір деңгей;
Нейропедагогика – мәнін заманауи нейроғылымдардың мәліметтеріне сүйенген білім мен тәрбие теориясы мен технологиясы туралы, «нейрон» (жүйке клеткасы) және «педагогика» (тәрбиелеу ғылымы) ұғымдарының бірігуінен пайда болған ғылым;
Нейродидактика – ми және жүйке жүйесі құрылымдарының қызметін зерттеу нәтижелеріне, нейроғылымға негізделген тиімді оқыту әдістерін зерттейтін педагогика және психологияның кірігуінен пайда болған жаңа ғылым саласы;     
Нейродидактика –  жоғары тиімділік деңгейдегі нәтижелерге қол жеткізу үшін білім беру кеңістігін ұйымдастырудың нейропедагогикалық принциптерін, оқу процесінің нейропедагогикалық құрылымын, білім алушы топтың ішкі психодинамикасының құрылымын, нейропедагогикалық өзара оқу әрекеттерінде бейімдеп қолданылатын әдістер мен құралдарды зерттейтін дидактикалық сала;
Педагогикалық шарттар – қатысушы субъектілердің білім беру және білім алу қызметтері іске асырылатын педагогикалық жүйедегі жағдайлардың және сол субъектілердің өмірлік әрекет ету жағдайларының жиынтығы;  
Білім беру процесі – бұл білім беру, тәрбие және жеке тұлғаны дамыту міндеттерін мемлекеттік білім беру стандарттарына сәйкес шешуге бағытталған оқу-тәрбие және өзін-өзі дамыту әрекеттерінің жиынтығы;
Жартышарлық ми асимметриясы – адамның да, жануарлардың да миының ұйымдасуының негізгі заңдылықтарының бірі. Бұл ми морфологиясында да, жартышарлық психикалық процестердегі асимметрияда да көрінеді;
Нейроғылымдар – нейрондық процестерді зерттеуге қатысатын  пәнаралық білім саласының бір бөлігі; 
Нейрондық желі – формальды нейрондар, сумматорлар және синапстар жиынтығымен құрылған, бір-бірімен әрекеттесетін немесе олардың әрекеттерін имитациялайтын жүйке жасушаларынан тұратын желі;
Нейропсихология – бұл психология мен нейроғылымды біріктіретін пәнаралық ғылыми бағыт. Нейропсихологияның мақсаты – мидың құрылымы мен қызметі психикалық процестер мен тірі жандардың мінез-құлқымен қалай байланысты екенін түсіну. Нейропсихология – психикалық процестерді ақпаратты өңдеу процестері ретінде қарастыратын ғылым. Бұл идея когнитивтік психология мен когнитивтік ғылым саласында пайда болды. Бұл психологияның ең алуан түрлі салаларының бірі, ол нейробиология, психиатрия, философия және информатика (әсіресе жасанды нейрондық желілерді әзірлеу және зерттеу саласында) зерттеулерін қамтиды.


БЕЛГІЛЕУЛЕР МЕН ҚЫСҚАРТУЛАР

ҚР – Қазақстан Республикасы
ҚРЗ – Қазақстан Республикасының Заңы
ҚРМЖМБС – Қазақстан Республикасының мемлекеттік жалпыға міндетті білім беру стандарты
ОБ – оқу бағдарламалары
БСМ –  бастауыш сынып мұғалімі
ЭТ – эксперимент тобы
БТ – бақылау тобы
ЖИ – жасанды интеллект
ОӘК – оқу-әдістемелік кешен


КІРІСПЕ

Зерттеудің көкейкестілігі. Қазақстан Республикасының білім беру жүйесіндегі маңызды міндеттердің бірі бастауыш сыныптан бастап оқушылардың қарқынды дамып жатқан қоғамдағы өзінің лайықты орнын табуына және өмір алдына қоятын мәселелерді шешуіне тірек бола алатын, өзінің танымдық мүмкіндіктерін толыққанды пайдалана алатын табысты оқу дағдыларын қалыптастыруды зерттеу қажеттілігінің болуы. 
Мектептегі бастауыш білім беру – білім беру жүйесінің ішіндегі маңызды кезең, сондықтан оқушылардың табысты оқуын қалыптастыру бастауыш білім беру саласында ғылымның жаңа жетістіктерін молынан пайдаланумен тікелей және тығыз байланысты болып саналады. Оқыту процесінің мазмұны мен табиғатына байланысты болып келетін ғылым салаларының қол жеткен жетістіктерін білім беру барысына енгізу жолдарын зерттеу арқылы табысты оқу міндетін шешудің белгілі бір деңгейдегі шешім көзін табу мүмкін болады. Бұл ретте бастауышта оқыту педагогикасына ғылыми негіз ретінде алынатын психология, нейропсихология, физиология, нейрофизиология, жас ерекшелігі және педагогикалық психология, нейродидактика, нейропедагогика салаларының жаңа жетістіктерін пайдалану күн тәртібіне қойылып отыр.
[bookmark: _Hlk225336414]Осыған байланысты білім беру мен ғылым жетістіктерін интеграциялау мәселесі барлық уақытта мемлекетіміздің тікелей назарында болып келеді. Қазақстан Республикасы «Білім туралы» Заңының 29-бабында оқу-әдістемелік және ғылыми-әдістемелік жұмысты ұйымдастыруда «білім мен ғылымды интеграциялау, оқу-тәрбие процесін қамтамасыз ету және жетілдіру, оқытудың жаңа технологияларын әзірлеу және енгізу, білім беру ұйымдарында және тиісті инфрақұрылымда педагогтердің біліктілігін арттыруды қамтамасыз ету мақсатында оқу-әдістемелік және ғылыми-әдістемелік жұмыс жүзеге асыру» қажеттігі негізделіп көрсетілген [1]. 
Бастауыш сынып оқушыларының табысты оқуын нейропедагогика негізінде қалыптастыру заманауи дидактиканың өзекті мәселесі ретінде қазіргі кезде қарқынды қолға алынып қарастырылуда. Табысты оқуды қалыптастыру мәселесін барлық тарихи кезеңдерде философ, психолог, педагогтер, сондай-ақ басқа да сала ғалымдары түрлі ғылыми тұрғыда қарастырып келеді. «Білімді ұлт» сапалы білім беру ұлттық жобасында білім сапасын арттыру мәселесі көтерілген  [2].
«Табысты болу» ұғымын философиялық тұрғыдан танудың маңызы зор екені белгілі. Философтар «табысты болу» ұғымының философиялық маңызы оның мазмұнында «тиімділік» мағынасының болуымен, ішінде «денсаулық, билік, байлық, шығармашылық-өнерпаздық» мазмұны болатын «құндылық» мағынасының болуымен анықталады деп санайды. Сократ табыстылықты адамның оған деген ішкі дүниесінің қатынасына байланысты деп таныса,  Платонның айтуынша, табысты болу деген  адами бақыттың қажетті құрамдас бөлшегі дегенді білдірсе, ал Ю.Ш.Стрелец адамның өмірлік жолындағы іс-әрекетін философиялық тұрғыдан пайымдай келе, «табысқа» жан-жақты анықтама береді [3].
Бұл ретте қазақ халқының атақты жырау-ақындарының ел ішіне таратқан  жақсы адам мен жаман адам туралы дидактикалық сарындары  да, Ыбырай Алтынсариннің, Шоқан Уәлихановтың, Абай Құнанбайұлының ағартушылық, сауаттылыққа шақыру идеялары да үлкен орын алады.
Ыбырай Алтынсариннің педагогикалық барлық дерлік шығармаларында оқушының санасына білімнің жан-жақты мазмұндылығымен, мағыналылығымен, түсініктілігімен қабылдану әдістері қолданылғаны анық байқалады [4].
[bookmark: _Hlk225335200]Ш.Ш. Уәлихановтың ағартушылық мұрасын зерттеген ғалымдардың атап көрсетуінше, ғұлама ғалым «жалпы қоғамның және оның әрбір жеке өкілінің дүниетанымының өзгеруі арқылы қоғамдық сананы өзгерту туралы тезисті негізге алған. Оның пікірінше, жаңа идеяларды енгізу арқылы әрбір адамға білім беріп, санасын өзгерту арқылы қоғам мен адамның материалдық-экономикалық жағдайын, әлеуметтік-мәдени дамуын, құндылықтық-мәндік мазмұнын және практикалық қызметін өзгертуге болады. Білім, қоғамға ағарту арқылы білімді сіңіру – Ш.Ш. Уәлихановтың ағартушылық қызметінің бастауы әрі теориялық өзегі» [5].
Абайдың ізгілікті, толық адам моделін құруға ұмтылған тұжырымды идеяларын, оның ішінде «өнерпаз, білімді болуда  дүниенің кетігіндегі өз орнын тауып, соған кірпіш болып қалану, ол үшін қайрат пен ақылды қатар жұмсауға үйрену» [6] сияқты  сарқылмас дидактикалық идеясының әлі күнге дейін басшылыққа ұстанып келе жатқанымызды ерекше атап кетуіміз керек. 
Табысты оқу – оқушының оқу-танымдық процесте резервтік мүмкіндіктерін толыққанды жұмыс жасауға дағдыландыру арқылы іске қосылатын, нәтиже беретін ерекше бір деңгей. Негізінде, табысты оқу оны құраушы әрекеттер мен операцияларды меңгеруден басталады, сол әрекеттер мен одан кіші операциялардың жиынтығы арқылы оқу-танымдық процесс жүзеге асырылып, табыс оқу нәтижесіне алып келеді. Оқушының оқу-танымдық қызметі оның өмірлік жалпы қызметінен ажырамайды, тұтас өмірлік процесінің бір құраушысы болып табылады. Бірақ табысты оқу әрекеттері мен операцияларын тұтас бір жүйе ретінде меңгеруі арқылы тұтас өміріндегі әрекеттерін сапалы деңгейге көтере алады. Табысты оқу  –мұғалімнің табысты оқытуы мен оқушының табысты оқу әрекеттерінің үйлескен жүйесінің нәтижесі. Мұғалімнің табысты оқыту мен оқушының табысты оқуы деген мәселені жете білуі, табысты оқу әдістері мен тәсілдерін терең және жан-жақты меңгеруі табысты оқудың игілікті нәтижеге жетуінің сенімді тірегі болып табылады. Табысты оқу жүйесін қалыптастыру үшін оқу процесінің тиімділігі жоғары оқыту жүйелерін қолдануға қарай бет бұруы қажет екені белгілі. Сол жаңа бағытқа байланысты оқу-танымдық әрекеттер жүйесін, әрбір кіші мектеп оқушысын өзінің даму ерекшелігі мен мүмкіндіктеріне қарай және потенциалды ақыл-ой ашатын әдістер жүйесін анықтау қажттілігі туындайды.  Сондай тиімділігі жоғары жолдың бірі ретінде нейропедагоика тәсілдері қарастырылады. 
Нейропедагогикалық тәсіл негізінде табысты оқуды қалыптастырудың жаңа жүйесі қалыптасып, оқушылар саналы білім алуының жоғары сатыдағы сапалы деңгейіне шығады. Әрбір бастауыш сынып оқушысының тұрақты түрде мұғалімнің көмегіне сүйенетіндігі белгілі. Нейропедагогика тәсілдері негізінде кіші мектеп оқушыларының табысты оқуын қалыптастыруда, мұғалім оқушының миының оң жақ және сол жақ жартышарларының мүмкіндіктерін оқу-танымдық қызметте тиімді пайдаланады.  
Қазіргі қазақстандық бастауыш мектепте мұғалімдердің, әдіскерлердің негізгі назарды тілдік-сөйлеу және талдауға аударып отырғаны белгілі. Бұл мәселе оқушылардың миының оң жақ жартышары мен сол жақ жарты шарының басты қызмет атқару ерекшелігіне байланысты білім алу барысында табысты оқу немесе нашар оқу ерекшелігін ескермейтінін көрсетеді. Ғалымдардың «Мидың сол жақ жартышарын оқыту арқылы сіз тек сол жақ жартышарды оқытасыз, ал оң жақ жартышарды оқыту арқылы сіз тұтас миды оқытасыз» деген сөздерін [7] басшылыққа алатын болсақ, оқу-танымдық қызметте оқушы миының бір ғана жартышарының дербес қызмет етуіне жол бермей, мүмкіндігінше екі жақ жартышарының өзара байланыса қызметуіне жол салуымыз керек. 
Нейропедагогикада мидың екі жақ жарты шарының  күрделі когнитивтік процестерге қатысуда стратегиялары өзара айрықша болып келеді. Олардың ішінде кейбір айырмашылықтарын атап көрсетсек, мидың сол жақ жартышар стратегиясының иелері оқу материалын оқу үшін ғана оқып, нақты практикалық мақсатты көздемейді, ал мидың оң жақ жартышар стратегиясының иелері оны қалай пайдаланатынын нақты білмесе, оқу материалын қабылдамайды. Мидың сол жақ жартышар стратегиясының иелері жеке жұмыс жасауда тиімді нәтижеге қол жеткізетін болса, оң жақ жарты шар стратегиясының иелері ұжыммен, топпен тиімді жұмыс жасайды. Мидың сол жақ жартышар стратегиясының иелері шешім қабылдауда логикаға сүйенеді, ал оң жақ жартышар стратегиясының иелері интуициясына көбірек сүйенеді. Мидың сол жақ жартышар стратегиясының иелері басқа адаммен сөйлескенде олардың не айтқанын тыңдап, тек сөзге ғана жауап береді, ал оң жақ жартышар стратегиясының иелері адамның қалай сөйлегеніне назар аудара отырады, оның эмоциясы мен көңіл-күйіне де жауап береді. Нейропедагогика тағы басқа осындай көптеген айырмашылықтарына назар аудару қажеттілігін түсіндіреді.
А.Р. Лурияның нейропсихологиялық зерттеулеріне [8] сүйене отырып, оқу-танымдық қызметті ұйымдастыруда мидың мүмкіндіктерін пайдалану жолдарын да қамту керек. Бірақ ол жұмыс нейропсихологияны тікелей педагогика саласына алып келу дегенді білдірмеуі керек. Қазіргі кезде нейропсихологиялық зерттеулердің нәтижелері, көп жағдайда, психокоррекциялық және ми қызметінде аномалиялары бар адамдарды қалпына келтіретін оқыту процесінде пайдаланылатыны белгілі.
Қазіргі кезде дені сау оқушылардың дамуына жан-жақты назар аудару керектігін өмір дамуы мен заман талаптарынан айқын көріп отырмыз. Дені сау оқушы – елді, адамзатты алға қарай, прогреске жетелейтін қуатты күш. Сондықтан ғылымның жаңа жетістіктерін оқу-танымдық процеске  тірек етіп, дәстүрлі педагогиканы нейропедагогика әдістерімен байланыстыра оқыту арқылы еліміздің  дамытушы шығармашыл тұлғаларын бастауыш деңгейден бастап қалыптастыруға жаңа көз ашуға болады. Бұл ретте нейропедагогиканың оқушының табысты оқуына негіз болатын маңызды қырлары америкалық, еуропалық, ресейлік білім беру жүйесінде орын алғанын және қазіргі уақытта жан-жақты зерттеліп жатқанын ғылыми жаңалықтар көрсетіп отырғанын атап кеткіміз келеді. 
Сара Найгель 2015 жылғы өзінің мақаласында 2009 жылы Джон Хопкинс Университетінде өткен білім беру саммитінде барлық қатысушылар нейробиология, психология және білім беру салаларының басын бір нүктеге біріктіретін пәнаралық саланы қалыптастыру қажеттілігі туындағанын бірауыздан келіскенін жазады.  Бұл мәселе оқытудың жақсы әдістерін тауып,  жақсы оқу бағдарламаларын құрауға тірек болады деп атап көрсетілген. Бірақ нейропедагогика нейробілім беруден де  әрі қарай қарыштап дамып, ғылым мен білім беру жүйелерінің түйіскен нүктесінде жаңа саланың нейродидактиканың қалыптасуына алып келді. Доктор Джуди Уиллис практикалық невролог саналы түрде педагогтік кәсіпке көшіп, мидың нейропластикалық икемделгіш қасиетін және мүмкіндіктерін оқушылардың табысты оқуын қалыптастыруда пайдалану қажет екенін, мидың осынша бай мүмкіндіктерін пайдаланбай білім беру мұғалімдер үшін де, оқушылар үшін де үлкен мүмкіндіктерді бос жіберу деп айтқанын С.Найгель атап көрсетеді [9]. 
Нейропедагогикада нейробиологияның  ғылыми жетістіктерін білім беру процесінде пайдаланудың алғышарттарын қарастырған ғалымдар А. Казлаускиене, И.Барабанова өз мақалаларында қоғамның қарқынды даму барысы мен оқушының білім алу барысындағы потенциалы арасындағы алшақтықтық жоюдың, неғұрлым тиімді шешімдерін іздеудің маңыздылығы туралы айтады. Солай дей келе, авторлар педагогика ғылымы қалай оқыту мен қалай оқу, нені оқыту туралы мәселелерді қарастырумен ғана шұғылданып жатқанда, нейробиология ғылымы баланың миы берілген жаңа білім мазмұнын қалай санасында жасақтап жатқаны туралы, жаңа білімдік ақпараттарды оқушының миы қалай сақтап, өңдеп, өзгертіп жатқаны туралы, ол білім ақпаратының оқушының жеке тұлғалық болмысын қалыптастыру мен дамытуға қаншалықты сенімді қуатты тірек болып жатқаны туралы  мәселелерді зерттеумен шұғылдануда деп атап көрсетеді. Бұл ретте нейропедагогика саласының осы екі ғылымды біртұтас ету мүмкіндігі зор сала екенін атап көрсетеді.
[bookmark: _Hlk225343514]Білім берудің нейродидактикалық қырларын ересектерді оқыту процесіне байланысты зерттеген А.А. Мальсаговтың айтуынша, нейроғылымдардың педагогикамен интеграциялануы, нейропедагогиканың қалыптасуы, нейропедагогикалық білімдердің диференциациялануы нейробілім беру процесінің практикаға енуіне  қарқын береді [10].
Кіші мектеп жасындағы оқушылардың табысты оқуы мен тәсіл ретінде көрсетілген нейропедагогиканың психологиялық, педагогикалық, нейрофизиологиялық, нейробиологиялық, нейрокибернетикалық ерекшеліктерін зерттеген еңбектерге талдау жасау нәтижесі бойынша  зерттеуші ғалымдарды төмендегідей жіктеп көрсетеміз:
[bookmark: _Hlk225345891][bookmark: _Hlk225340901]- педагогика ғылымындағы Ю.К. Бабанскийдің оқу-тәрбие процесін оңтайландыру [11], П.Я Гальпериннің ақыл-ойды кезеңдікпен қалыптастыру [12], Л.С. Выготский мен А.Н. Леонтьев тұжырымдарына сүйенген Д.Б. Эльконин [13], В.В. Давыдовтың дамыта оқыту [14], Ш.А.Амонашвилидің ізгіліктілік ынтымақтастық оқыту теорияларында [15] табысты оқуды қалыптастыру түрлі қырынан зерделенген;  
[bookmark: _Hlk225418919]- бастауыш оқыту әдістемесі саласы бойынша оқушылардың табысты оқуын қалыптастырудың жанама түрде болса да маңызды тетіктерін Р.М. Қоянбаев [16], Т.Қ. Оспанов [17], С.Рахметова [18], Ә.Е.Жұмабаева [19], Ж.Жұмабаева [20], Қ.А.Сарбасова [21], Б.А. Тұрғынбаева [22], А.С. Тортаева [23], Э.Ы. Тлеубаева [24] т.б. ғалымдар қарастырған;
[bookmark: _Hlk225416032]- нейропедагогиканың басқа ғылымдармен байланысын психология бойынша психикалық әрекеттің күрделі түрлерінің (логикалық есте сақтау, қабылдау, логикалық ойлау, ерікті зейін, түсіну, болжау, сөйлеу және т.б.)  белгі-таңбалармен (бірінші кезекте сөйлеу) реттелуі туралы Л.С. Выготский [25],  А.Р. Лурия [7,с. 203], оқу процесіндегі оқушылардың психикалық жүйке ерекшеліктері жайлы О.Л. Подлиняева [26], А.Л. Сиротюк [27], мидың жары шараралық асимметриясы және адамдардың жеке ерекшеліктері туралы Н.В. Москвина [28], А.С. Потапова [29], нейрофизиология бойынша  практикалық әдістерді  талдау туралы Карла Ханнафорд [30], нейробиологияның  ғылыми жетістіктерін білім беру процесінде пайдаланудың алғышарттарын ғалымдар А. Казлаускиене, И.Барабанова [8,с. 384] зерттеген;
- нейропедагогика саласындағы алғашқы әзірлемелерді 1990 жылдары Т.В. Ахутина [31], Н.В. Москвина [32], В.Д. Еремеева [33], Т.П. Хризман [34], т.б. дайындаған; нейропедагогиканың дамуы туралы В.Г. Степанова [35], Е.А. Леванова [36], бастауыш сынып оқушыларының ақыл-ой белсенділігін оңтайландыру бойынша Т.Кузьмина [37], В.А. Воробьева [38], Н.А. Иванова [39], Е.В. Сафронова [40], Л.И. Серов [41], ересектердің нейродидактикасы бойынша А.А. Малсагов [9,р. 5]  зерттеулер жүргізген; 
- ресейлік ғалымдар И.П. Клемантович [42], О.О. Кананчук [43], А.В. Цветков [44] т.б. нейродидактиканы мектепте, жоғары оқу орындарында оқытуда қолдану ерекшеліктерін жан-жақты зерттеген;
[bookmark: _Hlk225416319]- нейродидактикалық контент (нейрожаттығулар, нейродидактикалық ойындар, оқыту ресурстары) арқылы баланың ақыл-ойын дамыту, қажетті нәтижеге жету үшін психикалық операцияларды іске қосу және интеллектуальды қабілетті арттыру мәселесін ғалымдар Ж.А.Жұмабаева, Р.Базарбекова, А.Стамбекова, С.Нұржанова, А.Умирбекова, Ш.К [45] өз ғылыми зерттеулерінде зерделеген; 
Шетелдік зерттеушілердің нейропедагогика саласын оқушылардың табысты оқуының сенімді тірегі ретінде қарастырған еңбектерін талдау барысында бұл мәселенің қазақстандық педагогикада, оның ішінде кіші мектеп жасындағы оқушыларды оқыту жүйесінде қарастырылмағаны анықталды. 
Жоғарыда көрсетілген еңбектерге жасалған талдау кіші мектеп жасындағы оқушылардың табысты оқуын қалыптастыру мәселесінің арнайы зерттелмегенін көрсетті. Жоғарыдағы жекелеген жұмыстарда нейропедагогикалық элементтердің көріністері деп атауға болатын әдістер қарастырылғанымен, олар оқушылардың табысты оқуының нейропсихологиялық, нейрофизиологиялық қырларын арнайы зерттелмегенін  көрсетті. Атап көрсетілген мәселелер зерттеу тақырыбының өзектілігін танытып, кіші мектеп жасындағы оқушылардың табысты оқуын қалыптастыру процесін жүзеге асыруда қоғамның сұранысы мен педагогика ғылымында, оның теориялық және әдістемелік  негізделуі арасында қарама-қайшылықтар бар екендігі айқындалды:
– кіші мектеп жасындағы оқушылардың табысты оқуын қалыптастыруға қоғамның сұранысы мен оның практикада жүзеге асырылмағандығы арасында;
– кіші мектеп жасындағы оқушылардың табысты оқуын қалыптастыру қажеттілігі мен оның зерттелу деңгейінің теориялық негізделуінің жеткіліксіздігі арасында; 
– кіші мектеп жасындағы оқушылардың табысты оқуын қалыптастыруды бастауыш мектеп білім беру үдерісіне ендіру қажеттігі мен оны жүзеге асыру әдістемелік жүйесінің жасалмағандығы арасында.
[bookmark: _Hlk225336763]Айқындалған қарама-қайшылықтардың шешімін табу бізге зерттеу мәселесі кіші мектеп жасындағы оқушылардың табысты оқуын қалыптастырудың теориялық-әдіснамалық негіздерін айқындау және оның  әдістемелік жүйесін ұсынып, тәжірибеде жүзеге асыру деп анықтады. Аталған қарама-қайшылықтардан туындаған зерттеу мәселесі бізге тақырыпты «Нейропедагогика тәсілі арқылы кіші мектеп жасындағы оқушылардың табысты оқуын қалыптастыру» деп таңдауға негіз болды.
Зерттеу нысаны: бастауыш мектептің оқу-тәрбие процесі. 
Зерттеу пәні: нейропедагогика тәсілі арқылы кіші мектеп жасындағы оқушылардың табысты оқуын қалыптастыру әдістемесі.
Зерттеу мақсаты: нейропедагогика тәсілі арқылы кіші мектеп жасындағы оқушылардың табысты оқуын қалыптастыруды теориялық-әдіснамалық тұрғыда негіздеу және әдістемесін жасау, оның тиімділігін тәжірибелік-эксперимент жұмысы арқылы дәлелдеу.
Зерттеу міндеттері
1) нейропедагогика тәсілі арқылы кіші мектеп жасындағы оқушылардың табысты оқуын қалыптастырудың теориялық-әдіснамалық негіздерін айқындау;
2) нейропедагогикалық жаттығулар мен техникаларды кіші мектеп жасындағы оқушылардың табысты оқуын қалыптастырудың қолданбалы әдістері  ретінде сипаттау; 
[bookmark: _Hlk224819955]3) нейропедагогика тәсілі арқылы кіші мектеп жасындағы оқушылардың табысты оқуын қалыптастырудың педагогикалық шарттарын анықтау;
[bookmark: _Hlk224827186]4) нейропедагогика тәсілі арқылы кіші мектеп жасындағы оқушылардың табысты оқуын қалыптастырудың құрылымдық-мазмұндық моделін жасау;
5) нейропедагогика тәсілі арқылы кіші мектеп жасындағы оқушылардың табысты оқуын қалыптастырудың әдістемесін жасау, оның тиімділігін тәжірибелік-эксперименттен  тексеруден өткізу. 
Зерттеудің ғылыми болжамы: егер зерттеу мәселесінің теориялық-әдіснамалық негіздері нейропсихологиялық, нейрофизиологиялық, нейродидактикалық тұрғыдан айқындалып, «табысты оқу» ұғымының мәні  әлеуметтік-педагогикалық категория ретінде нақтыланса, нейропедагогика тәсілі арқылы кіші мектеп жасындағы оқушылардың табысты оқуын қалыптастырудың құрылымдық-мазмұндық моделі мен әдістемелік жүйесі дайындалып, жүзеге асырылса, онда оқушылардың қабылдау, зейін, қозғалыс пен әрекет, есте сақтау мен жадысы, ойлау мен сөйлеуі, мидың екі жарты шар болып ұйымдасуы мен эмоциялық-тұлғалық аяға байланысты табысты оқу мүмкіндіктері кеңейеді, өйткені оқушылардың табысты оқуын қалыптастыру нейропедагогикалық жаттығулар мен техникалар жүйесін қолдану процесінде жүзеге асырылады. 
Зерттеу көздеріне Қазақстан Республикасы Білім туралы Заңы, ҚР Оқу-ағарту министрлігінің әр жылдардағы заңдық, нормативтік-әдістемелік құжаттары, зерттеу тақырыбына қатысты философиялық, педагогикалық, нейропедагогикалық, психологиялық, нейропсихологиялық, физиологиялық, нейрофизиологиялық, нейродидактикалық, психодидактикалық салалар бойынша отандық және шетелдік ғалымдардың зерттеулері және монографиялары мен ғылыми мақалалары, тәжірибелік ұсыныстары, ғылыми тақырыптағы мерзімді басылымдар, интернет ресурстар, диссертанттың дербес педагогикалық және ғылыми-зерттеу тәжірибесі алынды. 
Зерттеудің негізгі кезеңдері.  Зерттеу жұмысының бірінші кезеңінде (2022-2023 жылдар) – нейропедагогика саласының түрлі мәселелерін зерттеген еңбектерге талдау жүргізілді, нейропсихологиялық, нейрофизиологиялық, нейродидактикалық зерттеулерді талдау барысында нейропедагогика тәсілі негізінде табысты оқуды қалыптастыруға қатысты ұғымдар мен түсініктер нақтыланды, теориялық-әдіснамалық негіздері жүйеленді. Зерттеудің өзектілігі мен зерттеу аясы нақтыланды, диссертациялық зерттеудің мақсаты мен міндеттері белгіленіп, болжамы мен зерттеу жұмысымыздың ғылыми аппараттары анықталды, нейропедагогика тәсілі негізінде тәбысты оқуды қалыптастыру нейропедагогика тәсілі негізінде табысты оқуды қалыптастыру әдістері жүйеленді. Зерттеу нәтижелері бойынша баспаларға мақалалар жарияланды.
Зерттеу жұмысының екінші кезеңінде (2023-2024 жылдар) – зерттеу жұмысының ғылыми болжамы нақтыланды, теориялық негіздерге сүйеніп, практикалық , эксперименталдық зерттеудің өзіндік мақсаты мен міндеттері белгіленді,  нейропедагогика тәсілі негізінде кіші мектеп оқушыларының табысты оқуын қалыптастыру әдістемесінің моделі жасақталынды, тәжірибелік жұмыстың анықтау кезеңіне,  оқыту-қалыптастыру және бақылау кезеңдерінің  мақсаты мен міндеттері, мазмұндары және әр кезеңге қажетті эксперименталдық материалдар жинақталды, эксперимент ұйымдастырылып өткізілді. Зерттеу нәтижелері бойынша конференцияларда, семинарларда баяндамалар оқылып, мақалалар жарияланды.
Зерттеу жұмысының үшінші кезеңінде (2024-2025 жылдар) –  диссертациялық зерттеу жұмысын қорытындылау, жинақтау, түйіндеу жұмыстары жүргізілді. Тәжірибелік-эксперимент жұмысының бақылау кезеңінің нәтижелеріне сүйене отырып, нейропедагогика тәсілі негізінде кіші мектеп жасындағы оқушылардың табысты оқуын қалыптастыру әдістемесінің моделінің тиімділігі анықталды, зерттеу жұмысы бойынша қорытындылар жасалып, тұтас диссертация мәтіні рәсімделді.
Зерттеу әдістері
-теориялық әдістер: ғылыми-педагогикалық, психологиялық және әдістемелік әдебиеттерді талдау, жүйелеу, контент-талдау, салыстырмалы талдау, нақтылау, модельдеу;
-эмпирикалық әдістер: педагогикалық бақылау, сауалнама, тест, тәжірибелік-эксперимент жұмысы, алынған деректерді математикалық- статистикалық өңдеу және нәтижелерді интерпретациялау.
Зерттеудің теориялық-әдіснамалық негіздері: жүйе теориясы, нейропедагогика теориясы, нейропсихология теориясы, нейрофизиология теориясы, нейробиология теориясы, нейрокибернетика, педагогикалық психология, нейродидактика теориясы, жеке тұлға теориясы, педагогика, дидактика, тәрбие теориясы, іс-әрекет теориясы, оқытудың инновациялық педагогикалық технологиялары теориясы. 
Зерттеудің базасы: Алматы қаласындағы Ыбырай Алтынсарин атындағы №159  гимназия және Шоқан Уалиханов атындағы №12 гимназия.  
Зерттеудің ғылыми жаңалығы және теориялық мәнділігі
1) нейропедагогика тәсілі арқылы кіші мектеп жасындағы оқушылардың табысты оқуын қалыптастырудың теориялық-әдіснамалық негіздері айқындалды;
2) нейропедагогикалық жаттығулар мен техникалар   кіші мектеп жасындағы оқушылардың табысты оқуын қалыптастырудың қолданбалы әдістері  ретінде сипатталды; 
3) нейропедагогика тәсілі арқылы кіші мектеп жасындағы оқушылардың табысты оқуын қалыптастырудың педагогикалық шарттарын анықталды;
4) нейропедагогика тәсілі арқылы кіші мектеп жасындағы оқушылардың табысты оқуын қалыптастырудың құрылымдық-мазмұндық моделі жасалды;
5) нейропедагогика тәсілі арқылы кіші мектеп жасындағы оқушылардың табысты оқуын қалыптастырудың әдістемелік жүйесі  жасалды.
Зерттеудің практикалық маңыздылығы: Нейропедагогика тәсілі арқылы кіші мектеп жасындағы оқушылардың табысты оқуын қалыптастыруға арналған «Кіші мектеп жасындағы оқушылардың табысты оқуын қалыптастыруға арналған нейропедагогикалық жаттығулар мен техникалары кешені» оқу-әдістемелік құралы дайындалды. Зерттеу барысында алынған нәтижелер мен жасалған нақты ғылыми-әдістемелік ұсыныстарды, зерттеу материалдарын жалпы білім беретін мектептердің бастауыш сатысында, жоғары оқу орындарындағы болашақ педагогтерді кәсіби даярлауда, педагог мамандардың кәсіби даму ұлттық орталықтарында, басқа да педагог қызметкерлердің біліктілікті арттыру жүйесінде пайдалануға болады. Зерттеу нәтижелерін педагогикалық жоғары оқу орындарының оқытушылары, білім алушылары, бастауыш сынып мұғалімдері пайдалана алады. 
Қорғауға ұсынылатын қағидалар
1.Кіші мектеп жасындағы оқушылардың табысты оқуын қалыптастырудың теориялық-әдіснамалық негіздері білім философиясы, қазіргі заманғы нейропедагогика, нейродидактика және А.Р. Лурияның мидың үш нейропсихологиялық блогы туралы ілімімен интеграцияланады. Сонымен қатар бұл процесс ұлттық ағартушылар Ы. Алтынсарин, А. Құнанбайұлы, М. Жұмабаев, Ж. Аймауытұлы мен қазақ халқының дәстүрлі бала тәрбиесіндегі ми мен есті дамытуға қатысты нейропсихологиялық пайымдауларымен сабақтаса отырып, «табысты оқудың» теориялық тұғырын құрайды.
[bookmark: _Hlk230103609]2. Он топтамадан тұратын нейропедагогикалық жаттығулар мен техникалар кешені кіші мектеп жасындағы оқушылардың табысты оқуын қалыптастырудың негізгі қолданбалы әдістері мен тетіктері болып табылады. Оқушылардың қабылдау, зейін, есте сақтау (зәд), ойлау, сөйлеу процестерін, ми жартышарларының өзара байланысын дамытуға бағытталған бұл жаттығулар, ұлттық шешендік өрнектермен үйлестірілген жағдайда баланың психосоматикалық тепе-теңдігін оңтайландырып, табысты оқудың мотивациялық, когнитивтік, іс-әрекеттік компоненттерін іске қосады.
3.Нейропедагогика тәсілі арқылы табысты оқуды ұйымдастырудың негізгі педагогикалық шарттары – дәстүрлі оқытудағыдай тек сол жақ жартышарға күш түсірмей, оң жақ жартышардың әлеуетін теңдей белсендіру, оқушылардың функционалдық асимметрия ерекшеліктерін («солақай», «оңқай»), ақпаратты қабылдаудың когнитивті типтерін (аудиал, визуал, кинестетик) және К. Ханнафорд бойынша үстем профильдерін ескеру болып табылады. Осы ерекшеліктер негізінде әзірленген индикаторлар кестесі оқу процесін оңтайлы басқарудың негізі ретінде қызмет етеді.
4.Нейропедагогика тәсіліне негізделген кіші мектеп оқушыларының табысты оқуын қалыптастырудың құрылымдық-мазмұндық моделі әлеуметтік, ғылыми, білімдік, гуманистік және денсаулық сақтау факторларының өзара байланысынан тұратын біртұтас жүйе болып табылады. Бұл модель табысты оқудың ішкі құрылымын (мотивациялық, когнитивтік, іс-әрекеттік компоненттерін) заманауи нейропедагогикалық талаптарға сай мақсатты түрде дамытуды қамтамасыз етеді.
5.Кіші мектеп жасындағы оқушылардың табысты оқуын қалыптастырудың нейропедагогикалық және нейродидактикалық тәсілдерге негізделген әдістемесі мен оны іске асыру технологиясы  бастауыш сыныптардағы білім беру сапасын арттырудың тиімді құралы боп табылады. Оның нәтижелілігі тәжірибелік-эксперимент жұмыстары арқылы дәлелденіп, оқушылардың танымдық белсенділігін арттыруда, оқу процесіндегі  психосоматикалық жүктемені азайтуда және табысты білім алу деңгейін сапалық тұрғыдан жоғарылатуда маңызды рөл атқарады.
Зерттеудің талқылануы мен жариялануы. Диссертациялық жұмыстың мазмұны бойынша 7 ғылыми мақала жарық көрді. Оның ішінде 1  мақала Scopus  халықаралық деректер базасы тізіміндегі ғылыми журналда жарияланды:
1. Teacher Perceptions of Neuroeducation: A Survey of Teachers in Kazakhstan. TEM Journal. Volume 15, Issue 1, pages 611-619, ISSN 2217-8309, DOI: 10.18421/TEM151-57, February 2026. (Co-authored by: Ainur Sadreimova – 75%, Aziya Zhumabayeva – 5%, Murat Mirzakhmetov – 5%, Saule Kozhageldieva – 5%, Gulsara Zhussupbekova – 5%, Saniya Nurgaliyeva – 5%)
ҚР Ғылым және жоғары білім министрлігі Ғылым және жоғары білім саласында сапаны қамтамасыз ету комитеті ұсынған ғылыми басылымдарда 2 мақала жаряланды:
[bookmark: _Hlk225347318]1.Formation of successful teaching of younger schoolchildren based on the neuropedagogical approach// Абай атындағы Қазақ Ұлттық педагогикалық университетінің Хабаршысы. – №4 (57). – Алматы,  2023. – Б. 17-26. Мақаланы жазудағы докторанттың үлесі – 90%, қосалқы автор А.Е.Жумабаева үлесі  – 10 %.
2. Нейропедагогикалық тәсіл  негізінде  кіші  мектеп  жасындағы  оқушылардың табысты оқуын қалыптастыру // Абылай хан ат. ҚазХҚжӘТУ Хабаршысы, “Педагогика  ғылымдары” сериясы 4 (79) 2025. – Б. 5-14. Мақаланы жазудағы докторанттың үлесі – 90%, қосалқы автор А.Е. Жумабаева – 10 %.
Шет елдік және отандық халықаралық конференция материалдарында  4 мақала жарық көрді:
[bookmark: _Hlk225347493]1.Садреймова А.Ж. Жумабаева А.Е. Нейропедагогика тиімді білім беру процесінің негізі ретінде//«Білім берудегі инновациялар: тәжірибе, мәселелер және перспективалар» атты ғалымдар мен мұғалімдердің II Халықаралық ғылыми-тәжірибелік конференциясының ғылыми мақалалар жинағы. –Алматы: Абай атындағы Қазақ ұлттық педагогикалық университеті, 2023 жыл. –Б. 22-25. Мақаланы жазудағы докторанттың үлесі – 90%,  қосалқы автор А.Е. Жумабаева үлесі –10 %.
[bookmark: _Hlk225348036]2. Жумабаева А.Е. Садреймова А.Ж. Нейропедагогический подход в сопровождении обучения  младших школьников для начальной школы// Международный научный журнал  «In the world of science and education». –Almaty, 2025 жыл. –Б. 139-144. Мақаланы жазудағы докторанттың үлесі – 90%, қосалқы автор А.Е. Жумабаева үлесі –10 %.
[bookmark: _Hlk225348175]3.Садреймова А.Ж. Жумабаева А.Е. Кіші мектеп жасындағы оқушылардың оқу жетістігін арттырудағы нейропедагогика тәсілдері// Абай атындағы Қазақ ұлттық педагогикалық университеті Психология ғылымдарының кандидаты, профессор Абдрахманова Роза Бисенқызының 75-жылдық мерей жасына арналған «Білім берудегі инновациялар: тәжірибе, мәселелер және перспективалары» атты ғалымдар мен мұғалімдердің халықаралық ғылыми-практикалық конференциясының ғылыми мақалалар жинағы. – Алматы,   2025 жыл. – Б.11-13. Мақаланы жазудағы докторанттың үлесі – 90%, қосалқы автор А.Е. Жумабаева үлесі –10 %.
4. Садреймова А.Ж. Жумабаева А.Е.  Нейропедагогикалық жаттығулар кіші мектеп жасындағы оқушылардың табысты оқуының құралы ретінде//Әл-Фараби атындағы ҚазҰУ Профессор Қ.Б.Жарықбаевтың ғылыми мұрасына арналған «Цифрлық қоғамдағы психология: зерттеу әдіснамасы, клиникалық және қолданбалы шешімдер» атты халықаралық ғылыми-тәжірибелік конференция материалдары, III Жарықбаев оқулары. – Алматы, 2026 жыл.– Б.584-587. Мақаланы жазудағы докторанттың үлесі – 90%, қосалқы автор А.Е. Жумабаева үлесі –10 %.
5.Садреймова А.Ж. Жумабаева А.Е. Кіші мектеп жасындағы оқушылардың табысты оқуын қалыптастыруға арналған нейропедагогикалық жаттығулар мен техникалары жиынтығы. Оқу әдістемелік құрал
Диссертация жұмысының құрылымы мен көлемі. Диccepтaция жұмысы кipicпeдeн, үш бөлiмнeн, қopытындыдaн, пaйдaлaнылғaн әдeбиeттep тiзiмiнeн және қосымшадан тұрады. Жұмыстың жалпы көлемі –159  бет.
Диссертацияның зерттеу нәтижелерінің сенімділігі, мақұлдануы, тәжірибеге ендірілуі отандық және шетелдік педагогикалық, психологиялық зерттеулер мен ғылыми еңбектердегі теориялық-әдіснамалық қағидаларды басшылыққа алуымен, ғылыми-теориялық тұжырымдарға негізделуімен, зерттеудің мақсатына сай теориялық, эмпирикалық әдіс-тәсілдерді қолдануымен, алынған нәтижелерді қорытындылауымен қамтамасыздандырылды.


1 НЕЙРОПЕДАГОГИКА ТӘСІЛІ АРҚЫЛЫ КІШІ МЕКТЕП ЖАСЫНДАҒЫ ОҚУШЫЛАРДЫҢ ТАБЫСТЫ ОҚУЫН ҚАЛЫПТАСТЫРУДЫҢ ТЕОРИЯЛЫҚ-ӘДІСНАМАЛЫҚ НЕГІЗДЕРІ

1.1 «Табысты оқу» ұғымының педагогикалық-психологиялық категория ретіндегі ғылыми еңбектерде қарастырылу жайы
Зерттеу нысаны ретінде алынған барлық мәселелер осы тақырыптың түптамырында орналасқан әдіснамалық,  теориялық қағидалардың ұғымдарын жан-жақты қарастыруды қажет етеді. Педагогика ғылымының қазіргі кездегі басты мән-мағынасы мектепте, жоғары оқу орындарында оқу-тәрбие процесіндегі мұғалімдердің мақсатқа бағытталған іс-әрекеті деп түсінілетіні белгілі. Біздің зерттеу жұмысымыздың аясында қарастыратын болсақ, кіші мектеп жасындағы оқушылардың оқу-тәрбие жүйесіндегі оқу-танымдық әрекеттерінің нәтижелі болуы үшін «темірқазық» болатын «табысты оқу» ұғымын педагогиканың  біртұтас жүйенің категориясы ретінде қарастыру маңызды орын алады. 
Зерттеу тақырыбына байланысты әр жылдардағы отандық және шетелдік зерттеулер мен еңбектерді талдау барысында, кіші мектеп жасындағы  оқушылардың «табысты оқуын қалыптастыру» мәселесі, көп ретте, шетелдік ғалымдардың еңбектерінде қарастырылғаны анықталды.
«Табысты оқу» ұғымын мүмкіндігінше жан-жақты аспектіден қарастырып өтуді мақсат еткендіктен, ең алдымен осы ұғымының құрамындағы «табыс» және «оқу» сөздерінің мағыналарына талдау жасау арқылы олардың дербес мағыналық-мазмұндық ерекшеліктерінің интегралданған кездегі беретін жаңа мағынасының туу ерекшелігін анықтау мүмкін болады. 
«Табысты» сөзінің дербес мағынасы туралы қазақ тілінің түсіндірме сөздігінде:
· бірінші мағынасы «табысы мол», «пайдалы» деген сын есім түрінде келетінін көрсетеді;
· екінші мағынасында  ауыспалы мағынада  «нәтижелі, жемісті» деген мағынаны білдіретіні көрсетілген [46].
Аталған түсіндірме сөздікте «оқу» сөзінің жеті мағынасы көрсетіледі.
1. жазудың қарасын айыру, тану;
1. тиісті оқу орнында білім алу, хат тану;
1. діни: ішінен дұға оқу;
1. білім алу, оның бір саласын игеру, меңгеру жолындағы ізденіс, іс-әрекет; 
1. оқу орнында өтетін сабақ;
1. «оқы» етістігінің қимыл атауы;
1. өңдеуден кейін материалды редакциялау процесі [46,б. 967].
Олардың ішінен саралай келе, біздің анықтауымызда, «табысты + оқу» ұғымы «нәтижелі, жемісті + білім алу, оның бір саласын игеру, меңгеру жолындағы ізденіс, іс-әрекет» деп белгіленді. 
[bookmark: _Hlk225341547]«Табысты» ұғымын философиялық тұрғыдан танудың маңызы зор екені белгілі. Бұл ретте Ю.Ш.Стрелец өзінің «Адам өмірінің мәні» проблематикасы бойынша философиялық сөздігінде» адамның өмірлік жолындағы іс-әрекетін философиялық тұрғыдан пайымдай келе, «табыс» туралы жан-жақты анықтама береді.   Оның айтуынша, «табыс» деген:
-   қалаған қолайлы нәтижеге қол жеткізу, 
-   бір нәрседе сәттілік болуы; 
-  өмірлік мәселелерді прагматикалық шешу мақсаты; 
-  прагматизмді орнату, яғни  мақсатқа жету үшін қолданылатын идеялар мен құралдардың ақиқаттығының негізгі критерийі ретінде нәтижеге бағытталған философиялық доктрина (тәсіл) болып табылады  [2,б. 3].
Ғалымның атап көрсетуінше, ежелден бері адамның жекелеген іс-әрекеттерінің де, тұтас өмір жолының да табыстылығы сәттіліктің адамның айнымас серігі болуынан деп,  тағдырдың жолын ашуынан деп, «өмірді сүре білу өнерін игерген», яғни парасатты және ізгіліктілікпен өмір сүруді меңгерген деп түсініліп келеді.  Ю.Ш. Стрелец, сонымен бірге, бірқатар ұлы философтардың табыстылық туралы айтқандарын үлгі ретінде келтірген. Мысалы, Фалестен «өмірде не қиын?» деп сұраған.  Фалес: «Өзіңді тану ең қиын» деп жауап берген.  – Не жеңіл? – Басқаға ақыл айту ең жеңіл. – Ең жақсы да жайлы не? – Табысты болу, жолы болу.
Сократ табыстылықты адамның оған деген ішкі дүниесінің қатынасына байланысты деп таныған. Платонның айтуынша, табысты болу деген  адами бақыттың қажетті құрамдас бөлшегі дегенді білдіреді.  Философтар «табысты» ұғымының философиялық маңызы оның мазмұнында «тиімділік» мағынасының болуымен, ішінде «денсаулық, билік, байлық, шығармашылық-өнерпаздық» мазмұны болатын «құндылық» мағынасының болуымен анықталады деп санайды. 
«Табысты оқу» ұғымын қарастырған отандық ғалымдардың еңбектерінің бастауын, әрине, Ыбырай Алтынсариннің еңбектерінен көреміз. Біздің ойымызша, Ыбырай Алтынсариннің барлық дерлік педагогикалық мұрасын кеңестік дәуірде заман шектеулерінен шыға алмаған Ә. Сытдықовтың [2,б. 3] зерттеуінен басқаша, арнайы зерттеулер, Тәуелсіз Қазақстандағы жаңа заман, тұрғысынан талдаулар жасалған көлемді кітаптар керек. Олай болмаған күнде Ыбырай Алтынсариннің педагогикалық мұрасын, мирасын толыққан тәуелсіз елдің ұрпағын оқытып-тәрбиелеу ісіне негіз ету шет қалуы мүмкін. 
Осындай мақсатпен Ы.Алтынсариннің педагогикалық шығармаларына, педагогикалық еңбектеріне «табысты оқу» ұғымының призмасымен қарай отырып, талдау жүргізілді.  Тікелей болмаса да, жалпы мазмұндас ұғымдар ретінде, ұстаздың барлық шығармалары бірінен соң екінші сабақтаса келе, оқушылардың «табысты оқуына» алып келетін сүрлеу жол құрайтыны  анықталды. 
«Қазақ хрестоматиясындағы» [47]  барлық шығармалар, түптеп келгенде, Ы.Алтынсариннің оқушылардың «табысты оқу» жолын ұйымдастыру, соған қалыптастыру әдістерінің бір жүйенге тоғыстырылған логикасын танытады. 
Оның бір дәлелі ретінде Ыбырай Алтынсариннің «Кел, балалар, оқылық» өлеңіндегі тағылымдарға жаңа тұрғыдан, нақты айтсақ,  «табысты оқу» ұғымы тұрғысынан қарайтын болсақ, Ұстаздың бірнеше  педагогикалық ұстанымдарын айқын танимыз.  Нақты айтатын болсақ,  бұл айтқанымыз өлең жолдарын келесі кестедегі жіктеуден көрінеді (кесте 1).

Кесте 1 –  Ы. Алтынсариннің мұрасындағы «табысты оқу» ұстанымдары

	Ұстанымдар реті
	Табысты оқу  көрсеткіштері
	Өлең жолдарында берілуі

	Бірінші ұстаным
	Білім – қоршаған ортаны, өзін тану құралы ретіндегі  таным құралы
Таным – қайырымдылық, рақымды болуға тәрбиелеу құралы
	Бір Аллаға сыйынып
 Кел, балалар, оқылық
***
Оқу білген таниды
Бір жаратқан құдайды,
Танымаған құдайды
Не ғылғанда ұнайды?
Шырағым абай болғай деп,
Ата-енең жылайды,
Баладан қайыр болмаса,
Баланы неге сұрайды.

	Екінші ұстаным
	ықылас қою, ниет қою 
	Оқығанды көңілге
Ықыласпен тоқылық.

	Үшінші ұстаным
	өнер-білім үйрену
	 Өнер-білім бәрі де
Оқуменен табылған

	Төртінші ұстаным
	  шаршамай-талмай шынығу 
	Оқу деген шыны-ды,
Тұрған сайын шыныққан

	Бесінші ұстаным
	Білім мен тәжірибені байланыстыру
	Оқу білген адамдар 
Май тамызған қылыштан

	Алтыншы ұстаным
	Білмеуден білуге қарай ұмтылу 
	Білмегенді білуге
Есті бала тырысқан

	Жетінші ұстаным
	өзгелер үшін көмек, өмірлік тірек болу
	Әлпештеген ата - ана
Қартаятын күн болар.
Ата-енең картайса -
Тіреу болар бұл оқу,

	Сегізінші ұстаным
	өзің үшін өмірлік табыс құралы 
	Қартайғанда жабығып,
Мал таятын күн болар.
Қартайғанда мал тайса
Сүйеу болар бұл оқу.



Қазіргі кезде «Ы. Алтынсариннің арнайы педагогикалық-психологиялық бағыттағы еңбегі жоқ, Ы.Алтынсарин тек балаларға арналған оқу құралдарын, «Қазақ хрестоматиясын», «Қазақ балаларына орыс тілін оқыту құралын» жазған деген  сияқты деген пікір қалыптасқаны белгілі.  Біздің ойымызша, бұл мәселенің де жаңа арнада зерттеуді жолға қою керек. Өйткені соңғы аталған екі құралды жазған ұстаздың балалардың мұғалімдері үшін нұсқаулықтар жазбауы мүмкін емес. Ал ол әдістемелік нұсқаулықтарда қалай болғанда жақсы, нәтижелі, табысты оқыту әдістері мен жолдары берілуі керектігі белгілі. Бірақ қолда бар материалдардың өзінен-ақ Ыбырай Алтынсариннің оқушылардың «табысты оқуына» қажетті логикалық жолды қалап бергенін көре аламыз.
Қазақтың ұлы ойшылы Абай Құнанбайұлының мұрасындағы тағылымдарынан жас ұрпақтың «табысты болуы», «табысты оқуы» ізгілікпен, адамгершілікпен, «адам баласын бауырым деп сүюден» басталатынын үйреткен құнды ойларын көптеп таба аламыз. Біздің ойымызша, «табысты оқу» ұғымының мазмұнына сәйкес келетін ұғымдарды Ұлы Абайдың «Қара сөздерінен» мол кездестіруге болады. Абайдың «Қара сөздерін» [48] осы мақсатта талдау нәтижесі келесі кестеде көрсетілді (кесте 2).
 
Кесте 2 –  Абайдың «Қара сөздеріндегі» «табысты оқу» ұғымының мазмұнына сәйкес ұғымдар жүйесі

	Қара сөздері
	«Табысты оқу» ұғымына сәйкес ұғым
	Мәтіннен үзінді

	1
	2
	3

	14-қара сөз
	Рақымдылық, мейірбандық
	Рақымдылық, мейірбандылық, әртүрлі істе адам баласын өз бауырым деп, өзіне ойлағандай оларға да болса игі еді демек, бұлар – жүрек ісі. 

	14-қара сөз 
	Ақыл, жігер, қайрат, байлаулылық
	Ақылдың сөзін ұғып аларлық жүректе жігер, қайрат, байлаулылық болуы

	15-қара сөз 
	Есті адам



	Есті адам, орынды іске қызығып, құмарланып іздейді екен-дағы, күнінде айтса құлақ, ойланса көңіл сүйсінгендей болады екен. Оған бұл өткен  өмірдің өкініші де  жоқ болады  екен.

	15-қара сөз
	Өз-өзіңнен есеп алу /рефлексия

	Егерде есті кісілердің қатарында болғың келсе, күнінде бір мәртебе, болмаса жұмасында бір, ең болмаса айында бір, өзіңнен өзің есеп ал! 

	17-қара сөз
	Қайрат, Ақыл, Жүрек, Ғылым
	Қайрат, ақыл, жүрек үшеуі өнерлерін айтысып, таласып келіп, ғылымға жүгініпті...
 Осы үшеуің басыңды қос, бәрін де жүрекке билет, – деп ұқтырып айтушының аты ғылым екен. Осы үшеуің бір кісіде менің айтқанымдай табылсаңдар, табанының топырағы көзге сүртерлік қасиетті адам – сол. Үшеуің ала болсаң, мен жүректі жақтадым. Құдайшылық сонда, қалпыңды таза сақта, құдай тағала қалпыңа әрдайым қарайды деп  кітаптың айтқаны осы – депті.

	19-қара сөз 
	Білімді адам
	Адам ата-анадан туғанда есті болмайды: естіп, көріп, ұстап, татып ескерсе, дүниедегі жақсы, жаманды таниды-дағы, сондайдан білгені, көргені көп болған адам білімді болады. Естілердің айтқан сөздерін ескеріп жүрген кісі өзі де есті болады. Әрбір естілік жеке өзі іске жарамайды. Сол естілерден естіп, білген жақсы нәрселерді ескерсе, жаман дегеннен сақтанса, сонда іске жарайды, сонда адам десе болады. 

	25-қара сөз
	Ғылым, білім, тілдер үйрену
	Онан соң, білім түгіл өнер керек екен. Соны үйренейін не балама үйретейін деп ойына жақсы


2 - кестенің жалғасы

	1
	2
	3

	
	
	түседі. Орысша оқу керек, хикмет те, мал да, өнер де, ғылым да – бәрі орыста тұр. Зарарынан қашық болу, пайдасына ортақ болуға тілін, оқуын, ғылымын білмек керек. Оның себебі олар дүниенің тілін білді, мұндай болды. Сен оның тілін білсең, көкірек көзің ашылады. Әрбіреудің тілін, өнерін білген кісі оныменен бірдейлік дағуасына кіреді, аса арсыздана жалынбайды.

	27-қара сөз
	Білімді, өнерлі адам
	– Әй, Аристодим, ешбір адам бар ма, сенің білуіңше, қылған өнерлері себепті адам таңырқауға лайықты? – деді.
Ол айтты: – Толып жатыр, қазірет.

	31- қара сөз 
	· көкірегі байлаулы берік;
· естігенде я көргенде ынталы; 
· көңілге бекіту; 
· ой кеселдерінен қашық болу.
	Естіген нәрсені ұмытпастыққа төрт түрлі себеп бар: әуелі – көкірегі байлаулы берік болмақ керек; екінші – сол нәрсені естігенде я көргенде ғибрәтлану керек, көңілденіп, тұшынып, ынтамен ұғу керек; үшінші – сол нәрсені ішінен бірнеше уақыт қайтарып ойланып, көңілге бекіту керек; төртінші – ой кеселі нәрселерден қашық болу керек. Егер кез болып қалса, салынбау керек. Ой кеселдері: уайымсыз салғырттық, ойыншы-күлкішілдік, я бір қайғыға салыну, я бір нәрсеге құмарлық пайда болу.

	33-қара сөз 
	қолөнер үйрену

	Егер де мал керек болса, қолөнер үйренбек керек. Мал жұтайды, өнер жұтамайды. Алдау қоспай адал еңбегін сатқан қолөнерлі – қазақтың әулиесі сол.

	37-қара сөз
	· адамның адамшылығы;
· Адам баласы – бауырың;
· адамдық қарызы үшін еңбек қылу;
· адам баласын заман өсіреді;
· үміт үзбеу;
· заман, дүниені тани білу;

· ақыл-ойды дамыту;
· достық;
· бағы өсу
	– Адамның адамшылығы істі бастағандығынан білінеді...
– Әкесінің баласы – адамның дұшпаны, Адамның баласы – бауырың.
· Адамдықтың қарызы үшін еңбек қылсаң, Алланың сүйген құлы боласың
· Адам  баласын заман өсіреді, кімде-кім жаман болса, оның замандасының бәрі виноват.
· Үмітін үзбек – қайратсыздық. 
· Дүние - үлкен көл, Заман - соққан жел, Алдыңғы толқын - ағалар, Артқы толқын – інілер ...
· Бақпен асқан патшадан, Мимен асқан қара артық;
· Досы жоқпен сырлас, Досы көппен сыйлас;
· Бағың өскенше тілеуіңді ел де тілейді, өзің де тілейсің, бағың өскен соң - өзің ғана тілейсің.

	38-қара сөз 
	· хакім 
	Әрбір ғалым – хакім емес, әрбір хакім – ғалым. 

	43-қара сөз 
	· тән мен жанның бірлігі;
· жибили мен кәсиби 
	Ішсем, жесем демектің басы – жибили, ұйықтамақ та соған ұқсайды. Аз ба, көп пе, білсем екен, көрсем екен деген арзу, бұлардың да басы – жибили. Ақыл, ғылым – бұлар – кәсіби. Көзбенен көріп, құлақпен естіп, қолмен ұстап, тілмен татып, мұрынмен иіскеп, тыстағы дүниеден хабар алады.



Талдаудың осындай түрін жүргізудің мақсаты – Ы.Алтынсариннің, Абайдың мұраларындағы педагогикалық және психологиялық мәселелердің тек әдебиет саласының мұрасы ретінде қарамау керектігін, ғұламаларымыздың педагогикалық-психологиялық көзқарастары олардың әрбір шығармасында берілгенін көрсету. Бұл жерде қазақ әдебиеті ғылымының қазақстандық педагогика саласынан қаншалық озық тұрғанын және әдеби мұралардың педагогикалық-психологиялық әлеуетін, мүмкіндіктерін әлі де қаншалықты терең зерттеп, ұлттық зердемізге түю керектігіне назар аударып отырмыз.
«Табысты болу», философтардың айтуынша, адамдардың өмірлік  ұстанымдарының бірегейі болып саналады.  Бұл жерде басты ерекшелік «табысты» деп кімнің нені түсіну мәселесімен байланысты болады. Өте көп жағдайда, «табысты адам» деп материалдық, мансаптық, сыртқы ортаның берген атағы мен пенделік қажеттіліктерін қанағаттандырумен байланысты саналатыны белгілі. Осымен байланысты, сыртқы табысты болудың адамдар арасында ерекше орынға қойылуы бел алып отыр деуге болады. 
Әрине, тіршіліктің табысты болуға алып келетін материалдық көздері аз болғандықтан, адамдар арасында жөнсіз бәсекелестік, қызғаныш, ұрыс-керіс, кикілжің орын алады. Адам баласының көпшілігі өздері тілеген табысты деңгейге жете алмайды. Ал сыртқы табысты болған адамдардың өздері  қанағат сезімін сезіне алмайды, тіпті көп ретте, өзінің діттеген жетістігіне өзінің көңілі қалып жатады.  Философтар мұндай феноменді түсіндіруде адамдар «табысты» болу дегенді терең түсінбей, эмпирикалық деңгейде ғана түсініп, шынайы «табысты» болу деген не екенін, оған баратын жол мен әдістердің қандай екенін мүлде білмей кірісіп кететіні, жетістікке жеткенде, іздегені ол емес екенін көріп, көңілі қалып жататынын айтады [49].
Философ ғалым Ю.Ш.Стрелецтің пайымдауынша, «табысты» болуды кең өмірлік мәнділік тұрғысынан қарағанда, алға қойған мақсаттың  және оған қол жеткізетін амал-тәсілдердің мазмұнымен біртұтастықта танылады, оның рухани-гуманитарлық, адамгершілік мағынасы аясында бағаланады [3,с. 470].
«Оқу» білім алу, оның бір саласын игеру, меңгеру жолындағы ізденіс, іс-әрекет ретінде аксиологиялық құндылық екені белгілі. Философиялық тұрғыдан алғанда, «оқу» адами өркениетті дамытатын, жалпы адамзаттың дамуына серпін беретін қуатты күші бар құндылық болып табылады. Жеке тұлғаның оқу деп аталатын рационалды және құндылық бағытындағы іс-әрекетінің құрамында табыстың алатын орнын адам баласының дамуының маңызды бір жолы ретінде де тануға болады деп ойлаймыз.  
Табысты оқу оқушының білім алу процесіндегі өзінің тұлғалық мүмкіндіктерін жүзеге асыруы ретінде танылады. Оқушы өзінің оқу-танымдық әрекетінде көздеген межеге қолы жеткенін көрсете алатын болса, қоғамға  табысты кірігіп, Абай айтқандай, «кетігін тауып қаланған кірпіш» болады және сол қоғамда мойындалған сыйлы ерекше тұлғаға айналады. Табысты оқудың биік нәтижесі сонда қоғаммен кірігу және қоғамда ерекшелену арқылы екіқырлы түрде танылады. Бұл жерде табысты оқудың мағыналық, мазмұндық маңызы оның құндылықпен байланыстылығында екенін атап көрсету керек. 
Себебі, табысты оқу оқушының өзінің мүмкіндіктерін білуі, аша алуы және өзін-өзі дамыту қуатына сенуі дегенді  айқын танытады. Осы айтылғандардан келіп, «табысты оқу» дегеніміз тек сыртқы бағалау емес екені түсініледі. Табысты оқу –  оқушының тұлғалық болмысының біртұтастығын, даму мүмкіндігін, өзгеріп жетілу қабілеттілігін айқын білдіретін ерекше көрсеткіш. 
«Табысты оқу» деген ұғымды тарата танитын болсақ, ішкі құраушы мағыналық бірнеше ұғымдық ұяшықтарды көру де қиын емес. Оны келесі 1-суреттен көруге болады.



Сурет 1 –  «Табысты оқу» ұғымының ішкі мағыналық құраушылары

 «Табысты оқу» ұғымын бірнеше ғылым салалары тұрғысынан қарастыруда бұл ұғымның өзіндік ерекшеліктері толықтырыла, тереңдей таныла түсетіні анықталды.
«Табысты» ұғымының орыс және ағылшын тілдеріндегі дүниетаным картинасын танытудағы мағыналық-мазмұндық ерекшелігін саяси лингвистика тұрғысынан қарастырған  Каслова А.А. мен Чернова Н.А.  мақаласынан ағылшын, орыс және біздің тарапымыздан қосып қарастырған қазақ тіліндегі ұғымдардың ұқсастығын көруге болады. Авторлар «табысты» ұғымының ағылшын тілінде «success» келесі мағыналарын тарата қарастырады:
· result, happy outcome (результат, счастливый исход дела) – нәтиже, істің оң ақталуы; 
· accomplishment, attainment (выполнение, завершение) – орындалуы, шешімі табылуы;
· fame, being known (слава, известность) – атақ-даңқ.
«Табысты» –  «success» ұғымын одан әрі талдай келе, авторлар оның бірқатар перифериялық  қабаттарын анықтайды [50].
Біз талдау барысында қазақ тіліндегі мағынасын қоса отырып, 3-кестеде үш тілде көрсеттік (кесте 3).


Кесте 3 – «Success», «успех», «табысты» ұғымдарының перифериялық қабаттары

	Ағылшын тілінде
	Орыс тілінде
	Қазақ тілінде

	a high position in something
	высокая позиция
	биік дәреже

	a lot of money
	много денег
	ақшасы көп, қалталы

	respect
	уважение
	сый-құрмет

	to try to do (efforts)
	прилагаемые усилия, попытки что-либо сделать
	бірдеңені өндіріп істеуге бар күш-жігерін салу

	admiration
	восхищение
	таңдану, қайран қалу /қызығу

	others: aim, purpose, wealth, social status, luck, something that people like, effect, to work in a satisfactory way, to intend, prosperity, advance, succession
	другое: цель, богатство, социальный статус, удача, то, что нравится, результат, удовлетворительная работа, намерение, процветание, продвижение вперед, последовательность
	басқа да мағыналары: мақсат, байлық, әлеуметтік мәртебе, олжа, өзіне ұнайтыны, нәтиже, қанағаттанатын жұмыс, емеурін-ниеті, гүлдену, алға ұмтылу, бірізділік



«Табысты оқу» ұғымына қатысты философиялық, психологиялық, педагогикалық әдебиеттерді  талдау барысы оның маңызды мәселелердің қатарында екенін айқын танытты. «Табысты оқу» оқушылардың оқу-тәрбие процесіне қатысушы ретінде туындайтын қажеттіліктерімен байланысты. Кіші мектеп жасындағы оқушылардың қажеттіліктері мен олардың барлығын кіріктіріп бір орталыққа ұстайтын қажеттілік олардың әрқайсысында болады. Ол қажеттілік, бір жағынан сыныптағы ұжыммен кірігу болып келеді, ал екінші жағынан әр оқушы сол ұжымның өзінің ерекше, «табысты оқу» тетіктерін меңгерген тұлға болуға ұмтылады. Осындай ерекше қарама-қайшылық бір мезгілде оқушының оқу-танымдық әрекетінде танылады және тұрақты болады.
Л.С. Выготскийдің [51], А.Леонтьевтің [52], А.Маслоу [53], К.Роджерстің [54], Д.Карнегидің [55] т.б. психологтердің зерттеулері мен еңбектерінде «табысты» ұғымының жетістік мотивациясы тұрғысынан және өмірлік жолындағы белсенділік ұстанымы, тұлғаның толыққанды әрекетінің өмірлік мақсаты тұрғысынан қарастырылғанын көреміз. Акмеологиялық тұрғыдан қарастырған Б.Ананьев [56] т.б. ғалымдар «табысты болу» мағынасын адамдардың қоғамда биік дәрежелі орында болуға ұмтылысы ретінде қарастырады. 
Л.С. Выготский балалардың оқу процесіндегі ақыл-ойын дамытуды педагогикалық психологияның нағыз өзекті және негізгі мәселесі деп санады. Тек дамыта оқыту арқылы ғана артта келе жатқан мектептердегі тоқырауды жоюға болады деп санайды Л.С. Выготский. Сонымен қатар, ғалым оқу мен дамытудың сәйкестігіне ықпал ете алатын теориялардың негізгі үш тобын атап көрсетеді. Олар:
- бірінші топтағы А.Геззел, Ж.Пиаженің теориялары бойынша, яғни баланың дамуы оқу процесіне тәуелді емес, оқу – таза сыртқы процесс және сондықтан оқу баланың дамуына араласқанымен, бұл бағыттағы ғалымдар онда ештеңені өзгерте алмайды, оқу дамудың соңынан келеді деп санайды.  Л.С. Выготский: «Пиаже үшін оның қолданатын әдісі техникалық мәселе емес, принципиалды мәселе болып табылады. Ол балалардың ақыл-ойын дамуы зерттеуде оқушының белгілі бір есепті шығаруға дайындалуын мүлде ескермейді, баланың жауап беруге дайындығын мүлде алып тастап қарастырады. Пиаже бес жастағы баладан тек қана өзінің тәжірибесіне сүйеніп жауап беруі үшін «Күн неге құлап кетпейді?» деген сияқты абсурд сұрақтарды қояды. Сөйтіп, баланың ақыл-ойын таза күйінен бастап жұмыс жасауға дағдыландыру деп атайды», – деп, баланың ақыл-ойын дамытуда оның тәжірибесін, үйретілген дағдыларын ескермеуді ұсынатын Ж.Пиаженің әдістеріне сыни қарайды; 
- екінші топтағы Уильямс, Джеймс деген ғалымдардың айтуынша, оқудың барлық түрі дамытушы болып саналады;
- үшінші топтағы К.Коффкидің теориясы жоғарыдағы айтылған екі бағытты біріктіруден туындағандай. Даму – оқуға тәуелсіз процесс, бірақ оқу барысында оқушы жаңа дағдыларға, өзін ұстау мәнерінде, мінез-қылығында жаңа әдеттер мен формаларға ие болуы оқудың дамуға тепе-теңдігін көрсетеді  [51,с. 169].
Л.С. Выготскийдің талдап көрсетуінше, кіші мектеп жасындағы оқушылардың ақыл-ойы даму (IQ интеллектуалдық) деңгейлерінің динамикасын бақылауда үш топты анықтауға болады:
- ақыл-ойы жоғары дамығандар;
- ақыл-ойы орташа дамығандар;
- ақыл-ойы төмен дамығандар. 
Л.С. Выготскийдің айтуынша, «тек қана дамудың алдында жүретін оқу ғана жақсы оқу болып табылады». Ғалымның пікірлеріне сүйеніп, «табысты оқудың» бастауы оқу-тәрбие процесін дамытуға алдын ала өріс дайындау (зона ближайшего развития) тетіктерінде деп санаймыз.
Кіші мектеп жасындағы оқушылардың табысты оқуы әр оқушының тұлғалық қасиеттеріне тәуелді болып келеді, мұның ішінде оқу мотивациясының да алатын орны ерекше болып табылады. А.Н. Леонтьев оқушылардың мотивациялық аясын дамытуға мұғалімнің ықпалы ерекше деп атап көрсетеді. Мотивацияның түпмәні туралы қарастыра отырып, А.Н.Леонтьев «мотив – тұлғаның өзекті ядросы» деп санайды.Сонымен бірге А.Н. Леонтьев «Оқудың саналылығы жөніндегі кейбір психологиялық мәселелер туралы» деген мақаласында былай дейді: «Ең алдымен, табысты оқу туралы және оның оқушы үшін қаншалықты маңызды екендігі тұрғысынан қарастырайық. Әдетте, бұл мәселені оқуға қызығушылықтың рөлімен байланыстырады. Оқушыға оқу материалы неғұрлым қызықты болса, соғұрлым оқу материалын жеңіл меңгереді  және есіне сақтайды деп санайды. Осылайша, оқуға қызығушылық мәселесі психология қарастыратын, практикалық психология үшін маңызды болып табылатын мәселеге айналады. «Егер табысты оқу қызығушылықпен байланысты болатын болса, сол қызығушылықтың өзі қалай анықталады?», – деп сұрақ қойған ғалым, одан әрі қызығушылықтың  көп жағдайда эмоциямен қажеттілікпен, ойлаумен, тағы басқа біржақты жауаптар беріліп келгенін айтады. 
Ал шынайы қызығушылықты тудыратын объективті қатынастардың табиғаты әлі де толыққанды танылмағанын көрсете келе, А.Н.Леонтьев сол қызығушылықтарды басқару тәсілдерін зерттеу керек деген ойды айтады. Осы бағытта  жүргізген зерттеулердің нәтижесінде А.Н. Леонтьев табысты оқудың басты тетігі саналылық қатынас, ал саналылықтың қалыптасуының түпнегізі  – мотив деген түйін айтады [52,с. 65].
«Табысты оқу» ұғымының ерекшеліктерін айқындауда А.Маслоудың зерттеулерінің де алатын орны үлкен. А.Маслоу өзінің «Мотивация және тұлға» («Motivation and personality») еңбегінде адамды біртұтас деп қарастырады. А.Маслоу теориясының тағы бір қуатты тірегі оның мотивация теориясына гуманистік тұрғыдан келуі деп саналады. Ғалым адамдардың базалық қажеттіліктерін анықтап, оларға сипаттама бере отырып, осылайша «мотивацияның позитивті теориясы түйіндеуге тырысамын», – деп атап көрсетеді [53,с. 188].
Базалық қажеттіліктерді сипаттаудың ең басында А.Маслоу физиологиялық қажеттіліктерді қояды және ол туралы мынадай пікірін айтады: «... адам, шынымен де, бір нан туралы ойлап өмір сүреді, бірақ тек адамда сол нан жоқ кезде ғана. Ал адам нанға сықия тойған кезде, оның асқазаны тамаққа тояттаған кезде оның тілек-қалаулары қандай болады? Мінекей не болатынын айтайын. Адамда сол бойда басқа (анағұрлым жоғары тұрған) қажеттіліктер шыға келеді. Сол қажеттіліктер оның санасын жауалп алады, сөйтіп физикалық аштықтың орнын басады. Ал сол қажеттілігін өтесе, адамды тағы бір, одан да жоғары тұрған қажеттілік баурап алады, сөйтіп шенксіз жүре береді. Менің адамның қажеттіліктері иерархиялықпен орналасқан дегенде нақ осыны айтып отырмын» [53,с. 188].
А.Маслоудың базалық қажеттіліктерін иерархиялық түрде сипаттауы осы теорияны көрнекі түрде  пирамида формасында көрсетуге мүмкіндік береді (сурет 2).

 

Сурет  2 – А.Маслоу теориясы бойынша қажеттіліктердің пирамидасы

А. Маслоудың адамның табысты болуға қарай жетелейтін  қажеттіліктерінің иерархиялылығы идеясын уақыт өтуімен жетілдіре келіп, осынау мотивация теориясының сыртқы факторлардың әсерімен өзгеріп, толығып,  дамып отыруы мүмкін екенін айтады. Осы иерархиялық модельді адамдарға «өзіндік талдау» («самоанализ») жасап, өзінің қай деңгейде екенін анықтаудың пайдасы туралы қазіргі кезде практикалық психологтер көп кеңес бертініні талдау барысында байқалды. Күнделікті өмірде, оқуда, жұмыста / бизнесте А.Маслоудың мотивациялық теориясына сүйенген пирамидасын пайдаланудың жолдары туралы көптеген практикалық кеңестер жазылып келеді.
«Табысты оқу» ұғымының мазмұндық баюына ықпал ететін бағыттар әлемге танымал ғалым К.Роджерстің  еңбектерін  жан-жақты талдау барысында да анықталды [54,с. 480]. К.Роджерстің ой-пікірінен А.Маслоудың, Дж.Дьюидің, У.Килпатриктің еңбектерінің сабақтастығын көруге болады.  Білім беруді гуманизациялау идеясын негіздей отырып, К.Роджерс оқытуды адам құндылығына негіздей оқытудың 9 негізгі қағидасын ұсынады. Ол білім берудің мұғалімнің иығындағы ауыр жүк деп түсінбей, оны жай ғана ақпаратты тасып жеткізуші ретінде танымай, мұғалім ой-саналы оқытудың фасилитаторы ретінде әрекет етуі тиіс деп ұсынады. К.Роджерс теориясы бойынша, мұғалім оқушыларды мағыналы оқуға деген мотивациясын қалыптастыруы керек. Фасилитатор-мұғалімнің негізгі 3 ұстанымын ұсына келе, К.Роджерс солар арқылы мұғалімнің ерекше рөлін анықтайды. Ол ұстанымдар:
· біріншіден, мұғалімнің конгруэнттілігі, яғни мұғалім оқушымен қарым-қатынаста өзінің табиғатына сай болуы керек;
· екіншіден, мұғалімнің әрбір шәкіртінің мүмкіндігі мен қабілеттілігіне деген сенімділігі зор болуы керек;
· үшіншіден, эмпатиялық түсіністік, яғни мұғалімнің осы білімі мен дағдысы әрбір оқушысының жан-дүниесін нәзік тани білу қабілеті болуы керек. 
К.Роджерстің айтуынша, оқушылардың әрқайсысы жеке тұлға ретінде өмірдің мәні туралы ойлана алатын бағытта білім алып, тәрбиеленуі керек. Әрбір адамның қастерлі арманы – өз келбетін сақтап өсіп, сақтай білуі, өз болмысымен өмір сүруге ұмтылуы. Бұл мақсаттың түптамырында әр адамның өзгеге тәуелді болмай, өз еркіндігін сақтау ұмтылып, өзінің ерік-жігерлілігінің арқасында өмір сүру тілегі жатқаны анық.  Сонымен бірге,  әр адам өзінің іс-әрекетіне жауапкершілікпен қарап, өзінің әрбір таңдауына байсалдылықпен талдау жасай білуге қалыптасуы керек. К.Роджерстің айтуынша: «Менің өмірлік мақсатым қандай?» , «Мен қайда ұмтыламын?», «Менің бұл өмірдегі орным қайсы?»  сұрақтарын әрбір адам уақыт өткен сайын өзіне, кейде жай қояды, кейде күйзеліс пен  сенімсіздік жайлағанда қояды. Бұлар  тарихтың әр ғасырында қойылып отырған өте ежелгі сұрақтар және оларға әр уақытта түрлі жауаптар беріліп отырған. Сонымен бірге, бұл сұрақтар –  әрбір жеке адамның өзіне қоюы тиіс және және өзі жауап беруі тиіс сұрақтар. Бұл сұрақтармен адамдар өз жеке басының мәселелеріне байланысты қоятын, өз өмірінің бағытын білгісі келген, түсінгісі келген, таңдағысы келген барлық уақытта түрлі нұсқада кеңесші ретінде еститін сұрақтар [54,с. 480].
«Табысты оқудың» ерекшеліктерін тануда К.Роджерстің осы еңбегіндегі «Адам үшін маңызды білім үйрену: психотерапияда және білім беруде» деген бөліміндегі пікірлер өте құнды болып табылады. Өйткені зерттеу жұмысымыздың нейродидактика бағытында жүргізіліп отырғаны белгілі.  Айталық, К.Роджерс білім үйренудің білім берудегі маңызы туралы былай деп көрсетеді: «Фактілерді жай ғана білудің өзінің де құндылығы бар. Өйткені қай соғыс қай жерде болғаны туралы немесе Моцарт туралы бір ақпараттар біреулерге көп ақша әкелуі мүмкін. Бірақ, мұғалімдер үшін  осындай текті білім беру біртүрлі болып көрінетініне сенімдімін... Мұғалімдер өздері үйрететін білімнің  функционалдығына мүдделі болса, онда психотерапиялық үлгілерге жүгінгені жөн...» [54,с. 480]. Сонымен бірге, К.Роджерстің негізгі мотив туралы айтқан ой-пікірі де зерттеу жұмысымыздың теориялық негізіне алынып отыр. Ғалымның айтуынша, өмірлік мәселелермен бетпе-бет келетін оқушылар табысты оқығысы келеді, өскісі келеді, жаңалықтар ашқысы келеді, оқып-үйренетініне сенеді, жасампаздық қабілеттерін дамытқысы келеді. Мұғалім өзінің қызметін, функциясын оқушыларымен сондай жақсы қарым-қатынас құрып, сыныпта балалардың «білсем, үйренсем» деген табиғи тілек-қалаулары өзінің   жемісін беретін етіп жүргізуге, сол бағытта ұйымдастыруға ұмтылса екен деген тілегін К.Роджерс айқын білдіреді. 
«Табысты оқу» ұғымының өзіндік қырларын тануда Дейл Карнегидің де еңбектерін талдаудың орны бөлек. Өйткені Д.Карнеги «табысты» болу туралы арнайы кітаптар жазып, оның принциптері мен әдістерін жүйелеп көрсеткен көптеген кітаптардың авторы болып табылады. Олардың ішінде «Табыстың тілі» деп аталатын кітабында көптеген құнды пікірлері берілген. Атап өтсек, кітаптың «Сократтың құпиясы» атты бөлімінде Д.Карнеги мынадай құнды кеңес береді: «Басқа адамдармен әңгімелесу барысында көзқарастарыңыз үйлеспейтін мәселені талқылаудан тартыныңыз. Әңгіменің басын көзқарастарыңыз үйлесетін мәселеден бастаңыз  және әңгіме барысында соған ара-тұра қайталап келіп отырыңыз. Мүмкіндік болса, сұхбаттасушыға «жоқ» деген сөзді айтқызбайтын жолды таңдаңыз, өйткені «жоқ» деген сөзді бір айтқаннан кейін ол жалған намыспен «иә» деген сөзді айтқысы келмей қалуы мүмкін» [55,б. 306]. 
Осы тұста қазақ халқының  сөйлесу барысында сөйлемнің басын «жоқ» деп бастамауға үйрететін тағылымын, «Жоқтың түбі – жоқ болар» деп, жалпы сөз сөйлегенде «жоқ» деп айтпауды үйрететінін еске түсіріп, Д.Карнегидің бұл кеңесі қазақ халқының ұлттық өнеге-тәрбиесімен үндесіп жатқанын көреміз. 
«Табысты оқу» ұғымының педагогикалық бағыттағы зерттеулерде де кең қарастырылғанын көреміз. Бұл жерде оқушы тұлғасының табыстылығын оқу материалын меңгерудегі нәтижелілікпен, оқу-тәрбие процесінің тиімді ұйымдастырылуымен байланыстыра қарастырған  Ян Амос Коменскийдің еңбектерін [56,с. 410], И.Г. Песталоццидің еңбектерін [57], Ф.Гербарттың еңбектерін [58], Жан-Жаr Руссо [59], А.Дистервег [60] және тағы басқа белгілі педагогтердің  еңбектерін негіз етіп алатынымыз белгілі. 
Ян Амос Коменский «Ұлы Дидактика» кітабында «табысты оқу» туралы оқу-тәрбие барысының нәтижелігі туралы айтқан пікірлерімен байланысты көрініс тапқан. Ол «Ұлы Дидактика» кітабында мектепте оқытуда шу-даңғаза, ақымақ болу,  бос, нәтижесіз еңбектену аз болып,  оның орнына балалардың бос уақытын пайдалы іспен толтыру, қуанышты сәттерін көп ету, және негізделген табыстарды көбейтуді міндеттейді («scholae minus habeant strepitus, nauseae, vani laboris; plus autem otii, deliciarum, solidique profectus») [56,с. 410].
Жан-Жак Руссоның айтуынша, балалар өздерінің табысты екеніне сенбесе, ешқандай әрекет жасамайды, әруақытта балаларды қолдап, мақтап, қолпаштап отыру маңызды болып саналады [59,с. 416]. Осы тұста Жан-Жак Руссоның пікірі мен қазақ халқының даналығындағы «Аллах Тағала мен бала мақтауға тоймайды» деген сөзін байланыстыра кету керек деп ойлаймыз. Қазақ халқының тәрбиелік даналығындағы канонға айналған осынау қағида бойынша  баланы мақтасаң, жайнай түседі, қуаттана түседі, алдағы келесі істерді де өзінің қолдаушысы барын білсе, жандырып жасайтын ерік-жігері қатайып өседі. 
И.Ф. Гербарт өзінің «Тәрбиелеу мақсатынан алынған жалпы педагогика» еңбегінде  «табысты» болудың әсерін маңызды деп санайды. Сондай табысты болу қуанышы арқылы ғана баланың оқуға деген қызығушылығы сақталады. Осылайша «табысты оқу» білім алудың мотивациясы ретінде танылады [58,с. 214]. 
И.Г. Песталоцци өзінің педагогтік шығармаларында «табысты оқу» туралы бірқатар биік ойлы пікірлерін қалдырған. Атап айтатын болсақ, «табысты оқуды» ұйымдастыру дегенді  И.Г. Песталоцци баланың мектептегі сабақтарға деген қызығушылығын ояту және тұрақты түрде ұстап отыру деп анықтайды. Сонымен бірге И.Г. Песталоццидің табиғаттың мәңгі және өзгермейтін заңдылықтарын үйрету арқылы ғана «табысты оқу» болып табылады деген пікірі де құнды болып саналады [57,с. 260].
А.Дистервег өзінің педагогтік шығармаларында «табысты оқу» деп оқудың жақсы нәтижелі көрсеткішін атайды. Сонымен бірге, А.Дистервегтің барлық оқушының бір пәннен бірдей деңгейде табысқа қол жеткізуін талап ету әділетсіз деп  жазады [60,с. 116]. 
К.Д. Ушинскийдің «табысты оқу» туралы пікірлері туралы айтқанда, бұл мәселенің ресейлік педагог-ғалымның еңбектерінде кең қарастырылғанын атап кету керек. К.Д.Ушинский өзінің барлық мақалалары мен кітабында дерлік оқыту, оның мақсаты мен міндеттері, нәтижелері мен бағалау мәселелерін кең талдап қарастырады. К.Д.Ушинскийдің пікірінше  оқудың да, тәрбиелеудің де астарлы мағынасында оқушының табысқа жетуге жол қалау мақсаты тұрады [61].
Қазақ педагогтерінің «табысты оқу» ұғымына байланысты пікірлері мен ойлары да арнайы қарастырымағандықтан, бір жүйеге түсіруді керек етеді. 
Ахмет Байтұрсынұлының «Қай әдіс жақсы» деген еңбегінде әдістің қажеттіліктен туындайтын нәрсе екендігі айтыла келе, оның жақсы немесе жаман болуы жұмсалатын орнының керек қылу ыңғайына қарай танылатынын көрсетеді [62]. Бұл жерде «жақсы не жаман болуы» дегендегі жақсы – нәтижелі, табысты оқуға жеткізетін әдіс деген мағынамен үйлеседі. 
Телжан Шонанұлының бастауыш мектепте оқыту және қазақ тілін оқытуға байланысты еңбектерінде «табысты оқу» ұғымы тікелей қолданылмағанымен, әдістерді табысты нәтижеге жетуге қарай қолданудың жүйелі әдістемесін ұсынады. Телжан Шонановтың пікірінше табысты оқу – сабақтың түпкі нәтижесі болып саналады [63].
Мағжан Жұмабаев өзінің «Педагогика» атты еңбегінде «табысты оқудың» сыртқы және ішкі күйлерін жазады.  Біздің ойымызша, М.Жұмабаевтың «іскерлік» деп бөліп қарастырған ерекше қасиет – баланың жақсы оқуы мен жақсы тәрбиеленуі арқасында қол жеткізетін бір деңгейі. Бұлай айтуымызға М.Жұмабаевтың «іскерлік» туралы анықтамалары тірек болады. Сонымен бірге «әсерлену» туралы айтқандары да  табысты оқу ұғымының мазмұнына жуықтайды. 
Мағжан Жұмабаевтың «Педагогика» кітабының соңындағы «Баланың жалпы жаратылысы» деп аталатын бөлімдегі айтқандарының барлығы жоғарыда Ыбырай Алтынсариннің «Кел, балалар, оқылық» өлеңін және Абайдың  «Қара сөздерін»  талдауда көрсетілген көрсеткіштерге толық сәйкес келетінін байқадық. М.Жұмабаев баланың әсерленуі, суреттеуі, ойлау һәм сезуі ержеткен адамнан едәуір басқа болады дей келе,  бұлардың әрқайсысының жеке-жеке басқалығынан басқа, біртұтастықпен алғанда да басқа деп көрсетеді. Баланың бір ерекшелігі баланың жаны мен денесі, ақылы мен сезімі, сезімі мен қайраты –  бәрі бірге іс қылады, олар бір-біріне қарсы шықпайды, бірін екіншісі тізгіндемейді деп көрсетеді. 
Бала кезде алған әсер өмір бойы сақталатынына М.Жұмабаев терең назар аударады. Сонымен бірге, баланың әрдайым іс-әрекет үстінде болатыны, ересектер не істесе, соны өнеге етіп жасайтынын айтады. Бұл баланың «еліктімпаздығы» деп атап көрсете келе, сол қасиетін дамытып, бала еліктейтін барлық істер сұлу және үлгілі болуы тиіс екенін атап өтеді. Бала әрдайым іс-әрекет үстінде болатындықтан, оған тек пайдалы іс беру кере, олай етпеген күнде бала нашар істі үйретпей-ақ өзі тауып алатынын айтады. 
«Табысты оқу» ұғымының мазмұнымен мағыналас түсінікті Мағжан Жұмабаевтың мына пікірінен көреміз: «Баланы тәрбие қылу – тұрмыс майданында ақылмен, әдіспен күресе білетін адам шығару деген сөз. Қалса – өзін, асса – барлық адам баласын адал жолмен өрге сүйрейтін ер шығару деген сөз. Тұрмыста түйінді мәселелерді тез шеше білетін, тұрмыстың тұңғиық теңізін қалың қайратпен кеше білетін, адалдық жолға құрбан бола білетін, қысқасы, адамзат дүниесінің керек бір мүшесі болатын «төрт жағы түгел кісі» қылып шығару» [64]. 
Қарастырылып отырған «табысты оқу» ұғымына М.Жұмабаевтың педагогикалық көзқарасындағы келесі сөздердің перифериялық мағыналары жақын келетіні айқын танылады (сурет 3).


ТАБЫСТЫ ОҚУ

Сурет  3 – Мағжан Жұмабаев «Педагогикасындағы» «табысты оқу» ұғымының перифериялық мағыналары

Заманауи педагогтердің зерттеулері мен еңбектерін «табысты оқу» ұғымына байланысты талдауда, бастауыш мектеп оқушыларына білім беруде жеке адам емес, жеке  тұлғалық тұрғыдан келетіні анықталды. Оқушының бірқатар қасиеттері көрініс беруі оның жеке тұлғасының келбеті  қалыптасқандығы деп саналады. Оларға жататындар:
· оқушының ынтагерлігі;
· танымдық белсенділігі;
· сабақтағы қызығушылығы жоғары болуы;
· шығармашылық қабілеттері;
· тапсырманы дұрыс таңдай білуі;
· өз күшін бағалай білуі [64,б. 167]. 
Дамыта оқыту технологиясының ерекшеліктерін, негіздері мен практикалық тіректерін жүйелі түрде  зерттеген Д.Б.Элькониннің [13,с. 560], В.В. Давыдовтың [14,с. 544] еңбектеріне талдау жасау барысы бұл технологияның түптеп келгенде көздейтіні оқушылардың «табысты оқуын» жаңа деңгейде ұйымдастыру екенін көру қиын емес. 
Педагогикада  өздерінің зерттеулері мен кітаптарында табысты оқу мәселелерін сөз етіп, мәселенің  бар екеніне назар аударған ғалымдардың еңбектеріне де талдау жасалынды. Олардың ішінде  Ю.К. Бабанскийдің [65], В.В. Краевскийдің [66], И.Я. Лернердің [67]еңбектерін атап өтуге болады.
«Табысты оқуды» мектепте ұйымдастырудың педагогикалық заңдылықтарын зерттеген М.Я.Адамский өзінің диссертациясында «табысты оқудың» ұғымы мен критериалдық сипаттамасының міндетті үш белгісі болады деп атап көрсетеді. Олар:
· оқу әрекетіндегі тұлғалық жетістіктердің болуы;
· ол жетістіктерді мұғалімнің мойындауы;
· оқушының сол жетістік нәтижелеріне қанағаттануы. 
М.Я. Адамский, сонымен қатар,  «табысты оқу» педагогикалық оқу-тәрбие процесінің міндеттерімен сәйкес келеді, оқушының білім мазмұнының белгілі бір дәрежесін меңгергенін көрсетеді, тұлғалық жетістіктер тұрақтылық және динамикалық сипатта болады [68]. 
Отандық педагогикалық жүйеде «табысты оқу» ұғымының жаңа педагогикалық технологиялармен және жаңартылған білім мазмұнын мектептерге енгізумен байланысты зерттеулер [69,70] мен мұғалімдердің тәжірибелерін жариялағанын басылымдармен [71,72] байланысты тікелей болмаса да, әрдайым авторлары зерттеген мәселенің ішкі мазмұнында қосыла қарастырып келгенін көреміз. 
Оқушының табысты оқуын ұйымдастыруда басшылыққа алатын педагогикалық-психологиялық ерекшеліктерін қарастыра келе, келесідей түйін жасалынды. табысты оқу оқушының өзінің мүмкіндіктерін білуі, аша алуы және өзін-өзі дамыту қуатына сенуі дегенді  айқын танытады. Осы айтылғандардан келіп, «табысты оқу» дегеніміз тек сыртқы бағалау емес екені түсініледі. 
Жоғарыда қарастырылған ғалымдар еңбектерін зерделей келе, «табысты оқу» ұғымына келесідей анықтама бердік. «Табысты оқу – оқушының оқу-танымдық әрекетінде тұлғалық болмысының біртұтастығын, даму мүмкіндігін, өзгеріп жетілу қабілеттілігін айқын білдіретін ерекше көрсеткіш».
Табысты оқу арқылы кіші мектеп жасындағы оқушылардың білім әлеміне еркін кіруге ғана емес, білімнің қазынасын игеруге деген жан және тән қуатын біртұтас жинақтап бере алатын ерекше күш. Осындай ерекше күшті процесті ұйымдастырудың жолдарын зерттеп, кіші мектеп жасындағы оқушылардың өздерінің таным мүмкіндіктерін жүзеге асыруына жолдарын ашу қажет. 

1.2 Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың мәні, құрылымы
Ғылымның қызметі мен даму барысына заманауи әлеуметтік және ақпараттық-технологиялық өзгерістер мен қазіргі кезеңнің сан қырлы сын-талаптары тұрғысынан көз жіберетін болсақ, ғылымның сан салалы тармақтары пайда болып жатқанын көруге болады.  Сондай жаңа саланың бірі – нейропедагогика деп аталады. 
Сөздіктерде нейропедагогика  ғылым дамуының белгілі бір кезеңінде бірнеше классикалық ғылымдардың, атап айтқанда, педагогиканың, психологияның, когнитивтік неврологияның /жан жүйесінің/, психофизиологияның,  кибернетиканың түйіскен нүктесінде пайда болған және адамның оқу әрекетімен түрлі білім материалдарын меңгеруін ұйымдастыратын миының қызмет ерекшеліктерін зерттейтін жаңа қолданбалы бағыттағы сала екендігі атап көрсетіледі [73]. Оны төмендегі 4-суреттен көруге болады.

Сурет 4 – Нейропедагогиканың тірек негіздері

Нейропедагогиканың мақсаты – жоғары психикалық функциялардың мидағы ұйымдасуының индивидуалдық ерекшеліктері туралы білімді пайдалана отырып, педагогиканың міндеттерін тәжірибе жүзінде оңтайлы және шығармашылықпен шешу. Нейропедагогика нейропедагогикалық жүйелерді, олардың қасиеттері мен процестерін зерттейді және іштей нейродидактика, нейропедагогикалық диагностика, тәрбие нейропедагогикасы, түзету және бейімдеу нейропедагогикасы, білім беру процесінің нейропедагогикалық ұйымдары деген құраушылардан тұрады [73,с. 2]. Анықтамаға сәйкес нейропедагогиканың ішкі құрылымы келесідей формада суретте көрсетілді (сурет 5).


Сурет  5 –  Нейропедагогиканың ішкі құрылымы
Нейропедагогиканы педагогиканың және дифференциалды психологияның  қолданбалы  бағыты ретінде қарастырған В.А. Москвин мен Н.В. Москвиннің пікірінше, педагогикадағы тоқыраудан туындаған күрмеулерді шешу жаңа педагогикалық технологияларды жасауға алып келді және ғылым салаларының түйіскен нүктесінде пайда болған білімдерді педагогикаға бұру мәселесін күн тәртібіне қойған еді. Сондай ізденістердің нәтижесінде әлемдік педагогикалық зерттеу аясында жекелеген адамның өзіндік ерекшеліктерін зерттеуге нейропсихологиялық тәсіл арқылы келу жолы анықталды [74].
Нейропедагогиканың балаларды оқытуға тірек болуы туралы өте қызықты пікірді В.Д. Еремеева мен Т.П. Хризманның «Ұлдар мен қыздар – екі түрлі әлем. Нейропсихология – мұғалімдерге, тәрбиешілерге, ата-аналарға, мектеп психологына» деген ерекше кітабынан табуға болады. Авторлар кітаптың кіріспесінде нейропсихологияның негізін қалаған А.Р. Лурия нейропсихолог тек кінәліні іздейтін адам сияқты. Нейропсихология тек аурудың түптамырын мидан іздейді. Ал егер ми сау болса, алаңдайтын ештеңе жоқ. Бірақ, авторлардың дұрыс көрсетуінше, мидың сау екендігін тексеріп  білетін мамандар  педагогтер емес, ал педагогтер болса, мидың табиғаты мен құрылысы, қызметі туралы білмейді. Сонда ми туралы зерттелген ілім мен білім аса қажет болса да, педагогикаға неліктен алып келінбейді, ол ғылым педагогтерге, ата-аналарға неліктен қол жетпейтін алыста? Ол қандай ғылым?  Осындай сұрақтар қоя келе, авторлар: «Ондай ғылым болмай отырса, бірақ ол аса қажет болса, онда ол ғылым жасалынуы керек. Міне, осылай, біз жаңа ғылымды – нейропедагогиканы жасай бастадық» [75], –  деп жазады. 
А.Р. Лурия нейропсихологияның негізін қалаушы ретінде адам миының  үш құрылымдық-функционалдық блогы тұжырымдамасын ұсынғаны белгілі.  Нейропсихологиялық фактор ұғымын психикалық функциялардың жүзеге асуының негізгі құрылымдық-функционалдық бірлігі ретінде қарастыру керек. Адамның жоғарғы жүйке қызметі бастағы мидың үш блогының кіріккен / интеграциялық қызметінің арқасында жүзеге асады. 
Осы әрбір блок    біртұтас процестің тізбегіндегі буын. Олардың әрқайсысының бұзылуы үлкен патологиялық өзгерістерге алып келеді. Мидың осы үш блогы біртұтас күйде адамның танымдық және өмірлік әрекетінің жүзеге асуының  тірегі ретінде қызмет етеді. Танымдық әрекет көру, есту, иіс сезі, дәм сезу, тері сезу арқылы өтеді. 
Дүниетанымдық әрекеттер, әсіресе, бала кезде белсенді өтеді. Бұл гнозис деп аталады. Ал танымдық әрекеттің бұзылуы агнозис деп аталады, ол бұрынғы таныс келбеттер мен нәрселерді танымай қалудан көрінеді.
Алған білімін өмірлік тәжірибеде қолдана білу, соған дағдылану праксис деп аталады. Ал патологиялық өзгерістерге ұшыраған балада апраксис дамиды. 
Баланың толыққанды өмір сүруі мен толыққанды дамуы үшін мидың екі жарты шарының әрекетін өзара үйлестіріп, салғырт қалған нейрондарды белсендіру баланың психикалық әрекетінің тиімділігін жоғарылатады [76]. А.Р. Лурияның осы тұжырымдамасы ғалымдардың зерттеулеріне негіз болып, моторлық және сенсорлық жүйелерінің қызмет ету ерекшеліктеріне қарай адамдарда сөйлеу-ойлау (вербалдық-логикалық) стратегиялары мен көру-кеңістікті бағалау стратегияларының индивидуалдық-психологиялық ерекшеліктері болатыны анықталған. 
В.А. Москвин нейропсихология тұрғысынан оңқай және солақай балалардың оқу-танымдық әрекеттері мен олардың білім алуын нәтижелі ету жолдарын ұйымдастыру туралы да тиімді пікірлер айтады [77]. Индивидуалдық айырмашылықтардың нейропсихологиялық даму барысын талдай келе, Москвин В.А. оқытуға тікелей қатысты деп санайтын бірқатар мәселелерді атап көрсетеді. Олардың ішінде ғалымның көрсетуінше өзекті болып табылатындары:
1) Солайқайлық мәселесі. Педагогикалық процесте солақай балаларды күштеп оңқай етуден бас тарту керек.
2) Сөйлеу-ойлау ақпаратын (мидың сол жақ жартысы типі) және көру – кеңістікті бағалау ақпаратын (мидың оң жақ жартысы типі) өңдеудегі  түрлі стильдермен индивидуалды латералдық бейіннің байланысы.
3) Онтогенездегі функционалдық асимметрияның динамикасы. Яғни  бұл динамиканың ерекшеліктерін ескере отырып, оқушыларға жаңа ақпарат беруде көбінше, «мидың оң жақ жартысы» функциясына тірек жасалуы керек.
4) Мұғалімдер оқу ақпаратын оқушыларға меңгертудің түрлі стилін пайдалануы керек. Оқушыларға да оқу материалын қабылдаудың түрлі стильдерін үйрету керек. Ол стильдер өзара үйлесуі де мүмкін, үйлеспей, когнитивтік диссонансқа ұшырауы да мүмкін. 
5) Мұғалімдер педагогикалық-психологиялық ықпал ету формаларын оқушылардың индивидуалды латералдық бейініне /жеке басының өзіндік ерекшеліктеріне/ қарай қолдануы керек. «Мидың сол жақ жартысы типіндегі» оқушылар, көбінше, ақыл-ой, сөзбен әсер етуді қабылдауға бейім болса, «мидың оң жақ жартысы типіндегі» оқушылар  сезімтал, түйсігімен қабылдайтын болып келеді.
6) Педагогикалық процесте оқушылардың белсенділігі мен дамуына сәйкес келетін нейропсихологиялық тәсілдерді қолдану.
7) Оқушылардың өмірден өз орнын таба алуына кіші мектеп жасынан бастап дайындау мақсатында алған білімдерін өздерінің латералдық белгі ерекшеліктеріне сәйкес қолдану қажет екендігін үйрету. 
В.А.Москвин көрсеткен бұл мәселелердің нейропедагогиканың негізін қалау үшін әлі де толық емес екендігін атап өтеді. Сонымен бірге, ғалым нейропедагогика туралы өзінің маңызды шешімін  айтады. Нақты айтатын болсақ, автор «нейропедагогиканы» педагогиканың  емдеуші педагогика, тифлопедагогика, сурдопедагогика, олигофренопедагогика сияқты заңды саласы ретінде тану керектігін айта келе, нейропедагогика  тек патологиясы бар балалар үшін емес, қалыпты балаларды оқыту үшін де қолданылуы тиіс деген  маңызды пікірін айтады [78].
Мектепте білім беру процесінде үлгермейтін оқушыларға байланысты мәселелердің түптамырын танып, себептерін анықтауда да нейропсихологияға сүйенген нейропедагогиканың орны зор болатынын атап өткен В.А. Москвин нейропсихология ғылымының жетістіктерін оқу-тәрбие процесін оңтайландыру мақсатында кеңінен қолдану керек, болашақ педагогтер үшін нейропедагогика курстарын ұйымдастыру керек деген пікірін айтады. 
Дифференциалдық немесе саралап оқыту саласындағы қордаланған көптеген міндеттердің шешілуінде де нейропсихологиялық мәліметтерге сүйенетін нейропедагогика тәсілінің берері мол деген ғалым пікірінің де құнды екенін атап кету керек [78,с. 135].
[bookmark: _Hlk232700070]Нейропедагогика тәсілін мектепке дейінгі дайындық процесінде қолдану туралы қарастырған О.Ю. Цвирко нейропедагогика тәсілі заманауи педагогке нейропсихологиялық әдістерді қолдану мүмкіндігін береді, ол әдістер іс-әрекеті ретінде емес, құрал ретінде пайдаланылуы тиіс деп атап көрсетеді [79].   
Педагог балаға осындай жағдайда НЕНІ және ҚАЛАЙ үйрету керектігін айқын білетінін, сондай оқыту нәтижесінде тиімділікке қол жеткізілетіні Ахмет Байтұрсынұлының еңбектерінде көрініс тапқан [80].
Қазіргі кездегі баланың өзіндік даму ерекшеліктеріне, қабілетіне және мүмкіндіктеріне бейімделе отырып, оқыту үдерісін тиімді етіп ұйымдастырудың жолдарын нейропедагогикалық тәсілді қолданудан көрген эстондық ғалым Т.А.Кузьминаның  нейропедагогика туралы ойлары құнды. Өйткені автор нейропедагогиканың әлі де болса,  қалыптасу үстіндегі ғылым саласы екеніне назар аударта келе, оған қолдау жасаудың маңыздылығын да атап өтеді. 
Автор кіші мектеп жасындағы оқушылардың миының құрылымының функционалдық ұйымдасу ерекшеліктерін зерттей отырып, оқу материалын меңгертуге ми құрылысы стилінің ерекшеліктері тұрғысынан келудің маңызын талдайды. Т.А. Кузьмина кіші мектеп жасындағы оқушылардың ойлау стратегиясын ескере отырып, оқыту технологиясын нейропедагогикалық тәсілдің қыры ретінде ұстанады. Ол технология бойынша әдістер мен амалдардың және сыныптағы оқушылардың нейропедагогикалық сипаттамасын ескере отырып мақсатқа сай қолданылуы маңызды болып табылады [37,с. 1-9].
Нейропедагогиканың мәні туралы қарастырған И.П. Клемантович пен В.Г. Степанов өздерінің  «Нейропедагогика  зерттеу пәні ретінде» деген мақаласында қазіргі уақытта ми туралы пайда болып, қарқынмен дамып жатқан нейрохирургия, нейробиология, нейропсихология деген ғылымдардың қатарында «нейропедагогика» аталмайтыны туралы айтады.  Ғалымдар осы арқылы шынайы мәселенің тамырын қозғайды, яғни ми туралы аталған және басқа да көптеген ғылымдардың түпкі көздейтіні қазір оқып-тәрбиеленіп жатқан ұрпақтың  ми қызметін дұрыстауға, көмектесуге, өмірге қажетті білім алудың жаңа технологиясын құруға  қызмет ету болуы тиіс. 
[bookmark: _Hlk232152512]И.П. Клемантович пен В.Г. Степанов  нейропедагогиканың мәнін заманауи нейроғылымдардың мәліметтеріне сүйенген білім мен тәрбие теориясы мен технологиясы туралы, «нейрон» (жүйке клеткасы) және «педагогика» (тәрбиелеу ғылымы) ұғымдарының бірігуінен пайда болған ғылым деп анықтайды [42,с. 2464]. 
Қазір көп ретте нейропедагогика деп нейропсихологияны нұсқауға жол беріліп отырғанын, ал нейропсихология тек ауытқулары  бар балаларға ғана бетбұрыс жасап отырғанын ашық айтқан ғалымдар «ауру адамдарға жанашырлықпен қараған дұрыс, жөн, бірақ ежелгі грек мифтеріндегі Асклепияның Панацея, Гигиена деген екі қызы болғанын еске түсірсек, нейропсихология мен нейропедагогика тек ауру адамдар үшін   емес, сау адамдарды сақтау үшін және одан әрі дамытып, жетілдіру үшін қызмет етуі тиіс» деген құнды гуманистік пікірлерін айтады. Ғалымдар 6-7 жасар және 10-11 жасар оқушылардың орыс тілі пәнін меңгеру барысына нейропедагогикалық зерттеу жүргізу барысында балалардың сөйлеу әрекеттеріндегі индивидуалдық-типологиялық айырмашылықтар олардың миының функционалды асимметриясына байланысты екенін анықтаған. «Мидың сол жақ жартысы типіндегі» оқушылардың сөздік қоры «мидың оң жақ жартысы типіндегі» балаларға қарағанда мол екені байқалған. «Мидың сол жақ жартысы типіндегі» оқушылар үшін морфология қызықты болса, «мидың оң жақ жартысы типіндегі» оқушыларға синтаксис қызықты болған.  Бұл типтегі балалар сөйлемнің құрылымы мен сөйлеудегі кезеңдердің мағынасын түсінеді, сондықтан олар пунктуациялық қателерді аз жібереді. Бұл ерекшелік ғалымдардың көрсетуінше, танымдық қабылдауының біртұтас болып келуімен байланысты.
Ғалымдар АҚШ-та 2013 жылдан бастап «Ми картасы» атты президенттік бағдарлама қабылданғанын және ол бағдарламаның тіпті өткен ғасырдағы ғарышты игеруден де  маңызды болып отырғанына назар аударады. (BRAIN Initiative: BRAIN - Brain Research through Advancing Innovative Neurotechnologies – «Инновациялық нейротехнологиялар көмегімен адамның бас миын зерттеу») [81]. 
Нейропедагогика туралы әдебиеттер мен зерттеулерді талдаулар негізінде американдық ғалымдар ұсынған нейропедагогиканың негізгі қағидаларында мидың білім алу мен танымдық үдеріс барысындағы ерекшеліктері жан-жақты қамтылғаны анықталды. Ол қағидалар жүйесін суреттен көруге болады (сурет 6).



Ми – параллель процессор ретінде
Эмоциялар - мидың табысты әрекетінің қажетті факторы
Ми мәнділікті заңдылықтар орнату жолы арқылы іздейді
Өткен тәжірибеге сүйену және мәнді іздеу – мидың туабітті қасиеті
Ми келген ақпаратты бір мезгілде  әрі талдайды, әрі жинақтайды, бүтін мен бөлшекпен ой операцияларын жасайды
Оқу мен таным – ми дамуының табиғи тетіктері
Нейропеда-гогиканың басты қағидалары
Адам білімі мен дағдылары «көру-кеңістік» жүйесінде сақталғанда жақсы түсініп, есіне сақтайды
Ми, жадының, кем дегенде екі жүйесімен операциялар жасайды:  көру-кеңістікті және «жаттау». 
Әр адамның миы қайталанбас ерекше болып жаратылған
Ми келген ақпаратты бір мезетте әрі көздеп тұтас қабылдайды, әрі периферилық түрде қабылдайды
Адамның миы «шығармашылық еркіндікте» жақсы жұмыс жасап, қыспаққа алуда жабылып қалады
Мида саналылық пен бейсаналылық процестері бір мезетте өтіледі






















        


Сурет 6  –  Нейропедагогиканың негізгі қағидалары

Кіші мектеп жасындағы оқушылардың оқу-тәрбие процесін нейропедагогикалық тәсіл  негізінде ұйымдастыруда бұл қағидаларды анықтаған авторлардың оларды  нейропсихологиялық ұстанымдармен тығыз байланыста болуын қамтамасыз ету керек деген пікірін басшылыққа алу керек. Өйткені мидың табиғи қызметінің нейропсихологиялық заңдылықтарына сүйенген жерде ғана нейропедагогиканың ізгілікті және табысты оқу нәтижелеріне алып келеді. 
Нейропедагогиканың нейропсихологиямен тығыз байланыста болуын қадағалаудың адамгершілік пен этика тұрғысынан да маңызы зор. Өйткені нейропсихология, нейрофизиология, нейродидактика заңдылықтары мен әдістерін жақсы білу бір басқа, ал ол әдістерді тек баланың ізгілікті жолмен дамуына жетекешілік ету бір басқа.  Анықталған қағидалар нейропедагогика тәсілі арқылы кіші мектеп жасындағы оқушылардың табысты оқуын қалыптастырудың мәні, құрылымын жүйелеуде де басшылыққа алынады.  
Біздің зерттеуіміздегі нейропедагогика тәсілі  – кіші мектеп жасындағы оқушыларды оқыту мен олардың даму барысын ұйымдастыруда педагогтердің оқушылардың жан жүйесі туралы, физиологиясы туралы, ойлау ерекшелігі мен оқу-танымдық процестегі оқушыларды ми қызметінің ерекшеліктері туралы меңгерген білімін пайдалануы. Осы бағыттағы зерттеулердің  ортақ мәселелер бойынша маңызды шешімдері жұмысымызға қажет  болатыны белгілі. 
[bookmark: _Hlk232700304]Кіші мектеп жасы – балалық шақтың танымдық әрекеті ерекше, қызығушылығы белсенді, тіпті гипербелсенді болатын кезең. Кіші мектеп жасындағы оқушылар психикалық функциялары, сөйлеу ерекшеліктері, тілдік ойлау, есі мен жадысы, әлеуметтік сезім ерекшеліктері, ерік-жігері, күнделікті еркін қимыл-қозғалыстары біршама жетіліп, барлығы бір орталықтың – мидың қызметіне тәуелді болады. В.Д. Еремеева және Т.П. Хризманның  нейропедагогиканы қарастырған кітабында 7-ге қараған шағында балада ойлаудың бірнеше түрі қалыптасып үлгіретіні және баланың  келесідей маңызды әрекеттерді орындай алатыны айтылады:
· көрнекі-әрекеттік ойлау;
· көрнекі-бейнелі ойлау;
· абстракты/дерексіз ойлау  – сөйлеу;
· ұғымды топтастыра білу;
· топтастырылған ұғымды жүйелеу. 
Сонымен қатар, В.Д. Еремеева, Т.П. Хризман кіші мектеп жасындағы балада дамыған ассоциативтік процестер мидың ең күрделі жүйелерінің функцияларының дамуымен байланысты екеніне баса назар аударады. Ол күрделі жүйелер – мидың ассоциативтік маңдайалды және төменгі париетальды аймақтары дамуымен байланысты болады [75,с. 184].
Нейропедагогиканы оқу процесінде қолданудың қазақстандық және шетелдік тәжірибелеріне шолу жасаған Мамбеталина А.С., Рысқұлова М.М. мақаласында оқу процесін ұйымдастырудың, оқу-құрал, оқулық дайындаудың теориялық негіздерінде нейропедагогика ғылымының да қосылуы қажет екенін, бұл заман дамуының талабы екенін айтады. Авторлардың айтуынша, нейропедагогика –  классикалық педагогикалық қазіргі заманадағы жоғары сатысы. Өйткені нейропедагогика осы кезге дейін жинақталған тиімді әдістер мен әдістемелерді сұрыптап, нақтылап, дамытып жасалынуда. Сол талдауларға сүйене отырып анықталған оңтайлы әдістерді оқыту ісінде қолданып, оқушылардың білім алуын табысты етуге үлкен үлес қосатын болады [82].
Ғалым С.Жакупов оқу процесінің психологиялық құрылымын зерттеген еңбегінде тиімді оқыту процесін дидактикалық жүйе ретінде қарастырады. Тиімділік – табысты оқудың маңызды қыры. Бұл жерде, біздің ойымызша, табысты оқу процесін нейродидактикалық жүйе ретінде қарастыруда С.Жақыповтың біріккен-диалогтік танымдық әрекет теориясын да негізге алу мүмкіндігі бар. Өйткені, нейропедагогика тек оқушының ғана емес, оның нейрондарына ықпал ететін ақпараттарды дайындап, жеткізетін, «дидактикалық сұхбат процесіне» бірге кіретін мұғалімнің де, сонымен бірге оқушылардың өзара біріккен-диалогтік оқу әрекеттерінің нейропсихологиялық ерекшеліктеріне сүйенетіні белгілі [83].
Нейропедагогиканың мектепте оқыту процесінде пайдалану туралы қарастырған А.В.Цветков «Нейропедагогика мұғалімдер үшін: ми заңдылықтарына сүйеніп қалай оқытуға болады» деген кітабында [44,с. 128] мидың ресурстары мен мидың қуатты қайнар шығар көздерін талдай келе, оқуды қандай жолдары арқылы саналы етуге болатыны туралы талдайды. Кітаптың жаңа қалыптастырылып жатқан нейропедагогикасы үшін маңызы үлкен. Біздің зерттеуіміз үшін А.В. Цветковтың нейропедагогиканы қолданып оқытуда «мазмұн» мен «әдістің» қайсысына  басымдық беру керек деген  пікірі салмақты болады. Шынында, автор көрсеткеніндей, нейропедагогика сала ретінде қалыптасуға бет алып, оған  арнайы орын берілмес бұрын, білім беру үдерісінде психологияның қуатты ілімдеріне сүйенген, психологиялық әдістерді оқыту процесінде қолдануға бағыттылған «дамыта оқыту», «жеке тұлға бағдарлы оқыту», «саралай оқыту», «ақпараттық-коммуникациялық технологияларға сүйеніп оқыту» сияқты педагогикалық технологиялар туралы теориялық және практикалық база қалыптасты. Білім беру процесін зерттеу одан әрі дами беретін болғандықтан, сол жинақталған мәліметтердің негізінде жаңа сала – нейропедагогиканың қалыптасуы да заңды. 
Нейропедагогика туралы А.В.Цветков былай деп атап көрсетеді: «Нейропедагогиканың басты міндеті – білім берудің барлық деңгейлеріндегі педагогтерге оқытудың түрлі жүйелеріндегі нақты технологияларды іріктеп алып, олардың нақты оқушының немесе нақты сыныптың білім алуы үшін неғұрлым тиімді болатын бағдарламаға біріктіру» [44,с. 128].  
Әрине, бұл В.А. Цветковтың нейропедагогиканы тәсіл ретінде қолдану  туралы өзіндік пікірі. В.А. Цветковтың осы ойды жалғастыра келе, оқушының білім алуы процесінде өмірге икемделген ойлауын қалыптастыру туралы нейропедагогикаға сүйеніп жасалған ережелерді анықтауын құптаймыз. Ол ереже бойынша оқушыларға түрлі пәндерді оқытуда  және түрлі мазмұнды оқытуда ақпараттар ағынынан керекті нағыз білімге, ойлауға, сөйлеуге үйрететін оқу материалын қалай алуға болады деген сұрақты шешу маңызды болып табылады. 
Қазіргі ақпараттар тасқындаған дәуірінде балаларда қандай «когнитивтік сүзгілер» –  «когнитивтік фильтрлер» қалыптастыру керек деген мәселе де маңызды болып табылады. Автор осы жерде өте қызықты салыстыру келтіреді, «қазіргі электронды адамдар» интернеттегі ақпараттардың көптігінен қайсысын аларға білмей дал болуын ең алғашқы адамдардың мынау әлемдегі орманға алғаш барғандағы соншалық көп дыбыс, көп иіс, сансыз түр мен түсті көріп дал болуымен салыстырады. Нейропедагогиканың мультимодальдылық ықпал ету қасиетін талдай келе, В.А. Цветков  баланы оқыту икемділікке негізделген болуы керек деген қағида ұсынады [44,с. 128].
[bookmark: _Hlk232494664]Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың мәнін анықтау мақсатында жасалған ғылыми еңбектерді талдау нәтижесінде, кіші мектеп жасындағы оқушылардың табысты оқуын қалыптастырудың дидактикалық  құрылымын жүйелеу кешенді түрде жүзеге асырылады деген түйін жасау мүмкін болды. Сондықтан осы жерде нейропедагогиканың ішкі құрылымында орын алатын «нейродидактиканың» өзіндік ерекшеліктері мен мазмұндық құраушыларына талдау жасау қажет. 
Е.В.Ширшов нейродидактиканы жоғары тиімділік деңгейдегі нәтижелерге қол жеткізу үшін, білім беру кеңістігін ұйымдастырудың нейропедагогикалық принциптерін, оқу процесінің нейропедагогикалық құрылымын, білім алушы топтың ішкі психодинамикасының құрылымын, нейропедагогикалық өзара оқу әрекеттерінде бейімдеп қолданылатын әдістер мен құралдарды зерттейтін дидактикалық сала деп анықтайды. Ғалым  одан әрі нейродидактиканы келесідей етіп тарата талдайды:
· теориялық-әдіснамалық заңдылықтарды қарастыратын жалпы нейродидактика;
· нейродидактикалық диагностика мен нейродидактикалық оқыту бойынша практикалық ұсыныстарды негіздейтін жеке нейродидактика.
Нейродидактика адамның оқып, білім алу қабілетінің түбегейлі таным тірегі екенін негіз ете отырып,  өзінің түпмақсаты  оқушының білім алуын өте жақсы жағдайда дамуын ұйымдастыратын алғышарттарды іздеумен айналысады [84].  
Нейродидактиканың заңдылықтарын табысты оқумен байланыстыра қарастырып, нейропедагогика тәсілі арқылы кіші мектеп жасындағы оқушылардың табысты оқуын қалыптастырудың мәні мен құрылымын тануда нейрондық процестерді танумен айналысатын нейроғылымдардың жинақтаған мәліметтеріне жүгінеміз. Соның ішінде, әсіресе, нейродидактиканың және тәрбие нейропедагогикасының талаптарына сәйкес болуын басты назарда ұстау керектігі белгілі. Кіші мектеп жасындағы оқушылардың қалыпты денсаулығы сау жағдайдағы ми жұмысының ерекшеліктерін зерттеген еңбектерге жасалған талдаулар табысты оқуын қалыптастырудың неғұрлым тиімді болатын ұстанымдары  мен әдістерін жүйелеуге негіз болады. Нейропедагогика тәсілі арқылы кіші мектеп жасындағы оқушылардың табысты оқуын қалыптастыруды педагогикалық жүйе ретінде алып қарастыратын болсақ, оның құрылымын келесідей формада анықтай аламыз (кесте 4).

Кесте 4 – Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың құрылымы

	Құраушы бөлшектері
	Құраушы бөлшектердің мазмұны

	1
	2

	
Нейродидактика

	Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың әдістемелік  жүйесі

	Нейродидактикалық ұстанымдар

	-оқу мақсатының айқын болуы ұстанымы;
-икемді-серпімділік ұстанымы;
-табиғи білімдарлық ұстанымы;
-жүйке жүйесі қызмет етуінің негізгі тетіктерінің тектілік біртұтастығы  ұстанымы;
-өмірдегі жеке тәжірибесінің әсер ету ұстанымы;
-күрделі деңгейдегі ақыл-ой қызметін үйрету ұстанымы;
-жүйелілік ұстанымы; 

	1
	2

	
	-қайталама реттілік ұстанымы;
-оқу материалы мазмұнының оқушының танымына эмоциялық әсер ету ұстанымы. 

	Табысты оқу процесінің нейрофизиологиялық тетіктері

	-оқу мазмұнын қабылдаудың нейрофизиологиялық тетіктері;
-табысты оқуды ұйымдастыру үдерісіндегі ес пен жадының, зейіннің нейрофизиологиялық тетіктері;
-табысты оқуда эмоциялылықты тірек етудің нейрофизиологиялық тетіктері;
-табысты оқу әрекеттерінің кіші оқу операцияларына  бөлінуі.

	Нейродидактикалық әдістер

	-тілдік-сөйлеу әдістері;
-көрнекілік әдістері;
-проблемалық-ізденімдік әдістер;
-метакогнитивтік әдістер;
-ойлауды дамыту, ойлау икемділігін қалыптастыру әдістері;
-қателерді табу, түзетуге үйрету әдістері;
-рефлексиялық әдістер;
-есту-тыңдау әдістер;
-көру-кеңістік әдістері;
-креативтік-шығармашылық әдістер;
-ақпаратты іздеу, өңдеу, өзгертуді үйрету әдістері;
-кодтауды үйрету әдістері; 
-жоспарлау, бақылау әдістері
-бағалау әдістері.

	Оқуға үйретудің нейропедагогикалық ерекшеліктері
	Есту-сөйлеу дағдыларын дамыту;
Фонематикалық есту-түсіну, тыңдау-түсіну дағдыларын қалыптастыру;
Фонологиялық сана қалыптастыру;
Сөздердің фонетикалық формасын есінде сақтап, жадында тұту қабілетін дамыту;
Есіндегі, жадындағы ақпаратты жылдам шығара білуге үйрету (ақпаратты жылдам актуалдандыру);
Көру-тану дағдыларын қалыптастыру;
Лексикалық тұжырымдарды таңдай білу дағдыларын дамыту;
Артикуляциясын дамыту.

	Жазуды үйретудің нейропедагогикалық ерекшеліктері


	Қарапайым жазу (дыбыс, буын, сөздер): тыңдау бойынша жазу.
Артикуляциялық жазу: жай дыбыстап жазу, қатты дыбыстап жазу.
Лексикалық мағынаны дұрыс түсіну;
Синтаксистік құрылымдарды – сөз тіркесі мен сөйлемдердің мағынасын дұрыс түсініп жазу.
Мәтінге қарап көшіріп жазу.
Мәтінді оқу: жоспарын жазу, тірек сөздерін жазу, негізгі ойды жазу.
Монолог пен диалог: басқа адамның ойын дұрыс түсіну.

	Математикалық дағдыларды қалыптастырудың нейропедагогикалық 
	Сандарды есте сақтауға үйрету.
Есеп шығару алгоритмдерін үйрету.
Көбейтуді ауызша жатқа айтуға дағдыландыру.
Математикалық ойлауын қалыптастыру. Математикалық ой

	ерекшеліктері
	 операцияларын жасау дағдыларын қалыптастыру.
Көру-кеңістік қатынастарға байланысты дағдыларды дамыту.

	Тәрбие 
нейропедагогикасы

	Табысты оқу процесінің әрбір кезеңінде қазақ ұлттық және жалпыадамзаттық этикалық және моралдық мінез-құлықтың үлгілі болуын ұстану.



[bookmark: _Hlk232407575]Тармақшада нейропедагогика тәсілі арқылы кіші мектеп жасындағы оқушылардың табысты оқуын қалыптастырудың мәні мен  құрылымы анықталып, дидактикалық  құрылымы жүйеленді.  кешенді түрде жүзеге асырылады деген түйін жасау мүмкін болды. Нейропедагогиканың ішкі құрылымында орын алатын «нейродидактиканың» өзіндік ерекшеліктері мен мазмұндық құраушыларына талдау жасалды.
Бір нейронның ерекшелігіне байланысты нейропедагогика тәсілі арқылы кіші мектеп жасындағы оқушылардың табысты оқуын қалыптастырудың  нейропсихологиялық, нейрофизиологиялық және нейрожелілік аспектілерін 1.3 тармақшада қарастырамыз.

1.3	Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың  нейропсихологиялық, нейрофизиологиялық және нейрожелілік аспектілері
Нейропсихологияға психологиялық, нейропсихологиялық сөздіктерде берілген анықтамаларды талдай келе, нейропсихология дегеніміз – адамның психикалық іс-әрекетінің мимен байланыстылығын, мидағы барлық іс-әрекеттің, одан әрекеттің, одан операциялардың туындайтын негізгі қайнар көзі екендігін зерттейтін психологияның бір саласы деп санаймыз [85]. 
Көптеген анықтамалардың мазмұн жағынан ортақ бірақ түрлі қырынан қарастырылған ерекшеліктерін анықтай отырып, нейропсихологияның психологияның, физиологияның, медицинаның  миды зерттейтін бағыттарының түйіскен нүктесінде пайда болған ғылым саласы болуы оны неврологиямен, когнитивтік психологиямен, тіпті нейрохирургиямен байланысты кешенді мазмұндағы ғылым саласы деп санауға да негіз болады. Осыған қоса, нейропедагогиканың, неродидактиканың қалыптасуымен бірге, ендігі ретте, нейропсихологияның оқыту теориясымен де тікелей байланысты болатын орны анықталып келеді. 
Нейропедагогикада, яғни кіші мектеп жасындағы оқушыларға білім беру процесінің теориясында оқушылардың белгілі бір ғылым салаларының мәліметтерінен дидактикалық бейімдеуден өткізілген ғылыми ұғымдарды пәндерді оқу барысында меңгеретіні белгілі. 
Л.С. Выготский оқушылардың ғылыми ұғымдарды меңгеру туралы еңбегінде мектеп жасындағы балаларды ғылыми ұғымдардын дамыту мәселесінің, ең алдымен, практикалық тұрғыдан маңызды мәселе  екенін атап көрсетеді. Өз заманындағы психологияның қол жеткен жетістіктеріне талдау жасай келе, Л.С. Выготский алынған ғылыми материалдар оқушыларда ғылыми ұғымдарды дамыту, тұрмыстық ұғымдардың дамуымен салыстырғанда, біршама ерекше жолмен жүретінін болжауға алып келді деп атап көрсетеді. 
Бұлай болуының бір себебі – бала өзінің мұғалімімен ынтымақтаса отырып, ғылымда танылған ұғымды «қайтадан бірге игеру жолынан өтеді». Дәл сол мұғаліммен ынтымақтаса отырып ғылыми ұғымды меңгерген жолды өті жатқанда, яғни оқу тапсырмалары мен жаттығуларды орындап келе жатқан жолында баланың жоғарғы психикалық функциялары дамып-жетілу жолын да өтіп жатады. 
Л.С. Выготскийдің бұл ашқан жаңалығы ғылым мәліметтерін оқытуда оқушы өзінің ой-санасында ғылыми таным жолымен жүріп өтетінін, ал мұғалімнің дәл сондай жолды өтуі үшін дұрыс, керекті әдістерді қолдануы керектігін ашты. Қазіргі дамыта оқыту теориясының және одан өрбіп дамыған көптеген жаңа педагогикалық технологиялардың негізін қалаған бұл теория нейропедагогиканың да теориялық негізгі бастау көздерінің бірі болатыны белгілі [25,с. 504].
Л.С. Выготскиймен шамалас уақытта  жазылған Жүсіпбек Аймауытұлының «Псиқолоғия» деген атпен алғаш рет  1926 шыққан кітабының қазақстандық педагогикалық психология саласының іргетасын қалаған маңызы зор кітап екені белгілі. 
Ж.Аймауытұлы осы еңбегінде адам жанының өзіндік ерекше табиғаты туралы жан-жақты және терең теориялар негізінде байламдар жасайды [86]. Кітапта:
· адамның қылығын зерттеу жолдары мен оның маңызын;
· адам баласының шартты рефлекстен бастап парасат, санасына дейінгі ерекше әрекет етуін;
· жүйке жүйесінің құрылымы мен оны қызмет ету заңдылықтарын;
· соқыр сезім мен сезім көңіл ерекшеліктерін;
· адамның зерделі қылықтары мен теріс қылықтарын;
· адамның көлемдікті түйсіктеу ерекшеліктерін;
· адамның ұғым мен пайымдау, қорытынды топшылау жасау тетіктерін;
· адам қылығының әлеуметтік негіздерін   (осыны қазіргі әлеуметтк психологияның алғашқы негіздері деп санауға болады С.А.);
· психология заңдылықтарын қазақы жан жүйесі мен өмірлік өнер таңдау мәселесіндегі маңызын баяндайды. 
Бұл кітаптың ғылыми-зерттеу жұмысымыз үшін әрбір парағы мен Ж.Аймауытұлының әрбір пікірі аса құнды болып табылады. Әсіресе, «Бала – амал етуші дене (организм)» деген тарауындағы Ж. Аймауытұлының  ойлары өте маңызды. Адамның  бағалылығы оның дерексіз (абстракты, теориялық) білімін көбейтуімен таныла ма, немесе амалға (күнделікті өмірлік тірлікке, практикаға) төселуімен таныла ма? Бұл сұрақ педагогикада да, өмірде де  бір шешімін таба алмай келе жатқан мәселе.
Оқу бағдарламаларының жаңартылуы, білім мазмұнының өзгертілуі, толықтырлуы, жаңартылуы – барлығы Ж.Аймауытұлының көрсеткен осы сұрақтың шешімін іздеуден туындап отырғаны белгілі. 
Ғалым Ж.Аймауытұлының тән, жан, рух мәселелерін шеберлікпен біріктіре келіп, олардың бәрінің тізгінін бір ми қызметіне әкеліп байлауы – оның терең тынысты психолог ғалым, тіпті ашық айтатын болсақ, нейропсихология салаларына бара алған ғалым екенін дәлелдейді.
«Табиғатымызды ақтарсақ, санамыздың негізі – тіршілікті сақтауға барып тірелетіні ап-айқын», –  деп, маңызды мәселені бастаған Жүсіпбек Аймауытұлының дәлелдеу логикасы Сократтың сұрақ-жауап түріндегі эвристикалық әдісімен берілгенін бақылау да біз үшін өте қызықты болды. Кітаптан алынған өрнектерді инфографика түрін келтіріп өтейік (сурет 7).

Сурет  7 - Жүсіпбек Аймауытұлының нейропсихологиялық пайымдары (инфографика)

Шын мәнінде, Жүсіпбек Аймауытұылының қазақ нейропсихологиясының негізін қалағанын мына сөздерімен дәлелдеуге болады: «Рух жұмысы ми жұмысымен байлаулы болады, қатар өседі, қатар жүреді. Ми – біздің білімімізше, іске бола жаралған нәрсе. Еттен, теріден, көзден, құлақтан миға саулап келіп тұратын әрбір ағын қайтадан мидан шығып, өтке, бездерге, ішке қарап, әуелде ағын берген сыртқы дүниенің ыңғайына түсуге жәрдем етеді. СОНЫМЕН, ЖАН ӨМІРІ ДЕГЕНДІ МИ ӨМІРІ ДЕП ҚАРАСАҚ (арнайы белгілеген – біз С.А.), екеуінің мақсаты бір болып табылатындықтан мәселе жобасы дұрыс қаралған болып табылады», -деп, Ж.Аймауытұлы осыны айта келе, баланың мінез-қылығын (бұрынғыша айтсақ, «жан құбылыстарын») байқаушы – оқытушылар екенін, олар балалардың бойынан анықтаған, көрген-тапқанын соларды тәрбиелеу үшін құрал ету керектігін айтып түйіндейді [86,б. 312].
Жүсіпбек Аймауытұлының бұл еңбегінің нейропсихологиялық тұрғыдан педагогикалық психология үшін негіз болатын тұстары өте мол екенін де атап кетеміз. 
Кіші мектеп жасындағы оқушылардың табысты оқуын қалыптастыруда нейропсихологияның және нейрофизиологияның мәліметтерінің білім мазмұны мен оқу әдістерін, оқу әрекеттерін ұйымдастыру үшін беретін бағыт-бағдары зор. 
Осы ретте нейропсихологияның жеке ғылым ретінде қалыптастырып, мидың ішкі ерекшеліктері терең зерттелген еңбектердің авторы,  белгілі ғалым А.Р. Лурияның оқуға, жазуға байланысты еңбектерін талдаудың орны бөлек болатыны белгілі. Ғалымның  «Нейропсихология негіздері» атты іргелі еңбегінде нейропсихология ғылымының дербес ғылым саласы болып қалыптасуына тірек болған зерттеу жұмыстары жүйеленіп беріледі. 
Психикалық процестердің атап айтқанда -  қабылдаудың, ерік-жігердің, еркін қозғалыстың, зейіннің, сөйлеудің, ойлаудың, есте сақтау мен жадының - қызметін психологиялық құрылымын және мидағы тетіктерін талдап, мидың үш негізгі блоктан тұратын моделін жасап ұсынды [76,с. 384].
Нейропсихологиялық тұрғыдан мидың  аталған үш блогын бөліп көрсете отырып, А.Р. Лурия әр блоктың мақсаты мен міндетін, оқу, жазу, ойлау, сөйлеу кезіндегі ерекше қызметін өзіне дейінгі ғалымдардың зерттеулеріне сүйене отырып және өзінің зерттеу нәтижелері негізінде сипаттайды. 
А.Р. Лурия адамның санасында өтіліп жататын психикалық процестердің күрделі функционалдық жүйе екенін айтып, ол процестер мидың тар шеңберінде орналасқан, мидың  белгілі бір бөлшегінде ғана өтілетін процесс еместігін атап көрсетеді. Күрделі психикалық процестер ми аппараттарының бірігіп жұмыс жасайтын күрделі кешендердің қатысуының арқасында жүзеге асырылады. Бұл жоғарғы психикалық функциялардың  ерекше психофизиологиялық, нейрофизиологиялық ерекшеліктері болатыны белгілі.
Мидың аппараттарының әрқайсысы сол күрделі жұмысқа өзінің тарапынан үлес қосып отырады. Сондықтан да адам миының негізгі функционалдық бірліктері қандай екенін және күрделі психикалық процестерді жүзеге асыру барысында әрқайсысының қандай рөл атқаратынын анықтаудың маңызы үлкен екенін ғалым ерекше атап өтеді. 
Осыдан келіп, мидың аппаратының негізгі үш блогын атап көрсетеді. Оларды келесі кестеден көруге болады (кесте 5).



Кесте  5 – А.Р. Лурия бойынша мидың нейропсихологиялық үш блогы

	Блоктар
	Суреті

	Функциялары

	Бірінші блок
	
[image: ]
	Көңіл-күй тонусы мен сергектіктің реттелуін қамтамасыз ететін блок. Энергетикалық блок деп те аталады. 

	Екінші блок

	Сыртқы әлемнен көру, есту, тері, дәм, иіс сезу арқылы келетін ақпаратты қабылдауға, өңдеуге және сақтауға арналған сенсорлық блок. 

	Үшінші блок

	Психикалық әрекетті бағдарламалау, реттеу және бақылау блогы. Орындалатын әрекеттердің жоспарын құру, нақты психикалық актіні құрып, белгілі бір уақыттан соң оны орындау реттілігін сақтайды.


 
А.Р. Лурия бірінші блокты сипаттай отырып,  И.П. Павловтың адамның ұйымдастырылған әрекетті  жүзеге асыруы үшін ми қыртысының оңтайлы күйінің қажеттілігін көрсетуімен бірге, сондай оңтайлы күйдің туындауының нейродинамикалық заңдарын да ашып бергенін атап көрсетеді. 
Кейін И.П. Павлов ізбасарларының зерттеулері көрсеткеніндей, қозу мен тоқтау, серпімді ми қыртысында өтіп жатқанда, күш заңына бағынып, белгілі бір шоғырланған, тепе-теңдігі сақталған, қозғалмалы әрекетшіл қасиеттерімен сипатталады. Бірақ нейродинамиканың бұл заңдар ұйықтағанда және шаршағанда қолданылмайды. Бұл мидың тежелгіш күйінде ми қыртысының тонусы төмендейтінін көрсетеді.
Екінші блокты сипаттауда А.Р. Лурия  оның мидағы орналасу орындарын сипаттаудан бастап, функционалдық ерекшеліктерін талдайды. Осы екінші блоктың аппараттары, өздерінің функционалдық ерекшеліктері бойынша, миға сырттан яғни перифериялық рецепторлардан келетін экстероцептивтік тітіркендіргіштерді қабылдауға, оларды көптеген ұсақ-ұсақ компоненттерге бөлуге (анализ) және де  керекті болғанда сол жеке компоненттерді  қажетті динамикалық құрылымдарға комбинациялап жинақтауға (синтездеуге) бейімделген.
Кіші мектеп жасындағы оқушыларды табысты оқуы нейропедагогика тәсілі арқылы ұйымдастырудың нейропсихологиялық және нейрофизиологиялық негіздері, көру, есту, сөйлеу, ойлау кезіндегі мидың қызметінің барысымен танысып, ерекшеліктерін негіз етуге мүмкіндік береді. Сондықтан осы екінші блоктың тетіктері мен жүйесі оқу-танымдық әрекетті табысты етуге қызмет ету жолдары анықталуы маңызды деп санаймыз. 
А.Р. Лурияның айтуынша, бас миының осы екінші блогы жоғары модальдылық ерекшелікке ие болып келетінін айтады. Оның құрамындағы компоненттер көру, есту, вестибулярлық, немесе жалпысезімдік ақпаратты қабылдауға арналып, соған бейімделген. Осы блок жүйесінде дәм сезу мен иіс сезудің де орталық аппараттары орналасқан. Бірақ адамның миында олар аз ғана орынға ие болып келеді.
Көру және есту, жалпы сезімдік өрістері бойынша А.Р. Лурия олардың ерекше иерерхиялық түзілімге түскен жүйе екенін атап көрсетеді. Оның суреті А.Р. Лурияның кітабынан алынып, қазақшаға тікелей аударылып, төменде көрсетіліп отыр (сурет 8).

Сурет 8 – Мидың  екінші блогының иерархиялық құрылымы (А.Р Лурияның кітабынан алынған)

Ал үшінші блокты сипаттауда А.Р. Лурия адам баласының тек сырттан ақпарат қабылдап оған реакция жасап қана қоймайтынын айтады. Адам баласы өзінің әрекеттері бойынша жоспарлар мен бағдарламалар құрады, өз әрекеттерін сол жоспар мен бағдарламалармен сәйкестендіреді, және адам өзінің саналы әрекеттерін бақылайды, алғашқы көздеген мақсатымен үйлесу-үйлеспеуін бақылайды, тексереді, жіберген қателіктерін түзетіп отырады.
Алдыңғы 1 және 2 блоктардағы ми аппараттарының функциясында мұндай қызметтер байқалмағанын айта келе, А.Р. Лурия кері байланыс жасайтын ми қызметінің осы үшінші блогының маңыздылығын талдап көрсетеді. 
Ми аппаратының осы  үш блогының өзара қарым-қатынас, байланысы туралы А.Р. Лурия өз заманындағы мидың үш негізгі функционалдық блоктары туралы ілімді жинақтап келтіріп, жоғарғы психикалық процестің ұйымдасуындағы әр блоктың маңызды рөлін анықтағанын айтады.
Ол әрбір блок өз бетімен дербес белгілі бір әрекет түрін жүзеге асыра алады деп ойлау дұрыс емес. Жоғарғы психикалық процестердің жүйелік құрылымын түсіне отырып, сана әрекетінің әрбір формасының өзіндік тұрғыдан үлес қосатынын түсіну керек деген байлам келтіреді [76,с. 384]. 
Біз зерттеу тақырыбымыздың қажеттілігіне орай, А.Р. Лурияның «Нейропсихология негіздері» кітабына кең түрде талдау жүргіздік. Ол талдаулардың керекті тұстары диссертацияның барлық тармақшаларында орын алып отыратын сөзсіз. 
Нейропсихологияның соңғы жылдардағы жетістіктеріне сүйене отырып, заманауи тұжырымдарды жүйеге түсіріп қарастырған М.Е. Баулина өзінің «Нейропсихология» деген оқулығында адам миының оң жақ жартысы мен сол жақ жартысы жұмысының анатомиялық және физиологиялық принциптері туралы қарастырылады. 
Кітап, негізінен, клиникалық психологиялық бағытта жазылғанымен, адамның танымдық әрекетінің құрылымы туралы кеңінен қарастырылғандықтан, нейропедагогиканың да теориялық жүйесіне негіздеме бол алатын тұсы бар. Адам миының құрылымы, мидың оң және сол жақ жартысының ассиметриясы мен олардың өзара әрекеттесуі туралы  көзқарасын автор А.Р. Лурияның мидың үш құрылымдық функционалдық блогы туралы тұжырымдамасына сүйене отырып айқындайды [87].
Кіші мектеп жасындағы оқушылардың табысты оқуының нейропсихологиялық факторлары туралы К.Д. Петухова кіші мектеп жасындағы оқушыларда оқу бағдарламасын табысты игеруінде  балалардың ми аппаратының  үшінші  блогының яғни бағдараламалау, реттеу және бақылау жасау әлсіздігін айта келіп, біртіндеп ол жағдай баланың көңіл-күйінің, мінез-қылығының бұзылуына алып келетіні туралы өзінің пікірін білдіреді  [88].
Баланың миының маңдайалды бөлігінің дамымауы немесе кеш дамуы баланың бағдарламалау, реттеу, бақылау жасау, қателіктерін түсініп, түзету  сияқты өмірінде өзіндік жолын құруға  тірек болатын әрекеттерді орындауға  қауқарсыз болуы қалған барлық жоғары психикалық процестердің қалыптасуына да кедергісін келтіреді.
Маңдайалды ми бөлігінің маңызды функциясы қазақ халқының дүниетанымында ертеден орын алғаны белгілі. Оны халық даналығынан теріп келтіріп өту қажет (кесте 6).

Кесте 6 –  Қазақ халқының ұлттық даналығындағы баланың ми тәрбиесіне қатысты нейропсихологиялық пайымдаулары, мағынасы және даму деңгейлері

	Қазақ ұлттық даналығы үлгілері
	Нейропсихологиялық тұрғыдан талдау мағыналары
	Даму деңгейлері

	1
	2
	3

	Қошқар болар қозыны – мүйізінен танимын.
Ел басқарар жігітті –   маңдайынан танимын
	Маңдайалды ми блогының дамығандығы және соның арқасында жоғары психикалық процестердің дұрыс қызмет етуі.
	
Жоғары


6 – кестенің  жалғасы

	1
	2
	3

	Арман болған қазаққа 
Аталы ұл аймаңдай. 

	Туабітті қасиетіне тәрбие қосылып  қалыптастырылған маңдайалды ми блогының дұрыс функциясы  және соның арқасында жоғары психикалық процестердің дұрыс қызмет етуі.
	
Аса жоғары

	Маңдайы құтты  – батыр,
Таңдайы құтты  – шешен.
	Маңдайалды ми блогының толыққанды пісіп-жетілгендігі. 
	Жоғары 

	Қошқар болар қозының
Маңдай жағы дөң келер,
Адам болар баланың
Етек-жеңі кең келер.
	6-7 жаста маңдайалды ми блогының қалыптасқандығы, баланың ми қыртысының белсенді жұмыс жасай бастауы.
	
Орташа 

	Жұмыр мойын, тар маңдай, шаш иықта бос қалар.
	Маңдайалды ми блогының толыққанды пісіп-жетілмеуінен баланың бағдарламалау мен бақылау жасауының әлсіздігі байқалуы. 
	Төмен 

	Сендей, сірә, туған жоқ тайқы маңдай.
	Маңдайалды ми блогының толыққанды пісіп-жетілмеуінен баланың сөйлеу, өз ойын жеткізу, тыңдағанын толық түсіну жағынан жасқаншақ болуы.
	Төмен 



Кіші мектеп жасындағы оқушылардың табысты оқуын қалыптастыруда нейропедагогикалық тәсілді пайдаланудың беретін жақсы нәтижесі жоғары болмақ. Өйткені нейропедагогиканың талаптары бойынша оқушыларды ми қызметінің дамуы заңдылықтарымен оқыту және тәрбиелеу  жүйесі құрылады.
Табысты оқуда оқушылардың өздеріне ми қызметінің, қабылдауының, сөйлеуінің, ойлауының, оқуының, жазуының, есеп-санауының – барлығының саналы түрде жоспарланған, өзінің реттеуімен, мұғалімнің реттеуімен ынтымақтасқан оқу-таным әрекетін ұйымдастыруды талап етеді. 
Кіші мектеп жасындағы оқушылардың табысты оқуын ұйымдастыруда мұғалімнің жүйелік талдау жасай білуі де үлкен маңызға ие болып табылады. Нейропедагогикалық тәсілмен табысты оқуды қалыптастырудың сенімді бағдары кіші мектеп жасындағы оқушылардың табысты оқуға ұмтылуының нейропсихологиялық және нейрофизиологиялық негіздерін анықтаумен тығыз байланысты болмақ.
Н.В. Терехова бастауыш білім беру дидактикасына байланысты кітабында оқушылардың оқуы  табысты болмауының себептерін көрсетеді [89]. Оны келесі 7-кестеден көруге болады.



Кесте 7 –  Оқушы оқуының табысты болмауының себептері (Н.В. Терехова бойынша)

	Себептер түрлері
	Мазмұны

	Педагогикалық себептер
	Жекелеген пәндерді оқытудағы жеткіліксіздік;
Өткен жылдардағы білім төмендігі;
Басқа сыныпқа / мектепке аудару дұрыс болмауы

	Әлеуметтік-тұрмыстық себептер
	Өмір жағдайының келеңсіз болуы;
Ата-анасының тәртіпсіздігі;
Отбасының әл-ауқаты төмен болуы;
Үй режимінің болмауы;
Баланың бағусыз – қағусыз кетуі.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                   

	Физиологиялық себептер
	Науқас болуы;
Денсаулығының әлсіздігі;
Орталық жүйке жүйесіндегі қозғалыс функцияларының бұзылуы;
Жүйке науқасы.

	Психологиялық себептер
	Зейіннің ес пен жадының дамуы;
Баяу түсіну;
Тілі дамымаған болуы;
Дүниетаным аясының тар болуы.



Е.Д.Хомская «Нейропсихология» атты оқулығында ғалым нейропсихологияның теориялық негіздерін жан-жақты қарастырады, қалған тарауларында жоғарғы психикалық функциясы бұзылуына нейропсихологиялық талдау жасайды. Аталған еңбекте нейропсихологияның жалпыпсихологиямен байланысы, нейропсихологияның ғылыми ұғымдық  аппараты жалпы психологияның теориясы негізінде қалыптасуы туралы айтылады. 
Ғалымның жалпы психологиялық ұғымдық аппарат пен нейропсихологиялық ұғымдық аппараттарды талдап, олардың ортақ және дербес мағыналық ерекшеліктерін көрсетуі  нейропсихология үшін де, тіпті нейропедагогика үшін де тиімді болады деп санаймыз.  
Е.Д.Хомскаяның адамның маңдайалды миы бөлігінің дамуы туралы ойларына талдау жасай келе, оның адамның жоғарығы психикалық функциясының мидағы ұйымдасуындағы рөлін адами санамен байланыстыру пікірін қолдаймыз [90].
Табысты оқуды қалыптастыру үшін оқушылардың оқу барысындағы қиындықтарды жеңуге, кедергілерді жоюға үйренуі керек. Осындай мәселе тұрғысынан қарастырылған Т.В.Ахутина, Н.М. Пылаеваның оқудағы қиындықты жеңуге нейропсихологиялық тұрғыдан келу жолдарын қарастырған кітабын  маңызды жетекші құрал ретінде атауға болады. 
Л.С.Выготский мен А..Р. Лурияның теориясының негізінде оқудағы кедергілердің жеңудің нейропсихологиялық ерекшеліктерін зерттеп, арнайы тапсырмалар жүйесін әзірлеген осындай еңбектің теориялық  маңызы үлкен, практикалық құндылығы жоғары болмақ [91].
Балалардың оқуындағы кедергілерді болдырмай, табысты оқуын өалыптастыру жолдарын нейропсихология мен нейрофизиологиялық талдау тұрғысынан қарастырған О.А. Семенова, Р.А. Мачинская мақаласында нейроморфологиялық зерттеу мәліметтеріне сәйкес, 5-7 жастағы бала мидың дамуының кезеңті  кезеңіне өтпелі кезде тұр деп анықталған.  
Сонымен бірге нейрофизиологиялық ерекшеліктерді зерттей отырып, О.А. Семенова, Р.А. Мачинская мектепалды балалардың кіші мектеп жасына өскенде жаңа когнтитвтік мүмкіндіктері өмірде шешуі тиіс тапсырмалар мен міндеттерді де көбейте бастайтынын айта келе, балаға қойылатын әлеуметтік талаптар да трансформацияға ұшырайтынын, баланың когнитивтік дамуына қойылатын талппен үндесуі тиіс екенін атап көрсетеді.
 Балалардың есту-сөйлеу, көру, кеңістіктік елестетулеріне, эмоциялық-мотивациялық ая, функционалдық жай-күйіне байланысты зерттеу жоспары мен қажетті параметрлерді анықтаған соң, авторлар мидың функционалдық жай-күйіне ЭЭГ паттерндер тұрғысынан талдау жасайды.  5-6 жастағы балалар мен  6-7 жастағы балалардың көру арқылы қабылдауындағы ерекшеліктер (көру-моторлық үйлестіру, кедергіге қарсы тұру, константтық, кеңістік түсініг, көру-кеңістік талдау және жинақтау) – 6-7 жастағы балалардың нәрсені тұтас күйінде қабылдауы жоғарылайтынын атап көрсетеді [92].
Қазақ халқының ақыл, ес, ойлау, сөйлеу ерекшеліктері туралы докторлық диссертация қорғаған М.М. Мұқановтың еңбектерінде біздің зерттеу жұмысымызға керекті түйінді ой-пікірлер көптеп кездеседі [93].
Жоғарыдағы талдаулар нейрописхологияның, нейрофизиологияның нейропедагогикаға негіз ретінде алынып, оқушылардың білімін білікті етуге мидың жұмыс жасау заңдылықтарын меңгеруге беретін көмегі мол екенін көрсетті.
Нейропедагогика тәсілі негізінде оқытуда нейропсихологиядан басқа,  медицина, биокибернетика, қолданбалы математика мәліметтеріне де сүйенеді. Өйткені табиғи нейрондар желісінің қабылдау қызметін зерттеу негізінде жасалынған жасанды нейрондар қабылдау жүйесінің, жасандық интеллектінің ерекшеліктерін де ескеру, талдау арқылы, оларды кіріктіре, байланыстыра отырып, тұтас әдістеме жасалынады, нейропедагогика тәсілі негізінде оқушылардың табысты оқуын қалыптастырудың тиімді жүйесі анықталады.
Нейропедагогикада жасанды нейрон желісін ақпарат қабылдауда пайдалану бағытындағы зерттеулерді негізге ала отырып,  нейронның биологиялық табиғатына және жасанды нейрон желісінің ерекшелігін қарастырып өтеміз.
С.Осовский өзінің ақпаратты өңдеуде нейрондар желісін қолдану туралы кітабында үшінші мыңжылдықта кибернетика ғылымының дамуындағы басты үрдісті /тенденция/ екі ғана сөзбен танытуға болады деп санайды. Ол сөздер – «биологияландыру» /«биологизация»/ және «гибридтеу» /«гибридизация»/. Бұл жерде «биологияландыру» дегенде ғылымдағы күрделі нысандарды тану процесінде оны жүйеге түсіруде және модельдеуде ғалымдардың тірі табиғатта жүзеге асырылатын механизмдерге еліктеу арқылы күрделі нысандардың ерекшеліктерін тану және оны басқару тәсілдерін танитыны айтылып отырғаны белгілі [94]. С.Осовскийдің бұл пікіріне қосыла отырып, «жүйе теориясының» қалыптасуындағы биология саласын зерттеген Л.фон Берталанфидің еңбегін атап кету керек [95]. Осовский аталған кітабында нейрондардың қызмет етуінің биологиялық негіздерін сипаттап, жеке нейронның қызмет ету тетіктерін және олардың өзара әрекеттесу тетіктері мен ерекшеліктерін танып-білу жүйке жүйесіндегі өтіп жататын ақпаратты іздеу, жіберу, өңдеу процестерін танып-білу үшін аса маңызды болып табылатынын және осы тұрғыдан алғанда, ең алдымен, биологиялық нейронның моделін құрып, оны талдап-тану міндеті орындалу керек деп атап көрсетеді [94,с. 344]. 
Ғалымның осы аталған кітаптан алынған моделі негізінде нейрондардың сипаттамасы берілді (сурет 9).

Сурет  9 – Биологиялық нейронның қарапайым түрдегі құрылымының моделі (С.Осовскийдің аталған кітабынан)

Суретте көрсетілгеніндей, биологиялық барлық жасушалар /клеткалар/ сияқты «нейронның» да органеллден тұратын денесі бар, ол «сома» деп аталады. Оның ішінде «ядро» орналасқан. «Сомадан» көптеген «өсінділер» өсіп шығады, олар басқа «нейрондармен» байланысып, өзара әрекеттесуде маңызды рөл атқарады. Ол «өскіндер» екі типте болып келеді:
· саны көп жіңішке, қалың тарамдар – «дендриттер»;
· толық, бірақ ұштары тарамдалған – «аксонд».
Нейронға келетін ақпараттар «синапстар» арқылы келеді, ал нейроннан шығарылатын сигналдар «аксонның ұштары» немесе «колатералдар» арқылы сыртқа жіберіледі. Осы «колатералдар» басқа нейрондардың «сомасымен» де, «дендриттерімен» де байланысып, жаңа «синапстар» түзе береді. Негізінде, басқа нейрондарға шығатын «синапстар» тек аксонның ұштарында ғана емес, тікелей «соманың» өзінде де, «дендриттерде» де болуы мүмкін.
Осылайша, С.Осовский биологиялық нейронды танудан  жасанды нейрондық желіге қарай жүретін жолды алып қарастырады [94,с. 344].  
Ғалымның көрсетуінше, әрбір нейрон бір процессордың қызметін атқарады, яғни ол басқа нейрондардан келген ақпаратты жинақтап, алғашқы функциясын орындайды, нәтижесінде алынған ақпаратты өзімен байланысты нейрондарға таратады. Әрекет ететін «барлығы немесе ештеңе» ережесіне сәйкес, нейрондардың қарапайым модельдеріндегі сыртқа шығарылатын сигнал екілік мағынаға ие болады: 0 немесе 1. Бұл жердегі 1 -  нейронның қозуының шекті деңгейінің жоғарылағанын білдіреді, ал 0 – шекті деңгейден төменгі қозуды білдіреді.
Нейронның  осы функциясын  1943 жылы МакКаллок-Питс келесідей түрде алғаш рет модельдеп ұсынған (сурет 10) [96]:

Сурет  10 – Нейронның МакКаллоуПитс ұсынған моделі

Бірнеше жылдан соң Д.Хебб осы идеяны алға қарай дамытып, ассоциативтік жадыны зерттеу барысында нейрондарды оқыту теориясын ұсынды. Д.Хебб бақылау жасау арқылы нейрондарды белсендіру барысында нейронаралық байланыстардың салмағын ұлғайтуға болатынын анықтаған  [97].
Кибернетиканың негізін қалаған ғалым деп саналатын Н.Винер 1948 жылы алғаш рет кибернетика туралы кітап жазып, күрделі жүйелерді математикалық модельдер арқылы сипаттауға болатын жолдарды жинақтап сипаттады [98]. 
Дж.Хопфилдтің еңбегі 1982 жылы жарияланғаннан бастап, нейрондық желілер теориясы қайта қарқындап дами бастайды [99]. Ал 2007 жылы Торонто университетінде Джефри Хинтон көпқабатты/көпөлшемді нейрондық желілерді тереңдете оқытудың алгоритмдерін жасап шығарды [100].
Ғалымдардың нейрондық желілер туралы еңбектерінде мидың нейрондық желілері түрлі функционалдық құрылымдағы бірнеше аймақтан тұратындығы қабылданған түрлі ақпараттың қабылдануына, өңделуіне және сақталуына, жеткізілуіне арналғаны зерттелген. Мидың нейрондық құрылымдарының арасында өзара тіке бағытталған байланыс және кері байланыстар болады. Кері байланыс нейрондық аймақтардың  белсенділігін арттырып, қабылданып отырған нысанның тұтас бейнесі жасалынады.
[bookmark: _Hlk230076181]Көру арқылы қабылданған ақпараттың түсіну және саналы қабылдау бір мезетте жүзеге асырылады, өйткені соған сәйкес нейрондардың белсенділігі ақпараттың түрлі белгілерін, мысалы, нәрсенің көлемін, түрін, иісін қабылдауда өзара синхронды әрекетте болады. Мидың нейрондарында қабылданған ақпаратты өңдеу бірізділікпен тізбектеле, бірінен соң екіншісі жүреді, сонымен бірге, бір мезетте қатарласа да жүреді. Бұл жерде көрнекі, бейнелі ақпарат туралы айтуға болады. Ал символдық ақпараттар жалпы бірізділікпен қабылданады. Мидың нейрондық құрылымдарының осы бірізділікпен және қатарласа байланысуы ақпаратты қабылдаудың, өңдеудің, сақтаудың, жеткізудің сенімділігі үшін маңызды болып табылады [101].
Мидың нейрондық желілерінің қызметі туралы зерттеуші ғалымдар «оқыту» деген ұғымға адам миының нейрондық желілерінің динамикалық тұрғыдан қайта құрылуы, соның барысында нейрондар арасындағы байланыстар ұлғаяды, нейрондар жетіледі және өзара әрекеттесуі қарқындай бастайды деп көрсетеді. Мидағы синапстар мен нейрондық желілердің ықпал ету нәтижесінде динамикалық өзгеріске түсуін пластикалылығы деп анықтаған ғалымдар В.А. Головко мен В.В. Краснопоршиннің көрсетуінше, пластикалық икемделгіштіктің тетіктері оқытудың негізінде жатады. Оқыту барысында ғана ми қыртыстарында сәйкесінше нейрондық желілер құрылымы жасалынады, солар арқылы  адамның интеллектісі, есте сақтауы мен жадысы, эмоция-сезімдері танылады. Синаптикалық пластикалылық/икемділік нейрондар арасындағы байланыстардың саны мен олардың тиімділігінің нәтижесінде пайда болады. 
Д.Хебб эксперименталды түрде дәлелдеп ұсынған оқыту принципі бойынша синапс алды және синап соңы нейрлндарының арасындағы байланыстарды күшейту үшін, олардың уақыт бойындағы белсенділігі маңызды болып келеді [102]. Бұл процесті Д.Хебб келесі 11-суретте оқыту ережесі түрінде көрсеткен. 

Cурет 11 – Д. Хеббтың оқыту ережесі моделі

Байланыстардың күшейтілуі екі нейрон арасындағы синаптикалық ақпарат берудің тиімділігін жоғарылатады. Эксперимент түрінде дәлелденген Д.Хеббтың ережесі эксплициттік оқуда үлкен рөл атқарады. 
Ғалымдардың атап көрсетуінше, оқыту процесінде бастағы мидың сәйкес нейрондарының арасындағы синаптикалық байланыс күшейіп, ақпарат есте сақталады. Бұл кезде реактивация байқалмайды. Ал ақпаратты жадыда ұзақ уақыттар бойы сақтауда активация байқалады, гендердің белсенділігі, керекті белоктардың синтезделуі және жаңа байланыстар түзілуі іске асырылады. Оқытудың аса күрделі түрінде есте сақтау және жадыда сақтау тетіктері бірдей әрекет етеді.
Нейрондар желісінің бастапқы мәні оқу материалын білмеу дәрежесін сипаттайды, адам ағзасының жеке ерекшелігі де нейрондардың бастапқы мәні арқылы танылады. Әрі қарай оқу барысында осы саланы түсіну  қажетті синапстарда сақталған бастауыш білімді пайдалануы арқылы жеңілдей түседі [101,с. 263].
Нейропедагогика тәсілін қолдану арқылы кіші мектеп жасындағы оқушының табысты оқуын қалыптастырудың сапалы әрі тиімді жолдарын  қарастыруда біз биологияның да, кибернетиканың да мәліметтерін пайдаланамыз. Ғалымдар нейронның биологиялық моделіне сүйене отырып, ақпарат қабылдаудың, өңдеудің, ақпарат жіберудің жасанды нейрон арқылы өту жолдарын зерттеп, ғалымдар нейрокибернетикалық модельдер құраудың тиімді жолдарын анықтады, олардың модельдерін жасап шығарды. 
«Жасанды интеллект» терминін 1956 жылы АҚШ-тың Стэнфорд университетіндегі семинарда алғаш рет семинарда американдық информатик ғалым Джон Маккарти ұсынған болатын, солайша ғылыми қолданысқа еніп кеткен еді.Ал 2006 жылы Дж.Хинтонның мақалаларында көпқабатты персептрондардың дамуын және нейрондық желілерді оқытудың түрлі парадигмаларын интеграциялайтын нәтижелерді көрсететін тереңдегі нейрон желілері туралы  даңа ой-пікірлері жарық көрді. Бұл мақалаларында Дж.Хинтон нейрондық желілердің көпқабатты түзілімдегі ерекше архитектурасы туралы айта келіп, оларда ақпараттың өте үлкен көлемдері сақталуы мүмкіндігін дәлелдеді. Сонымен қатар, бұл модельдің ерекшелігі оны түрлі салалардағы когнитивтік процестерді модельдеуге мүмкіндік бере алатындығымен таныла түседі [103].
Осы саланы қарастырған ғалымдар нейрондық желілерді сапасына қарай бірнешеге бөліп талдауға болатынын көрсетеді. Олардың ерекшеліктері келесідей сипатталған (кесте 8) [101,с. 263]. 

Кесте 8 – Жасанды нейрондық желілердің жіктемесі (Головко В.А., Краснопоршин В.В. бойынша)

	Оқыту сипаты бойынша

	1
	2

	Мұғаліммен бірге

8 –  кестенің  жалғасы

	1
	2

	Мұғалімсіз

	Толықтыратын 

	Синапстарды қалыпқа түсіру сипаты бойынша

	Бекітілген байланыстары бар желілер
	dW
____     = 0.    
 dt
 Мұндағы W – желінің салмағы коэффиценті

	Динамикалық байланыстары бар желі
	dW
____      0.    
 dt

	Архитектурасы мен оқыту бойынша

	І. Персептронды нейрондық желілер
1.Көпқабатты персептрондар.

	2.Рекуррентік нейрондық желілер
	Кері байланыс орнатылған, кіру және шығу жолдары анық.

	3.Рециркуляциялық нейрондық желілер
	Ақпаратты өңдеудің тікелей                                                                                                                                                                                                                                                                                                                                                  және кері байланыс

	4.Орамды нейрондық желілер
	Кескінді өңдеу үшін персептрон мен неокогитронды дамыту

	5. Тереңдіктегі нейрондық желілер
	Ақпараттарға терең иерархиялық өзгерістер жасаушы

	ІІ. Өзіндік ұйымдастырушы нейрондық желілер. Мұғалімсіз оқу.

	1.Кохонен нейрондық желісі
	

	2.Бейімделген резонансты нейрондық желілер
	

	ІІІ. Релаксациялық нейрондық желілер

	1. Хопфилд нейрондық желілері
	

	1. Хэмминг нейрондық желілері
	

	1. Қосбағытты ассоциативтік жады
	

	ІҮ. Гибридтік/ аралас нейрондық желілер

	1. Қарама-қарсы таралым нейрон желілері
	Counter propagation networks




8 –  кестенің  жалғасы

	1
	2

	1. Радиалды-базистік функциясы бар нейрон желілері
	RBF networks

	1. Айқын емес нейрондық желілер
	Айқын емес логика мен нейрондық желілерді қолдануымен сипаттталады 

	Ү. Жасанды иммунды жүйелер мен жасанды нейрондық желілер қолданылатын нейрондық иммундік желілер



Қазіргі кезде терең нейрондық желілер болашақта адамзаттың күнделікті өмірін жақсартуға көмек беретін жоғары технологиялардың серпінді 10 аталымының бірі ретінде бағаланып отырғанын ғалымдар атап көрсеткен. Өйткені терең нейрондық желілер жасанды интеллекті саласындағы үздік серпін деп есепетеледі.
Жасанды нейрондық желілерді сипаттауымыздың себебі де белгілі, өйткені нейропедагогика жүйесі тікелей нейропсихологиядан немесе нейрофизиологиядан алынбайтыны белгілі. Нейропедагогика нейрокибернетикамен де тығыз байланысты болып, оның да жетістіктері пайдаланылады (сурет 12). 

	
Нейрокибернетикалық мәліметтерді нейропедагогикалық оқытудың алгоритмдерін біртұтас жүйе етіп құрау мүмкіндіктері ретінде пайдалану

Мидың биологиялық және физиологиялық ерекшеліктері - нейрофизиологияның психологиямен, нейрокибернетикамен, нейропедагогикамен байланыс нүктесі ретінде



Сурет 12 –  Нейропедагогиканың нейрокибернетикамен байланысы

Нейрокибернетиканың маңызды бағыттарының бірі – нейрон желілерін модельдеу болып табылады, мұнда ми туралы физиологиялық эксперименттің мәліметтері модельдерді құрудың бастапқы көзі ретінде алынады. Ал нейропедагогика болса, осы тәсілмен оқыту моделін құрауда нейрокибернетиканың модельдеріне сүйеніп, нейрофизиологиялық  мәліметтерді басшылыққа алып отырады [104].
Нейрондық желілердің физиологиялық және кибернетикалық модельдерін қарастыру нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделін құруда қажетті жол болып табылады. 
Келесі тараудың  2.1 тармақшасында 	нейропедагогикалық жатты-ғулар мен техникалар  кіші мектеп жасындағы оқушылардың табысты оқуын қалыптастырудың қолданбалы әдістері мен тетіктері ретінде нақтыланып, тапсырма, жаттығу кешені түрінде сипатталады.


2 НЕЙРОПЕДАГОГИКА ТӘСІЛІ АРҚЫЛЫ КІШІ МЕКТЕП ЖАСЫНДАҒЫ ОҚУШЫЛАРДЫҢ ТАБЫСТЫ ОҚУЫН ҚАЛЫПТАСТЫРУДЫ МОДЕЛЬДЕУ

2.1 Нейропедагогикалық жаттығулар мен техникалар кешені кіші мектеп жасындағы оқушылардың табысты оқуын қалыптастырудың негізгі қолданбалы әдістері мен тетіктері ретінде 
Нейропедагогика тәсілі осыған дейінгі педагогикалық тәсілдер мен әдістерді ысырып, орнын ғажайып бір жүйе жасауды мақсат етпейді. Заман дамуына сай қалыптасып келе жатқан нейроғылымдардың жетістіктерін оқу-тәрбие процесінде оңтайлылықпен қолдану жолдарын іздеу, тиімділігін зерттеу, сапалы оқыту әдістемелері мен оқыту технологияларын ұсыну мақсатында нейропедагогикалық зерттеулер жүргізілетіні белгілі. 
Кіші мектеп жасындағы оқушылардың табысты оқуын қалыптастыруда  нейропедагогикалық жаттығулар мен техникаларды қолданбалы әдістер ретінде пайдаланудың қажеттілігі мен тиімділігі мұғалім үшін мәнді дәрежеде жоғары болады. Өйткені нейропедагогика үшін нейрогенетика, нейропсихология, кибернетика ғылымдарының қол жеткен жетістіктеріне сүйене отырып, жас ұрпаққа білім беру мен тәрбиелеудің жаңа деңгейдегі жүйесіне биіктеу мақсаты аса өзекті болып саналады. 
Кіші мектеп жасындағы оқушылардың сауат ашудан бастап, жекелеген тіл, әдебиет, математика, екінші тіл, дүниетаным, өнер, дене шынықтыру, еңбек-технология пәндерін игеруін дұрыс және оқушының жеке басының қабылдау ерекшеліктерін сақтай отырып ұйымыдастыруда нейропедагогикалық жаттығулар мен техникаларды білу мұғалім үшін аса маңызды біліктілік болып табылады.
Нейропедагогика тәсілін кіші мектеп жасындағы оқушылардың табысты оқуын қалыптастырудың негізгі жолы ретінде қарастырылып отыр. Сондықтан, бұл сыныптарда оқу әрекетін балалардың танымдық қызығушылықтарын белсендіріп және білім мазмұнын саналы түсініп, өмірлік тәжірибеде дұрыс пайдасына жаратуға сенімді дағдылар қалыптастыратын мүмкіндіктер беретін нейропедагогикалық жаттығулар мен техникалардың ерекшеліктері зерттелу міндеті қойылып отыр. 
Кіші мектеп жасындағы оқушылардың табысты оқуын қалыптастыруда нейропедагогикалық жаттығулар мен техникаларды қолдану бағыттары мен олардың қамтитын мазмұндарын анықтауда осы саладағы зерттеулер мен практикалық ұсыныстарға сүйендік.  
Қазаргі кезеңде кіші мектеп жасындағы балалардың нейропсихологиялық, нейрофизиологиялық ерекшеліктерінде олардың көпшілігінде дерлік кездесетін және табысты оқуға кедергі келтіретін мәселелер айқындалған. Олардың қатарында келесі мәселелер бар:
· балалардың гипербелсенділігі;
· балаларға қамқордық назардың жетіспеушілігі;
· базалық психикалық процестердің, атап айтқанда, есте сақтау мен жадының, кеңістіктік көріністерді елестету, жазу,  жеткіліксіздігі;
· агрессиялықтың өсуі;
· мидың қозуының жоғары дәрежеге көтерілуі;
· ми қыртысының ритмикасының жетілмеуі;
· сезімталдық бағанының өзгеруі.
Ғалымдар бала миының функцияларының сәбидің ананың құрсағында біткен алғашқы апталарынан бастап даму кезеңдерін анықтап, әр кезеңде белгілі бір қасиеті жетіліп отыратынын көрсетеді. Солардың ішінен кіші мектеп жасына байланысты аралықта келесідей ерекшеліктер анықталған.  Төрт жарым жастан бастап  жеті жасқа дейінгі аралықта баланың миында бейнелерге, қозғалыстарға, ритм мен эмоцияларға сүйене отырып, тұтастықпен қабылдау процестері өтеді. Баланың миында эмоцияларымен қатар, интуициясы, сөйлеу тілі ойлау түрлері қалыптаса бастайды.  Ал 7-9 жас аралығында балада қабылданған ақпаратты детальды түрде өңдей білу дағдылары дами бастайды. Сөйлеу және жазу тілі дамып, жетіле бастайды. Оқу, жазу, санау, сурет салу, би, әуенді қабылдауы, қол моторикасы қарқынмен жетіле бастайды [105].
А.Л. Сиротюк оқу процесін нейропсихологиялық және психофизиологиялық қолдау туралы еңбегінде оқушының мектепте оқуда үлгірмеуінің нейропсихологиялық себептеріне талдау жасайды. 
Атап кететін бір жайт, А.Л. Сиротюктің айтуынша оқушының сөйлеу тілі, жазуы, оқуы дамымауы мектепте басталмайды. Оның басталу кезеңі сәбидің ананың құрсағында жатқан кезінен және сәби дүниеге келген алғашқы айларда басталады. Баланың ұзақ уақыт еңбектей алмауы немесе бұзылған сызбамен еңбектеуі (артқа қарай немесе бір қырынан еңбектеуі) сәбидің дизонтогентикалық дамуын көрсетеді. 
Ғалымның атап көрсетуінше, бала 7 жасқа келгенше, қатты ми байланыстарының болмауынан аутокоррекциялар жасаудың зор әлеуетіне ие болады. 9 жасқа келгенде нейробиологияның заңдары бойынша мид өзінің қарқынды дамуын аяқтайды. Мидың функционалдық байланыстары қатайып, қозғалыстары азаяды. 9 жасқа толғанда психикалық іс-әрекеттің операционалдық қамтамасыз етілуі  экстенсивтілікке айналады. 
Мидың барлық энергиялық қуаты сол жақ жартысыныдағы мидың алдыңғы қатардағы бөлігіне қарай бет бұрады. 7 жастағы баланың оң жақ жартысындағы миы дамыған боллады, ал 9 жасқа келгенде сол жақ жартысындағы ми дами бастайды. 
А.Л. Сиротюк сондықтан да кіші мектеп оқушыларын оқыту табиғи түрде, яғни оң жақ жартысындағы ми тәсілімен жүргізілгені дұрыс. Атап айтқанда, кіші мектеп жасындағы балаларды оқытуда шығармашылық, бейнелілік, жағымды сезімдер, қозғалысы көп, кеңістік болуы, ритм болуы, сенсорлық сезінулер болуы қажет [27,с. 158].  
В.А. Москвин, Н.В. Москвина нейропедагогиканың қолданбалы ерекшеліктерін зерттеуде оқу орнындағы білім ортасының оқушының әлеуметтік тұлғасына тигізетін ықпалын маңызды деп санайды.  Оның атап көрсетуінше, бұл жерде мұғалімнің индивидуалдық ерекшеліктеріне байланысты сабақ беру, тәрбиелеу стилі де маңызды рөл атқарады. 
В.А. Москвин, Н.В. Москвина бұл мәселенің де нейропедагогика назарынан тыс қалмауын баса айтады. Нейропсихологияның индивидуалдық айырмашылықтар бойынша зерттеулер бойынша қол жеткізген жетістіктері білім беру процесіне қатысты көптеген мәселелердің де басын қозғауға мүмкіндік береді. Атап айтар болсақ, авторлар  нейропедагогиканы одан әр тарата дамытып, дифференциалды нейропедагогика саласын қалыптастырудың қажеттілігін көрсетеді. 
Ғалымдардың көрсетуінше, адамның латералдық ерекшеліктері (солақай, оңқай) мидың белгілі бір аймақтарының парциальды доминантты екенін дәлелдейді және де зейін, ес пен жады, ойлау, эмоция, ерік-жігері дәне басқа да психикалық процестердің жүзеге асуындағы индивидуалдық жеке ерекшеліктермен байланысты болады.
Бұл айтылғандардан біз зерттеу мәселемізге қатысты нейропедагогикалық жаттығулар мен техникаларды іріктеп, жүйелеуде зейін, ес пен жады, ойлау, эмоция, ерік-жігері дәне басқа да психикалық процестердің жүзеге асуындағы индивидуалдық жеке ерекшеліктерді табысты оқытумен байланыстыруымыз керек екенін түсінеміз.
В.А. Москвин, Н.В. Москвина өз еңбектерінде қарастырған нейропедагогиканың маңызды бір қыры – мұғалімнің латралдық ерекшелігі мен оқушының латералдық ерекшеліктерінің сәйкес келмеуін ескеру мәселесі. Бұл жерде оқушыны дұрыс тәрбиелеу, оқушыда позитивті «Мен» қалыптастыру мұғалімнің оқушының даму өркендерін басып тастамауын қадағаласа ғана мүмкін болады, бірлескен ынтымақтастық педагогикалық жүйе орнағанда ғана мүмкін болады деген маңызды пікір айтылып отырғаны белгілі. 
Осы айтылғандармен байланысты, нейропедагогикалық жаттығулар мен техникаларды іріктеп, жүйелеуде оқушының тұлғасын қалыптастыруға байланысты тапсырмалар мен жаттығулар, нейропедагогикалық техниканы қолдану белгіленеді.
Ғалымдардың қарастырған тағы бір аспектісін талдай отырып, ұлдар мен қыздар мәселесінің де нейропедагогикалық тұрғыдан ерекше назарда болуын зерттеу жұмысымызда басшылыққа аламыз. 
Кіші мектеп жасындағы оқушылардың табысты оқуын қалыптастыруда  нейропедагогикалық жаттығулар мен техникаларды қолданбалы әдістер ретінде пайдалануда В.А. Москвин, Н.В. Москвина көрсеткен тағы бір  мәселені қамтып, соған байланысты жаттығулар мен тапсырмалар әзірлеу керек болады. Ол мәселе – оқушылардың уақыт пен кеңістікке қатысты субъективтік қабылдау ерекшеліктерін ескеру. Көптеген оқушылардың  өткен шақ, осы шақ, келер шақ, болашақ, келешекті қабылдау ерекшеліктері туралы уақыттық ұйымдасуы латералдық бейіндері түрлі нұсқадағы балаларда мидың уақыт-кеңістіктік ұйымдасуының ерекшеліктері болатынын, түрлі латералдық бейінді тұлғаларда уақыттың перцепцияның индивидуалдық стильдері түрлі болатынын танытады [74,с. 34].
Бұл мәселеге арналған жаттығулар мен тапсырмалар, нейропедагогикалық техникалар біз әзірлейтін әдістемелік жүйеде орын алуы тиіс деп санаймыз.
Мидың оң жақ және сол жақ жартысы туралы зерттеулерге сүйене отырып, оқушылардың  ауруының алдын алу, профилактикалық іс-шаралар жүргізу мүмкіндігі де кеңейеді. Бұл мәселе оқушылар арасындағы «тәуекел тобын» анықтауға көмектеседі. Ата-анасы алкоголь ішкіш немесе басқалай нашар нәрселер қолданатын болса, оның баланың санасында ауыр зардаптар қалдырған белгілерін кіші мектеп жасындағы оқушыда нейропедагогикалық техника арқылы анықтау, оқушыға дер кезінде  көмектесу де ұсынатын әдістемемізде жаттығулар мен тапсырмалар, техникалар түрінде орын алады.
Ғалым И.Ф. Марковскаяның айтуынша, көп жағдайда, мидағы сәл де болса дисфункциялардың пайда болуынан, балалар оқуда табысқа жете алмай, есесіне, қиындыққа тап болуының соңы психикалық дамудан артта қалып қоюға алып келеді екен. Бұл мәселені нейропсихологиялық тұрғыдан қарастыра отырып, автор оның типологиялық нұсқаларын ұсынады:
· церебралды-органикалық генездегі психикалық дамудың артта қалуы;
· эмоциялық аяның жетілмеуі себепті психикалық дамудың артта қалуы;
· танымдық әрекеттің бұзылуы, ұлғаюы себепті психикалық дамудың артта қалуы [106]. 
Ал Н.В. Бабкина мен И.А. Коробейникованың типологиялық жіктемесінде баланың психикалық  әрекеті  мен мінез-қылығының базалық сипатын негізге ала отырып, келесі нұсқаларды ұсынады:
· жеңіл түрдегі психикалық дамудың артта қалуы;
· орташа түрдегі психикалық дамудың артта қалуы;
· айқын түрдегі психикалық дамудың артта қалуы [107].
Ғалымдар бұл мәселені шешуде білім берудің арнайы ұйымдастырылған түрін (Марковская И.Ф.) және жалпы білім беру мен арнайы білім берудің интеграциясын (Н.В. Бабкина, И.А. Коробейникова) ұсынады. 
А.Р.Лурияның нейропсихология негіздерін жүйеге түсірген кітабында нейропсихологиялық синдромдардың пайда болу себебі сәйкес болуы тиіс факторлардың жұмысының бұзылуынан екенін ашқан зор жаңалық болып саналатын идеясын ашқаны белгілі. А.Р. Лурия тест арқылы  нейропсихологиялық синдромдық талдау жасап, функционалдық жүйелердің жұмысына енетін ми аймақтарының құрамын анықтауға және ол аймақтардың әрқайсысының психикалық процестің біртұтас болып дұрыс өтуіндегі атқаратын рөліне анықтауға мүмкіндік алды. Тест арқылы синдромдық талдау жүргізіп, оқушы  тапсырмаларды орындауда ми аймақтарының қайсысының қосылуы жетіспей тұрғанын анықтауға, сол аймақты іске қосу үшін қажетті ірекет жасауға мүмкіндік береді [76,б. 144].
Кіші мектеп жасындағы оқушылардың табысты оқуын қалыптастырудың қолданбалы әдістері ретінде қолданылатын нейропедагогикалық жаттығулар мен техникаларды А.Р. Лурияның психикалық процестер мен олардың мидағы құрылымдық ұйымдасуы туралы теориясына сүйене отырып ұсына аламыз.
Кіші мектеп жасындағы оқушылардың табысты оқуын қалыптастырудың қолданбалы әдістері ретінде қолданылатын нейропедагогикалық жаттығулар мен техникалардың алғашқы бірінші топтамасын қабылдауға байланысты анықтау дұрыс болады деп санаймыз. 
 Қабылдау, А.Р. Лурияның зерттеуінше, күрделі құрылымға ие, оның бастауы орталық ми аппаратына дейін жететін қоздырғыш құрылымы орасан көп құраушы бөлшектерге бөлініп, олардың әрқайсысы кодталынып, содан соң барлығы қозғалмалы бір жүйеге синтезделуге көшеді. Бұл сұрыптау және синтезделу процесі, А.Р. Лурияның айтуынша, белсенді өтіледі, ол процесс мидың иесі субъектінің алдына қойылған міндеттің әсерімен жүзеге асырылады, және де ол тілдік формада дайын кодтарды қатысуына сүйеніп өтіледі, ол тілдік кодтар қабылданған ақпаратты топтастырып, категориалдық сипатқа енгізеді; және де ықпалдың бастапқы болжаммен салыстырылуы,  басқаша айтқанда, қабылданатын шындыққа бақылау жасалу процесі, перцепторлық әрекеттің міндетті буыны болып табылады. 
Адамның тәжірибесінде болған, таныс нысандарды қабылдауда бұл процесс жинақы сипатта өтіледі, ал жаңа, бейтаныс не күрделі нысандарды  қабылдауда бұл процесс барынша жайылыңқы түрде өтіледі  [76,с. 384].
Кіші мектеп жасындағы оқушылардың табысты оқуын қалыптастырудың қолданбалы әдістері ретінде қолданылатын нейропедагогикалық жаттығулар мен техникалардың екінші топтамасы қозғалыс пен әрекетке  байланысты жүйеленеді. А.Р. Лурияның сипаттауынша, қозғалыс пен әрекеттің бастапқы нүктесі ниеттену, басқаша айтқанда, қозғалыс міндеті болып табылады.
 Қозғалыс, адамның сыртық тітіркендіргіштерге жай қайтара салатын қарапайым жауап болып саналмайды. Әдетке айналған тым қарапайым әрекеттерді айтпағанда. 
Қозғалыс пен әрекет, барлық уақытта алдағы қажеттіліктің моделін жасайды, яғни не болуы тиіс болса, адам неге қол жеткізгісі келсе, соның қандай да бір моделін жасайды (Soll-Wert). Осы қажет болып тұрған болашақ модель (Soll-Wert) мен қозғалушы органның осы шақтағы күйі (Ist-Wert) екеуінің айырмашылық коэффицентін (δ W)  жасайды. 
Бұл жердегі қозғалыс қарапайым деуге келмейді деп санайды А.Р. Лурия, бұл жерде адам көру-кеңістік координаталарын есепке алу үшін қозғалыс операциясына көруді іске қосады, тірек-қозғалыс аппараттарының жай-күйін көрсетіп тұратын кинестикалық сигналдарың жүйесін іске қосады. 
Тек афференттік синтездердің осындай жүйесінің арқасында ғана қозғалыс актісі дұрыс өтіледі. А.Р.Лурия бұл қозғалыстың қаншалықты күрделі екенін көрсету үшін  Т-О-Т-Е (Test— Operate— Test— Exit) аппараты арқылы көрсетеді. Кез келген қозғалыс-әрекеттің бақылаушысы - дұрыстық талап болуы керек екендігін А.Р. Лурия осындай тест арқылы белгілейді  [76,с. 384].
Кіші мектеп жасындағы оқушылардың табысты оқуын қалыптастырудың қолданбалы әдістері ретінде қолданылатын нейропедагогикалық жаттығулар мен техникалардың үшінші топтамасы зейінге  байланысты әзірленді. Балада дүниеге келген күннен бастап белгілі бір бағдар беріп тұратын рефлекстер біртіндеп, сұрыпталып, ұйымдасқан мінез-қылыққа айнала бастайтынын айта келе, А.Р. Лурия «өз-өзінен  сұрақ туындайды: қандай жолдармен осынау  қарапайым бағдар реакцияларынан адамның ерікті зейіні деп аталатын, классикалық кезең психологтері руханилықтың ерекше көрінісі деп санаған, өмірлік әрекеттің биологиялық формаларының ешқайсысында тамыры жоқ  күрделі форма туындайды?» деген тамаша ізденістерге жетелейтін сұрақ қояды. Біздің ойымызша, қойылған сұрақтың өзі жауап та болып тұр. Өйткені зейін, зейінділік, назар қою – шынымен де адамның адамдығының ерекше бір көрінісі. Бұл мәселеге қатысты жауапты Л.С. Выготский да зейінді адамның биологиялығынан емес, әлеуметттік құбылыс болуынан іздеп тапқан еді.  Яғни зейін баланың биологиялық ағзасының жетілуінен пайда болмайды, ересектермен қарым-қатынас жасауынан қалыптасады.  Зейін – әлеуметтік ұйымдасқан психикалық процесс. Осымен байланысты, кіші мектеп жасындағы оқушылардың табысты оқуын қалыптастыруда зейінін шоғырландыру мен зейінін дамытудың әлеуметтік педагогикалық негіздері қатар тірек болуы керектігі де анықталып отыр деп санаймыз [76,с. 384].
Кіші мектеп жасындағы оқушылардың табысты оқуын қалыптастырудың қолданбалы әдістері ретінде қолданылатын нейропедагогикалық жаттығулар мен техникалардың төртінші топтамасы есте сақтау мен жадыға  байланысты әзірленді. А.Р. Лурияның айтқандары бойынша, мнестикалық процестер, яғни ес пен жады, өте сирек кезде ғана қарапайым және тікелей болады. Ал шындығында, есте сақтау мен жады процесі көмекші құралдардың жүйесі арқылы іске асырылады және жанама түрде өтіледі. Л.С. Выготский, А.Н. Леонтьев, П.И. Зинченко, А.А. Смирновтың зерттеулері ерікті есте сақталу процесін детальды түрде зерттеп, адамның алдында есте сақтау міндеті қойылып, сол міндет үлкен рөл атқаратынын анықтаған, яғни зейіннің бетбұрыс жасауы мен есте сақталуы тиіс материалдың сұрыпталуы жүретіні анықталған. 
Есте сақтау мен жады күрделі белсенді процесс, күрделі және белсенді мнестикалық әрекет формасына ие болып келеді. Ол мнестикалық әрекет алға қойыған міндетімен, сәйкес материалды есте сақтаумен анықталады. Есте сақтау мен жады жұмысы белгілі бір стратегиялар мен құралдардың, кодтардың болуын керек етеді. Сонымен бірге, есте сақтау процесінің күрделілігі оны есте ұстап тұру ұзақтығын айқындаумен, ұмытып қалудың түпнегізінде орналасатын жанама интерференциялық агенттерді алып тастап тұратын амалдар болуымен анықтайды [76,с. 384].
Есте сақтау мен жады, адам миының есте сақтау тетіктерін мнестикалық әрекеттері ретінде әлі де терең зерттеуді қажет етеді.  Ақпаратты қарапайым сенсорлық  түрде алу мен оны  қандай да бір бейнелерге айналдыру, одан соң оларды қандай да бір категориалдық жүйелерге кодтау, ми қыртысындағы кұрделі ұйымдасқан жүйелердің болуын білдіреді. Ол жүйелердің бірі симультандық құрылымға түсетін, біреулері тілдік кодталуға түсетін сигналдар болып табылады. Кіші мектеп жасындағы оқушылардың табысты оқуын қалыптастыруда есте сақтау мен жадының алатын орны зор. Сондықтан осыған қатысты тапсырмалар мен нейропедагогикалық техникалардың да заманауи оқушының келбетіне сай болуын қамтамасыз ету де маңызды міндет  болып табылады.
Кіші мектеп жасындағы оқушылардың табысты оқуын қалыптастырудың қолданбалы әдістері ретінде қолданылатын нейропедагогикалық жаттығулар мен техникалардың бесінші топтамасы сөйлеуге  байланысты әзірленді. Сөйлеудің психологиялық құрылымы мен мидағы ұйымдасуы туралы А.Р. Лурия сөйлеуді қарым-қатынас құралы деп қарастырады [76,с. 384].
Сөйлеуді саналы әрекеттің күрделі және ерекше ұйымдастырылған формасы деп танимыз. Сөйлеу процесіне қатысушылар – сөйлеп тұрған адам және сөйлеуді тыңдап тұрған адам. Қатысушылардың ерекшеліктерін қарай сөйлеу ағыны да, бір жағынан алғанда, сөйлеп тұрған адамның бірдеңе айтсам деген мотивінен, екі тарапқа да ортақ ойға негізделіп, ішкі сөйлеу тілінің көмегімен  сөз сызбаларына кодталған  «генеративті» грамматика негізінде туындаған экспрессивті жайылма сөз берілуде. Екінші жағынан алғанда, кері жолмен жүріп отыратын, яғни қабылданған кодтарды тілдік  айтылымға айналдыратын импрессивті кодты шешу жолы танылуда. Әрине, сөйлеу тілінің атқаратын функциялар өте мол және зор. Кіші мектеп жасындағы балалардың сөйлеу тілін ауызша және жазбаша формада дамытуға байланысты мәселелер А.Байтұрсынұлының [62,б. 348], Ж.Аймауытұлының [86,б. 312], М.Жұмабаевтың [64,б. 167] кітаптарында және  С.Рахметованың [108], Ә.Жұмабаеваның [109], Г.Уайсованың [110] т.б. ғалымдардың еңбектерінде зерттелгені белгілі. Сондықтан кіші мектеп жасындағы оқушылардың табысты оқуын қалыптастыруда аталған еңбектер мен тәжірибелер тірек болып табылады. 
Кіші мектеп жасындағы оқушылардың табысты оқуын қалыптастырудың қолданбалы әдістері ретінде қолданылатын нейропедагогикалық жаттығулар мен техникалардың алтыншы топтамасы ойлауға байланысты әзірленді. Ойлаудың мидағы ұйымдасуы туралы мәселелердің зерттелуін А.Р. Лурия онша тереңге енбеген тақырып деп санайды. Өйткені көп уақыт бойы «ой» мен «ми» ұғымдары қарама-қайшылытағы мәселелер ретінде қолданылған уақыттар болған. Ойлауды біртұтас психикалық әрекет ретінде тануда А.Р. Лурия, ең алдымен,субъектіде белгілі бір міндеттің болуынан бастайды. Міндет туындаған соң өтетін бірінші кезеңді ғалым бірден рекакция беру деп емес, реакциясын тежеп,  міндетке сай бағдар табуды, ол бағдарлың құраушыларын анықтап, оларды салыстыра келе, мәндісін айқындап алуды айтады. Осы айтқандардың барлығы бірінші кезеңнің өтілуіндегі процесс. Ал келесі кезең болса, табылған шешімдердің ішінен ең міндетті шешудің оңтайлы стратегиясын таңдап алумен байланысты болады. Осыдан соң келесі кезеңге өту және онда дайын тілдік, логикалық сандық кодтардан таңдау жасап, өзінің ойының болмысын айқындайтын бірін таңдап алу операциясы орындалады. Әрине, ойлау процесінің осыншалықты жеңіл және қысқа өтпейтіні белгілі. Бұл жерде мақсатымыз – кіші мектеп оқушысының табысты оқуын қалыптастыруда қолданылатын нейропедагогикалық тапсырмалар мен техникалардың қатарында ойлауға байланысты жаттығулар да болатынын көрсету. 
Кіші мектеп жасындағы оқушылардың табысты оқуын қалыптастырудың қолданбалы әдістері ретінде қолданылатын нейропедагогикалық жаттығулар мен техникалардың жетінші топтамасы мидың екі жарты шар болып ұйымдасуы мен эмоциялық-тұлғалық аяға байланысты әзірленді. Өйткені, заманауи нейропсихология мәліметтері нейропедагогика үшін эмоцияны ізгілікті бағытта тәрбиелеу мүмкіндіктері туралы негіз болатын мәліметтер бере алады. Ғалымдардың зерттеуінше, эмоциялық құбылыстар күрделі жүйелік түзілімдер болып табылады. Күрделі жүйелік түзілімдер ретінде  тануда эмоцияның өзіндік ерекше, көпөлшемді құрылымға ие екенін, бірқатар белгілері маңызды сипатқа ие екенін біле аламыз. Олардың қатарында эмоцияның қандай да бір мағынаға ие таңба екендігі, оның модальдылығы, қарқындылығы, ұзақтығы, түйсікке аяндығы, ерікті өтілетіні сияқты белгілер бар [111]. Ғалымдардың зерттеулеріндегі эмоциялық-тұлғалық аяны нейропсихологиялық тұрғыдан талдау мәселесінің жолға қойылуы оқушылардың эмоциялық интеллектісін дамытуда, эмоциялық реакциялары, эмоциялық жай-күйлерін эмоциялық-тұлғалық сапалы қасиеттерін мидың жарты шарларының ұйымдасуының ерекшеліктерімен байланыстыра тануға мүмкіндік береді. 
Табысты оқуды ғалымдар субъективті және объективті деп екіге бөліп қарастырады. Субъективті табысты оқу  адамның табыстылық туралы жеке көзқарасына негізделеді. Объективті табысты оқу қоғамда қалыптасқан табысты болу туралы пікір, кейбір қол жеткен жетістіктерді құндылық ретінде қабылдау дегенді білдіреді [112]. Автор табысты оқудың құрамында мотивациялық, когнитивтік, іс-әрекеттік, рефлексивтік-бағалаушылық компоненттер  бар екенін талдау арқылы көрсете отырып, оқу әрекетінде осы лардың түгел болуы шынайы табысты оқу нәтижесіне қол жеткізетінін айтады. Осы айтылғандарға орай, кіші мектеп жасындағы оқушылардың табысты оқуын қалыптастырудың қолданбалы әдістері ретінде қолданылатын нейропедагогикалық жаттығулар мен техникалардың сегізінші топтамасы табысты оқудың  мотивациялық, когнитивтік, іс-әрекеттік, рефлексивтік-бағалаушылық  компоненттеріне байланысты әзірленді.
Кіші мектеп жасындағы оқушылардың табысты оқуын қалыптастыруда нейропедагогиканы мүмкіндіктерін қолдану мазмұнында баланың жанын, рухын ғана емес, тәнінің де соларға сай дамып-жетілуін көздеуіміз керек екенін мәлім. Сондықтан тоғызыншы топтама  табысты оқудың мүмкіндіктерін кеңейтіп, психосоматикалық тепе-теңдікті оңтайландыратын көпқырлы әдістерді үйрететін жаттығулар мен тапсырмалардан тұрады. Оның мазмұнында дұрыс тыныс алуға үйрететін жаттығулар, саусақтарын қимылдатып, дұрыс уқалауға үйрететін жаттығулар, толық релаксация жасауға үйрететін жаттығулар  берілді.
Қазақ халқының ұлттық педагогикасының қойнауында әлі де  толық аршылмай келе жатқан «шешендік өнер» деп  еш зерттеусіз атай салған білім беру жүйесі, шын мәнінде, нейропедагогиканың түптамыры деп айтуға келетін жүйе екенін де атап кеткіміз келеді.  Сондықтан оныншы топтама   –   қазақ  ұлттық шешендік өрнектерін үйрететін жаттығулар мен ес пен жадыны тәрбиелейтін жаттығулар.
Осылайша талдау барысында  анықталған тоғыз топтама бойынша әзірленген  нейропедагогикалық жаттығулар мен техникалар   кіші мектеп жасындағы оқушылардың табысты оқуын қалыптастырудың қолданбалы әдістері  ретінде алғаш рет жүйеге түсірілді (кесте 9).

Кесте 9 –  Кіші мектеп жасындағы оқушылардың табысты оқуын қалыптастырудың қолданбалы әдістері  ретіндегі нейропедагогикалық жаттығулар мен техникалар   топтамалары

	Топтама реті
	Нейропедагогикалық
жаттығулар мен техникалардың    мазмұны

	Бірінші топтама
	қабылдауға байланысты 

	Екінші топтама
	қозғалыс пен әрекетке  байланысты

	Үшінші топтама
	зейінге  байланысты

	Төртінші топтама
	есте сақтау мен жадыға  байланысты

	Бесінші топтама
	сөйлеуге  байланысты

	Алтыншы топтама
	ойлауға байланысты

	Жетінші топтама
	мидың екі жарты шар болып ұйымдасуы мен эмоциялық-тұлғалық аяға байланысты

	Сегізінші топтама
	табысты оқудың  мотивациялық, когнитивтік, іс-әрекеттік компоненттеріне байланысты

	Тоғызыншы топтама
	табысты оқудың мүмкіндіктерін кеңейтіп, психосоматикалық тепе-теңдікті оңтайландыратын көпқырлы әдістерді үйретуге байланысты 

	Оныншы топтама

	қазақ  ұлттық шешендік өрнектерін үйрету мен ес пен жадыны тәрбиелеуге байланысты



Нейропедагогиканың жаңа деңгейге көтерілуі нейропсихологияның бұрынғы клиникалық, реабилитациялық, эксперименталдық деңгейінен енді мидың латеральды ұйымдасуы норманың нейропсихологиялық негізі ретінде жаңа сападағы деңгейге көтерілуімен байланысты екені белгілі.  Нейропедагогиканың кіші мектеп оқушыларының табысты оқуын қалыптастыруға сапалы тәсіл ретінде алынуы арқылы нейропсихологияның нормаға арналған тиімді жаттығулары мен техникаларын танып-қолдануға негіз қалайды. 
Әлемнің отыз төрттен астам елі кіретін Экономикалық ынтымақтастық пен даму ұйымы балалардың математикадан, тілден, оқудан, әдебиеттен, гуманитарлық және жаратылыстану пәндерінен табысты оқуының мониторингісін жүзеге асырып келеді. Әрине, ол мониторингінің негізгі көздеген мақсаты – оқушыларға сапалы білім мен дағды меңгертетін қандай да бір тиімді білім беру жүйесін анықтау.  
Түрлі елдердегі білім беру модельдерінің табысты нәтижелерін талдау барысы тиімділік көрсеткішке қол жеткізген білім беру жүйелерінің нейропедагогика принциптеріне сүйенгені анықталған. Яғни баланың болмысында жасанды емес, табиғи қажеттілікті қанағаттандыратын, баланың миының заңдылықтарына сай келетін білім беру модельдерін жасау – заманауи адамзаттың өз ұрпағы алдындағы парызы екенін айқын түсінуден туған игілікті іс.
Қазақстан Республикасындағы бастауышта оқыту педагогикасының жаңа сапалы деңгейге шығуы білім мазмұнының ғылым мен технологияның даму қарқынымен үндесуіне, жаңа ғылыми көкжиектерге қол жеткізуге қажетті жолдары белгілеуге көптен-көп байланысты. Кіші мектеп жасындағы балаларды оқыту ісі икемділігімен, ізігіліктілігімен, баланың жан жүйесіне ерекше ықыласпен бейімделуімен жүргізілуі тиіс. Нейропедагогикалық жаттығулар мен техника тек нейропсихологияның нормаға байланысты ілімдеріне ғана сүйенуі тиіс. Байқаусызда түзетуші немесе клиникалық  амал-әдістер дені сау оқушыларға арналған жаттығулармен араласып қолданылып кетпеуін білімімен, біліктілігімен парасатымен ұстаздық ететін мұғалім аңғарып отыруы тиіс деп санаймыз.
Жоғарыда талданып анықталған зерттеу ұғымының мәні мен  құрылымына, нейрофизиологиялық, нейропсихологиялық  ерекшеліктеріне сүйене отырып, келесі тармақшада нейропедагогика тәсілі арқылы кіші мектеп жасындағы оқушылардың табысты оқуын қалыптастыруға қажетті педагогикалық шарттары жүйеленеді.

2.2 Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың педагогикалық шарттары 
Еліміздегі қазіргі бастауыш деңгейде білім беру жүйесі мұғалім мен оқушылардың арасында ынтымақтастық технологиясына негізделіп, білім мазмұнының оқушының субъектілік, индивидуалдық, өз бетімен білім ізденуіне қажетті  мүмкіндіктер бар. Бірақ кіші мектеп жасындағы оқушылардың табысты оқуына қажетті педагогикалық шарттар, нейропедагогикалық шарттар  жүйеленбегендіктен, көп жағдайда, мұғалімдердің де, оқушылардың еңбегі еш кетіп жататынын табысты оқу тұрғысынан қарағанда жасыру мүмкін емес. Осы айтылғандармен байланысты, кіші мектеп жасындағы оқушылардың оқуы табысты болуы үшін аталған мәселені нәтижелі шешуге тікелей бағытталған және кіші мектеп жасындағы балаларды оқыту мен тәрбиелеу процесіндегі маңызды міндеттерді анықтап, олардың тиімді шешуге байланысты педагогикалық және нейропедагогикалық мүмкіндіктерді анықтап, оларды бір жүйеге түсіру керек және шешімін табу жолдарын айқын белгілеу керек. 
Педагогикалық шарттар дегеніміз, ғалым А.А.Калюжныйдың анықтауынша, қатысушы субъектілердің білім беру және білім алу қызметтері іске асырылатын педагогикалық жүйедегі жағдайлардың және сол субъектілердің өмірлік әрекет ету жағдайларының жиынтығы [113]. 
Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың педагогикалық шарттары дегеніміз сонда, бастауыш мектептің педагогикалық жүйесіндегі табысты оқуды мүмкін ететін білім мазмұнының, оқу формасының, оқыту, оқу құралдары мен әдістерінің және материалдық, кеңістіктік ортасының жиынтығы арқылы анықталатын шарттар болып табылады. 
Табысты оқуға бағытталған педагогикалық процеске қатысушы субъектілердің, яғни мұғалім мен оқушының өмірлік жағдайларының жиынтығы мен табысты оқуды нейропедагогика тәсілі негізінде қалыптастыруды мақсат еткен білім беру әрекетінің жағдайларының жиынтығы табысты оқудың потенциалы да болуы мүмкін, кедергі келтіретін фактор болуы да мүмкін екенін ескеру де маңызды. 
«Табысты оқу» ұғымы алдыңғы тармақшада арнайы талдауға түсірілгенімен мәселенің педагогикалық шарттарына байланысты осы тармақшада да оған басқа аспектілер тұрғысынан толықтырулар да жасалынып отыратынын атап кетеміз.
Нейропедагогиканың, негізінен, психологиялық, нейропсихологиялық мәліметтерге сүйенетіні белгілі. Психологиялық тұрғыдан  алғанда, «табысты оқу» оқушылардың оқу-таным-процесіндегі  әрекеті мен ол әрекеттерінің нәтижесіне қол жеткізген сәттегі ерекше бір эмоциялық жай-күйін танытатын ұғым. Оқу-танымдық процестің өтуі барысында және нәтижеге қол жеткізуі барысында әрбір кіші мектеп жасындағы оқушының жан-дүниесінің күйіне, толқу, қобалжу, қуану, таңғалу барысына мұғалім бар назарын салуы міндетті. Онсыз нәтижені дұрыс бағалау мүмкін болмайды. Бұл бағыттағы педагогикадағы үлкен тиімді нәтижеге практикалық жолмен қол жеткізгендер қатарында Ш.А.Амонашвили [114], С.Н.Лысенкованың [115] оқыту жүйесін атауға болады. Табысты оқудың жолы туралы педагогикалық тұрғыдан теориялық пайым жүйелеген В.В. Давыдов [14,с. 544], Д.Б. Эльконин [13,с. 560], В.В. Краевский [66,с. 244], Ю.К. Бабанский [11,с. 256] тағы басқа дидактик ғалымдардың еңбектерін талдап, арқылы табысты оқуды ұйымдастырудың педагогикалық шарттарын анықтауға болады.
Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың көпқырлы мәселе екенін атап кету керек. Ол көпқырлылығы нейропедагогика тәсілі арқылы кіші мектеп жасындағы оқушылардың табысты оқуын қалыптастыру мәселесін тануда ғылымның  түрлі бағыттарына жүгініп, бірқатар мәселелерді анықтау мен нақтылауды  қажет етеді. Атап айтқанда:
· кіші мектеп жасындағы оқушылардың мектепке бейімделу ерекшеліктері;
· кіші мектеп жасындағы оқушылардың табысты оқуын қалыптастыруды ұйымдастыру ерекшеліктері;
· нейропедагогикалық тәсілді кіші мектеп жасындағы оқушылардың табысты оқуын қалыптастыруға игілікті ықпал ететін сенімді фактор ретінде  тану.
Қазіргі кіші мектеп жасындағы оқушыларды оқыту процесінде, көп жағдайда, сол жақ жарты шарды дамытуға бағытталған оқу әдістері мен оқыту жүйелері қолданылып келгені, әлі де қолданылып жүргені белгілі. Мұның түпкі нәтижесі білім мазмұнын балалар жаттап алғанымен, өмірлік қолданысқа пайдалана алмауына алып келген біржақты нәтиже болып отыр. Яғни баланың миында білім мазмұны көп, бірақ, оларды өмірлік өзін қоршаған ортасында қолдану жолдары мен мүмкіндігі оған белгісіз болып қала береді. Тіпті жоғары оқу орындарын бітірген көптеген мамандардың да сол жақ жарты шарды дамытуға байланысты меңгерген білімінің жеке өміріне пайдасыз болып қалып жатқаны, амалсыздан басқа практикалық үйренген кәсіпке көшіп жатқаны өмірдің өзінен-ақ күнделікті белгілі болып отыр.
Нейропедагогика тәсілі негізінде кіші мектеп жасындағы оқушылардың табысты оқуы, бір қырынан алып қарағанда, оқу-танымдық процесіндегі білім мазмұнын, көлемін, оқушы үлгерімін, белсенділігі мен шығармашылығының, рефлексиясының тиімділігін көрсететін кешенді сипаттама болса, екінші қырынан қарағанда, оқушының өзінің оқу-танымдық әрекеті процесі мен оның нәтижесіне көңілі толуын білдіретін сипаты болып табылады. 
Нейропедагогика тәсілі арқылы кіші мектеп жасындағы оқушылардың табысты оқуын қалыптастыру үшін орындалуы тиіс бірқатар педагогикалық шарттарды анықтау керек деп санаймыз. 
Олардың біріншісі, мидың оң жақ жартысы мен мидың сол жақ жартысының қызметін талдауға сүйене отырып, оқу, жазу, есеп, санау, сурет, музыка, дене шынықтыру пәндерінің оқушылардың табысты оқуын қалыптастырудың негізі болатын индикаторларын сұрыптау. 
Одан кейінгі орындалуы тиіс педагогикалық шарт нейропедагогика тәсілі негізінде кіші мектеп жасындағы оқушылардың табысты оқуын қалыптастыруда олардың мотивациясын күшейтетін, өзінің оқу-танымдық әрекетін реттеуге қатысуын бағытталған рефлексиялық қабілеттерін қалыптастыруға тірек болатын нейропедагогикалық мүмкіндіктерді анықтау болып табылады. 
Одан кейінгі орындалуы тиіс педагогикалық шарт  кіші мектеп оқушыларының жасына лайық саналы түрде өзінің оқу-танымдық әрекетінде қол жеткізген табыстарын ізгіліктілік жолымен  сәйкестендіріп отыра алатын қабілеттерін қалыптастыратын жолдары анықтау деп  белгіленді. 
Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың педагогикалық шарттарын жүйелеуде оқу-танымдық процестегі оқушының субъекті ретіндегі табысты болуына тірек болатын келесі педагогикалық шарттардың да маңызы үлкен.  Олардың қатарында мынадай педагогикалық шарттар бар:
-кіші мектеп оқушыларының нейродидактикалық тәсіл негізінде оқытуға бейімделу шарты;
- кіші мектеп оқушыларының еркін таңдап алуына мүмкіндік беретін нейродидактикалық мол тапсырмалар мен техникалардың әдістемелік қоры жасақталу шарты;
- кіші мектеп оқушысы мен мұғалімнің, шәкірттердің өзара сенім мен ізгіліктілікке негізделген оқу-танымдық  және адами қарым-қатынас шарты;
- кіші мектеп оқушыларының оқу, жазу, есеп, санау, шығармашылық (шешендік өнер) үйренуде өз бетімен жұмыс жасауға мол мүмкіндіктер жасақтау шарты. 
Белгіленген педагогикалық шарттардың сипаттарына талдау жасалынып өтіледі. 
Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың педагогикалық шарттарының жүйесінде адам миының үлкен жарты шарларының асимметриясы туралы нейрофизиологиялық, нейропсихологиялық мәліметтерді негізге ала отырып, оқушылардың табысты оқуын қалыптастыруда дәстүрлі оқытудағыдай мидың сол жақ жартысына күш сала бермей, мидың оң жақ жартысындағы потенциалды іске қосу жолдарын анықтау маңызды орын алады. 
Мидың жартышарларының ассиметриясы және ми жартышарларының өзара әрекеттесуі проблемасы туралы Е.Д. Хомскаяның «Нейропсихология» кітабында көптеген көптеген жылдары бойы зерттелген  ғылыми мәліметтер берілген. Е.Д.Хомскаяның мидың  үлкен оң жақ және үлкен сол жақ сыңарларының сипаттамасына сүйеніп, нейропедагогика үшін маңызды мәліметтерді  анықтауға болады. 
Аталған кітабында ғалымның  баяндауынша, Ресей медицина ғылымдары Академиясының Ми институтында адамның ми жартышарларының асимметриясының «құрылымдық алғышарттары» туралы мәселе арнайы түрде зерттелген. Зерттеу нәтижесінде адам миының оң жақ жартысы мен сол жақ жартысының құрылымдық айырмашылықтары анықталған. Олар келесідей деп танылған: 
· оңқай адамдардың төменгі маңдайалды қыртыстарының  (төменгі маңдай гирусы) жалпы көлемі (45-өріс) оң жаққа қарағанда үлкен;
· сол жақтағы ми қыртысының төменгі қабырғалық аймақтарындағы  (39 және 40 өрістер) ойық тереңдіктерінде  ми қыртысының өлшемі ұлғайған;
· сол жақтағы инсулярлық аймақ оң жаққа қарағанда үлкенірек;
· мидың сол жақ жартысындағы самай аумағындағы артқы  оперкулярлық аймақ (немесе Вернике аймағы) оң жақтағыдан үштен бірге үлкен;
· мидың сол жақ жартысы мен оң жақ жартысындағы ортаңғы ми артерияларының тамырларының морфологиялық асимметриялы екендігі анықталған;
· мидың сол жақ жартышарының ұзындығы оң жақ жарытысына қарағанда  54% -дан астам жағдайда артық (И.Н. Боголепованың мәліметтері бойынша);
· ми қыртысының  ассоциативтік байланыстарға толы ІІІ қабаттың тігінен реттелу дәрежесі мидың сол жақ жартысының төменгі маңдай   (44, 45 өрістер), шүйде (22, 41 өрістер) аймақтары оң жақ жартысымен салыстырғанда биік (сурет 13).

Сурет 13 –  Адамның ми қыртысының анатомиялық асимметриясы (Е.Д.Хомская бойынша)

Е.Д. Хомская мидың жоғарғы самай бөлігін (А2) анықтайтын сильвиялық (бүйірлік) ойығы (А1) үлкен оң жақ жартышарда үлкен сол жақ жартышарға қарағанда биік  көтерілгенін атап көрсетеді. Сонымен бірге мидың самай бөлігінің жоғарығы бөлігі (Б1)  мидың үлкен сол жақ сыңарында  үлкен оң жақ сыңарына қарағанда анағұрлым үлкен. Мидың үлкен сол жақ жартысыңдағы бұл аймақ Вернике аймағы (Б2) деп аталады. Бұл аймақ сөйлеу процесінің мидағы ұйымдастырылуында маңызды қызмет атақарады (Н.Гешвенд бойынша) [90,с. 496].
Мидың осы екі үлкен жартышарларының және олардың арасын дәнекерлеп тұрған нерв талшықтарынан тұратын сүйелді дене бірігіп,  біртұтас сана ретіндегі атқаратын функциясы, екі үлкен жарты шардың асимметриясы ойлауды дамытудың, соның негізінде оқытудың бағыт-бағдарын айқындайды деп айта аламыз. 
Баланың миының үлкен жартышарларының басым әрекетке бейімділігіне орай, ғалымдар келесідей типтерге бөліп қарастыруға болады деп санайды. Олар:
· мидың үлкен оң жақ жартышары дамуына қарай типтер – оңқай, сол жақ көзі мен құлағы жетекші болып келеді; солақайлар мен екі қолымен де жаза алатындар да осы типке енеді;
· мидың үлкен сол жақ жартышары дамуына қарай типтер – оңқай, оң жақ көзі мен құлағы жетекші болып келеді;
· мидың үлкен оң жақ жартышары және сол жақ жарты шары бірдей дамуына қарай (аралас)  типтер – оңқай, сәйкес келе бермейтін көзі мен құлағы дамығандар болып келеді, яғни  оң көз бен оң құлақ немесе сол сөз бен сол құлақ, немесе  басқалай [111,с. 125].
Ғалымдар сонымен бірге, мидың үлкен  оң жақ жартышары мен үлкен сол жақ жартышарының арасын дәнекерлеп тұрған сүйел денені құрайтын нерв талшықтарының ақапарт өткізгіш қасиетін, ақпаратты кіріктіру, қайта өзгерту қызметін атап көрсетеді. Бұл нерв талшықтар шоғырының  ұзақ, баяу өсіп жетілуі, әсіресе ер балаларда байқалады деп көрсетеді [111,с. 125].
Нейропедагогика тәсілі арқылы кіші мектеп жасындағы оқушылардың табысты оқуын қалыптастыруда мидың үлкен жарты шарларының асимметриялық ерекшеліктерін білу және сол негізді ұстана отырып, қажетті бағдарды іздеп табу мүмкін болады. 
Кіші мектеп жасындағы оқушылардың оқу, жазу, есеп, санау, сурет, музыка, дене шынықтыру пәндерінің табысты оқуын қалыптастырудың негізі болатын индикаторларын сұрыптауда К.Ханнафордтың «Үстем фактор. Жетекші қызмет атқаратын көз, құлақ, қол мен аяқты білсең, оқытуды қалай жақсартуға болады» деген кітабындағы [116] бағалы мәліметтерге назар аудару керек. 
К.Ханнафорд өзі зерттеп отырған үстем бейіндердің персоналды бағалау әдістемесін оқып жүрген кез келген оқушының оқу ерекшелігін анықтауға көмектеседі деп көрсетеді. Оның айтуынша үстем болып танылатын 32 бейін бар. Олардың айырмашылықтары адамның миының қай үлкен жартышары  басым қызмет, көзі қандай, құлағы қандай, қолы мен аяғы қандай екеніне байланысты. 
[bookmark: _Hlk232702689]Адамдарда жетекші қызмет атқаратын бейіндердің орын алмасу мүмкіндіктері сансыз, яғни адамда жетекші қолы сол қол болуы, ал жетекіш аяғы оң аяқ болуы мүмкін, жетекші көзі - сол жақ көзі, бірақ жетекші құлағы   оң құлақ болуы мүмкін  [116,с. 3]. К. Ханнафордтың атап көрсетуінше, осы базалық яғни туабітті үстем қабілеттерді танып-білу оқуда табысты немесе үлгермейтін оқушыны анықтауда өте пайдалы болады. Тіпті ересектердің өзінің күйзелістерге төтеп беруі немесе күйреп кетуі  осы үстем қабілеттеріне байланысты. 
К.Ханнафорд атап көрсеткен 32 үстем бейін адамның сезімдік ақпараттарды қалай қабылдайтыны, меңгеретіні, өңдейтіні және оған қалай селт еткеннен бастап, бет бұратыны туралы, игерген білімді өмірде қалай қолдана алатыны туралы қосымша ақпарат береді. 
Осы 32 үстем бейіннің оқу мен мінез-қылықтың тәсілдеріне қатты әсер ету себебін тек адамның көзінің, құлағының, қолының, аяғының  өз миының үлкен жартышарларыларымен байланысын тану арқылы ғана біліп, түсінуге болады деп көрсетеді [116,с. 3].
Адам миының үлкен сол жақ жартышары, К.Ханнафордтың айтуынша, логикалық жартышар болып саналады. Оның негізгі қызметі детальдарды талдау, бөлшектерді тану, талдау, тілдік талдау, сызықтық талдаумен байланысты. Ал мидың үлкен оң жақ жартышарының атқаратын қызметі  - тұтас қабылдау немесе гештальт, яғни  бөлшектеу мен сызытық өңдеуден басқаша. Мидың үлкен оң жақ жартышары, әдетте, бейнелермен, ритммен, эмоциялармен, интуициямен байланысты болып келеді.  
К. Ханнафорд мидың жартышарларын функционалдық қызметіне қарай атауды яғни «логикалық» (мидың сол жақ жартышары), «гештальт» (мидың оң жақ жартышары) деп атайды. Мидың үлкен сол жақ жартышары мен мидың оң жақ жартышарының арасындағы нерв талшықтарынан құралған сүйел дене асқан жылдамдықпен жүріп отыратын екі жаққа да әсер етіп отыратын жол ретінде деп сипаттай келе, К.Ханнафорд екеуінің арасында байланыс тез және көп болған сайын адам парасатты әрекет етуге бейімделе береді. Сондықтан бір нәрсенің хас шебері болу үшін мидың екі үлкен жартышарын да пайдалану керек. 
К.Ханнафордтың оқушылардың миының қай жақ жартышары үстем қызмет атқаруына қарай, қандай бейіні айқын көрінетінін кесте арқылы көрсеткен, төменде К.Ханнафордтың сол кестесі беріліп отыр (кесте 10).

Кесте 10 – Мидың сол жақ және оң жақ жартышарларының ақпарат өңдеу ерекшеліктері (К.Ханнафорд бойынша)

	Логикалық
	Гештальт

	Бөлшектерді тұтастыққа дейін өңдеу
	Тұтастықтың бөлшекке дейін өңдеу

	Сөз таптары
	Тілді түсіну

	Синтаксис, семантика
	Метафора, эмоциялар, мән-мағына

	Әріптер, әріптерді басы, әріптерді айтып отыру
	Ритм, диалект, қолдану

	сандар
	Есептеу, қолдану

	Айырмашылықтарды іздеу
	Ұқсастықтарды іздеу

	Сезімдеріне бақылау жасау
	Сезімдерін еркін ұстау

	Тілдік бағдары
	Сурет салу бейімі, қолмен манипуляциялар жасау

	Жоспарлау, құрылымын салу
	Спонтанды, ағымға түсіп кету

	Бірізділікпен ойлау
	Бір мезеттік ойлау

	Болашаққа бағдар ұстау
	Осы шаққа бағдар ұстау (қазіргісімен өмір сүру)

	Уақытты сезіне білуі 
	Уақытты сезінбеу

	Әлеуметтік құрылымға бағдар ұстау
	Адамдарға бағдар ұстау

	Күйзеліске түскенде
	Күйзеліске түскенде

	Әркетін қарқындатады (көп күш жұмсайды)
	Логикалық ойлау қабілетін жоғалтып алады

	Нәтижесіз 
	Ойланбай әрекет етеді

	Жалпы түсінігі жоғалады
	Мойнына көп жүк түскенін сезінеді

	Еш қуанышсыз
	Сұмдық келбетте болады

	Әрекет ету тәсілін түсінбейді
	Детальдарды есіне сақтай алмайды

	Механистік әрекет ету пайда болады, қысылып, қымтырылу пайда болады
	Шектен шыққан эмоциялық көрінуі мүмкін



К.Ханнафорд оңқай және солақай балаларға арнаған «Кілттер» құрастырып, олардың әрқайсысының индикаторлары мен бейінін анықтайды. Сонан соң әрбір оқушымен қалай жұмыс жасау керектігін сипаттап жазады. Зерттеу жұмысының тәжірибелік бөлімінде ол туралы нақты айтылатын болғандықтан, бұл жерде ғалымның еңбегінің маңызы нейропедагогиканың мектепте қолданылуына тек теориялық емес, практикалық түрде жүйелі ұсыныстар жасағанын атап кетеміз [116,с. 3].
Нейропедагогика тәсілі арқылы кіші мектеп жасындағы оқушылардың табысты оқуын қалыптастыру оқу-тәрбие процесінде тікелей мұғалімнің қолданатын әдістемелеріне, оқыту технологияларына байланысты екені анық. Сондықтан педагогикалық шарттардың қатарында қажетті әдістемелік жүйелермен қамтамасыз ету шарты белгіленген.
Зерттеу барысында анықталған теориялық негіздемелерге сүйене отырып, нейропедагогика тәсілі арқылы кіші мектеп жасындағы оқушылардың табысты оқуын қалыптастыруда қолданылуы тиімді болатын бірнеше әдістемелік жүйе мен технологиялар белгіленді. Олардың ерекшеліктері зерттеу мақсатымыз бен міндетімізге сәйкес деп танылып, әрқайсысының өзіндік артықшылығы мен нейропедагогика тәсілі арқылы кіші мектеп жасындағы оқушылардың табысты оқуын қалыптастыруға нейродидактикалық тұрғыдан қосатын үлестері де нақтыланды. 
Біріншіден, Л.С. Выготский, А.Н. Леонтьев, Д.Б.Эльконин, В.В. Давыдов, А.Р. Лурия, С.Рубинштейн [117] сияқты түпқазығын қалаған дамыта оқыту технологиясы қолданылады. Оның қазақстандық педагогикада да зерттеліп, оқушылардың ойлауы мен сөйлеуін, жан-жақты дамуын бастауыш мектепте, орта мектепте, жоғары оқу орындарында пайдаланылу теориясы мен технологиясын зерттеген ғалымдардың еңбектері белгілі.
Екіншіден, тұлғалық-бағдарлы оқыту технологиясы таңдалынып алынды. Оның себебі оқушының жеке тұлғасын, индивидуалдық табиғатын қалыптастыру, дамытуға арналған бағытты ұстанып отырғандықтан  екені белгілі.
Үшіншіден, ынтымақтастық педагогикасы технологиясы қолданылады.  Мұғалімнің оқушылармен, оқушылардың өзара және ата-анасымен, ортамен ынтымақтасуы арқасында ғана табысты оқу мүмкіндігі туындайтыны белгілі. Осымен байланысты бұл технологияның да потенциалы нейропедагогика үшін өте зор деп санаймыз.
Төртіншіден, гуманистік педагогика технологиясын қолдану көзделінді. Оқушының миы – құндылықтардың ең құндысы. Өйткені ми – оқушының өмірі. Ал адамның өмірі – біздің Конституциямызда белгіленгеніндей ең басты құндылық. Сондықтан оқушының миына қатысты білім беру мазмұнын, әдістері, мұғалімнің өзін ұстауын, оқушылардың әдістерді үйренуін,  түйіндеп айтқанда барлық дидактикалық арсеналдың тек қана гуманистік –адамгершілік, ізгіліктілік мазмұнда болуы көзделінді.
Бесіншіден, ақпараттық-коммуникациялық технологиялар (АКТ) негізінде оқыту әдістерін пайдалану көзделеді. АКТ мүмкіндігін нейропедагогика тәсілімен байланыстыру тәжірибелерін талдау барысында компьютер, смартфон, гаджеттердің сенсорлық мүмкіндіктерін дидактикалық мақсатта пайдалану жолдары өте көп екені анықталды. 
Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың педагогикалық шарттарының қатарында оқушылардың кинестетик, аудиал, визуал болып бөлінуіне орай, балалар мен олардың ата-аналарына арналған «Табысты оқуға арналған Жадынама»  атты ұсыныс әзірлеу де кіреді. Оның мақсаты нейропедагогика тәсілі балалардың сезімталдығын дамытып, табысты оқуын қаыптастыруда олардың ғана емес, оларға қарай да бағытталған сезімталдық пен түсіністік болуын қамтамасыз ету болып табылады. 
Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың педагогикалық шарттары жүйесіндегі соңғысы ретінде осы процесті әдістемелік тұрғыдан қамтамасыз етудің нақты практикалық жолдарын айқындау. Төменде бір сыныпқа арналған қысқаша үлгісі көрсетілді (кесте 11).

Кесте 11 – 4-сыныпқа, «оң жақ жарты шар ерекшеліктері» бар оқушыларға арнаған индикаторлары

	    Жоғарғы психикалық процестер
	ТАБЫСТЫ ОҚУДЫ ҚАЛЫПТАСТЫРУ ИНДИКАТОРЛАРЫ

	
	Оқу 
бойынша
	Жазу бойынша
	Есеп
 бойынша
	Шешендік өнер бойынша

	1
	2
	3
	4
	5

	Қабылдау
	Жоба мультфильм жасау.
	3 диктант
	ТРИЗ есептері
	Жан байлығы мен тән байлығы туралы шешендік сөз іздеу - 
3 мәтін 

	Қозғалыс пен әрекет
	Батырлар жыры.

	Жыл мезгілдері - шығарма
	Ауыл.Қала. Ел.
	Асан Қайғыдан 2 өрнек

	Зейін
	Дүниетану бойынша

	Адам портреті; сәби, бала, жігіт, кісі, қарт
	Менің Қазақстаным
	Төле би. Қазыбек би. Әйтеке би – 4 өрнек

	Есте сақтау мен жады
	Ы.Алтынсарин, Абай, М.Жұмабаев, С.Торайғыров, Ж.Нәжімеденов,
Т.Айбергенов
Өлеңдерін жаттау 
	Тақырыптар бойынша 15 сөзден тұратын түсіндірме сөздік құру:
«Достық».
«Бейбітшілік».
«Адамгершілік».
«Батырлық». «Табыстылық».
	
ТРИЗ есептері

	
Не жақсы?
Не жаман?

3 шешендік өрнек құру

	Сөйлеу
	«Дүниетану», «Әдебиет» бойынша тарихи тақырыптағы мәтіндер бойынша диалог құру


	«Мұғалім мен жақсы шәкірт диалогы» атты диалог құру
	Қазақтың киелі сандары туралы жоба
	«Сұлтанмахмұт Торайғыровтың ерлігі неде еді?»
Көпшілік алдында ақынды мадақтау мәтінімен сөйлеу 


	Ойлау
	М.Әуезовтен «Бала Абай» үзіндісі

	3 диктант
	Әлемде қанша адам бар? тақырыбына есеп құрау
	Бөлтірік шешеннің сөз үлгілері - 3


11 – кестенің  жалғасы

	1
	2
	3
	4
	5

	Психосоматика
	Жұмбақтар : көз, құлақ, тіл, аяқ, қол туралы

	«Жаужүрек мың бала» фильмінен Сартай батырдың іс-әрекетін, қозғалыстарын сипаттап жазу
	Қазақтың киіз үйі: құрылымы туралы есеп ойлап табу
	
Жиренше шешеннен үлгі-өрнектер

	Эмоциялық-тұлғалық 
	«Қырық өтірік» ертегісі

	Б.Соқпақбаевтың «Менің атым Қожа» повесінен үзінді көшіріп жазу
	«Жеті Ата» приницпі туралы есеп құрау
	
«Мен, мен едім, мен едім...»
Өзіңді ел алдында ерекше таныстыру үлгісін құрау



Бұл  үлгі ретінде көрсетілген индикаторларды кіші мектеп жасындағы оқушылардың бір ғана сыныбының тек бір ғана тобы, яғни оң жақ жарты шары ерекшеліктері бейімделген технологиялық карта десе болады. 1-4 сыныптарға осындай 8 түрлі индикаторлық кесте әзірленіп ұсынылды. Анықтап айтқанда, әрбір сыныптағы миының сол жақ жартышар, оң жақ жартышар ерекшеліктері бар оқушылар үшін қандай көрнекілік, қанша жаттығу, қандай тапсырма, қандай жоба орындау керек екені белгіленеді.
Бұл индикаторларды осы тармақшада келтіру себебі –  нейропедагогика тәсілі арқылы кіші мектеп жасындағы оқушылардың табысты оқуын қалыптастырудың педагогикалық шарттары жүйесіндегі бір элементті көрсету ғана болып отырғанын атап кетеміз, ол  эксперименттік жұмысты баяндау деп түсінілмеуі керек. 
М. Гриндер өзінің кітабында балалар мектепке бірінші сыныпқа келгенде кинестетикалық жаратылыс ретінде келеді деп атап көрсетеді. Мұғалімдер кіші мектеп жасындағы оқушылардың шынайы өмірді тек түртіп, қозғап, қолын тигізіп, дәмін татып қабылдайтынын біледі. Ал 3-4 сыныпта балалар кинестетиктерден аудиалдарға – есту-түсіну деңгейіне алмасады. Одан біртіндеп бала өскен сайын көру – визуалды деңгейге ауысады [118]. Осы кітабында М.Гриндер мидың оң жақ жартышары мен сол жақ жартышарының ерекшеліктеріне сәйкес кинестетиктердің, аудиалдардың, визуалдардың индикаторларын анықтайды.  Оқудың, жазудың, есеп шығаруды да ерекшеліктері осы тұрғыдан зерттеген М.Гриндер «Адамның миы біз түсінетіндей қарапайым болғанда, онда біздер, адамдар, қазіргідей болмас та едік» деген түйін жасайды. 
Қазақстандық педагогикада нейропедагогикалық зерттеулер қолға алына бастағанымен, көптеген мәселелер алдағы уақыттан өзінің зерттелуін күтіп отырғаны белгілі. Еліміздің болашақ азаматтарын кіші мектеп жасынан табиғатына сай білімді етіп табысты оқытудың жолдары көптеген аспектілер тұрғысынан зерттелу керек. 
Келесі тармақшада нейропедагогика тәсілі арқылы кіші мектеп жасындағы оқушылардың табысты оқуын қалыптастырудың құрылымдық-мазмұндық моделі құрылады.

2.3 Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың құрылымдық-мазмұндық моделі
Ал нақты нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделі «педагогикалық технология моделі», «педагогикалық жүйе моделі» ұғымдарымен байланысты болғандықтан, педагогикалық жүйеге тән болатын сипаттар оған да тән болып табылады. 
Анықтап айтқанда, нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделі дегеніміз оқу-тәрбие процесінде оқушылардың ойлау ресурстарын, сөйлеу, жазу, оқу қабілеттерін, жалпы когнитивтік-танымдық әрекеттерін табысты оқуға қарай бағыттап оңтайландыру үшін қажетті жоспарлау әдістері, іске асыру әдіс-амалдары, диагностикалық әдістері қамтылған педагогикалық технология жүйе болып табылады. 
Нейропедагогика тәсілі негізінде кіші мектеп жасындағы оқушылардың табысты оқуын қалыптастыру оқу-танымдық әрекет болғандықтан, ол жүйелі сипатқа ие болатыны белгілі. Оқушы – таным иесі, танушы тұлға. Ол білім процесінде күнделікті оқу-танымдық мақсат қойып, соған жету үшін оқу  міндеттерін шешу жолында оқу, жазу, түсіну, ойлау, сөйлеу, сурет салу, сызу, қимыл-қозғалыстар т.б. жасау сияқты әрекеттерді орындайды. Сол әрекеттері арқылы білімін жинақтайды, ойлау арқылы оны өңдейді, өзгертеді, жаңа ойлар құрайды т.б. Осылайша, яғни балаға білімдік ақпаратты жүйелі беру оның оқу-таным әрекеттерінің де жүйелі екенін көреміз. Жүйелі істің нәтижесі де жүйелі болуы үшін бірқатар жүйелік белгілерді сақтау керек екенін түсінеміз. Нақты айтқанда:
-	оқу-танымдық процесінің құрылымы айқын болуы;
-	ол құрылымдағы әрбір құраушы компоненттердің өзара үйлескен байланыста келуі;
-	барлық компоненттердің өзара байланысы біртұтастықты құруға қызметуі үшін тек бір мақсатқа бағынып, өзара орайласа орналасу және әрекет етуі керектігі. 
Нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделінің мәні табысты оқуын қалыптастыру процесінің нейропедагогика тәсілі негізінде өткізіліп, сол процестің ерекшелігін танытуымен анықталады. 
Біз бұл жерде жүйенің жалпы теориясы мен әлеуметтік жүйелерді модельдеу мәселелерін зерттеген ғалымдардың пікірлеріне сүйеніп, зерттеу тақырыбымыздың негізгі мәнінен ауытқып кетпеу жағын ұстануымыз керек.  Өйткені, нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделін қарастыруда «нейропедагогика тәсілі – кіші мектеп жасындағы оқушылар – табысты оқу»  ұғымдарының ажрымас бірлігін сақтап қалуымыз және соған лайықты модель құруымыз керек. Бұл тұста, «терезенің басын тең ұстаудың» қиындығы болатыны да белгілі, өйткені қай жағына көп талдау жасалынса, мәселе сол жаққа қарай бұрылып, терминдік қор мен  факторлар басқаша мәселені көрсетіп жіберу ықтималдығы жоқ емес екені белгілі. Нақтырақ айтсақ, нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделі, қалай дегенде де, нейропедагогика тәсілі негізінде кіші мектеп жасындағы оқушылардың табысты оқуын қалыптастыруға арналған оқу-тәрбие, оқу-танымдық процестің шынайы келбетін түсіндіру үшін қажет. 
Нейропедагогика тәсілі негізінде кіші мектеп жасындағы оқушылардың табысты оқуын қалыптастыру процесінің, педагогикалық жүйе ретінде қызмет етуінің бастапқы факторы, жүйеқұраушы факторы – мұғалім мен оқушылардың біріккен оқу-танымдық әрекетінің мақсаты. Яғни біздің жағдайымызда мақсат – нейропедагогика тәсілі негізінде кіші мектеп жасындағы оқушылардың табысты оқуын қалыптастыру. Бұл мақсат жалпы қазақстандық білім беру жүйесінің мақсатынан туындайды, яғни кіші мектеп жасындағы оқушылардың интеллектуалдық дамуына, адамгершілік, гуманистік дамуына,  эстетикалық, экологиялық, еңбек және құқықтық дамуына, жалпы мәдениетті тұлға ретінде дамуына қажетті негіздерді қалыптастыру болып табылады.  
Еліміздегі кіші мектеп жасындағы оқушыларға білім беру әдіснамасы барлық уақыт бойы бірқалыпты статикалық күйде қала алмайды, ол әрдайым өзгеріп, жетіліп, толықтылырып отырады. Педагогикалық ғылыми ойда дидактика мен тәрбие теориясының нейропсихология, нейродидактика, нейрофизиология сияқты жаңа ғылым салаларымен түйіскен нүктелерінде жаңа бағыттар танылып, олардың теориялық-әдіснамалық жүйелері негізделеді. Осылайша, нейропедагогика тәсілі негізінде кіші мектеп жасындағы оқушылардың табысты оқуын қалыптастырудың  құрылымдық-мазмұндық моделінің тұтастай және оның әрбір құраушы компоненттерінің дербес  және өзара байланыстағы сипаттамасы нейропедагогика саласын қазақстандық педагогикада орнықтыруға өзіндік үлесін қосады.
Осы тармақшаның мақсаты – нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделінің болмысын және ол модельді кіші мектеп жасындағы оқушылардың табысты оқуын қалыптастыру процесіне ендіру мүмкіндіктерін қарастыру.
Нейропедагогика тәсілі негізінде кіші мектеп жасындағы оқушылардың табысты оқуын қалыптастыруды құрылымдық-мазмұндық модельдеу барысында педагогикада қалыптасқан жолмен қатар, нейропедагогикалық талаптар тұрғысынан қажетті жолдар қолданылатын болады. 
М. Жұмабаевтың «Педагогика» кітабы – тұтасымен нейропедагогикалық бағытта жазылған құнды еңбек. Бұлай айтуға кітаптың мазмұнындағы дидактикалық және тәрбие принциптерінің барлығы нейропсихологиялық дәлелдеулер негізінде жазылғанды дәлел бола алады. Бұл кітаптың нейропедагогикалық еңбек ретіндегі ерекшелігі терең зерттеуді қажет ететіні анық. Зерттеу тақырыбымызға байланысты, бұл тұста біз тек М.Жұмабаевтың нейропедагогикалық ой-пікірлеріне тоқталып өтеміз. М.Жұмабаев кітапта: «Әр нәрсені үйренудің белгілі түзу жолдары бар. Жан көріністерін үйренудің жеке жолдары бар» дей келе, ол жолдарды  «өзін бақылау жолы» және «бақылау» деп атағанын көреміз. Сонымен бірге, М.Жұмабаевтың  жан тұрмысының, жан көріністерінің сау болуы үшін жүйке жүйесінің саулығы маңызды екенін көрсетіп, нерв жүйесін «жан тұрмысын жарыққа шығаратын, жан мен дене арасында тіл хатшы болатын құрал, жан мен денені бір-біріне байлайтын байлам – нерв системасы деп аталады», – деп ерекше сипатын көрсетеді. Яғни жан мен дененің арасындағы «тіл хатшы болатын құрал» деп анықтайды. Сонымен бірге, осы кітабында М.Жұмабаев «ми» туралы терең талдаулар мен ол талдаулардың нейропедагогикалық тұрғыдан маңыздылығын шебер көрсете алғанын да атап кетуіміз керек. Оның көрсетуінше: «Ми – дененің бір мүшесі. Ол жұмыссыздықтан қажыған сықылды, жұмыстан да қажиды. Қажыған соң тынығуды керек қылады. Тынығу екі түрлі болады: не біржола жұмысты доғару, не болмаса жұмысты жаңарту», – деп, мидың білім алудағы функциясын сақтау мен дамытудың жолдарын талдаған тұсы қазіргі кездегі нейропедагогика үшін маңызды болып табылады [64,б. 37].
Нейропедагогиканың оқыту процесіне енуіне байланысты мақаласында ғалым М.Х. Мальсагова оқыту теориясында нейродидактикалық парадигманың орын алуы басталып, оқыту теориясында «нейрокезең» басталды деп өз пікірін айтады [119]. Автордың оқыту процесінің құрылымдық және мазмұндық технологиялық аспектілерін өзгерту қажеттілігін түсіну арқылы біз заман дамуына сай жаңа технологиялар, жаңа құрылымдар мен оқытудың жаңа бағыттарын, жаңа модельдерді зерттеуіміз керек деген ойының көңілімізге қонатынын атап кетеміз. 
Сондай жаңа құрылымдардың бірі, біздің ойымызша, табысты оқу жолын нейропедагогика негізінде ұйымдастыратын жаңа оқыту моделін, оның құрылымдық-мазмұндық еркшеліктерін анықтау болып табылады. Отандық дәстүрлі педагогиканың өзінде де кіші мектеп жасындағы оқушылардың табысты оқуын қалыптастыру мәселесі толыққанды зерттелмегенін атап кету керек. Осындай маңызды мәселенің нейропедагогика тәсілі негізінде шешілу жолдарын қарастыруда педагогикалық технологиялардың инновациялық, интеграциялық мүмкіндіктерін өзара тоғыстыра отырып қарастыруды, соның негізінде табысты оқу мүмкіндіктерін тануды міндет етіп қойып отырмыз.
Айтылғандарға орай, бір арнаға тоғыстырылған жаңа мүмкіндіктерге сүйене отырып, нейропедагогика тәсілі негізінде кіші мектеп жасындағы оқушылардың табысты оқуын қалыптастырудың  құрылымдық-мазмұндық моделі анықталды.
Нейропедагогика тәсілі негізінде кіші мектеп жасындағы оқушылардың табысты оқуын қалыптастыруды  модельдеу барысын нақты және жан-жақты танымдық әрекет ретінде педагогикадағы қалыптасқан тәжірибенің ізімен жүргізу жөн болады деп санаймыз. Педагогикадағы модельдеу алға қойылған міндеттерді теориялық және тәжірибелік тұрғыдан шешу жолы ретінде модельдің көмегіне сүйенетіні белгілі. Білім беру мен тәрбиелеудің түрлі көзқарас пен түрлі жүйелер тұрғысынан қарастырылып, олардың жүйелі табиғатын модель ретінде ұсынудың ерекшелігі сонда, модельдеу тек ғылыми әдіс ретіндегі ғана емес, ой мен санадағы мәселенің көрінісін визуалды көруге мүмкіндік бере алатын мүмкіндігі ерекше болып табылады.  
[bookmark: _Hlk230099094]Педагогикадағы модельдер туралы зерттеген еңбектердегі, атап айтқанда, С.И. Архангельскийдің [120], В.М.Монаховтың [121], А.Н. Дахинаның [122], А.К. Мынбаеваның [123], С.Н. Жиенбаеваның [124], А.С. Тотанованың [125], Қаңтарбайдың [126]  және т.б. көптеген ғалымдардың педагогикадағы модельдеу, педагогикалық зерттеулердегі модельдеу туралы құнды пікірлеріне талдау жасалынды.
Педагогиканың білім беру, тәрбиелеу, оқыту деген маңызды категориялары негізінде түрлі модельдеу жасалынады. Олардың барлығында модельдер зерттеу әдісі ретінде немесе құрал ретінде қолданылатынын көреміз. Білім беру жүйесінің модельдері, тәрбиелеу жүйесінің модельдері, оқыту процесінің модельдері деп аталғанымен, олардың түпнегіздегі тізгіні  – білім берудің және тәрбиелеудің жүйесін ұйымдастыру мен басқару моделі екенін түсінеміз. 
Білім беру жүйесінің модельдері туралы айтқанда, М.Я. Ядровскаяның талдауларына сүйеніп, сәйкес элементтердің бірізді логикалық жүйесін айта аламыз. Оның құрамында білім беру мақсаттары, білім мазмұны, педагогикалық технологияны және білім беру процесін басқаруды жобалау, оқу жоспары, оқу бағдарламалары болады. Білім беру жүйесі кеңістігінің ішінде орналасатын оқытуды модельдеу дегеніміз, ғалымның айтуынша оқытуды құрайтын факторлар мен оқытуды оңтайландыратын оның маңызды құраушы компоненттері, оның ішінде дидактикалық модельдеу болады, оның ішінде әдістемелік модельдеу болады деп айтуға болады [127].
Нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделін біз әдістемелік деңгейдегі модель ретінде қарастыратынымызды атап кетеміз. Ұсынылып отырған нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделі барлық педагогикалық модельдер сияқты иллюстративті, логикалық жүйелі талдау және жинақтаушы, түсіндіруші, өлшемді-критериалды, когнитивті, практикалық-коммуникативті, технологиялық және басқарушы,
оқыту және дағдыландырушы  функцияларды атқару көзделген.
Бұлардың барлығы М.В. Ядровскаяның атап көрсетуінше, модельдің мақсатына сай анықталады [127,с. 139].
[bookmark: _Hlk232760399][bookmark: _Hlk232159879]Нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделін құруда баса назар аударылуы тиіс бірқатар нәрселер бар, олар:
· кіші мектеп жасындағы оқушылардың  қабылдау каналдарының, репрезентативтік жүйелерінің заңдылықтарын ескеру;
·  кіші мектеп жасындағы оқушыларды оқытуда нейролингвистикалық бағдарламалау (НЛБ) әдістерін қолдану;
· кіші мектеп жасындағы оқушыларына білім мазмұнын меңгертуде адам миының жарты шарларының асимметриялық ерекшеліктерін есепке алу.
Нейропедагогика тәсілі негізінде табысты оқуды қалыптастыру мәселелері мен модельдері туралы еңбектерге талдау жасай келе, бұл саланың қолға алынуы енді ғана қарқын алып келе жатқаны, көптеген түйткілді мәселелердің әлі де толыққанды шешілмегені, ал нейропедагогика тәсілі негізінде кіші мектеп жасындағы оқушылардың табысты оқуын қалыптастыруға байланысты ізденістердің әлі де мардымсыз екендігі анықталды. 
[bookmark: _Hlk233016793][bookmark: _Hlk232762355][bookmark: _Hlk233017216][bookmark: _Hlk233017563]Нейропедагогика тәсілі негізінде кіші мектеп жасындағы оқушылардың табысты оқуын қалыптастыру моделінің құрылымы мен мазмұнына сай жүзеге асырылатын жұмыстарды бірнеше блоктар арқылы қарастырамыз. Олар мақсаттық-әдіснамалық блок, когнитивті-мазмұндық блок және нәтижелік-әрекеттік блок деп беріледі.
[bookmark: _Hlk232762500]Ендеше, біз әр блоктың атқаратын қызметін келесідей түсіндіреміз. Нейропедагогика тәсілі негізінде кіші мектеп жасындағы оқушылардың табысты оқуын қалыптастырудың мақсаттық-әдіснамалық блогында зерттеудің тұжырымдамалық негізі, мақсаты берілді. Мұндағы мақсаттық-әдіснамалық блогындағы тұжырымдамалық негіз – орта білім беру сапасын арттыру; мақсаты – нейропедагогика тәсілі негізінде кіші мектеп жасындағы оқушылардың табысты оқуын  қалыптастырудың әдістемесін жүзеге асыру. 
[bookmark: _Hlk233017354]Нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделінің мақсаттық-әдіснамалық блогының атқаратын маңызы жоғары, өйткені біздің зерттеуімізге қажетті теориялар, тұжырымдамалар мен әдіснамалық тұғырлар, ұстанымдарды реттейді. Нейропедагогика тәсілі негізінде кіші мектеп жасындағы оқушылардың табысты оқуын қалыптастырудың теориялық негіздерін тұлға; нейропедагогика; нейропсихология;нейрофизиология; нейрокибернетика; педагогикалық психология теориялары құрайды. Мақсаттық-әдіснамалық блогтың әдіснамалық негіздерін: жүйелілік,  тұлғалық-бағдарлау; аксиологиялық, іс-әрекеттік ұстанымдары қамтамасыз ете алады. 
Модельдеудегі келесі блок, ол когнитивті-мазмұндық блок болып отыр. Когнитивті-мазмұндық блокта теориялық-әдіснамалық талдаулардан алынған негізгі пайымдаулар, ғылыми көзқарастар және тұжырымдамалық идеялардың кең шеңберде талдануы, зерттеудегі ұғымдық-категориялық нақтылаулар бойынша модельдеудің эмпирикалық кезеңдерін реттеуге негізделеді. Ең бірінші, нейропедагогика тәсілі негізінде кіші мектеп жасындағы оқушылардың табысты оқуын қалыптастырудың  бастапқы деңгейі, яғни білім беру ортасын құру, диагностикалау болса, ал екінші кезеңі кіші мектеп жасындағы оқушылардың табысты оқуын қалыптастырудың әдістемесін дайындап ұйымдастыру, меңгертумен анықталады, үшінші кезеңі бақылау, бағалау арқылы салыстыру жұмыстарын ұйымдастырудың мазмұнын кезендері, құралдары, формалары, әдістері құрайды.
[bookmark: _Hlk233017601][bookmark: _Hlk233017695]Нейропедагогика тәсілі негізінде кіші мектеп жасындағы оқушылардың табысты оқуын қалыптастыруды  модельдеудегі нәтижелік-әрекеттік блокта табысты оқу туралы зерттеулерге, нейропедагогикалық зерттеулерге, түрлі аспектіден талдаулар жасау нәтижесінде, нейропедагогикалық тәсіл  құралдары арқылы ноосфералық білім негізінде нейропедагогика тәсілі негізінде кіші мектеп жасындағы оқушылардың табысты оқуын қалыптастыру   моделінің құрылымы мен мазмұнын құраушы компоненттер, өлшемдер мен көрсеткіштерді, деңгейлерді анықтауға мүмкіндік берілді. 
[bookmark: _Hlk230697700][bookmark: _Hlk233201861]Біздің тарапымыздан ұсынылатын нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделі мотивациялық, когнитивтік,аксиологиялық- іс-әрекеттік  компоненттерден құралады.
[bookmark: _Hlk230853227]Нейропедагогика тәсілі негізінде кіші мектеп жасындағы оқушылардың табысты оқуын қалыптастырудың бұл  компоненттері өзара динамикалық байланысты құрайтын өлшемдер мен көрсеткіштерден тұрады (кесте 12).

Кесте 12 – Нейропедагогика тәсілі негізінде кіші мектеп жасындағы оқушылардың табысты оқуын қалыптастырудың компоненттері, өлшемдері мен көрсеткіштері

	Компоненттер
	Өлшемдер
	Көрсеткіштер

	[bookmark: _Hlk233209829]мотивациялық
	[bookmark: _Hlk230863292][bookmark: _Hlk230867616]Оқу әрекетіне саналы қатынас орнату
	[bookmark: _Hlk230867747][bookmark: _Hlk182473860]– оқушылардың оқу табыстылығына қажеттілікті түсінуі;
 – оқу әрекетін орындауға ұмытылысының   болуы. 

	[bookmark: _Hlk230863436]когнитивтік
	[bookmark: _Hlk230863327]танымдық әрекет
	[bookmark: _Hlk182474040]– жазуда әріптерді алмастырып алмау, сөздерді есте сақтау, сауатты жазуын бақылау дағдылары;
– аудиал, визуал, кинестетикалық ерекшеліктерді тану қабілеті;
– оқушылардың логикалық операцияларды орындау және олардың миының қабылдау ерекшеліктері.

	[bookmark: _Hlk230867818]аксиологиялық-іс-әрекеттік
	[bookmark: _Hlk230863353]Ізденімдік- индивидуалдық қабілетінің ізгілікті мәнмен бірлікте болуы
	[bookmark: _Hlk182474151]– топтық қарым-қатынаста адамгершілік, түсіністік, сыйластық қасиеттерінің болуы;
– жеке шығармашылық жұмыстарды орындай алу қабілеті.



Мотивациялық компонент оқу әрекетіне саналы қатынас орнату өлшемі арқылы айқындалып, оқушылардың оқу табыстылығына қажеттілікті түсінуі, оқу әрекетін орындауға ұмытылысының   болуы сияқты көрсеткіштермен қамтамасыз етіледі.
Когнитивтік компонент когнитивтік-танымдық әрекеті өлшемін құрайды, ол өз кезегінде   жазуда әріптерді алмастырып алмау, сөздерді есте сақтау, сауатты жазуын бақылау дағдылары; аудиал, визуал, кинестетикалық ерекшеліктерді тану қабілеті; оқушылардың логикалық операцияларды орындау және олардың миының қабылдау ерекшеліктері көрсеткіштерінен тұрады. 
Аксиологиялық-іс-әрекеттік компонент ізденімдік-индивидуалдық қабілетінің ізгілікті мәнмен бірлікте болуы өлшеміне сәйкес  топтық қарым-қатынаста адамгершілік, түсіністік, сыйластық қасиеттерінің болуы, жеке шығармашылық жұмыстарды орындай алу қабілеті көрсеткіштерімен сипатталады.
Бұл компоненттерді жүйеге біріктіруші ұстаным – нейропедагогика тәсілі негізінде оқу-танымдық жағдайында кіші мектеп жасындағы  оқушылардың мотивациясы мен жеке басының индивидуалдық қабілеттерін тірек ету болып табылады (сурет 14).


[image: ]Когнитивті-мазмұндық
 Мақсаттық-әдіснамалық

Нәтижелік-әрекеттік

ТӨМЕН
ОРТА
ЖОҒАРЫ
ДЕҢГЕЙЛЕР
- оқушылардың оқу табыстылығына қажеттілікті түсінуі;
-оқу әрекетін орындауға ұмтылысының болуы    
    КЕЗЕҢДЕРІ 
[bookmark: _Hlk233016900][bookmark: _Hlk233016901]Теориялық: тұлға;нейропедагогика;  нейропсихология;нейрофизиология; нейрокибернетика; педагогикалық психология теориялары
ҚҰРАЛДАР
Оқу-әдістемелік құрал, авторлық кесінді тапсырмалар, сабақ үлгілері т.б.
ҚАЛЫПТАСТЫРУ
Мотивациялық:Т.В.Ахутина-ның оқу стратегиясы әдістемесі,жаттығулар мен техникалардың 8-топтамасы
Когнитивтік: А.Р.Лурияның графикалық диктанты; «Миға шабуыл» әдісі; жаттығулар мен техникалардың 1,3,4,5,6-топтамасы
Аксиологиялық-іс-әрекеттік: жаттығулар мен техникалардың 2-топтамасы 



АНЫҚТАУ
[bookmark: _Hlk230883719][bookmark: _Hlk230883720][bookmark: _Hlk230884276][bookmark: _Hlk230884277]Мотивациялық: М.Я.Адамскийдің  сауалнамасы
[bookmark: _Hlk230882358][bookmark: _Hlk230882009][bookmark: _Hlk230883128]Когнитивтік: А.Р.Лурияның «Үш құрылымдық-функционалдық блок »әдістемесі; кесінді тапсырмалар
[bookmark: _Hlk230882074]Аксиологиялық-іс-әрекеттік: кесінді тапсырмалар 
Формалар
Оқу сабағы, жеке, жұптық, топтық, ұжымдық жұмыстар
БАҚЫЛАУ
Мотивациялық: М.Я.Адамскийдің  сауалнамасы
Когнитивтік: А.Р.Лурияның «Үш құрылымдық-функционалдық блок »әдістемесі; кесінді тапсырмалар
Аксиологиялық-іс-әрекеттік: кесінді тапсырмалар
[bookmark: _Hlk230884923]- 
-аудиал, визуал, кинестетикалық ерекшеліктерді тану қабілеті;
-оқушылардың логикалық операцияларды орындау және олардың миының қабылдау ерекшеліктері.
теориялық-әдіснамалық негізі лпролрглормлмролмрол
ІІ
[bookmark: _Hlk233017113]Әдіснамалық: жүйелілік,  тұлғалық- бағдарлау; аксиологиялық, іс-әрекеттік
Тұжырымдамалық негізі: орта білім беру сапасын арттыру 
аксиологиялық-               іс-әрекеттік
Оқу әрекетіне саналы  қатынас орнату 
когнитивтік-танымдық әрекет
Ізденімдік - индивидуалдық қабілетінің ізгілікті мәнмен бірлікте болуы
КӨРСЕТКІШТЕР
КОМПОНЕНТТЕР
ӨЛШЕМДЕР
-топтық қарым-қатынаста адамгершілік, түсіністік, сыйластық қасиеттерінің болуы;
-жеке шығармашылық жұмыстарды орындай алу қабілеті.

Когнитивтік
[bookmark: _Hlk230861492][bookmark: _Hlk233016657]Мақсаты: Нейропедагогика тәсілі негізінде кіші мектеп жасындағы оқушылардың табысты оқуын  қалыптастырудың әдістемесін жүзеге асыру
ӘДІСТЕР МЕН ТЕХНОЛОГИЯЛАР
Мотивациялық
олаенгонепронрпшлпролрглормлмролмрол
Н Мақсаты: Нейропедагогика тәсілі негізінде кіші мектеп жасындағы оқушылардың табысты оқуын қалыптастырудыңейропедагогика тәсілі негізінде кіші мектеп жасындағы оқушылардың табысты оқуын қалыптастырудың

Нәтиже: Нейропедагогика тәсілі негізінде табысты оқу білігі қалыптасқан кіші мектеп жасындағы оқушы

Сурет 14 – Нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделі

[bookmark: _Hlk230884626]Жоғарыда түзілген компоненттер, өлшемдер мен көрсеткіштер нейропедагогика тәсілі негізінде кіші мектеп жасындағы оқушылардың табысты оқуын  қалыптастырудың жоғары, орта және төмен деңгейлерін анықтап отыр.
[bookmark: _Hlk230887661][bookmark: _Hlk230885669][bookmark: _Hlk230885783][bookmark: _Hlk230885960][bookmark: _Hlk230886188]Нейропедагогика тәсілі негізінде кіші мектеп жасындағы оқушылардың табысты оқуын қалыптастырудың жоғары деңгейі: кіші мектеп жасындағы оқушылар оқуда табысты болудың қажеттілігіне дәлелді фактілер келтіре алады; оқу әрекетін орындауға ұмытылысы  жоғары; әріптерді алмастырмай жазу, сөздерді есте сақтап, сауатты жазуын бақылау дағдысы бар; аудиал, визуал, кинестетикалық ерекшеліктерді тану қабілеті жоғары; логикалық операцияларды орындау және олардың миының қабылдау ерекшеліктері қабілетіне ие; топтық қарым-қатынаста адамгершілік, түсіністік, сыйластық қасиеттерін көрсете алады; жеке шығармашылық жұмыстарды орындауға қабілетті.
[bookmark: _Hlk230886602]Орта деңгей. Оқушылар оқуда табысты болудың қажеттілігі туралы түсінеді;  оқу әрекетін орындауға ынтасы бар болғанымен, берілген үлгілерді басшылыққа алады; әріптерді алмастырмай жазу, сөздерді есте сақтап, сауатты жазуын бақылау дағдысы орташа; аудиал, визуал, кинестетикалық ерекшеліктерді тану қабілеті бар; логикалық операцияларды орындау және олардың миының қабылдау ерекшеліктері қабілеті орташа; топтық қарым-қатынаста адамгершілік, түсіністік, сыйластық қасиеттерін көрсете алу, жеке шығармашылық жұмыстарды орындау қабілеттілігі деңгейі орташа. 
Ал төменгі деңгейі, оқушылар оқуда табысты болудың қажеттілігін  түсінбейді;  оқу әрекетін тек мұғалімнің  басшылығымен орындайды;  берілген үлгілерді басшылыққа алады;  жазуда әріптерді алмастырып, қате жібереді;  сөздерді есте сақтап, сауатты жазуын бақылау дағдысы төмен;   аудиал, визуал, кинестетикалық ерекшеліктерді тану қабілеті төмен; логикалық операцияларды орындау және олардың миының қабылдау ерекшеліктері қабілеті орташа; топтық қарым-қатынаста адамгершілік, түсіністік, сыйластық қасиеттерін көрсете алмайды, жеке шығармашылық жұмыстарды орындау қабілеттілігі деңгейі төмен. 
Нейропедагогика тәсілі негізінде кіші мектеп жасындағы оқушылардың табысты оқуын  қалыптастыру үдерісінің моделін жобалау барысында бастауыш білім беру  стандарты мен «Қазақ тілі», «Әдебиеттік оқу», «Математика» оқу бағдарламаларының талаптары ескеріледі. 
Сонымен бірге модельдің барлық компоненттерінің, атап айтқанда, нейропедагогика тәсілі негізінде кіші мектеп жасындағы оқушылардың табысты оқуын  қалыптастырудың мақсаты, міндеттері, сабақ түрлері, әдістерінің өзара мазмұндық және функциялық байланыста болуы басты назарда ұсталынады.
Алдыңғы тармақтарда айтылып өткеніндей, адам миының сыртқы ақпарат ағынын  қабылдауы үш арна арқылы жүзеге асырылатыны белгілі:
· көру / визуалды арна;
· тыңдау-есту – түсіну /аудиалды арна;
· сезу / тері сезу/ дәм сезу/ иіс сезу арнасы. 
Нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделін жүзеге асыруда оқу материалдарының, білім мазмұнының, мұғалімнің тілдік-сөздік қорының, қолданылатын әдістер мен пайдаланатын дидактикалық құрал, барлық материалдардың осы көрсетілген үш арнаны дамытуға арналған сөздер мен әдіс-амалдардың, мүмкіндігінше, толыққанды және ара салмағы тең күйде берілуі талап етіледі. Олардың барлығы табысты оқуды қалыптастырудың дидактикалық талаптарымен ұштастырылуы көзделінеді. Сонымен бірге, оқушыларды оқытуда ақпараттық-коммуникациялық технологияны (АКТ) қолдану мүмкіндіктерін де нейропедагогика тұрғысынан қарастырдық. Осы тұста нейропедагогиканы Қазақстандағы оқыту процесінде қолдану туралы қарастырып, оның ішінде когнитивті стильдің оқыту процесіне ықпал ету мәселелерін зерттеген А.С. Мамбеталина, М.М. Рыскулова, З.Н. Жумагалиеваның мақаласындағы когнитивті стильдің түрлерін қолдану мүмкіндігі болғанын атап кетеміз [128]. Осылайша, нейропедагогика тәсілі негізінде кіші мектеп жасындағы оқушылардың табысты оқуын қалыптастырудың құрылымдық-мазмұндық моделін жасауда бірнеше кезең өткізіліп, әр кезеңде ұсталынатын қағидалар мен соған сүйеніп атқарылатын жұмыс түрлері анықталды. Нақты айтқанда: 
· нейропедагогика тәсілі негізінде кіші мектеп жасындағы оқушылардың табысты оқуын қалыптастыру моделінің әдіснамалық негіздері анықталды;
· модельде зерттеліп отырған нысанның негізгі компоненттерінің өзара байланысы нақтыланып, нейропедагогика тәсілі негізінде кіші мектеп жасындағы оқушылардың табысты оқуын қалыптастырудың өлшемдері  мен көрсеткіштері нақтыланды;
· зерттеу жұмысының көздеген мақсатына сәйкес жасалған модельдің іске жарамдылығы анықталды;
· модельдің тиімділігін тексеру мақсатында тәжірибелік-педагогикалық эксперимент жүйесі нақтыланды;
· модельді жүзеге асыру барысында қол жеткен нәтижелерге мазмұнды түрде түсініктеме жасалынды.
Осылайша, біз ұсынған модельдің тиімділігі тәжірибелік-эксперимент жұмысын жүзеге асыру барысында тексерілді.  Ол туралы келесі тарауда баяндалады.  




3 НЕЙРОПЕДАГОГИКА ТӘСІЛІ АРҚЫЛЫ КІШІ МЕКТЕП ЖАСЫНДАҒЫ ОҚУШЫЛАРДЫҢ ТАБЫСТЫ ОҚУЫН ҚАЛЫПТАСТЫРУДЫҢ ТӘЖІРИБЕЛІК-ЭКСПЕРИМЕНТ ЖҰМЫСЫ

3.1 Тәжірибелік-эксперимент жұмысын ұйымдастыру
Педагогикалық зерттеудің нәтижелеріндегі жаңалықты айқын танытатын әдістерінің бірі педагогикалық эксперимент әдісі екені белгілі. Педагогикалық эксперименттің табиғаты туралы берілген анықталамалар саны жеткілікті, олардың әрқайсысында педагогикалық эксперименттің жаңа қыры танылғанын көруге болады. Біз де педагогикалық экспериментті И.П. Подласыйдың сөзімен анықтағанда, нақты ескерілетін жағдайлардағы педагогикалық процесті өзгерту үшін ғылыми негіздерге сүйеніп жүргізілген тәжірибе деп танимыз [129].
Тәжірибелік-эксперимент жұмысын өткізу арқылы нейропедагогика тәсілі негізінде кіші мектеп жасындағы оқушылардың табысты оқуын қалыптастыруда оқыту процесінде балалардың аудиалды, визуалды, кинестетикалық ерекшеліктерін басты назарда ұстау және табысты оқуын қалыптастыру үшін  қажетті деңгейде дидактикалық қамтамасыз ету, жеке латералдық бейіндік ерекшеліктерді ескеру (сол жақ немесе оң жақ жарты шардың қайсысы психикалық жүктемені көп атқарады), сәйкес оқыту технологиялары арқылы ұсынылған модельді қолданудың  тиімділігін анықтау арқылы зерттеудің көздеген мақсатына жету жолдары анықталады. Тәжірибелік-эксперимент жұмысы барысында сенімділігі мен нәтижелілігі дәлелденген жаңа әдістер мен тәсілдер, құралдар мен оқыту формалары кіші мектеп жасындағы оқушылардың табысты оқуын қалыптастыру үшін педагогикалық процеске енгізілуге жол ашылады. Айқындалған педагогикалық шарттар, әдіснамалық және теориялық негіздемелер ұсынылған модельдің іске асырылу барысында жаңа әдістемелік жүйенің шынайы тәжірибе жүзінде қалыптасуына сенімді тірек болып саналады. Осылайша, зерттеу жұмысымыздың тәжірибелік-эксперимент бөлімінде жүйеленген әдіснамалық-теориялық негіздердің тұғырлы болуы және нейропедагогиканың нақты практикалық мәселелері мен міндеттерінің шешілу жолдары анықталуы көзделіп отыр.
Нейропедагогика тәсілі арқылы кіші мектеп жасындағы оқушылардың табысты оқуын қалыптастыру мәселесін бойынша зерттеудің ішкі логикасы мен олардың бірізділікпен жүргізілетін кезеңдері педагогикалық зерттеулер жүргізу логикасы туралы зерттеген ғалымдардың еңбектеріне сүйене отырып  құрылды [130-132] т.б. Алдыңғы тармақта ұсынылған нейропедагогика тәсілі арқылы кіші мектеп жасындағы оқушылардың табысты оқуын қалыптастыру моделінде белгіленген оқу әрекетіне саналы қатынас орнату, танымдық әрекет, ізденімдік-индивидуалдық қабілетінің ізгілікті мәнмен бірлікте болуы өлшемдері  жалпы педагогикалық технологияға тән болып табылады. Г.К. Селевконың пікіріне сүйене отырып, нейропедагогикалық тәсілдеменің сипаты педагогикалық технологияның талаптарына жауап бере алатындай құрылымда көрсетілді [133].
Педагогикалық тәжірибелік-эксперимент жұмысын ұйымдастыруда зерттеу өтілетін орын ретінде Алматы қаласындағы Ыбырай Алтынсарин атындағы №159  гимназия мен Шоқан Уалиханов атындағы №12 гимназия  белгіленді. Тәжірибелік-эксперимент жұмысына 4-сыныпта оқитын, жалпы саны 144 оқушы алынды. Оның ішінде, тәжірибелік-эксперимент сыныбында 80 оқушы, бақылау сыныбында 64 оқушы болды. Оқушылармен жүргізілетін тәжірибелік-эксперимент жұмысының мазмұны сынып мұғалімімен, мектеп психологымен кеңесіп отырып, келісімі алынды. Нейропедагогика тәсілі негізінде кіші мектеп жасындағы оқушылардың табысты оқуы қалыптасуының көрсеткіштерін жүзеге асыратын пән  ретінде   – «Қазақ тілі», «Әдебиеттік оқу» таңдап алынды. 
Зерттеу жұмысымыздың  тәжірибелік-эксперимент жұмысының кезеңдері бойынша әр компоненттің көрсеткіштеріне сәйкес төмендегідей әдістемелер іріктеліп алынды (кесте 13).

Кесте 13 – Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың зерттеу әдістемелері

	Компоненттері мен өлшем, көрсеткіштері
	Әдістеменің аты

	Мотивациялық компонент 
Өлшемі: Оқу әрекетіне саналы қатынас орнату
Көрсеткіштері: - оқушылардың оқу әрекетіне  қызығушылығы; 
- оқушылардың оқу табыстылығы  қажеттілігін түсінуі
	 1) Н.Г. Лусканованың «Мектеп мотивациясының деңгейін бағалау» сауалнамасы;
 2) тест тапсырмасы

	Когнитивтік 
Өлшемі: когнитивтік-танымдық әрекет  
Көрсеткіштері:
- оқушылардың жеке латералдық бейіндік (сол жақ немесе оң жақ жарты психикалық жүктемені көп атқарады) ерекшеліктерін тану;
- оқушылардың аудиал, визуал, кинестетикалық ерекшеліктерін тану.
	1)  Жеке  латералдық бейінді анықтауға арналған кесінді тапсырма;
2) Аудиал, визуал, кинестикалық модальдылықты анықтауға арналған кесінді тапсырма


	Аксиологиялық-іс-әрекеттік 
Өлшемі:  Ізденімдік- индивидуалдық қабілетінің ізгілікті мәнмен бірлікте болуы
Көрсеткіштері:  - Қазақ тілі сабақтарында оқушылардың логикалық операцияларды орындау және олардың миының қабылдау ерекшеліктері;
- Әдебиеттік оқу  сабақтарында оқушылардың логикалық операцияларды орындау және олардың миының қабылдау ерекшеліктері
	1) «Қазақ тілі» пәні бойынша логикалық операцияларды анықтауға арналған кесінді тапсырмалар;
2) «Әдебиеттік оқу» пәні бойынша логикалық операцияларды анықтауға арналған кесінді тапсырмалар



Тәжірибелік-эксперимент жұмысының анықтау кезеңінде нейропедагогика тәсілі арқылы кіші мектеп жасындағы оқушылардың табысты оқуын қалыптастырудың мүмкіндіктерін анықтау бағытында келесі жұмыстар жүргізілді:
- 	кіші мектеп жасындағы оқушылардың оқу әрекетіне қызығушылығы мен  оқу табыстылығы  қажеттілігін  түсінуін анықтау мақсатында сауалнамаға жауап алынып, тест тапсырмасы орындатылды;
· кіші мектеп жасындағы оқушылардың қазақ тілі, әдебиеттік оқу, математика  сабақтарына қатысып, мұғалімдердің нейропедагогикалық тәсілді қолдану тәжірибесінің болу-болмауы мен оқушылардың табысты оқуын қалыптастыру бағытында жұмыстар жүргізуін  анықтау мақсатында  бақылау жүргізілді;
· кіші мектеп жасындағы оқушылардың жеке латералдық бейіндік (сол жақ немесе оң жақ жарты шардың қайсысы                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                психикалық жүктемені көп атқарады) ерекшеліктеріне бақылау жүзеге асырылды;
· оқушылардың  оқыту процесінде аудиал /визуал/кинестетикалық ерекшеліктерінің көрініс беруіне бақылау жасалынды;
· оқушылардың сабақ барысында жоғары психикалық функцияларының даму қарқынын бақылау, оқушылардың темпераменттерінің типтері мен сезімдік-перцептивтік тәжірибесі қалыптасуына бақылау жүргізілді;
· оқушыларға жеке латералдық бейіндік (сол жақ немесе оң жақ жарты шардың қайсысы психикалық жүктемені көп атқарады) ерекшеліктеріне байланысты кесінді тапсырмалар орындатылды;
·  оқушылардың  оқыту процесінде аудиал /визуал/кинестетикалық ерекшеліктерінің дамуын анықтау мақсатында кесінді тапсырмалар орындатылды;
·  оқушылардың сабақ барысында жоғары психикалық функцияларының дамуына, оқушылардың темпераменттерінің типтері мен сезімдік-перцептивтік тәжірибесі қалыптасуына байланысты кесінді тапсырмалар орындатылды;
· бастауыш сынып мұғалімдерінің нейропедагогикалық тәсілді қолдану  және оқушылардың табысты оқуын қалыптастыру бағытында жұмыстарын жүргізу дағдыларын  анықтау мақсатында бақылау әдісі қолданылды. 
13-кестеде көрсетілген диагностикалық әдістемелердің көмегімен эксперименттің анықтау кезеңінің нәтижелерін қарастырамыз.
Ол үшін  нейропедагогика тәсілі арқылы кіші мектеп жасындағы оқушылардың табысты оқуын қалыптастыруды анықтаудың тәжірибелік-эксперимент жұмысының мақсаты мен міндеттері, модельдің компоненттері, өлшемдері мен көрсеткіштері және деңгейлеріне сәйкес алынған нәтижелер ашып көрсетіледі.
Мотивациялық компонент бойынша Н.Г. Лусканованың «Мектеп мотивациясының деңгейін бағалау» сауалнамасы 4-сынып оқушыларына мотивациялық компонент көрсеткіштеріне сәйкес  бейімделіп қолданылды. 
Әдістеменің мақсаты – 4-сынып оқушыларының мектептегі оқу мотивациясының деңгейін анықтау.
Мектептегі оқу  мотивациясының деңгейі Н.Г. Лусканова (1993) әзірлеген, 6 сұрақтан тұратын сауалнама арқылы бағаланды. Сауалнама оқушылардың мектепке, оқу әрекетіне деген көзқарасын және мектеп жағдайына эмоционалдық қатынасын анықтауға бағытталған. Автордың пікірінше, баланың мектеп талаптарын сапалы орындауға, өзін жақсы жағынан көрсетуге деген ұмтылысы оның қажетті ақпаратты белсенді түрде қабылдауына, есте сақтауына және оқу әрекетіне қызығушылық танытуына ықпал етеді. Бұл, сөз жоқ, оқушының табысты оқуын мүмкін етеді. Ал оқу мотивациясының төмен болуы көбінесе оқу үлгерімінің төмендеуіне әкеледі.
Барлық оқушыларға сауалнама қағаз түрінде таратылды. Олар сұрақтарды сұрақты мұқият оқып шығып, берілген үш жауаптың ішінен өз пікірлеріңе сәйкес келетін бір жауапты таңдап, жауап парағына белгіледі. Сауалнама сұрақтары Қосымша А-да берілді.
Жауаптар арнайы кілт арқылы бағаланды. Әр оқушының жинаған ұпайлары қосылып, жалпы нәтиже анықталды. «15–20 балл – жоғары деңгей: оқушының мектепке деген мотивациясы өте жоғары. Ол оқу іс-әрекетіне белсенді қатысады, жаңа білім алуға қызығады, мұғалімнің талаптарын жауапкершілікпен орындайды және оқу жетістіктеріне үлкен мән береді. 10–15– орташа деңгей: оқушы мектепке жағымды қарайды, бірақ оны көбіне достарымен қарым-қатынас жасау, мұғаліммен араласу сияқты оқу үдерісінен тыс факторлар қызықтырады. Танымдық мотивациясы жеткілікті деңгейде қалыптаспаған.5–10 балл – төмен деңгей: мектеп мотивациясы төмен. Мұндай оқушылар мектепке құлықсыз келеді, сабақтан қалуға бейім болады, оқу барысында бөгде істермен айналысады және оқу тапсырмаларын орындауда қиындық көреді. Мектепке бейімделуі тұрақсыз болады».
Сауалнаманың мазмұны 6 сұрақтан және әр сұрақ 3 жауап нұсқасынан құралды. Оқушы  кез келген жауапты таңдай алады. Ол жауаптардың сапалық көрсеткіші талдану барысында анықталды. Талдау нәтижелерін 14-кестеден көруге болады.

Кесте 14 – Эксперименттің мотивациялық   компоненті бойынша 4  - сынып оқушыларының мектептегі оқу мотивациясының деңгейін  анықтау  сауалнамасының сандық және сапалық көрсеткіштері (Н.Г. Лусканованың «Мектеп мотивациясының деңгейін бағалау» сауалнамасы бойынша)

	Сауалнама
	Жауап бергендер

	1
	2
	3
	4

	Сұрақтары 
	Жауаптары
	саны
	%

	А.  Саған мектеп ұнай ма?

	аса ұнамайды
	22
	15,2 %

	
	ұнайды
	85
	59,2 %

	
	ұнамайды
	37
	25,6 %

	В.Таңертең мектепке қуана барасың ба, әлде үйде қалғың келе ме? 
	көбіне үйде қалғым келеді
	     53
	36,8 %

	
	әртүрлі болады
	30
	20,8 %

	
	мектепке қуана барамын.
	61
	42,4%




14 – кестенің  жалғасы

	1
	2
	3
	4

	С. Егер мұғалім ертең мектепке келу міндетті емес, қалағандар үйде қала алады десе, сен не істер едің?
	білмеймін
	57
	39,6 %

	
	үйде қалар едім
	41
	28,4  %

	
	мектепке барар едім
	46
	32,0 %

	D. Сабақтардың кейде болмай қалғаны саған ұнай ма? 
	ұнамайды
	41
	28,4 %

	
	кейде әртүрлі болады
	55
	38,1 %

	
	ұнайды
	48
	33,5 %

	E. Үй тапсырмасы берілмегенін қалайсың  ба? 
	иә
	54
	   37,5 %

	
	жоқ
	33
	22,9  %

	
	білмеймін
	57
	39,6  %

	F. Мектепте тек үзілістер ғана болғанын қалар ма едің?
	білмеймін
	36
	   25 %

	
	жоқ
	54
	     37,5  %

	
	иә
	54
	37,5  %



4-сынып оқушыларының оқу табыстылығы қажеттілігін түсінігін анықтау мақсатында тест тапсырмалары қолданылды.
Әр сұраққа бір дұрыс жауапты таңдатылды. Тест тапсырмасының  сандық және сапалық көрсеткіштері 15-кестеде көрсетілді.
 
Кесте 15 – Эксперименттің мотивациялық компоненті бойынша 4-сынып оқушыларының оқу табыстылығы қажеттілігін түсінуі деңгейін анықтау тест тапсырмасының сандық және сапалық көрсеткіштері 

	Деңгейі
	Балл
	Эксперимент тобы (n=80)
	%
	Бақылау тобы (n=64)
	%

	Жоғары
	15–25
	18
	22,5
	13
	20,3

	Орташа
	10–15
	44
	55,0
	35
	54,7

	Төмен
	5–10
	18
	22,5
	16
	25,0

	Барлығы
	
	80
	100,0
	64
	100,0


 
Анықтау кезеңіндегі тест тапсырмаларының  нәтижелері бойынша эксперимент тобындағы 80 оқушының 18-і (22,5%) жоғары, 44-і (55,0%) орташа және 18-і (22,5%) төмен деңгей көрсетті. Бақылау тобында 64 оқушының 13-і (20,3%) жоғары, 35-і (54,7%) орташа және 16-сы (25,0%) төмен деңгейде болды.
Екі топтың нәтижелері бір-біріне өте жақын болғандықтан, олардың зерттеу басталғанға дейінгі оқу табыстылығы қажеттілігін  түсіну деңгейлері шамалас деп қорытынды жасауға болады. Бұл анықтау кезеңіндегі эксперимент және бақылау топтарының салыстырмалы түрде бірдей деңгейде болғанын көрсетеді (кесте 16).
Кесте 16 – Эксперименттің анықтау кезеңі бойынша мотивациялық   компонент көрсеткіштерінің нәтижесі 

	Көрсеткіш
	Эксперимент тобы (80)
	Бақылау тобы (64)

	
	Жоғары
	Орташа
	Төмен
	Жоғары
	Орташа
	Төмен

	оқушылардың оқу әрекетіне қызығушылығы
	10
	12,5%
	36
	45%
	34
	42,5%
	8
	12,5%
	26
	41%
	30
	46,5%

	оқушылардың оқу табыстылы-ғы қажеттілігін түсінуі
	8
	10%
	31
	39%
	41
	51%
	6
	9,3%
	28
	43,7%
	30
	47%

	Орташа мәні:
	9
	11,25
	33,5
	42
	37,5
	46,75
	7
	10,9
	27
	42,35
	30
	46,75



16-кестеден  көріп отырғанымыздай, сауалнамаға қатысқан 144 оқушының  жауаптары негізінде жүргізілген сандық және сапалық талдау жұмысы бізге білім алушылардың мектепке деген мотивациясы жағымды болғанымен, көпшілігінің  оқу іс-әрекетіне белсенді қатыспайтындығын, сабақтан қалуға бейім болатындығын және оқу жетістіктеріне  мән бермейтіндігін, оқу тапсырмаларын орындауда қиналатындығын көрсетті. Ал тест тапсырмасының  нәтижесі оқушылардың  табысты оқу қажеттілігін түсіну деңгейі әртүрлі  екенін байқатты (сурет 15).



Сурет 15 – Эксперименттің анықтау кезеңі бойынша мотивациялық   компонент көрсеткіштерінің нәтижесі

Диаграммадан көріп отырғанымыздай, мотивациялық компонент көрсеткіштерінің нәтижесі эксперимент және бақылау топтарының жоғары, орташа, төменгі деңгейлері шамалас екенін көрсетті. Екі көрсеткіш нәтижелері оқушылар табысты оқуды қалыптастыруға арналған әдістемелік құралдар, арнайы әдістеме жасау қажет екенін көрсетті.
Когнитивтік компоненттің мұғалімдердің  нейропедагогикалық тәсілді қолдану және оқушылардың табысты оқуын қалыптастыру бағытында жұмыстарды жүргізу туралы білімі мен тәжірибелік дағдылары көрсеткіші бойынша кіші мектеп жасындағы оқушылардың қазақ тілі, әдебиеттік оқу, математика  сабақтарына қатысып, мұғалімдердің нейропедагогикалық тәсілді қолдану тәжірибесінің болу-болмауы мен оқушылардың табысты оқуын қалыптастыру бағытында жұмыстар жүргізуін  анықтау мақсатында  жүргізілген  анықтау бағдарламасы келесідей мазмұн мен құрылымда әзірленді (кесте 17).

Кесте 17 – Мұғалімдердің нейропедагогикалық тәсілді қолдану және оқушылардың табысты оқуын қалыптастыру бағытында жұмыстарды жүргізу туралы білімі мен тәжірибелік дағдыларын анықтау бағдарламасының құрылымы мен мазмұны

	
4-сынып пәндері

	 Эксперимент тобында
	Бақылау тобында

	
	Бақылау  - «Нейро
педагогикалық тәсілді мұғалім қолдана ма?»
	Нақты нәтиже
	Бақылау  - «Нейро
педагогикалық тәсілді мұғалім қолдана ма?»
	Нақты нәтиже

	Қазақ тілі

	Сабақ сценарийлері және 
тікелей сабақ
	АКТ құралдарын қолдануда, баланың жазуда оң, сол арқылы жазу ерекшеліктеріне мән бермей, бірдей талап қоятыны байқалды.
	Сабақ сценарийлері және 
тікелей сабақ
	Көрнекілік қолдануда баланың қабылдауына қалай әсер ететіні ескерлмеген деп саналды. Баланың сол қол, оң қол жазу ерекшеліктер ескерілмейді. Барлық жағдайда бірыңғай талап қойылады. 

	Әдебиеттік оқу

	Тікелей сабақ және сабақтан тыс уақытта
	Әсерлі, көркем сөздер, «қалай сезіндіңдер?» деген сияқты кинестетикалық мағынасы бар сұрақтар қоюы, бірақ одан әрі аспайды.
	Тікелей сабақ және сабақтан тыс уақытта
	Аудиал, визуал, кинестикалық ерекшеліктер жалпыға ортақ қолданылады, тыңдалған мәтіннің кімге қалай әсер ететіні ескерілмейді.



Көріп отырғанымыздай, мұғалімдердің сабақтарды жаңа заманауи дидактикалық талаптарға сай құрғанымен, оқушының ол, ондай ақпаратты қабылдауында да заманауи даму басқыштары бар екені мұғалім тарапынан ескерілмейтіні бақылау әдісі арқылы нақтыланды. Орын алған жалпыға ортақ мазмұн, жалпыға ортақ әдіс, жалпыға ортақ шешіммен бағалау – нейропедагогикалық тәсілдің қажеттілігін дәлелдеген нәтижелер. 
Педагогикалық зерттеу жұмысында қолданылатын бақылау әдісінің, ғалымдардың көрсетуінше, жетістігі сонда, құнды деректердің тікелей өмірдің өзінен, нақты оқыту процесіне қатысып отырып табуға болады. Бірақ бұл жерде, бақылап отырған адамның субъективті көзқараста түсіп кетуі мүмкін екендігі де ескерілу керек, бақылау әдісінің жетіспес тұсы да осы екені белгілі.  Бақылау әдісінің объективті де қиындықтары болатыны белгілі. Өйткені уақыт шектеулігінен басқа тікелей көрініс бермейтін педагогикалық деректер де болады. Ғылыми зерттеулерде талай рет дәлелденген бақылау әдісін қолдану логикасын ұстанатын болсақ, субъективистік көзқарасқа орын қалдырмауға болады деп ойлаймыз және объективті қиындықтарды да болдырмау жолын ұстану үшін, педагогикалық бақылау бағдарламасы жасалынды. Әзірлеген бақылау әдісін қолдану бағдарламасы зерттеу жұмысымыздың алға қойылған тәжірибелік-эксперимент бөліміндегі бірқатар міндеттерді шешуге жетекшілік етті. Атап айтатын болсақ бақылау бағдарламасы:
· кіші мектеп жасындағы оқушылардың жеке латералдық бейіндік (сол жақ немесе оң жақ жарты шардың қайсысы психикалық жүктемені көп атқарады) ерекшеліктеріне бақылау, оқушылардың  оқыту процесінде аудиал /визуал/кинестетикалық ерекшеліктерінің көрініс беруін бақылау, оқушылардың сабақ барысында жоғары психикалық функцияларының даму қарқынын бақылау, оқушылардың темпераменттерінің типтері мен сезімдік-перцептивтік тәжірибесі қалыптасуына бақылау сияқты бірқатар күрделі міндеттерді шешуде жетекшілік етеді;
· оқушылардың табысты оқуын мұғалімдер тарапынан ұйымдастырылуы және балалардың жеке бас ерекшеліктерінің табысты оқуда  орын алуы сияқты мәселелерді бақылау арқылы тануға мүмкіндік берді;
· бақылау ашық түрде және жанама түрде жүргізілді. 
Осынысымен де бақылау әдісінің жай бақылау емес, ғылыми-зерттеу жұмысының эмпирикалық маңызды әдіс болуын көрсетті.
Когнитивтік компоненттің оқушылардың жеке латералдық бейіндік (сол жақ немесе оң жақ жарты психикалық жүктемені көп атқарады) ерекшеліктері көрсеткіштері бойынша бақылау жасалды. Нейропедагогикалық зерттеудің негіздерінің біріне жататын оқушылардың  латералдық ерекшеліктері, яғни сол қолмен жазу, жұмыс істеу, оң қолмен жазу, жұмыс істеу тұжырымдамасы біздің тәжірибелік-эксперимент жұмысымызда да қамтылды. Өйткені осы, яғни оң қолдылық, сол қолдылық ерекшеліктері адам миының нақты аймақтарының парциалды үстемдік етуін білдіреді. Ал ол ерекшеліктер, өз кезегінде,  адамның есте сақтауы мен жадысының, ойлауының, ерік-жігерінің, зейінінің эмоциялық-сезімінің білінуіндегі индивидуалдық айырмашылықтар барын көрсетеді [134].
Бұл жерде эксперимент және бақылау топтарын біріктіре отырып латералдылықты,  яғни  мидың сол жақ жартышары асимметриясы мен  оң жақ жартышары асимметриясын салыстыра талдауға басымдық берілді (кесте 18).

Кесте 18 – Когнитивтік компоненттің оқушылардың жеке латералдық бейіндік (сол жақ немесе оң жақ жарты психикалық жүктемені көп атқарады) ерекшеліктері көрсеткіштері бойынша  латералдылықты, яғни  мидың сол жақ жартышары асимметриясы мен  оң жақ жартышары асимметриясын салыстыра талдау

	Латералдылықты салыстыру

	Мидың сол жақ жартышары асимметриясы
	Мидың оң жақ жартышары асимметриясы

	· дененің оң жағын басқарады;
· ақпараттың көпшілігін оң құлағымен, оң көзімен, оң қолымен, оң аяғымен қабылдайды;
·  анализ жасау, жіктеу жасау, абстракциялау, алгоритм жасау, бірізділікпен жүру, индукция әдісі тән болады;
· ақыл-оймен жұмыс жасау, таңбалық ойлау тән;
· ақпаратты бөлшектерге бөліп талдайды, детальдарды талдауды кезекпен жасауды қатаң ұстанады;
· басымдығы  - есеп жүргізу; 
· айырмашылықтарды іздеп табуға байланысты тапсырмаларды оңай орындайды;
· уақытты өте терең және айқын сезінеді;
· бұлшық еттері қуатты;
· басымдығы  - грамматика;
· қалыптасқан ережелер сол жақ жартышарда сақталады, білімі жетпеген кезде ғана қолданылады;
· өзіндік бақылау ерте дамиды;
· музыкалық ритмі күшті дамыған.
	· дененің сол жағын басқарады;
· ақпараттың көпшілігін сол жақ құлағымен, сол көзімен, сол қолымен, сол аяғымен қабылдайды;
· ұғымды жинақтау/топтастыру, дедукция, конкреттілік, жүйелілік, синтез тән болады;
· бейнелі-эмоциялы, эвристикалық-ізденімдік, тұтас қабылдау, параллельдік ойлау тән болады;
· шашылған бөлшектерден ақпарат жинай алады;
· басымдығы – геометрия, шахмат;
· біркелкі суреттерді сенімді түрде және тез таба алады;
· тамаша кеңістіктік бағдарлы сезім;
· тәнін жақсы сезіне алады, қозғалысының үйлесімділігі жоғары деңгейде;
· сөзінің дұрыстығына бақылау жасамайды;
· грамматикасы әлсіз;
·  қалыптасқан ережелер оң жақ жартышарға жеткізіліп, сол жерде  сақталады;
· өзіндік бақылауы әлсіз;
· қатты дабыстап сөйлеседі.



Бұл мидың сол жақ жартышары асимметриясы мен  оң жақ жартышары асимметриясының белгілері ғалымдардың зерттеу еңбегінен алынғанын атап кетеміз  [135]. 
Бақылау жай көзбен қарап отырудан емес, бір ойын тапсырма орындату арқылы жүргізілді. Мақсаты – баланың қай жақ қолы немесе аяғы доминиант қозғалыста екенін бақылау. Балаларға кішкентай кезінен таныс, оп-оңай сияқты көрінетін ұлттық ойын  түсіндірілді. Бірақ бақылаудың мақсаты айтылмады.  Интерактив тақтаға BilimlandKids интернет ресурсынан   [136] «Саусақтар» әні мен түрлі-түсті суреті көрсетіліп, қасындағы мәтін түсіндірілді.
«Бас бармақ.
Балаң үйрек.
Ортан трек.
Шылдыр шүмек.
Кішкене бөбек».
«- Балалар, сіздер барлығың  саусақпен қазақша санауды білесіңдер. Мына ойынды бала кезде естіген боларсыңдар, есте сақтаған боларсыңдар.  Қазір әрқайсың бір-бірлеп бір қолдарыңды көтеріп, саусақтарыңды атап, оларды бүгіңдер». Тапсырманы 1-2 рет қайталата орындатып, аралас яғни амбидекстрия бар-жоғына бақылау жасалынды. Оқушы саусақтарын бүгу үшін қай қолын бірінші жоғары көтергені белгіленіп отырды: «О» – оң қол, «С» – сол қол, «А» – аралас, екі қолды бірдей қолдануы.
Келесі бақылау  оқушылардың қай аяқты қозғауға басымдық беретінін бақылау үшін құрылды. 
-	«Балалар, Ұлы Даламыздың кең жайлауын елестетіп көрейік. Сіздер ересек азамат ретінде үлкен жиынға қатысып жатырмыз деп ойлаңдар. Ұл балалар қазір мына көрпешеге келіп, қазақша малдасын құрып отырсын. Бұл жерде Қазақ батырлары мен би-шешендерінің жиыны болып жатыр деп ойлаймыз.  Ал қыздар – аққу құстар. Олар тізбектеле ұшып келіп, бір-бірлеп, тізелерін бүгіп көрермендерге иіліп өтсін».
Малдасын құруда ұл балалардың қай аяқты асты қай аяқтың үстіне қоятынына назар аударылды. Ал қыздардың қай аяғының тізесі тез бүгілетініне назар аударылды. Бұл жерде де оң аяққа басымдық беру, сол аяққа басымдық беру, екі аяқты бірдей қозғай алу сияқты ерекшеліктер  бақыланды.
Оқушылардың жеке латералдық бейіндік (сол жақ немесе оң жақ жарты психикалық жүктемені көп атқарады) ерекшеліктерінің көрсеткіштері бойынша   қол және аяқ басымдығы арқылы моторлық асимметрияны бақылау нәтижесін 19-кесте мен 16-суреттен  көруге болады.

Кесте 19 – Когнитивтік компоненттің оқушылардың жеке латералдық бейіндік (сол жақ немесе оң жақ жарты психикалық жүктемені көп атқарады) ерекшеліктерінің көрсеткіштері бойынша   қол және аяқ басымдығы арқылы моторлық асимметрияны бақылау нәтижесі

	Моторлық асимметрия
	«О»
	«С»
	«А»

	
	ЭТ (80)
	БТ  (64)
	ЭТ (80)
	БТ  (64)
	ЭТ (80)
	БТ  (64)

	Қол басымдығы бойынша
	69
	58
	10
	5
	1
	1

	Аяқ басымдығы бойынша
	63
	52
	16
	8
	1
	4

	Орташа мәні
	66  (82,5%)
	55 (85,92%)
	13 (16,25%)
	6,5 (10,16%)
	1 (1,25%)
	2,5 (3,92%)



 

Сурет 16 – Эксперимент (ЭТ) және бақылау (БТ) топтарындағы қол және аяқ басымдығы бойынша «О», «С», «А» көрсеткіштерінің салыстырмалы нәтижесі

Диаграммада эксперимент және бақылау топтарындағы оқушылардың қол және аяқ басымдығы бойынша «О», «С», «А» көрсеткіштерінің салыстырмалы нәтижесі беріліп, екі топта да оң жақ (О) басымдығының айқын басым екенін көрсетті. Қол басымдығы бойынша эксперимент тобында оң жақ басымдығы 69 оқушыда,  ал бақылау тобында 58 оқушыда анықталды. Сол жақ (С) басымдығы сәйкесінше эксперимент тобында – 10, бақылау тобында – 5 оқушыны  құрады. Аралас (А) басымдық екі топта да небәрі 1 оқушыдан тіркелді.
Аяқ басымдығы бойынша да ұқсас үрдіс байқалды. Эксперимент тобында оң аяқ басымдығы – 63 оқушыда, бақылау тобында – 52 оқушыда анықталды. Сол аяқ басымдығы эксперимент тобында – 16, бақылау тобында 7 оқушыда кездесті. Аралас аяқ басымдығы екі топта да 1 оқушыдан ғана анықталды.
Жалпы алғанда, диаграмма нәтижелері екі топтағы оқушылар арасында оң жақ басымдығының басым екенін, ал сол жақ және аралас басымдықтың үлесі салыстырмалы түрде төмен екенін көрсетеді. Бұл эксперимент және бақылау топтарының зерттеу басталғанға дейінгі функционалдық асимметрия көрсеткіштері бойынша бір-біріне жақын екенін және топтардың бастапқы құрамының салыстырмалы түрде бірдей  болғанын көрсетеді.
Осы  алгоритммен жүре отырып, когнитивті компоненттің оқушылардың аудиал, визуал, кинестетикалық ерекшеліктері көрсеткіштері бойынша оқушылардың  оқыту процесінде тыңдау-есту/түсіну немесе аудиал, көру/визуал және сезіну/кинестетикалық ерекшеліктерінің көрініс беруіне бақылау жасалынды.
Тыңдау-есту/түсіну немесе аудиал оқушылар   – оқу-танымдық ақпаратты, негізінен, есту-тыңдау каналы арқылы қабылдап,  жақсы түсінетін оқушылар.
Көру немесе визуал оқушылар – оқу-танымдық ақпаратты, негізінен, көру каналы арқылы қабылдап,  жақсы түсінетін оқушылар.
Сезіну немесе кинестетик оқушылар – оқу-танымдық ақпаратты, негізінен, көру каналы арқылы қабылдап,  жақсы түсінетін оқушылар.
· «Балалар, қазір сіздерге бір топ сөздер беріледі. Солардың ішінен өздерің жиі қолданатын сөздерді теріп жазыңдар, сосын бізге оқып бересіздер».  Тақтаға /интерактивтік тақтаға/ келесі сөздер жазылды: «қарау, дауыс, көру, жып-жылы,ұстап алу, қатты дауыс, бақылау, дыбыс, сурет, жұмсақ, музыкасы жақсы екен, картина, тыңдаңдаршы, бірінші рет қарағанда, сондай айқын, шымшып алды, үнсіз жүретін, қолымен, тыныштық,анық, майысқақ, мөлдір, түрлі-түсті, әдемі, тамаша әуен, көріп тұрғандай, иіс сезгіш екен.     
Ғалымдардың еңбектеріне сүйене отырып, оқушылардың аудиал, визуал, кинестетик екендігі сөздердің келесідей теріп алуынан анықтайтын кесінді тапсырма әзірленді (кесте 20).

Кесте 20 – Оқушылардың аудиал, визуал, кинестетик екендігін анықтайтын кесінді тапсырма 

	Аудиалдың сөздігі
	дауыс, дыбыс, тыңдаңдаршы, талқылайық, үнсіз жүретін, тыныштық, қатты дауыс, тамаша әуен, музыкасы жақсы екен;

	Визуалдың сөздігі
	қарау, көру, бақылау, сурет, картина, бірінші рет қарағанда, сондай айқын, анық, мөлдір, түрлі-түсті, әдемі, көріп тұрғандай;

	Кинестетиктің сөздігі
	ұстап алу, жұмсақ, жып-жылы, шымшып алды, қолымен, майысқақ, иіс сезгіш екен.



Бұл тапсырманы орындату арқылы оқушылардың аудиал, визуал, кинестетикалық басымдықтарын анықтау міндеті орындалды. Нәтижесі 21-кесте мен 17-суретте берілді.

Кесте 21 –  Когнитивті компоненттің оқушылардың аудиал, визуал, кинестетикалық ерекшеліктері көрсеткіштері бойынша эксперимент және бақылау тобындағы аудиал, визуал, кинестетик оқушыларды бақылау нәтижесі 

	Топтар
	Эксперимент тобы – 80
	Бақылау тобы – 64

	
	саны
	%
	саны
	%

	Аудиал оқушы
	38
	47,5
	28
	43,75

	Визуал оқушы
	19
	23,75
	22
	34,38

	Кинестетик оқушы
	23
	28,75
	14
	21,87

	Орташа мәні
	40
	50
	32
	50






Сурет 17 – Эксперимент және бақылау топтарындағы аудиал, визуал, кинестетик оқушылардың салыстырмалы көрсеткіштері

 	Диаграмма нәтижелері эксперимент тобында аудиал типтегі оқушылардың саны (38) бақылау тобына (28) қарағанда жоғары екенін көрсетеді. Визуал оқушылар саны екі топта шамалас (19 және 18). Кинестетик оқушылар эксперимент топта 23 оқушыны, бақылау тобында 18 оқушыны құрайды. Жалпы алғанда, екі топтағы аудиал, визуал, кинестетик оқушылардың салыстырмалы көрсеткішінде  айтарлықтай айырмашылық байқалмайды, бұл зерттеудің бастапқы кезеңінде топтардың салыстырмалы түрде бірдейлігін дәлелдейді (кесте 22).

Кесте 22 – Эксперименттің анықтау кезеңі бойынша когнитивтік    компонент көрсеткіштерінің нәтижесі 

	Көрсеткіш
	Эксперимент тобы (80)
	Бақылау тобы (64)

	
	Жоғары
	Орташа
	Төмен
	Жоғары
	Орташа
	Төмен

	оқушылардың жеке латерал
дық бейіндік (сол жақ немесе оң жақ жарты психикалық жүктемені көп атқарады) ерекшеліктерін тану
	38
	47,5%
	18
	22,5%
	24
	30%
	30
	47%
	17
	27%
	17
	26%

	оқушылардың аудиал, визуал, кинестетикалық ерекшеліктері
	36
	45%
	15
	19%
	29
	36%
	27
	42%
	15
	24%
	22
	34%

	Орташа мәні:
	37
	46
	16
	21
	27
	33
	29
	45
	16
	25
	20
	30





Сурет 18 – Эксперименттің анықтау кезеңі бойынша когнитивтік    компонент көрсеткіштерінің нәтижесі

Бірінші көрсеткіш оқушылардың жеке латералдық бейіндік ерекшеліктерін тану бойынша эксперименттік топта жоғары деңгей 38 оқушыны (57,57%), орташа деңгей 18 оқушыны (27,28%), төмен деңгей 10 оқушыны (15,15%) құрады. Бақылау тобында бұл көрсеткіштер тиісінше 30 оқушы (54%), 17 оқушы (31%) және 8 оқушы (15%) болды. Нәтижелер екі топтағы жоғары деңгейдің бір-біріне жақын екенін, алайда эксперименттік топта жоғары деңгейдің сәл басым екенін көрсетеді.Екінші көрсеткіш оқушылардың аудиал, визуал, кинестетикалық ерекшеліктерін анықтау бойынша эксперименттік топта жоғары деңгей 16 оқушыны (40%), орташа деңгей 15 оқушыны (37,5%), төмен деңгей 9 оқушыны (22,5%) қамтыды. Бақылау тобында жоғары деңгей 12 оқушы (38%), орташа деңгей 13 оқушы (40%), төмен деңгей 7 оқушы (22%) болды. Бұл көрсеткіш бойынша да екі топтың нәтижелері бір-біріне өте жақын болғанымен, эксперименттік топта жоғары деңгей үлесі сәл жоғары, ал бақылау тобында орташа деңгей басымырақ байқалады.Орташа мәндерді салыстырғанда эксперимент тобында жоғары деңгейдің үлесі 48%, орташа деңгейдің үлесі 35,5%, төмен деңгейдің үлесі 18,5% шамасында қалыптасты. Бақылау тобында жоғары деңгей 46%, орташа деңгей 35,5%, төмен деңгей 18,5% болды. Жалпы алғанда, екі топтың когнитивтік компонент бойынша бастапқы көрсеткіштері өзара ұқсас екендігі байқалады. Бұл эксперименттің анықтау кезеңінде эксперименттік және бақылау топтарының бастапқы дайындық деңгейінің біркелкі болғанын көрсетеді.
Жалпы талдау нәтижелері оқушылардың жеке психофизиологиялық ерекшеліктері туралы білімдерінің жеткілікті деңгейде қалыптаспағанын, әсіресе аудиал, визуал және кинестетикалық ерекшеліктерді тану көрсеткіштері бойынша орташа және төмен деңгейдегі оқушылардың үлесі әлі де жоғары екенін аңғартады. Сондықтан, келесі қалыптастыру кезеңінде оқушылардың жеке ерекшеліктерін ескеруге бағытталған арнайы педагогикалық жұмыстарды ұйымдастырудың қажеттілігі айқындалады. Эксперимент топқа ұсынылатын әдістемелік жұмыстардың тиімділігі кейінгі бақылау кезеңінде осы көрсеткіштердің өзгеруі арқылы бағаланатын болады.
Аксиологиялық-іс-әрекеттік компоненттің оқушылардың логикалық операцияларды орындау және олардың миының қабылдау ерекшеліктері көрсеткіштері бойынша анықтау кезеңіндегі жүргізілетін келесі кесінді  тапсырмалар    оқушылардың «Қазақ тілі» және  «Әдебиеттік оқу» пәндерін оқыту барысында жоғары психикалық функцияларының даму қарқынын бақылау және оқушылардың темпераменттерінің типтері мен сезімдік-перцептивтік тәжірибесі қалыптасуын бақылауға арналды.
Кесінді тапсырмаларды орындатудың бағдарламасы әзірленіп, онда оқушылардың операцияларды орындаулары мен олардың  миының оң жақ жарты шары мен сол жақ жарты шарының қабылдау ерекшеліктері  23-кестеде көрсетілді.

Кесте 23 – Аксиологиялық-іс-әрекеттік компонент бойынша оқушылардың логикалық операцияларды орындаудағы мидың екі (оң жақ, сол жақ) жартышарының қабылдау ерекшеліктері 

	Орындалатын логикалық операциялар
	Миының оң жақ жартышары басым оқушыларда
	Миының сол жақ жартышары басым оқушыларда

	1
	2
	3

	Оқу-танымлық материалды қабылдау
	Тұтас қабылдайды.
Сөйлеу мәнері дұрыс
Визуал.
	Бөлшек-бөлшекпен қабылдайды.
Сөздің астарлы не тура мағынасына назар аударады. Аудиал.

	Оқу-танымдық материалды санасында өңдеп-өзгертуі
	Қабылданған материалды тез түсініп, ой-санасында жылдам өңдей алады.
	Қабылданған материалды баяу түсініп, бірізділікпен меңгеруді ұнатады.

	Зияткерлігі көрінісі
	Тілдік емес, көбіне саналы түйсікпен байқалады.
	Тілдік және логикалық желі бойынша.

	Іс-әрекеті
	Нақты іс-әрекет арқылы тексеруді жақсы көреді.
	Көбіне ережеге/ теорияға сүйенеді.

	Сезімдік-эмоциялылығы
	Экстраверт. Қорқыныш, уайымға бейім, ашушаң, қызба болып келеді.
	Интроверт. Қуанышты сезімімен бөліскенді ұнатады, қанағатшыл, бақыт туралы көп ойланады.

	Есте сақтауы мен жадысы
	Ерікті емес, көрнекілікке, бейнелілікке сүйенеді,
Визуалды.
	Есте сақтауы ерікті түрде өтіледі,
Таңбаларды тірек етеді. Аудиал.

	Ойлау ерекшелігі
	Көрнекі ойлау;
Бейнелі ойлау;
Аяқ астынан өздігінен
Эмоциялы,
Интуитивті 
Кеңістікті жақсы меңгерген. 
	Дерексіздендіре алады.
Логикалық желіні қатаң ұстанады.
Сандар мен таңбаларды жақсы меңгерген.
Формалды білім.
Ақыл-ойға сүйенеді.
Іс-әрекет бағдарлануға келеді.
Екі өлшемді жазықтықтық ойлауы дамыған.


23 – кестенің  жалғасы

	1
	2
	3

	Креативтік-шығармашылығы
	Көркем бейнелер.
Эмоциялылық.
Сезімдік.
Ритмді жақсы сезінеді.

	Әуендердің нотасын жақсы меңгереді.
Жаңа технологияларды тез игереді.
Ойлауын, білімін құрылымға, жүйеге түсіре алады.
Қай ретте қандай құралды қолдануды жақсы біледі.



Келесі әзірленген тапсырманы орындау бағдарламасы бойынша кесінді тапсырмалар «Қазақ тілі», «Әдебиеттік оқу» пәндеріне қатысты алынды (кесте 24).

Кесте 24 – «Қазақ тілі», «Әдебиеттік оқу» пәндеріне қатысты кесінді тапсырмалар

	Пәндер
	Миының оң жақ жартышары басым оқушыларда
	Миының сол жақ жартышары басым оқушыларда

	Қазақ тілі
	Көркем жазу
	Жазылған мәтінді тексертіп, қателерді тапқызу

	Әдебиеттік оқу
	Көркем мәтінді мазмұндап беру
	Көркем мәтіннің мазмұнын басқа оқушыларға оқыту, түсіндіру



А.Р. Лурия жазудың табиғатын нейропсихология тұрғысынан зерттеп, жазу процесін мидың ұйымдастыруы туралы терең пайымдарын айтқаны белгілі. А.Р. Лурия былай деп жазады: «Жазу процесіндегі ми қыртысының бөлек аймақтарын зерттей отырып, біз мидың әрбір бөлшегінің қандай қызмет атқаратынын анықтаймыз. Және де  мидың нақты бөлшегінің жұмысымен байланысты психоизиологиялық функцияның жазуды орындаудың күрделі актісінде қандай орын алып тұрғанын анықтаймыз, жазу актісін жүзеге асыруда мидың қай бөлшегі қызмет етіп тұрғанын, атап айтқанда сай мидың самай бөлшегі (есту), артқы орталық бөлшегі (кинестетикалық), желке-шүйдде аймағы (оптика-кеңістіктік ) және премоторлы  (динамикалық) аймағы қызмет етіп тұрғанын анықтаймыз» [137]. 
Н.Н. Волоскованың айтуынша, жазу жұмыстарын орындату барысында оқушының әріптің кинестикалық бейнесімен көру, есту-сөйлеудегі бейнесін ассоциациялау анализиторлар арасындағы күрделі қатынастар арқылы жүзеге асырылады, бұл жерде қозғалыс анализаторының функционалдық мүмкіндіктері үлкен рөл атқарады [138]. Ғалымдардың көрсетуінше, әр қозғалыс мидың әр түрлі аймағында басқарылатын болса, оқушы мәтінді, ондағы әрбір сөйлемді, сөзді, әріпті көреді, оны айтады, сосын оны ұқыппен көшіреді. Осының өзінде қаншама ми аймақтары іске қосылып, қаншалықты анализатораралық қатынастар іске қосылып, қаншама қуатты жұмыс жасалып жатқанын мұғалім түсінеді, түсінуі де тиіс. Сондықтан көшіріп жазудың өзі баланың оқу-танымдық әрекетінде жай нәрсе емес, мидың үйлесімді қызмет етуін қалыптастыру болып саналуы керек. А.Р. Рымханова өзінің мақаласында қозғалмалы (негізгі), көру, сөйлеу-моторлық, есту (жанама) анализаторлар іске қосылады деп  көрсетеді. Сонымен қатар, автор жазудың үшқұрамды құрылымын атайды, олар – мотивациялық, аналитикалық-синтетикалық, орындаушылық [139].
«Қазақ тілі» пәні бойынша эксперимент және бақылау тобының барлық оқушыларына көшіріп жазуға С.Бегалиннің «Сәтжан» повесінен алынған үзінді мәтін берілді. Мәтін әр оқушыға берілді және мұғалім оқушыларға әр сөйлемді дауыстап оқып жазуға болады деп ескертті.  
Сәтжан
 «Таңбалы тас» жайында Сәтжан талай әңгімелер еститін. Бірақ, олардың бәрін елемейтін. Тек өзінің шешесі Зейненің айтқан бір әңгімесін ұмытпаушы еді. 
Жанай екеуі күндегісінше ертемен бұзауын өргізіп «Таңбалы тастың» бір үлкен саласына алып барды
«Таңбалы тас» саласының бір артықша қасиеті — күн қанша ыстығы басылмаса да, сиырға сәйгел тимейді, жылқыға бүгелек жабыспайды. Ойында басқа ешнәрсе жоқ Сәтжан сандарды тізе бастағанда, оның көзіне тас бетінен айырықша бір бейнелер көрінді. Ол жазуын қоя тұрып тастың бетіне үңілді. Анықтап қарай бастады. Тастың беті алуан сурет. Жылқы, түйе, сиыр, қой, ешкі бәрінің де суреті бар. Тастың бетінде сау жер жоқ.
Апасының «Таңбалы тас» жайында айтатын аңызы осы жерде Сәтжанның есіне түсті. Әсіресе, өзіне бір таяу тастың бетіндегі бүркіт ұстаған кісінің суретіне үңіліп көп отырды. Сәтжан суреттерді ойып салды ма екен деп, қолымен сипап көрді. Ешбір бедер жоқ. Қызғылтым келген теп-тегіс тастың бетіне қара-қоңыр бояумен салған сияқты. Апасы айтқанда да солай дейтін. (С.Бегалиннен)
Оқушының көру арқылы жазуы мен өзінің оқуын есту арқылы жазуы барысында жіберуі мүмкін қателерінің саны мен сапасы талдауға түсірілді. Оқушылардың жазу сауаттылығы мен морфологиялық саналылығы яғни сөздің түбірі мен қосымшаларын жазуда кей дыбыстардың өзгеріп отыратынына назар аудара алатыны тексерілді (мысалы ЫСТЫҒЫ – ыстық + ы – ыстығ+ы). Оқушының сауаттылығы оның табысты оқуын көрсететін нақты өлшем екені белгілі. 
Кесінді тапсырманы орындау нәтижелері оқушылардың қозғалыс моторлық жүйелерінің, ритмдерінің дамуы олардың табысты оқуының бір тетігі екенін көрсетті. Оқушылардың жазу жұмыстары балл санымен өлшенді: 
· төмен деңгей – 1-4 балл;
· орта деңгей –  5-7 балл;
·   жоғары деңгей – 8-10 балл.  Ең жоғары балл – 10. 
Кесінді тапсырманы орындау нәтижелері 25-кестеде берілді.
Кесте 25 –  «Қазақ тілі» пәнінен кесінді тапсырма орындау нәтижелері

	
Топтар
	Балдар саны және деңгейлер

	
	Төмен
	Орташа
	 Жоғары 

	Эксперимент тобы - 80
	43
	53,75%
	28
	35%
	9
	11,25%

	Бақылау тобы -64
	35
	54,68%
	20
	31,25%
	9
	14%

	Орташа мәні
	39
	54,3%
	24
	33,1%
	4,5
	12,6%




 
Сурет 19 –  Қазақ тілінен кесінді тапсырма нәтижелері диаграммасы

Берілген тапсырмада жоғарыда көрсетілген мәтінді жай ғана көшіру сияқты көрінгенімен, оқушылардың дайын мәтінді көшіруден қаншалықты қате жіберетіндігін түсініп, табысты оқуда өзінің қолымен жазуы мен сөздерді дауыстап айтуын өзі естіп, өзі саналы түрде орындайтын болуы керек. Әрине, ол үшін оқушының санасында жинақталған грамматикалық, орфографиялық, пунктуациялық білімінің қоры қаншалықты сенімді және сапалы екені бізге, тіпті оқушының өзіне де беймәлім екенін атап кету керек. Тек мәтінді дауыстап оқып отырып көшіруі барысында ғана оқушы өзінің біліміне өзі рефлексия жасап, жақсы нәтиже көрсетуге тырысады. 
Келесі кесінді тапсырма «Әдебиеттік оқу» пәнінен оқу тапсырмасы түрінде ұсынылды. Оқудың нейродидактикалық ерекшеліктерін зерттеген С.Н. Костромина оқу процесін бала үшін жаңа жоғары рефлекторлық функцияға жатады деп атап көрсетеді [140]. 
Ол оқудың жүзеге асуында, негізінен, мидың сол жақ жартышарының төбе бөлігі (суреттегі 3), шүйде бөлігі (суреттегі 4), самай бөлігі (суреттегі 5) маңызды қызмет атқарады деп атап көрсетеді.

1. қыртыс асты ядролары, 2 - маңдай бөлігі, 3 - төбе бөлігі, - 4 шүйде бөлігі, 5 - самай бөлігі

Сурет 20 – Үлкен ми сыңарларының негізгі бөліктері  

Ескерту – Дереккөз [141]

Мидың сол жақ жартышарының бұл аймақтары балада ес жия бастаған кезінде жетіліп, қалыптаса бастайды. Бала әріптерді танып, дауыстап, дыбыстан буын, одан сөз, одан сөйлем, одан мәтінді тұтас танып оқу балада арнайы ұйымдастырылып үйрету процесінде қалыптаса бастайды. Осы кезде оқу дағдыларын қалыптастыру үшін мидың көру, есту, және қозғалыс аймақтары да қосылады (сурет 21).

1 -  қыртыс асты ядролары, 2 - маңдай бөлігі, 3 - төбе бөлігі, 4 - шүйде бөлігі, 5 - самай бөлігі

Сурет 21 – Үлкен ми сыңарларының аймақтары 

Ескерту – Дереккөз [141,с. 3]

Бұл суреттер оқу процесінде оқушының миындағы болып жататын соншалықты күрделі процесті нақты көрсету үшін арнайы қолданылып отыр. 
Оқу бойынша кесінді тапсырма орындатуда біздің тікелей мидың функциясымен жұмыс жасамайтынымыз белгілі. Бірақ, оқу процесінің нейрофизиологиялық, нейропедагогикалық ерекшеліктерін зерттеген [142-145] т.б. ғалымдардың еңбектеріне сүйене отырып, оқушылардың когнитивтік қабілеті ретінде С.Н. Костроминаның еңбегінде көрсетілген келесі дағдыларды Ахмет Байтұрсынұлының еңбектерін [146] негізге ала отырып анықтау міндеті қойылды:
1. фонологиялық сана: әр дыбыстың ерекшелігін тани білуі және сөздің дыбыстардан құралған ерекше тұтастығын түсініп оқуы;
1. сөздерді тіркестіріп оқуда алдыңғы оқылған сөзді оперативтік есінде сақтап ұстап тұру қабілеті, сол арқылы сөз тіркесінің жаңа мағыналық ерекшелігін түсінуі;
1. есінде сақталған ақпаратты тез мазмұндап,  қайталап айтып бере алу қабілеті.
Ұсынылған мәтін 4-сынып оқушыларының жас ерекшеліктеріне сай және өзекті тақырыпта болуы дұрыс деп санап, келесі мәтін берілді.
Ең қымбат байлық
Ерте, ерте, ертеде, ешкі жүні бөртеде, қырғауыл жүні қызыл, құйрық жүні ұзын кезде дәл біздің осы күнгі кейбір жалқау балалар сияқты сидам сирақ жастар өте көп болыпты. Әдетте, жалқаулардың құрғақ уайымға көп салынатын әдеті бар ғой. Бір күні сондай жалқаудың бірі:
– О, Жаратқан ием-ай, жарық дүниеге әдейі әкелген соң, дәулеті шалқыған бай етіп жаратсаң етті. Жалғанды жалпағынан басып, шалқып өмір сүретін жасымда, ішсем тамаққа, кисем киімге жарымай жүрген түрім мынау! – деп уайымдап, қайғырып отырыпты. 
Оның бұл мұңын естіп қалған бір ақсақал:  –  Ей, қарағым, сен несіне қайғырасың? Байлықтың бәрі өзіңде тұр ғой, – депті. 
Ақсақалдың сөзін өзін мазақтағаны деп түсінген жігіт: – Сіз қайдағы байлықты айтып тұрсыз? – деп ашуланыпты.
Ақсақал ештеңе болмағандай сабыр сақтай отырып: – Шырағым, сен андағы екі көзіңді маған сатшы. Мен саған қалағаныңша алтын мен күміс берейін! – дейді.
Жігіт одан да қатты ашуланып:  – Екі көзден айырылғаннан кейін сіздің алтын, күмісіңіздің керегі не? Ондай байлығың өзіңе! – депті.
Осылайша ары қарай он екі мүшесіне біртіндеп саудаласып, сұрай бастаған ақсақалға әбден ашуы келген жігіт:
– Ат басындай алтын берсеңіз де ешқайсысын сатпаймын! Өйтіп мүгедек болар жайым жоқ! – деп кесіп айтады.
Сонда барып ақсақал: 
– Е, балам, ендеше АДАМНЫҢ ЕҢ ҚЫМБАТ БАЙЛЫҒЫ – ДЕНСАУЛЫҒЫ! Сен сияқты он екі мүшесі түгел адам – бай адам. Оны ешқандай байлыққа, алтын мен күміске айырбастап ала алмайсың! – деген екен  [131,с. 145].
Жоғарыда көрсетілген міндеттер бойынша оқушылар орындаған тапсырма нәтижелері 26 - кестеде көрсетілді. 



Кесте 26 – 	«Әдебиеттік оқу» пәні бойынша  кесінді оқу тапсырмасын орындау нәтижелері 

	
Міндеттер
	Эксперимент – 80
	Бақылау - 64

	
	дұрыс оқығандар
саны
	
%
	дұрыс оқығандар
саны
	
%

	Фонологиялық сана: әр дыбыстың ерекшелігін тани білуі және сөздің дыбыстардан құралған ерекше тұтастығын түсініп оқуы
	
24
	
30%
	
23
	
35,9%

	Сөздерді тіркестіріп оқуда алдыңғы оқылған сөзді оперативтік есінде сақтап ұстап тұру қабілеті, сол арқылы сөз тіркесінің жаңа мағыналық ерекшелігін түсінуі
	
23
	
28,75%

	
24


	
37,5%



	Есінде сақталған ақпаратты тез мазмұндап,  қайталап айтып бере алу қабілеті
	
35
	
43,75%
	
18
	
28,1%





Сурет 22 –  «Әдебиеттік оқу» пәні бойынша  кесінді оқу тапсырмасын орындау нәтижелері диаграммасы

Эксперименттің анықтау кезеңіндегі оқушылардың аксиологиялық-іс-әрекеттік компоненті бойынша эксперимент және бақылау топтарының бастапқы көрсеткіштері 27-кесте мен 23-суретте берілген. Бұл компонент оқушылардың қазақ тілі мен әдебиеттік оқу сабақтарында логикалық операцияларды орындау қабілеті мен олардың мидың ақпаратты қабылдау ерекшеліктеріне сәйкес іс-әрекет жасау деңгейін сипаттайды.

Кесте 27 – Эксперименттің анықтау кезеңі бойынша аксиологиялық-іс-әрекеттік     компонент көрсеткіштерінің нәтижесі 

	Көрсеткіш
	Эксперимент тобы (80)
	Бақылау тобы (64)

	
	Жоғары
	Орташа
	Төмен
	Жоғары
	Орташа
	Төмен

	Қазақ тілі сабақ
тарында оқушы
лардың логика
лық операция
ларды орындау және олардың миының қа
былдау ерек
шеліктері
	9
	11,25
	28
	35
	43
	53,75
	9
	14
	20
	31,3
	35
	54, 7

	Әдебиеттік оқу сабақтарында оқушылардың логикалық опе
рацияларды орындау және олардың миы
ның қабылдау ерекшеліктері
	8
	10
	27
	34
	45
	56
	9
	14
	23
	36
	32
	50

	Орташа мәні:
	8,5
	10,6
	27,5
	34,5
	44
	54,9
	9
	14
	21,5
	34
	33,5
	52





Сурет 23 – Эксперименттің анықтау кезеңі бойынша аксиологиялық-іс-әрекеттік     компонент көрсеткіштері нәтижелерінің диаграммасы

Зерттеу нәтижесіне сәйкес, қазақ тілі сабақтары бойынша эксперимент тобында  жоғары деңгейдегі оқушылар – 9 адам (11,25%), орташа деңгей – 28 адам (35%), төмен деңгей – 43 адам (53,75%) болды. Ал бақылау тобында жоғары деңгей – 9 адам (14%), орташа деңгей – 20 адам (31,3%), төмен деңгей – 35 адам (54,7%) құрады. Бұл көрсеткіштер екі топта да төмен деңгейдегі оқушылардың үлесі басым екенін көрсетеді.
Әдебиеттік оқу сабақтары бойынша эксперимент тобында жоғары деңгей – 8 оқушы (10%), орташа деңгей – 27 оқушы (34%), төмен деңгей – 45 оқушы (56%) болды. Бақылау тобында жоғары деңгей – 9 оқушы (14%), орташа деңгей – 23 оқушы (36%), төмен деңгей – 32 оқушы (50%) көрсеткішін көрсетті. Бұл нәтижелер де оқушылардың басым бөлігінің аксиологиялық-іс-әрекеттік компонент бойынша төмен деңгейде екенін дәлелдейді.
Кестенің орташа мәні эксперимент тобында жоғары деңгейдің орташа көрсеткіші – 8,5 оқушы (10,6%), орташа деңгей – 27,5 оқушы (34,5%), төмен деңгей – 44 оқушы (54,9%) болды. Бақылау тобында жоғары деңгей – 9 оқушы (14%), орташа деңгей – 21,5 оқушы (34%), төмен деңгей – 33,5 оқушы (52%) құрады.
Жалпы алғанда, эксперимент және бақылау топтарының көрсеткіштері бір-біріне жақын. Екі топта да төмен деңгейдегі оқушылардың үлесі 50%-дан жоғары, ал жоғары деңгейдегі оқушылардың үлесі 10–14% аралығында ғана. Бұл зерттеу басталғанға дейін екі топтың дайындық деңгейінің шамалас екенін және олардың аксиологиялық-іс-әрекеттік компонентінің жеткілікті деңгейде қалыптаспағанын көрсетеді.
Осылайша, анықтау кезеңінің нәтижелері оқушылардың логикалық операцияларды орындау дағдыларын және мидың қабылдау ерекшеліктеріне негізделген іс-әрекеттік тәжірибесін дамытуға бағытталған арнайы педагогикалық жұмыстың қажеттілігін дәлелдейді. Сонымен қатар эксперимент және бақылау топтарының бастапқы көрсеткіштерінің ұқсастығы кейінгі қалыптастыру экспериментінің нәтижелерін объективті салыстыруға мүмкіндік береді.Начало формы
Конец формы
Тәжірибелік-эксперимент жұмысының анықтау кезеңінде белгіленген кесінді тапсырмаларды орындату арқылы  келесі яғни оқыту-қалыптастыру кезеңіне қажетті дидактикалық материалдар толықтырылып, жаңа мәліметтер негізінде жаңа материалдар жинақталды. Оқушылардың табысты оқуын ұйымдастыру жолдарын зерттеген М.Я. Адамскийдің айтуынша, табысты оқу – адамның эмоциялық жай-күйі арқылы көрініс беретін әлеуметтік-психологиялық аядағы интегралдық сипаты. Осымен де байланысты, аталған мәселе дәл де нақты тануға келгенде қиындықтар тудыралы. Өйткені, табысты оқу дегенде, педагогтердің «таразының басын тең ұстауы» қиынға түсіп, қарама-қарсы екі жақтың біріне түсіп кетуі бар екені белгілі. Оның біріншісі педагогтердің табысты оқу барлық пән бойынша жақсы үлгірім табысты оқудың көрсеткіші дген ұстанымы болса, екіншісі оқушының табысты оқуын үздіксіз ұйымдастыруға деген салғырт көзқарасты ұстанумен байланысты [68,с. 24]. Біз де М.Я. Адамскийдің осы пікірімен келісе отырып, көп жағдайда, егер оқушы үй тапсырмасын орындамай келсе, оқушыға өзінің табысты оқуына қарай жүріп келе жатқан жолында «бір кірпіштің қаланбай қалғанын» сездірмеу  арқылы оның табысты оқуға деген мұғалімдердің  тарапынан жасалған кедергісі деп танимыз. Әрине, өкінішке орай, бұл барлық дерлік мектепте орын алып отырған жағдай екенін мойындау керек. Табысты оқудың нейропедагогикалық тәсіл арқылы ұйымдастырылуында оқушының барлық уақытта өзінің психологиялық жай-күйімен гармониялық үйлесімді тек үзбей оқуынан ғана таба алатынын, соған қажетті мүмкіндікті білім берудің ірілі-ұсақты барлық сәттерінен табу және орнықтыру керектігі басты орынға шығарылады.
Эксперимент және бақылау топтарының арасында статистикалық және нейропедагогика тәсілі арқылы кіші мектеп жасындағы оқушылардың табысты оқуын қалыптастыру деңгейі тұрғысынан айырмашылығы жоқтығын дәлелдеу үшін аталған топтардың мәліметтерін ыңғайландырып 28, 29-кестелерге жинақтадық.

Кесте 28 – Эксперименттің анықтау кезеңі бойынша кіші мектеп жасындағы  оқушылардың табысты оқуын қалыптасу  деңгейі

	Компонент
	Эксперимент тобы (80)
	Бақылау тобы (64)

	
	Жоғары
	Орташа
	Төмен
	Жоғары
	Орташа
	Төмен

	
	n
	%
	n
	%
	n
	%
	n
	%
	n
	%
	n
	%

	мотивациялық
	9
	11,25
	33,5
	42
	37,5
	46,75
	7
	10,9
	27
	42,35
	30
	46,75

	когнитивтік
	37
	46
	16
	21
	27
	33
	29
	45
	16
	25
	20
	30

	Аксиология
лық-іс-әрекеттік
	8,5
	10,6
	27,5
	34,5
	44
	54,9
	9
	14
	21,5
	34
	33,5
	52

	Орташа мәні:
	18
	23
	27
	33
	35
	44
	15
	23
	22
	34
	27
	43



Кесте 29 – Кіші мектеп жасындағы  оқушылардың табысты оқуының қалыптасу  деңгейі 

	Топ түрі
	Оқушылар саны
	Пайыз (балл, жоғары, төмен, орта)

	
	
	Жоғары
	Орта 
	Төмен

	
	
	23,0
	23,0
	33
	34
	44
	43

	Эксперимент тобы
	80
	18
	
	27
	
	35
	

	Бақылау тобы
	64
	
	15
	
	22
	
	27



Эксперимент және бақылау  топтарының арасында статистикалық және оқушыларының әлеуметтік интеллектісінің даму деңгейі тұрғысынан айырмашылығын тексеру үшін Пирсонның χ2 критериін қолдандық.


                                              (1)


 мен  анықтау экспериментіне қатысқан эксперимент және бақылау топтарындағы оқушылар саны. 


, - анықтау экспериментіне қатысқан бақылау және эксперимент топтарының 1 – белгісінің жиілігі, i – белгілер саны.




                                                           (2)



q = 0,05 мәнділік деңгейі мен еркіндік дәреже саны v = 3-1= 2 үшін . .      0,148  ‹  5,99
Көрсетілген мәнділік деңгейінде эксперимент және бақылау топтарының арасында айтарлықтай статистикалық айырмашылық жоқ, яғни топтар зерттеу жұмыстарын жүргізу үшін жарамды деп есептеледі.

3.2 Нейропедагогика тәсілі арқылы кіші мектеп жасындағы оқушылардың табысты оқуын қалыптастыру кезеңінің мазмұны 
Нейропедагогика тәсілі арқылы кіші мектеп жасындағы оқушылардың табысты оқуын қалыптастыру бойынша тәжірибелік-эксперимент жұмысы Алматы қаласындағы Ыбырай Алтынсарин атындағы №159  гимназияның және Шоқан Уалиханов атындағы №12 гимназияның базасында ұйымдастырылып өткізілді. Тәжірибелік-эксперимент жұмысының қалыптастыру кезеңінің мақсаты – нейропедагогика тәсілі арқылы кіші мектеп жасындағы оқушылардың табысты оқуын қалыптастырушы тиімді әдістемелік, технологиялық жүйені әзірлеу және оқу процесіне енгізу. Ал міндеттері келесідей болып белгіленді. Атап айтқанда:
1. Жеке латералдық бейіндік ерекшеліктерді ескеру (сол жақ немесе оң жақ жарты шардың психикалық жүктемені атқару ерекшеліктері).
1. Оқыту процесінде аудиал /визуал /кинестетикалық ерекшеліктерін басты назарда ұстау және қажетті деңгейде дидактикалық қамтамасыз ету.
1. Оқыту процесінде жоғары психикалық функцияларды дамыту, оқушылардың темпераменттерінің типтері мен сезімдік-перцептивтік тәжірибесін қалыптастыру.
1. Сәйкес технологиялар арқылы ұсынылған модельді тиімді қолдану  арқылы кіші мектеп жасындағы оқушылардың табысты оқуын қалыптастыру.
Негізінде, оқыту-қалыптастыру эксперименті іштей тағы екі кезеңге бөлініп өткізілді. Оның бірінші кезеңінде 4 сыныпта «Қазақ тілі», «Әдебиеттік оқу» пәндерін оқыту процесінде нейропедагогика тәсілі арқылы кіші мектеп жасындағы оқушылардың табысты оқуын қалыптастыру мазмұнындағы тапсырмаларды қосып оқыту жүргізілді.Ал екінші кезеңде 4-сынып оқушыларына арнап әзірленген «Нейропедагогика тәсілі арқылы кіші мектеп жасындағы оқушылардың табысты оқуын қалыптастыру» атты қосымша оқу және тәрбие жұмысының бағдарламасы бойынша жұмыстар жүргізілді.
Бірінші кезеңге жоспарланған «Қазақ тілі», «Әдебиеттік оқу» пәндерін оқыту процесінде оқу бағдарламасында, оқулықтарда берілген тапсырмалар мен жаттығулармен байланыстырыла орындатылатын, нейропедагогика тәсілі арқылы кіші мектеп жасындағы оқушылардың табысты оқуын қалыптастыруға арналған тапсырмалар мен жаттығулар жүйесі және оларды орындаудың түрлі әдістері мен амал-тәсілдері анықталып, жеке тапсырма, жұптық тапсырма, топтық тапсырма, танымдық тапсырмалар, ойын жағдаяттары, ойын жаттығулары, «ми шабуылы», креативтік-шығармашылық бағыттағы тапсырмалар мен жаттығулар жасақталды. Үш пән бойынша біздің тарапымыздан әзірленген тапсырмалар көрсетілген оқулықтардың 1- бөлімдеріндегі тақырыптар бойынша алынды. «Қазақ тілі» пәні оқулығынан іріктелген тақырыптар негізінде әзірленген тапсырмалар, жаттығулар 30-кестеде көрсетілді (кесте 30) [147,148].

Кесте 30 – Қазақ тілі пәні бойынша нейропедагогикалық тәсіл негізінде оқушылардың табысты оқуын қалыптастыруға арналған тапсырмалар жүйесі

	
Тақырып
	Жеке латерал
дық бейіндік ерекшеліктерді ескеру (сол жақ немесе оң жақ жарты шардың психикалық жүктемені атқару ерекшеліктері)                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          
	Оқыту проце
сінде аудиал /визуал /кинес
тетикалық ерек
шеліктерін бас
ты назарда ұстау және қажетті деңгей
де дидакти
калық қамтама
сыз ету
	Оқыту процесінде жоғары психика
лық функцияларды дамыту, оқушылар
дың темперамент
терінің типтері мен сезімдік-перцептивтік тәжірибесін қалыптастыру
	Сәйкес техноло
гиялар арқылы ұсынылған мо
дельді тиімді қолдану  арқылы кіші мектеп жасындағы оқушылардың табысты оқуын қалыптастыру


	1
	2
	3
	4
	5

	Менің Отаным – Қазақстан 
Ана тілім ардағым
	Көркем жазу бойынша тапсырма

	Логикалық тапсырма орындау
Ми шабуылы
	Графикалық сызба-талдау тапсырмасы

	Көрнекіліктері негізінде  бұйымның атауларын тез табу

	Табиғат ғажайыптары
	Дауыстап мәнерлеп оқу дағдыларын дамыту тапсырмасы
	Көрнекіліктері негізінде  бұйымның атауларын тез табу
	Айна-қатесіз көшіру тапсырмасы
	Тыңдау дағдылары бойынша тілдік тапсырмалар

	Құндылықтар 
Көркем мінез
	Тыңдау дағдылары бойынша тілдік тапсырмалар
	Айна-қатесіз көшіру тапсырмасы
	Логикалық тапсырма орындау
Ми шабуылы
	Графикалық сызба-талдау тапсырмасы



30 – кестенің  жалғасы

	1
	2
	3
	4
	5

	Өз көзқарасымды білдіремін
	Логикалық тапсырма орындау
Ми шабуылы
	Көркем жазу бойынша тапсырма
	Көрнекіліктері негізінде  бұйымның атауларын тез табу
	Айна-қатесіз көшіру тапсырмасы

	Мәдени мұра Мәдени мұра сыр шертеді
	Көрнекіліктері негізінде  бұйымның атауларын тез табу
	Дауыстап мәнерлеп оқу дағдыларын дамыту тапсырмасы
	Мәтіндер мен сөздерді бөлімге/бөлшекке бөлу
	Логикалық тапсырма орындау
Ми шабуылы

	Абай шығармала-ры – ұрпаққа мәңгі мұра
	
Айна-қатесіз көшіру тапсырмасы
	Тыңдау дағдылары бойынша тілдік тапсырмалар
	Көркем жазу бойынша тапсырма
	Мәтіндер мен сөздерді бөлімге/бөлшекке бөлу

	Мамандық-тар әлемі. 
Отбасы мүше
лерінің маман
дықта-ры
	Графикалық сызба-талдау тапсырмасы

	Мәтіндер мен сөздерді бөлімге/ бөлшекке бөлу
	Дауыстап мәнерлеп оқу дағдыларын дамыту тапсырмасы
	Көркем жазу бойынша тапсырма

	Эколог деген кім
	Мәтіндер мен сөздерді бөлімге /бөлшекке бөлу
	Графикалық сызба-талдау тапсырмасы

	Тыңдау дағдылары бойынша тілдік тапсырмалар

	Дауыстап мәнерлеп оқу дағдыларын дамыту тапсырмасы



Тәжірибелік-эксперимент жұмысының оқыту-қалыптастыру кезеңінде эксперимент тобында қазақ тілі сабақтарында орындатылған жаттығулар мен олардың орындалу барысынан үзінділер келтіреміз.
Сабақ тақырыбы: «Менің Отаным – Қазақстан», «Ана тілім ардағым».
Эксперимент жұмысының  мақсаттары:
1. Тапсырмаларды орындауда көрініс беретін жеке латералдық бейіндік ерекшеліктерді (сол жақ немесе оң жақ жарты шардың психикалық жүктемені атқару ерекшеліктері) ескеру арқылы оқушылардың табысты оқуын қалыптастыру.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                         
1. Оқыту процесінде аудиал /визуал /кинестетикалық ерекшеліктерін басты назарда ұстау және қажетті деңгейде дидактикалық қамтамасыз ету арқылы оқушылардың табысты оқуын қалыптастыру.                            
1. Оқыту процесінде жоғары психикалық функцияларды дамыту, оқушылардың темпераменттерінің типтері мен сезімдік-перцептивтік тәжірибесін ескеру арқылы оқушылардың табысты оқуын қалыптастыру.                            
1. Сәйкес технологиялар арқылы ұсынылған модельді тиімді қолдану  арқылы кіші мектеп жасындағы оқушылардың табысты оқуын қалыптастыру.
Көрсетілген мақсаттарға жету үшін осы тақырып бойынша келесідей нейропедагогикалық тапсырмалар әзірленді.
Бірінші тапсырма көркем жазу бойынша берілді. Біздің жаттығулар жинағымызда осындай көркем жазу типіндегі 8 жаттығу жинақталды, солардың тағы бір-екеуін үлгі ретінде атап көрсетуге болады. Көркем жазуда оқушы берілген мәтінді немесе сөздерді көшіріп жазады. Нейропсихологияның негізін қалаған А.Р. Лурияның айтуынша, жазу актісін мидың бір ғана «орталығы» орындамайды, жазудың жүзеге асуында мидың жоғарыдифференциалды қыртыстарының, өзара байланысқан тұтас бір жүйесі қызмет етеді [76,с. 384].  Баланың қатесіз жазуын қалыптастырып дамытуда мұғалім де, репетитор да, қанша жұмыс жасағанымен, ештеңе өндіре алмайды. Өйткені сол қате жазудың түпкі себебі, атап айтқанда, мидың жазу барысындағы туындататаын кедергі механизмін анықтау керек. Көркем жазу процесінде түсініксіз жіберілетін қатенің бір түрі  – әріптің қалдырылып кетуі. Бала мәтінге, сөйлемге, тақтаға, кітапқа қарап отырғанның өзінде, әріптер түсіп қалып жатады. Мұның себебі – баланың санасында сөздің бейнесі орнықпауы. Сөздің бейнесі баланың, барлық адамның, тілді толыққанды игеруіне негіз болатын тілдік сезімінің бір компонентін білдіреді.  Сөздің бейнесі дегеніміз сөздің фонематикалық, семантикалық, грамматикалық, графикалық ерекшеліктерінің түрлі қырдан тұратын біртұтас бейнесін білдіреді. 	
Бірінші тапсырма. Көркем жазу бойынша тапсырма. 
Бірінші тапсырманың бірінші жаттығуы. 
· Оқушылар, сіздердің алдарыңызда бір парақта мәтін беріліп отыр. Ал екінші парақта аузы ашық сандықтың суреті мен сөздерді жазу кестесі беріліп отыр.. Сандықтың ішіне алдымен  –шы/ ші; -а/-е/-й; -п/-ып/-іп; -ған/-ген/ -қан/-кен жұрнақтары жалғанған сөздерді теріп көшіріңіздер. Одан соң –лар/лер/дар/-дер, -тар-тер жалғаулары жалғанған сөздерді көшіріңіздер. Сөздерді дұрыс көшіріңдер, сөздердің барлығы дұрыс көшірілсе, олар Алтын сөз болады, ал қателер кетсе, «Сырты жылтырауық, іші қалтырауық» сөз болып, сіздердің бағаларыңды төмендетеді (сурет 24).

Сурет 24 – Бірінші көркем жазу жаттығу парағы
Мәтін. «Қайтқанда» М.Әуезов. «Абай жолы». (1-кітап,. Үзінді)
... Құнанбай оның сөзін аяқтатпастан Абайға:
 – Бар, ана шешелерің жаққа бар, амандас, балам! – деді.
Абайдың күткені де сол еді. Әлі тосып, бар қозғалысын алыстан қарап, әңгіме етіп тұрған шешелерге қарай бұрылғанда Абай қайтадан өзінің жасына лайық қуанышты бала қалпына келе қалды. Арт жағында жорға Жұмабай Абайдың бүгін оны қорқытқанын әңгіме қып жатты. 
Бала енді асығып, өз шешесіне қарай жақындай беріп еді, Жұманның қатыны, Қалиқа деген бір жеңгесі:
– Телғара! Айналайын Телғара! Соқталдай азамат боп кетіпсің-ау! - деп, мойнынан құшақтай алып, бетінен сүйді. Тағы бір жеңгесі - Ызғұттың қатыны Тобжан да сүйді. Содан кейін үлкен қатындар және осы топтағы үлкен еркектің, ағалардың да бір-екеуі сүйіп жатыр. Абайды шын балаға айналдырып жіберген осы сүйістер еді. Ол қысылып қызарғанмен қашып та құтыла алатын емес. Наразы боларын да, құптарын да білмеді. Бірнеше үлкен қатындардың көзінен жас та көрінді.
Барлық үлкеннің құшағына амалсыз кезек-кезек кіріп болып, енді сытылып, шешесіне қарай баса берді. Абайдың өз шешесі Ұлжан мен екінші шешесі, сұлу жүзді - Айғыз қатар тұр екен. Бала топтан шыға бергенде, Айғыз күліп:
– Пай, жаман қатындар сілекейлеп, баламыздың бетінен сүйер жер де қалдырмады-ау, - деп паңдана күлді де, Абайды көзінен сүйді.
Кезек өз шешесіне келгенде, ол сүйген жоқ. Қатты бір қысып, бауырына басып тұрды да, маңдайынан иіскеді. Абайдың әкесіндегі тартымды салқындық шешесіне де көптен бері мінез болған. Бала осыдан арғыны күтпеуші еді. Бірақ, баурына басқанның өзінде де Абайдың жүрегін қатты-қатты соқтырған аса бір өзгеше жақындық білінді. Ана құшағы!.. Ұлжан көп ұстаған жоқ.
– Әжеңе бар, әнеки! - деп үлкен үйдің алдына қарай бұрып жіберді. Кәрі әжесі Зере бәйбіше, таяғына сүйеніп, ұрсып тұр екен.
–  Жаман неме, маған бұрын келмей, әкеңе кеттің-ау! Жаман неме! - дей беріп, қасына, құшағына немересі барғанда, «жаман неменің» артынан ілезде:  –Қарашығым, қоңыр қозым... Абайжаным... - деп кемсеңдеп, жылауға айналып кетті.
Әжесін құшақтаған бойында үлкен үйге кірген Абай, ымырт жабылғанша осында болды. 
Шешелері бұған біресе қымыз, біресе тоңазыған ет, біресе шай ұсынып тықпалай берсе де, баланың бойына ас батпады. Жөндеп ішкен де жоқ. Күні бойғы аштығы да ұмытылған сияқты.
Бұл мәтіндегі сөздерді көшіру барысында оқушыларға сөзді оқып алып, іштй айтып отырып,  жазу барысында аса ұқыпты, зейінді болу керектігі барынша түсіндіріліп ескертілді. Бұл жаттығуды орындау процесінде оң қолмен жазатын және сол қолмен жазатын балаларға әрбір әріпті зейін қойып қарап, айтып отыруын тапсырылды. Солай айтылғанның өзінде, бала айтуда дұрыс айтып, жазуда оны қате жазуы немесе мүлде жазбай кетуі де мүмкін. Сондықтан дыбыс – буын – сөз логикасына назар аударудың маңызын оқушыға түсіндіру және оны дағдыландыруды байыппен жүргізу маңызды. 
Бірінші тапсырманың екінші жаттығуы «Жұмбақ жазудың шешімі» деп атап, 4 сөйлем көркем көшіру ұсынылды. Жаттығудың ерекшелігі сөйлемнің соңғы әрпінен бастап жазылған түрде ұсынылып, оқушыға соны дұрыс күйге түсіріп көшіру тапсырылды. Сөйлемдер М.Әуезовтің «Абай жолы» романынан алынды. 
· Оқушылар, сіздерге «Жұмбақ жазудың шешімі» деп аталатын жаттығу орындау тапсырылады. Ұсынылған парақты байыптап қарасаңыздар, сөйлемнің соңғы әріптен басталып жазылғанын көресіңдер. Сіздердің міндеттеріңіз оларды дұрыс күйге түсіріп, сөйлемді бастапқы әрпінен бастап, қатесіз және көркем жазу болып табылады (сурет 25).

Сурет 25 – Екінші көркем жазу жаттығу парағы

Көркем жазуға арналған  қалған алты жаттығудың тапсырмалары да нейропедагогикалық талаптар бойынша әзірленді. Бұлар – бір ғана тақырыптың бір ғана тапсырмасына арналған 8 жаттығу. Келесі тапсырманың үлгісі мен орындалу барысынан фрагмент келтірейік. 
Екінші тапсырма. Логикалық тапсырма орындау. Бірінші жаттығу «Мәтінді толықтыр».
· Оқушылар, алдарыңдағы парақта берілген мәтінге зейін қойып қарап шығыңдар. Әр сөйлемде бір-екі сөздің орнына жақшаның ішінде сұрақтар берілген. Сол сұрақтардың орнына өздерің дұрыс қажетті сөздерді қойып, әуелі ауызша айтып беруге дайындалыңдар. Сосын оны дәптерге көшіресіңдер. Ал егер ауызша дайындалуда есте сақтау қиын десеңдер, бірден жазба түрде орындауға болады. 
Мәтін. 
БІЗДІҢ ТӘРТІП
(Ахмет Байтұрсынұлының кітабынан)
Мектепке бойымыз (қалай?) үйреніп кетті. Тысқа (қайтсек?), алысып-жұлысып шулап жатқанымыз. Ауыз үйде бірімізді-біріміз (қайтіп?) жіберіп, итеріп жіберіп, жылатып та қоямыз.
(Ненің?) кезінде де тыныш отырмаймыз. Шулап, мұғалімнің (нені?) естімейтін болдық. Түк нәрсе ұғудан қалдық.
Сабақтан (қашан?), жиылыс жасап жібердік. Кеңестік, сөйлестік, мынадай (не?) шығардық:
Бұдан былай:
1. бәріміз тату-тәтті (қайтейік?);
1. бірімізге-біріміз (не істейік?);
1. құр бетімізге (қайте?) бермейік;
1. әсіресе, (қай кезде?) тыныш отырайық (сурет 26).

Сурет 26 –  2 тапсырманың  1-жаттығуына берілген парақ
А.Байтұрсынұлының кітабынан алынған мәтіннің құрамындағы сөйлемдер – қазақ балалары үшін етене жақын да, күнделікті сөйлеу тіліне сай келетін өте жақсы әсер ететін сөйлемдер. Ал мәтін мазмұнын оқыған оқушылар өз сыныптарында күнделікті кездесетін жағдайды оқып, қуана, жымыңдай, бір-біріне күле қарасып, тапсырманы орындауға кірісе бастағаны аңғарылып, белгіленіп алынды. Мұның өзі мәтіндердің оқулықтағы дидактикалық бейімделуінің де неропсихологиялық, нейропедагогикалық маңызының зор екенін тағы бір анықтады. 
Ахмет Байтұрсынұлының дидактикалық мұрасынан зерделейтін мәселелердің де басы толық ашылмағаны айқын танылды. Соның бірі «бастауыш сыныпқа арналған оқулық тілінің нейропедагогикалық мәселелері» деп анық айта аламыз. Тапсырманың осы жаттығуын орындау барысында балалар сұрақтарды қайталай отырып, грамматикалық қосымшалардың, дыбыс үндестігінің, етістік, көсемше, зат есім туралы білімдерін актуалдандырып, бір ғана жазу процесінде көптеген білімдік ақпараттарын қалыпқа түсіріп, мәтіннің логикалық толықтығы ондағы грамматикалық көрсеткіштердің дұрыстығына өте байланысты екені туралы білімін бекітетін  жаттығуды орындады.
Екінші, логикаға байланысты тапсырманың екінші жаттығуы  «Ми шабуылы» деп аталады. Төртінші сынып оқушыларына қиындау болып көрінгенімен, «Ми шабуылы» әдісін оқушылардың жас ерекшелігіне бейімдеп орындатудың маңызы үлкен. Бұл жерде қазақстандық бастауыш сынып мұғалімдерінен гөрі, ресейлік әріптес мұғалімдердің бастауыш сыныптарда «Ми шабуылы» әдісін көбірек қолданатынын ғаламтор қорларын талдау барысында  байқадық.  «Ми шабуылы» әдісі 
Тақырып: Мәдени мұра. Мәдени мұра сыр шертеді.
Сабақтың мақсаты: 4-сынып оқушыларының логикалық ойлауы дамыту                                                                                                                                                                                                                                                                                                                                                                                                                                                                                                                                        арқылы табысты оқуын қалыптастыру.
Нейропедагогикалық мақсатта қолданылған әдіс: «Ми шабуылы» әдісі.
Тапсырма: Оқушылар, сіздер зерттеу жұмысы туралы оқулықта таныстыңыздар. Енді «Қазақстандағы мәдени мұраларды зерттеуге оқушылар қатыса ала ма? Қатысса, қандай пайдалы іс жасай алады?» деген мәселе бойынша топтағы әр оқушы өзінің жауабын дайындап, оны жоспарлап белгілеп алады. талқылау аяқталған соң, жауаптарыңды айтасыңдар. 
«Ми шабуылы» бойынша жұмыс жасау реті мынадай:
· Қазір сынып 2 топқа бөлінеді.
·  Одан соңғы бірінші қадамда алға қойылған мәселені шешу үшін, барлық оқушы 10-15 минут бойына «Жаңа идеялар қорына» өз идеяларын жазып береді. Оны «хатшы» жинап отырады.
· Екінші қадамда «хатшы» барлық идеяларды оқып береді немесе оқушылардың атын айтып, олар өз идеяларын оқып не айтып береді.
· Үшінші қадамда топ ұсынылған әрбір идеяны өзара талқылай отырып, айтылғандардың ішінен мазмұны мен мағынасы сапалы идеяларды таңдап алады.
Бұл жерде бастауыш сынып болғандықтан, біздің тарапымыздан, «идея генераторлары» болу да, «талдаушы-аналитиктер» болуы да топтың бірігіп жасайтын жұмысы болады деп шешім қабылдадық. Оқушылар бұл тапсырманы қызыға орындады. 
Осы ретте біздің тарапымыздан сол қолмен жұмыс жасайтын және оң қолмен жұмыс жасайтын оқушылардың идеяларының қандай  болатындығын ерекше ықыласпен бақылап отырғанымызды да атап кеткіміз келеді. К.Ханнафорд өз кітабында доминант 32 профильді зерттеп, анықтап, сол қолмен жазатындар мен оң қолмен жазатындардың әрқайсысының өзіндік логикалық доминанттары да болатынын атап көрсеткен [105,с. 6]. Солардың кейбіріне тоқтап өтетін болсақ, келесідей сипаттамаларды тани аламыз.
Мысалы, «Профиль А». Бұл логикалық доминанта. Барлық сенсорлық-моторлық модальдылықтар қолжетімді (сурет 27).


Сурет 27 – К. Ханнафорд анықтаған 32 профильдің ішіндегі «А профилі»

Бұл А профилінің ерекшеліктерін К.Ханнафордтың  келесідей анықтауымен келісе отырып, осыларды басшылыққа аламыз. 
·  Оқыту табысты болуы үшін, нақты детальдарға назар аударту тиімді болады.
· Оқытудың құрылымдық сипатта келуін жақсы көреді, ақпараттың бірізділікпен, сабақтастықпен берілгенін жақсы көреді.
· аудио және визуалды оқушы болғандықтан, тіпті күйзеліске (стресс) түскеннің өзінде аудиалды ақпараттан да, визуалды ақпараттан да нақты детальді іріктеп таңдай алады.
· Оқытуда сөйлеу тілінің ауызша түрі де, жазбаша түрі де маңызды болып табылады.
· Визуалды және аудиалды нұсқауларды қадам-қадаммен жүріп орындауға қабілетті.
· Қозғалысының әрбір деталін жоспарлау қабілеті бар (қозғалыс алдында ойланып алады). Күйзелістің үстінде де қозғалысқа дайын.
· Күйзеліске түскен кезде үлкен бұйымды, үлкен нәрсені көруде қиындыққа кезігуі мүмкін, яғни «жекелеген ағаштардың» артында тұрған «орманды» көре алмайды.
· Келіп түскен ақпаратты эмоцияларымен және сезімдерімен байланыстыруда қиындықтар туындайды.
· Бұл профильдегі оқушының ең үлкен қиындығы - тұтас ақпаратты «жілік-жілікке бөліп» қабылдап, тұтасты құру қиындығы [96,с. 655].
Оқушылардың «Ми шабуылы» әдісімен «Қазақстандағы мәдени мұраларды зерттеуге оқушылар қатыса ала ма? Қатысса, қандай пайдалы іс жасай алады?» тақырыбын талқылауда  «осы көрсетілген «А профиліндегі» оқушының табысты оқуын қалыптастыруда қандай көмек беруге болар еді?» деген сұрақтың шешімін де К.Ханнафордтың аталған кітабынан таба аламыз.
Көмек.
· Осы профильдегі оқушыны ерекше мақтап отыру керек, сонда ол ақпаратты тұтас картина ретінде, мақтаған кезде көңіл-күйі ерекше көтеріліп, метафоралар, эмоциялар, қозғалыстар негізінде тұтастырып қабылдайды.
· Жағымды, жайлы сенсо-моторлық сабақтар баланың эмоциялық өзара әрекеттер жасауына қажетті дағдыларды дамытатын болады, сөйтіп, білімдік ақпаратты қабылдау процесі баланың қиялдауына, шығармашылық әлеуетіне, интуициясына жететін қуатты болып келеді.
· Оқушылардың көркем бейнелеу, музыка, еркін қозғалыс және тұлғалық/ тұлғааралық дағдыларының арасындағы тепе-теңдігін танымдық ұмтылыспен біріктіре байыта алатын әрекеттер орындату керек. 
Осы, әсіресе, соңғы айтылған көмек түріне «Ми шабуылы» әдісінің келетіні анықталды. Өйткені, оқушылардың еркін және тұлғалық/тұлғааралық дағдылары өзара тепе-теңдікте тұрып, танымдық ұмтылыспен бірігуін нақ осындай мәселені ортақ талқылау процесінде ұйымдастыруға болады. 
Әрине, эксперимент тобындағы оқушылардың барлығы да өз жауаптарын берді. Дегенмен, 4-сынып оқушыларының арасында қазақ тілі сабақтарында оқытылған мәдени мұра туралы тақырыптарды меңгере отырып, ол тақырыптар мен алған білімнің өмірдегі маңызын түсінуі үздік 14 оқушының шығуы балалардың латералдық ерекшеліктеріне, ойлау, қабылдау ерекшеліктеріне назар аудару арқылы олардың әлі де мол мүмкіндіктерін ашуға болатынын анықтады. 
Осы мақсатпен, оқушылардың ақпараттарды қабылдау  ерекшеліктеріне, яғни аудиалдарға, визуалдарға, кинестетиктерге әсер етуші бұйымдар мен әдіс-амалдар қосымша қолданылуы қарастырылды.
· Оқушылар «Ми шабуылы» әдісімен жұмыс жасауы барысында өте баяу түрде бірнеше қазақ күйі ойнатылып тұрды, олар: «Адай», «Сарыарқа», «Көңілашар», «Ата толғауы», «Көңіл толқыны», «Балбырауын», «Хафиз». 
· Интерактив тақтада «Мәдени мұра» прзентациясы бойынша Қазақстандағы тарихи орындардың, музейлердің, сирек бұйымдардың түрлі-түсті суреттері көрсетіліп тұрды.
· Екі топ  дөңгелеп отырған сәтте алдарына түрлі-түсті қаламдар, түрлі түсті қарындаштар, өшіргіштер, түрлі-түсті парақтар және 28-суретте көрсетілгендей дербес жұмыс парақтары таратылды. 

Сурет 28 – Оқушыларға таратылған «Ми шабуылы» бойынша парақ

  Төменде оқушылар берген жауаптардың үлгілерін көрсетілді. «Қазақстандағы мәдени мұраларды зерттеуге оқушылар қатыса ала ма? Қатысса, қандай пайдалы іс жасай алады?» тақырыбын талқылауда  іріктелініп алынған үлгілі идеялар тізімін 31-кестеде келтірейік. 

Кесте 31 – «Ми шабуылы» нәтижесіндегі оқушылар  ұсынған идеялар

	Оқушы
	Латералдық ерекшеліктері
	Идеясы

	Г.
	Оң қолмен жазады
	Репортаж алуға болады


	А.
	Оң қолмен жазады
	Мақала жазуға болады

	С.
	Оң қолмен жазады
	Интервью алуға болады

	Ж.
	Оң қолмен жазады
	Арнайы түрде  ғылыми саяхат жасауға болады. 
Саяхат картасын жасауға болады.

	Ж.
	Оң қолмен жазады
	Ғылыми реферат жазуға болады.

	Н.
	Оң қолмен жазады
	Презентация жасауға болады.

	Д.
	Сол қолмен жазады
	Ауылдағы, қаладағы мәдени мұра орны туралы суреттер сериясын салуға болады

	Т.
	Оң қолмен жазады
	Өзіміз мультфильмдер жасауымызға болады.

	Н.
	Оң қолмен жазады
	Ерекше мәдени мұра тарихи орны туралы ертегі құрастырып, кішкентайларға айтуымыз керек

	Б.
	Сол қолмен жазады
	Ғылыми кітаптар, альбомдар, суреттер көрмесін жасауға болады

	Е.
	Оң қолмен жазады
	Тақырып бойынша қяиял-ғажайып ертегі құрастыруға болады

	Г.
	Оң қолмен жазады
	Ертегідегі оқиғалар мен нақты жер атауларын салыстыруға болады

	К.
	Оң қолмен жазады
	Фотосуреттер көрмесін жасауға болады

	Н.
	Сол қолмен жазады
	«Алтын Адам және қазіргі Алтын Ұрпақ» тақырыбына шығарма жазу



«Ми шабуылы» әдісі бойынша орындалған жұмыс аяқталған соң, оқушылармен бірге іріктелген идеяларға мұғалім тарапынан көмекші аналитик- талдаушы ретінде тағы бір іріктеу жүргізіліп, компьютерде алдын ала әзірленген кестеге түсіріп, жоғарыдағы кесте толтырылды. Мұғалім тақтаға барлығына назар аударуды тапсырып, тағы бір қарап, оқып шыққан соң, оқушылардың барлығы, шынымен де. осы идеялар өте құнды және нәтижелі болатыны туралы өз ойларын айтты. 
Қазақ тілі пәні бойынша орындатылған тағы бір тапсырма, оқушылардың кеңістікті қабылдау ерекшеліктеріне дамытуға байланысты орындатылды.
Оқушылардың жеке тұлғасының дамуында кеңісиікиік қабылдау үлкен орын алатыны белгілі. Баланың адамзат жинақтаған білімді игеруі процесінде кеңістіктік ойлауы дамуы бала психикасының онтогенезінің бір сипаты болып табылатыны белгілі.  Л.С. Выготскийдің айтуынша, сөйлеу барысындағы сөз ойлаудың да нәтижесі болып табылады. Сөз, сөйлеу барысында баланың ойлау процесінің тұтастығын құрайтын бір тірі клеткасы ретінде танылады [25,с. 504]. 
Үшінші тапсырма. Графикалық сызба-талдау тапсырмасы.
Оқушылар бұл тапсырма түрін орындауда кеңістіктегі көру, қолмен дұрыс сызу, айтуда алыс тұрған сөздердің мағыналық жақындығын тану сияқты қабілеттерін қалыптастырады. Оқушыларға келесідей парақ таратылды. Олардың міндеті сөздердің және сөздер мен жалғаулардың сәйкестерін бағыт сызығымен байланыстыру (сурет 29).

Сурет  29 – Графикалық тапсырма парағы

Негізінде, 4-сыныпқа арналған «Қазақ тілі» оқулығында авторлар графикалық жаттығуларды орындатуды көздеген. Бұл қазіргі оқулықта нейропедагогикалық тәсілдердің қолданылып келе жатқан тәжірибесі бар екенін көрсетеді. Мысалы оқулықта [148,б. 7] берілген мынадай анықтама және жаттығулар оқушының саналы оқу әрекетін жасауға жетекшілік етеді. Мысалы оқулықтағы бір графикалық сызба бойынша оқушылар мәтіннің негізгі тірек сөздерін анықтауды үйренеді (сурет 30,31).

Сурет 30

Ал төмендегі графикалық сызба оқушының тілдік білімін тереңдететін әдіс болып қолданылады [148,б. 18].

Сурет 31

Төмендегі сызба тапсырма оқушылардың өз ойын дәлеледеуге тірек материал ретінде берілген (сурет 32) [148,б. 50].

Сурет 32 – Графикалық сызбамен жұмыс
Осы үлгілерге қарап, біздің тарапымыздан осыған ұқсас жаттығулар орындатылды.
Сонымен қатар, «Графикалық диктант» жаздыру да оқушылардың табысты оқуын қалыптастыруда тыңдай білуін, есту-есте сақтау дағдыларын, мидың ақпаратты қабылдау және тапсырманы орындауға қажетті ресурс қуатын жинақтау, концентрация жасау дағдыларын қалыптастырады. Ал бұл қабілеттер табысты оқудың маңызды тетіктері екені белгілі.
Оқушыларға клетка парақтар таратылды. Сонан соң аса зейін қойып тыңдау тапсырылды. Тыңдап отырып, айтылған тапсырманы орындау керек екені, ол үшін барынша жақсылап есту-еске сақтау дағдыларын іске қосу қажет екені түсіндірілді. Яғни оқушының тыңдау арқылы түрлі тапсырмаларды дұрыс орындауға саналылығын іске барынша қосу дағдылары қалыптасуы көзделеді.
Сондықтан мұндай тапсырманың оқушының тыңдау, есту-есте сақтау, алынған ақпаратты саналы қабылдау, жаңа білім мазмұнын өз ақылымен және физиологиялық  мүмкіндіктері арқылы жету деп аталатын нейродағдыларын дамытуда алатын орны үлкен.
Төртінші тапсырма. Көрнекіліктер негізінде  бұйымның атауларын тез табу. Бұл жерде мұғалім түрлі-түсті бұйымдарды оқушыларға кезекпен көрсетіп,  олардың атауларын тез және дұрыс табуын тапсырады. Таныс емес бұйымдар да көрсетілді. Оқушылар атын білмей қалса, «бір әдемі зат» деген сияқты жақсы белгісін атап ондай қиындықтан шығып кетуді үйренді.
Жалпы алғанда, «Қазақ тілі» пәні бойынша белгіленген 32 тапсырманың әрқайсысына құрағанда, жалпы саны 65 жаттығу әзірленді. 
Оқыту-қалыптастыру кезеңінде қолдану үшін «Әдебиеттік оқу» пәні оқулығынан іріктелген тақырыптар негізінде әзірленген тапсырмалар, жаттығулар кестеде көрсетілді (кесте 32) [149]. 

Кесте 32 –  Әдебиеттік оқу пәні бойынша нейропедагогикалық тәсіл негізінде оқушылардың табысты оқуын қалыптастыруға арналған тапсырмалар жүйесі

ларды дамыту, оқушылардың темпераменттерінің типтері мен сезімдік-перцеп
тивтік тәжі
рибесін қалып
тастыру
	Сәйкес техноло
гиялар арқылы ұсынылған мо
дельді тиімді қолдану  арқылы кіші мектеп жасындағы оқушылардың табысты оқуын қалыптастыру


	1
	2
	3
	4
	5

	Менің Отаным - Қазақстан 
Мен Қазақстан азаматымын
	Интуитивтік оқу тәсілі бойынша тапсырма
Оқу-мазмұндау
	Тақырып бойынша рөлдік ойындар арқылы оқыту
	Шығарма жазу
	Рационалды-логикалық тәсіл бойынша жұмыстар.
Ми шабуылы


32 – кестенің  жалғасы

	1
	2
	3
	4
	5

	Тәуелсіздік күні
	Нақты жағдаяттарды бейнелі сипаттау/ суреттеу
	Рационалды-логикалық тәсіл бойынша жұмыстар.
Ми шабуылы
	Көрнекіліктер, мультфильмдер, көркем фильмдер қарау 

	Тез реакция беруін қалыптастыратын тапсырмалар

	Құндылықтар 
Ата-баба тәрбиесі
	Тақырып бойынша рөлдік ойындар арқылы оқыту. Инсценировка
	Көрнекіліктер, мультфильм-дер, көркем фильмдер қарау 
	Тез реакция беруін қалыптастыратын тапсырмалар
Оқу-мазмұндау
	Интуитивтік оқу тәсілі бойынша тапсырма

	Жазу-сызу, өнер – адамның рухани құндылығы
	Рационалды-логикалық тәсіл бойынша жұмыстар
	Шығарма жазу
	Интуитивтік оқу тәсілі бойынша тапсырма
	Нақты жағдаяттарды бейнелі сипаттау/ суреттеу

	Мәдени мұра 
Ескі қорғандар сыры
	Көрнекіліктер, мультфильмдер,көркем фильм
дер қарау 

	Тез реакция беруін қалып
тастыратын тапсырмалар.
Оқу-мазмұндау
	Рационалды-логикалық тәсіл бойынша жұмыстар. Ми шабуылы
	Шығарма жазу

	Ауыз әдебиеті өшпес мұра

	Логикалық тапсырмалар.
Ми шабуылы 


	Нақты жағдаяттарды бейнелі сипаттау/ суреттеу
	Тақырып бойынша рөлдік ойындар арқылы оқыту
	Инсценировка.
Пікірталас

	Шеберлер еліне саяхат
	Қасындағы досына ертегі айтып беру 
	Интуитивтік оқу тәсілі бойынша тапсырма.
Мәтінді талдау-мазмұндау.
	Қателерді іздетіп тақызу тапсырмалары. 
Логикалық тапсырмалар
	Көрнекіліктер, мультфильмдер, көркем фильмдер қарау.
Мәтін оқу-мазмұндау

	Ұлттық ойындарымыз
	Тез реакция беруін қалыптасты
ратын тапсырмалар

	Қателерді іздетіп тақызу тапсырмалары
	Нақты жағдаяттарды бейнелі сипаттау/ суреттеу

	Тақырып бойынша рөлдік ойындар арқылы оқыту.
Мәтінді талдау-мазмұндау



[bookmark: _Hlk230087717]Осылардың ішінде «Құндылықтар.  Ата-баба тәрбиесі» тақырыбы бойынша орындатылған «Интуитивтік оқу тәсілі бойынша тапсырма» орындалуынан үзінділер  келтіріп өтеміз. Интуитивті оқу тәсілін қолдануда оқушының өзіне-өзі құлақ қоя білуін қалыптастыру міндетін шешу алдыңғы орында болады. Кейбір оқушылар өзіне-өзі сенімсіз, өйткені қазіргі мектепте оқыту дәстүрлі түрде оқушыларды мұғалімдер өздері қоятын «бағаларға» тәуелді етіп, «жақсы оқушы – жақсы оқитын оқушы», «жаман оқушы – жаман оқитын оқушы» деп, бастауыш сыныптан бастап-ақ оқушыларды педагогикаға мүлде жат дифференциациялайтыны рас, оны мойындау керек.  Ал интуитивті оқу тәсілі оқушы өзінің ойын айтуда сенімді болуына, өзінің біліміне сенімді болу үшін, шынымен де алдын ала жақсы дайындалу қажет екендігіне, өз ойын әдеби, академиялық тілмен айта білу, дәлелдей білу маңызды екеніне көзі жетуі керек. Осы интуитивті тәсілмен тапсырма орындату барысын сипаттап өтеміз. Оқушыларға түрлі-түсті параққа келесі жадынама таратылды (сурет 33).

Сурет 33 – Интуитивті тәсілмен орындалатын тапсырма жадынамасы
Оқушылармен бірге осы Жадынамадағы тармақтарды оқып, талқылап, пікірлерін сұрап, қойылған сұрақтарға жауап беріп, түсіндіру жұмыстары жүргізілді.
«Әдебиеттік оқу» оқулығындағы 55-бетте берілген «Ата-баба тәрбиесі» бөліміндегі Бауыржан Момышұлы туралы «Ұшқан ұя» мәтіні бойынша оқулықтағы тапсырмалардың қатарында интуитивтік тәсіл бойынша тапсырманың мазмұны мен орындатылу барысы келесідей.
Мұғалім: - Оқушылар, сіздер Бауыржан Момышұлы туралы мәтінмен танысып, бірқатар тапсырмалар орындадыңыздар. Соның ішінде қазақтың ең қасиетті де киелі салт-дәстүрі «Бата беру» туралы да оқып білдіңіздер. Еске түсірсек, «Бата» деген нені білдіреді?
Оқушылар оқулықтан оқыған бата туралы анықтама-ережені айтып берген соң, мәтін бойынша келесі жаттығуды орындау тапсырылды.
Жаттығу.  Мәтін мазмұнын зейін қойып оқып шық, мәтін бойынша берілген суретке қарап, оның ішіне өзің тағы қандай нәрселер қосуға болады деп ойлайсың? (сурет 34).

Сурет 34 – Мәтіннен тыс маңызды ақпаратты қосуға арналған тапсырма-сурет

Мәтін Бауыржан Момышұлының сәби шағы туралы екенін ескеріп, мәтіннен тыс маңызды ақпаратты да сурет не белгі түрінде қосуға болады.
Бұл жаттығу  мидың оң жақ жартышар қызметі мен сол жақ жарты шар қызметін оқыту процесінде дұрыс ұйымдастыры, мүмкіндігінше жетілдіру арқылы табысты оқуына негіз қалап отыру әр тапсырманың, әр жаттығудың міндетті компоненті болуына қатысты орындатылды. Мұғалім оқылатын материалдардың мидың сол жақ жартышарын дамытуға арналғанын, ал бастауыш сынып оқушыларының көпшілігінің қабылдау ерекшеліктері мидың оң жақ жартышар стратегиясына бейімделгенін жақсы түсінуі керек [75,с. 184]. Сондықтан бастауыш сынып оқушыларының орындайтын әрбір тапсырмасында жекелеген оқушының емес, барлық оқушылардың мүмкіндіктері жетілдірілуі көзделуі тиіс. Бір жаттығуға бір тапсырма беру – біржақты, экономикалық жағынан да тиімсіз, нейропедагогикалық тұрғыдан сол бір ғана тапсырма миының қызмет ету ерекшеліктері түрлі оқушыларды тегіс қамтымай қалатындықтан, «5», «4» қою немесе балл қоюдың өзі де  мұғалім тарапынан жаттығудың біржақтылығына байланысты «таза субъективті баға» болып келеді. Әр оқушының мүмкіндігі әр түрлі. Бірақ бір жаттығудың бір ғана қырын орындату арқылы ол ерекшеліктердің  барлығын қамту мүмкін емес. Бір жаттығуды «оң жақ жартышар» және «сол жақ жартышар» қызметіне байланысты ойлау ерекшеліктерін ескеріп, түрлі қырынан орындату әдісі табысты оқуды ұйымдастыруда маңызды болып табылады. 
[bookmark: _Hlk230088083]Келесі жаттығу қазақ ұлттық білім мен тәрбиелеудегі мүмкіндіктерді дамытуға арналады. Оқушыларға Парақтар таратылып, келесі жаттығу орындатылды (сурет 35).

Сурет 35 – Қазақ ұлттық білім мен тәрбиелеудегі мүмкіндіктерді дамытуға арналған тапсырма

Жаттығуда суретке детальдарға зейін қою қабілеттерін, дағдыларын   дамыту үшін бірнеше сұрақтар жетекшілік қызметін атқарды. Оқушылар «мектепте айтылмайтын», «үйде ғана айтылатын» (тіпті кейбір үйде мүлде айтылмайтын) ойлауды дамытудың биік деңгейіндегі, яғни  адамгершілік, азаматтық деңгейіндегі әдісі арқылы жауап бере отырып бірқатар өзінің танымдық қабілеттерін аша алады. Атап айтқанда:
· детальдарға ден қою, әр детальдың сыртқы түрі мен ішкі мағына-мазмұнын бірлікте түсіну;
· астарлы ойлай білу;
· өзінің мүмкіндіктерін, дағдыларына рефлексия жасау;
· креативтік-шығармашылық қабілетін көрсету (атаулар беру).
Нейропедагогикалық әдісті қолдануда ғалымдар детальдарды зейін қойып қарай білу, өзінің сезімдерін бақылауда ұстай білу, айырмашылықтарды көре білу, жоспарлау, құрылымдау, келешекке бағдар құру, картинаны тұтастай көре білу, картинадағы «тірі» өмір ағынын көре білу, бейнелер, эмоциялар логикалық ойлауын дамуының көрсеткіші деп анықтайды.  Берілген тапсырламаларды орындау арқылы оқушының миының екі жақ жартышарының да «бір мезгілде» жұмыс жасай алуға дағдыланады. Әдебиеттік оқу пәні бойынша біз ұсынатын әдістемеде осындай мазмұндағы кестеде көрсетілген тақырыптарды қамтып, орташа есеппен 40 тапсырма әзірленді.
Оқыту-қалыптастыру кезеңінің екінші бөлімінде «Нейропедагогика тәсілі арқылы кіші мектеп жасындағы оқушылардың табысты оқуын қалыптастыру» атты қосымша оқу-тәрбие жұмысының бағдарламасы» бойынша жұмыс ұйымдастырылып жүргізілді. Бағдарламаның мазмұны келесі кестеде көрсетілді (кесте 33).

Кесте 33 – Сабақтан тыс жұмыстар бойынша нейропедагогикалық тәсіл негізінде оқушылардың табысты оқуын қалыптастыруға арналған жұмыс түрлері

	Пәндер
	Оқу-тәрбие жұмыстарының тақырыбы
	Оқушылар орындайтын жұмыстар мен тапсырмалар

	
	
	Оң жақ жарты шары белсенді оқушылар
	Сол жақ жарты шары белсенді оқушылар

	1
	2
	3
	4

	Қазақ тілі
	Интерактивтік-музыкалық спектакль
«СӨЗ ТАПТАРЫ ЕЛІНЕ САЯХАТ»
	«СӨЗ ТАПТАРЫ ЕЛІНЕ САЯХАТ: ЕСІМ СӨЗДЕР АУЫЛЫНДА» атты спектакль.

	«СӨЗ ТАПТАРЫ ЕЛІНЕ САЯХАТ: ЕТІСТІК ЖӘНЕ ОҒАН ҚАТЫСТЫ СӨЗДЕР АУЫЛЫНДА» атты спектакль.

	
	«Kahoot» платформасы бойынша ойын-сұрақ ұйымдастыру
	Түр мен түстер, қимыл атауларына атауларына байланысты сұрақтар
	Ауа райы мен нақты іс-қимылға қатысты сұрақтар

	Әдебиеттік оқу
	ЕРТЕГІЛЕР ҒАЖАЙЫПТАРЫ.

	«Қара Батыр» ертегісі бойынша қиял-ғажайып әлеміне сипаттама құрау.
	«Керқұла атты Кендебай» ертегісі бойынша қиял-ғажайып әлеміне сипаттама құрау.


33 – кестенің  жалғасы

	1
	2
	3
	4

	
	 Қазақша ТАБАҚ ТАРТУ ДӘСТҮРІ
	«Қазақша ТАБАҚ ТАРТУ ДӘСТҮРІ» тақырыбында презентация жасау және
«ҮЛКЕНДЕРГЕ ТАБАҚ ТАРТУ»,
«ҚҰДАЛАРҒА ТАБАҚ ТАРТУ» дәстүрлерін көрсету.
	«Қазақша ТАБАҚ ТАРТУ ДӘСТҮРІ» тақырыбында презентация жасау және
«СЫЙЛЫ ҚОНАҚҚА ТАБАҚ ТАРТУ», «КҮЙЕУ БАЛАҒА ТАБАҚ ТАРТУ», 
 дәстүрін көрсету.


	Математика
	Математика ғылымына ВИРТУАЛДЫ САЯХАТ
	«Ұлы математик ғалымдар керуенінде келе жатқанда»  презентация
	«Ұлы математик ғалымдардың кітапханасында»
презентация

	
	КИІЗ ҮЙДІҢ ҚҰРАЛДАРЫ ЖӘНЕ ОНЫ ҚҰРУ ТӘРТІБІ

	Топтық жұмыс: Киіз үйдің құралдары суреттер сериясын «КИІЗ ҮЙ ӘЗІРЛЕУ ФАБРИКАСЫНДА атты  КОМИКС етіп салу. 
Кейіпкерлер: Ерасыл, Темірхан, Мерей, Мәди, Жания. 
	Топтық жұмыс: Киіз үйді  құрудың суреттер сериясын «ЖАЙЛАУДАҒЫ БІЗДІҢ КИІЗ ҮЙІМІЗ» атты  КОМИКС етіп салу.
Кейіпкерлер: Әже,
Ислам, Юсуф, Алсу, Томирис,  Саида, Темірлан, Мейржан, Ержан, Ясмина.



Бұл тәжірибелік-эксперимент жұмыстарын зерттеу өткізілген бастауыш мектеп мұғалімдері де, атап айтқанда 4-сынып мұғалімдері де орындады. Ол мұғалімдердің бірқатары эксперимент тобында, бірқатары бақылау тобында сабақ береді. Солардың ішіндегі эксперимент тобында сабақ өткізетін мұғалімдердің педагогтік құзыреттілігінің қатарында нейропедагогикалық білім мен дағдының да болуы керектігі ескеріліп, мұғалімдермен алдын ала дербес жұмыстар жүргізілді.  Мұғалімдердің нейропедагогикадан тек хабардар болып қоймай, мүмкіндік деңгейде нейропедагогикалық білімі болуы тәжірибелік-эксперименттің нәтижелі өтуі үшін жасалынған шара еді. Өйткені, нейропедагогиканың дәстүрлі оқытудан басқа мүмкіндіктерін тек сабақ беруде емес, түсініп қолдануда мұғалімнің де нейропедагогикалық құзыреттілігінің  жалпыпедагогикалық құзыреттер жүйесінде бір компоненті болуы тиіс екендігін түсінуіне мүмкіндік қаланады. Нейропедагогикалық білім мазмұны, О.О.Кананчуктың айтуынша, келесідей құраушылардан тұрады. Атап айтқанда, 
· жаңа ақпаратты қабылдау кезіндегі мидың жұмыс жасау заңдылықтарын мұғалімнің түсінуі;
· оқыту барысында адамның опреативті (ес) және ұзақ уақыттық (жады) есте сақтау механизмдерінің жұмыс ерекшеліктерін білуі;
· қабылданған ақпаратты есінде ұстауы және жадында сақтауының заңдылықтары;
· оқушылардың ұл және қыз бала ретіндегі мінез-қылықтары мен өздерін ұстау әдептерінің сабақ процесіндегі орын алуын ескеру талаптары;
· жеке тапсырма орындау мен жұптық және топтық тапсырма орындаудың айырмашылықтарын түсінуі [43,с. 6].
Осылайша, мұғалімнің нейропедагогикалық білімінің біртіндеп нейропедагогикалық құзыретке айналуына мүмкіндік беретін жұмыс жүйесі қалыптасады. 
Осы бағытта мұғалімдерге арналған семинарлар сериясы ұйымдастырылды. Семинар  6 тақырыптан құралды, олардың тақырыптары семинар бағдарламасы берілген кестеде көрсетілді (кесте 34).

Кесте 34 – Семинар сабақтары

	Семинар тақырыптары
	Сағат  саны
	Өткізілу формасы

	Нейропедагогика: ғылыми-теориялық негіздері, негізгі ұғымдары мен түсініктері
	
2
	 Дәріс

	Нейропедагогика және педагогикалық психология мәселелері
	2
	 Дәріс 

	Оқытуды мидың жұмысымен үйлестіру принциптері және олардың жаңа бағдарламалардағы көрінісі
	
2
	
Практикалық 

	Оқыту процесіндегі оқушының опреративті (ес) және ұзақ уақыттық (жады) есте сақтау механизмдерінің жұмыс ерекшеліктері; қабылданған ақпаратты есінде ұстауы және жадында сақтау ерекшеліктері
	

2
	Практикалық

	Оқушылардың ұл және қыз бала ретіндегі мінез-қылықтары мен өздерін ұстау әдептерінің сабақ процесіндегі орын алуын ескеру
	
2

	 Практикалық

	Нейропедагогикадағы жеке тапсырма, жұптық тапсырма, топтық тапсырма орындау ерекшеліктері
	
2
	 Практикалық



[bookmark: _Hlk233122059]Қорыта келгенде, нейропедагогика тәсілі арқылы кіші мектеп жасындағы оқушылардың табысты оқуын қалыптастыру бойынша тәжірибелік-эксперимент жұмысы ұйымдастырылып өткізілді. Осы қалыптастыру кезеңінде алға қойылған  нейропедагогика тәсілі арқылы кіші мектеп жасындағы оқушылардың табысты оқуын қалыптастырушы тиімді әдістемелік, технологиялық жүйені әзірлеу және оқу процесіне енгізу мақсатына қол жеткізілді деп айта аламыз. 

3.3 Тәжірибелік-эксперимент жұмысының нәтижелері
[bookmark: _Hlk234840251]Зерттеу жұмысының тәжірибелік-эксперимент бөлімін жүргізу барысында бастауыш сынып оқушыларының жеке  ерекшеліктеріндегі  мидың жартышараралық асимметриясын ескеру, модальдылықтың жетекші түрін ескеру  оқушылардың табысты оқуын қалыптастырудың сапалы мүмкіндіктері болатыны анықталды. Оған қоса, оқушыларды партаға отырғызудың  талаптарын сақтау, сыныптағы жарықтың мол болуы, тақтаның көп функционалдылығы, ал мұғалімнің оқушылардың әрбір модальдылық түрінің оқу әрекетіне серпін беретін негізгі сөздерді айтып отыруы, тапсырмаларды саралап беруге басым бағыт ұстауы оқушылардың табысты оқуын қалыптастырудың бірден-бір мүмкіндіктері болып табылатыны анықталды.
Тәжірибелік-эксперимент жұмысының нәтижелерін нақтылау мақсатында жүргізілген үшінші кезең, яғни бақылау кезеңінде бірқатар жұмыстар орындалды. Ол жұмыстардың мақсаты нейропедагогика тәсілі арқылы кіші мектеп жасындағы оқушылардың табысты оқуы қалыптасқандығын бақылау болып анықталды. Ол үшін келесі міндеттер белгіленді:
1) 4-сыныптағы «Қазақ тілі», «Әдебиеттік оқу» пәндері бойынша  сабақтарға қатысу;
2) кесінді тапсырмалар орындату;
3) тестілеу.
Бақылау кезеңінде сабақтарға қатысуда эксперимент тобындағы мұғалімдер мен оқушылардың қалыптастыру кезеңінде өткізілген сабақтар мен жүргізілген жұмыстардың оң нәтижеге жеткізгенін көрсетті. Мұғалімдердің әр оқушыға олардың ойлау, сөйлеу, шешім қабылдау, жетістікке жетудегі жеке ерекшеліктеріне жоғары түсіністік көзқараспен қарым-қатынас жасау дағдылары байқалды. Ал оқушылардың өз-өзіне, әрбір орындалатын тапсырманың мазмұны байыбына түсінуге ұмтылысы біршама орнықты бола бастағаны байқалды. 
Қазақ тілі сабақтарында жазу, оқу, сөйлеу, тыңдау коммуникативтік әрекеттерінің оқу бағдарламасында нақты белгіленген оқу мақсаттарына сай оқушылардың түсініп әрекет ететіні  айқын көрінді. Әдебиеттік оқу сабақтарында көркем тіл мен көркем мазмұнды қабылдау, бағалау, өзінің ой-толғамын білдіру бойынша мұғалімдер мен оқушылардың сабырлылықпен талдау жасай алатын дағдылары  анықталды. Сабақтардың сапалық көрсеткіштерінің жоғары деңгейге көтерілгені мұғалімдердің өздеріне де байқалатыны әңгімелесу арқылы анықталды. Осындай әдістеменің шынымен де жаңалығы бар екені, ол жаңалықтың, оқушылардың ми жартышарларының ерекшеліктерін ескере отырып, оларды табысты оқуға қажетті дағдыларға үйрету жолын табу міндет екені мұғалімдер тарапынан қызықтыратын әрі ізденіске жетелейтін бағыт екені айтылды. «Бұл бағытта барлық тақырыпты оқыту үшін не істеу керек?» деген сұрақ төңірегінде пікір алмасулар ұйымдастырылды .
[bookmark: _Hlk232757340]К.Ханнафорд өзінің нейропедагогикалық оқу жүйесі  туралы кітабында оқушылардың табысты оқуға деген жай-күйінің қалыптасуы мидың тұтас интеграциялық жай күйі болып табылады деген пікірін айтады [116,с. 3]. Мидың екі жарты шары интеграциялық жай-күйде болуы барысында белсенді әрекет етеді, барлық сезімдік ақпараттар миға дер кезінде, дұрыс жетіп тұрады, екі жартышар өзара әрекеттесе отырып, оқу ақпаратын қабылдау мен өңдеуді сапалы басқарады, нәтижесінде оқушының табысты оқу дағдылары қалыптасады. Оқудың табысты болуын қамтамасыз ететін мидың екі жартышары толыққанды әрекет ету үшін, тақырыпқа қатысты оқушының қоршаған ортасын толықтай жақсартып, білімдік ақпаратты игерту процесін жүргізу керек. Оқитын орта ынталандыратын болуы керек, бірақ стресс жасамайтындай, еркіндік сезілуі керек. 
Тәжірибелік-эксперимент жұмысының бақылау кезеңінің келесі қадамында екі топқа да жаңадан кесінді тапсырмалар берілді [150-152].  
Қазақ тілі бойынша екі топқа да келесідей кесінді тапсырма орындатылды.
Бірінші кесінді тапсырма жазуда әріптерді алмастырып алмау дағдыларын қалыптастыру бойынша орындатылды. Ғалымдардың айтуынша, әріптерді алмастырудың бірнеше себептері бар:
· біріншіден, көру-кеңістіктік функцияның қалыптаспауынан дыбыстарды алмастырып қолдану (ш-щ, т-п);
· балада фонематикалық есту-қабылдаудың қалыптаспауынан б-п, ң-н  дыбыстарын таңбалауда алмастырып алады;
· әріптің тұрақты бейнесі тілдік санада толық қалыптаспағандықтан, аз қолданылатын дыбыстарды таңбалауда алмастырып алады (ц, ю, ё);
· баланың кинестетикалық талдау дағдылары қалыптаспағандықтан,  әріптерді ауыстырып алады (а-ә, ы-і, ұ-ү) (кесте 35).

Кесте 35 – Қазақ тілінен бірінші кесінді тапсырма нәтижелері

	
	Эксперимент тобы - 80
	Бақылау тобы - 64

	Деңгейлер
	саны
	%
	саны
	%

	Жоғары
	44
	55%
	10
	15,6%

	Орта
	28
	35%
	12
	18,7%

	Төмен
	8
	10%
	42
	65,2%



Бұл нәтижелер келесі диаграмма арқылы да көрсетілді.



Сурет 36 –  Қазақ тілінен бірінші кесінді тапсырма нәтижелері

Екінші кесінді тапсырма баланың сөздік қорын құрайтын сөздерді есте сақтауын қалыптастырумен байланысты орындатылды. Оқушылардың табысты оқуында сөздік қорының қалыптастырылуы маңызды мәселе екені белгілі. Сондықтан оқушылардың сөздігіндегі сабақ сайын толығып, сақталып, актив қолданысқа айналып  отрыуын жіті қадағалу керек. Ол үшін бірнеше түрді тапсырмалар ұсынылды:
· сөздік диктант жүргізу;
· сөздердің мағынасын түсіндіру;
· сөздің жазылуына қарай орфографиялық оқу;
· сөзді айтып отырып жазу (кесте 36).

Кесте 36 – Қазақ тілінен екінші кесінді тапсырма нәтижелері

	
	Эксперимент тобы - 80
	Бақылау тобы - 64

	Деңгейлер
	саны
	%
	саны
	%

	Жоғары
	40
	50%
	8
	12,5%

	Орта
	30
	37,5%
	28
	43,75%

	Төмен
	10
	12,5%
	28
	43,75%


               
37-суреттегі диаграммада осы екінші тапсырманың орындалу нәтижелері көрсетілді.      
                                                                  


Сурет 37 –  Қазақ тілінен екінші кесінді тапсырма нәтижелері

Үшінші кесінді тапсырма грамматикалық ережелерді есте сақтап, сауатты жазуын бақылаумен байланысты орындатылды. Бұл жерде атап кететін педагогикалық тәжірибеде жиі кездесетін жағдай бар, ол – оқушылардың ережелерді жатқа білетіні, бірақ жазуға келгенде, ол ережелердің мүлде көмектеспейтіні. Осы мәселе оқыту-қалыптастыру жаттығуларында да көбірек қамтылған болатын.
Бақылау тапсырмаларының екі топта орындалу нәтижесі келесі кестеде көрсетілді (кесте 37).
Кесте 37 – Қазақ тілінен үшінші кесінді тапсырма нәтижелері

	
	Эксперимент тобы - 80
	Бақылау тобы - 64

	Деңгейлер
	саны
	%
	саны
	%

	Жоғары
	39
	48,75%
	7
	10,9%

	Орта
	30
	37,5%
	15
	23,4%

	Төмен
	11

	13,75%
	40
	62,5%



Төмендегі диаграммада үшінші кесінді тапсырманың нәтижелері беріліп отыр (сурет 38).



Сурет 38 –  Қазақ тілінен үшінші кесінді тапсырма нәтижелері

4-сынып оқушыларының табысты оқуы қалыптасуын бақылау кезеңінде «Әдебиеттік оқу» пәні бойынша келесідей кесінді тапсырмалар орындатылды.
А.Р. Лурия өзінің нейропсихологиялық еңбектерінде баланың дауыстап дұрыс оқымауына байланысты бірқатар маңызды  ойларын көрсеткен. Ғалымның айтуынша, баланың жоғары психикалық функцияларының құрылымдық-функционалдық компоненттерінің біркелкі дамымауы мектепте нейропсихологиялық әдістерді пайдаланудың теориялық негізі ретінде ұсталынуы тиіс. Яғни баланың  табысты оқу деңгейіне жете алмау себебі де оның жоғары психикалық функцияларының біршама артта қалып қоюынан болуы деп түсінеміз. Баланың нейропсихологиялық ерекшеліктері туралы зерттеулерге сүйенсек, оның оқуды, жазуды, математиканы игеруі күрделі фукционалдық жүйелердің, яғни жоғары психикалық  функциялардың қалыптасуын танытады. Ал егер табысты оқитын болса, баланың ақыл-ойы мен сезімі, қимыл-қозғалысы қаншалықты интеллектуалды, мейірімді боларын ойлаудың өзі үлкен серпін береді. 
Ғалымдардың айтуынша, қазіргі күнге мәлім болғандай, ауызекі сөйлеу анағұрлым саналы күрделі функционалдық жүйе ретінде танылып отыр [153]. Д.Б.Эльконинннің пікірінше, оқу барысында баланың санасында сөзді тануы мен түсінуі өзінің санасында сөздің дыбыстық формасын қайта жасақтау арқылы жүзеге асады. Яғни дауыстап оқу – графикалық модель – әріп бойынша сөйлеудің ерекше бір түрі болып табылады [154]. Мәтінді, сөйлемді, сөзді оқудың түпкі көздейтін міндеті  оны түсіну екені белгілі. Ал түсіну үшін әріптерді декодировка жасап, шешу керек.   Осылайша, тек сөздің дыбыстық формасын дұрыс шеше алған жағдайда ғана баланың дауыстап оқуы табысты болады.
Бақылау кезеңіндегі оқушыларға «Әдебиеттік оқу» кітабынан көркем мәтін оқыту беріліп, Т.В. Ахутинаның зерттеу еңбегіндегі [155,156] көрсетілген оқу стратегиясының келесі өлшемдері бақыланды:
· оқудағы продуктивтілік;
· фонетикалық қателер;
· реттеу қателері;
· мәтінді оқуға жіберілген уақыт;
· сөзді оқудағы кідірістер.
Сонымен қатар, мәтінді дауыстап оқуда келесі талаптар ұсталынды:
· сөз тіркестері мен сөйлемдерді байыпты, созып дұрыс оқуы;
· кейбір қажет тұстарда буынға екпін түсіре оқу;
·   кей жерлерде сөз бен келесі буынның  ұласуын сақтап оқу.
Мәтін. Туған жер.  (Оқулық Әдебиеттік оқу).                                                                                                                                                                                                                                                                                                                                                                                                                                                                                                                                                                                                                                                                                                
... Сен әуелі анаңның ақ сүтінен нәр алып, бесікте құндақтаулы жаттың. Сөйтіп жатып, уілдейтінді шығардың. Сосын отыруды үйрендің. Тұруға да шамаң келе бастады. Алақай, міне, тәй-тәй басып, жүріп те кеттің! Сонда сен алғаш рет табаныңа мамықтай тиген туған жердің қасиетті де құнарлы топырағын бастың.
Келер жылы ақ таяқты ат қып мініп, шапқылай жөнелдің. Сол таяқ та сен туған жердің талынан кесіліп алынған болатын. Ағаларыңа немесе аулыңдағы ересек балаларға еріп, қармақ салмақ боп елге бардың. Ол өзен де туған жердің төсінде ағады. Ондағы ақ сазан, ақбалық, алабұға, шортан, тағы басқа балықтар – туған жердің ризығы.
Жазда жағалай ауыл қонған көлге барып, талай-талай рақаттана шомылған боларсың. Ол көл де – балақай, біліп қой, туған жердің нәрі.  Сонда шалқар судың айдынында жұбын жазбай жүзіп жүрген кербез аққуларға көзің түскен болар.  Құс төресі сол аққулар да – өзің өскен өлкенің көркі. Қаз, үйрек, қасқалдақ, басқа да су құстарының неше түрін көрдің сол көлдің жағасынан. Бұлар да сен туған жерді мекен етеді, өсіп-өнеді, өркен жаяды.
Ұлан-байтақ қазақ даласын түз тағысы – киік, таутеке, арқар, аю, барыс, қабылан сияқты жабайы аңдар да қоныс етеді.
Туған жеріміз Қазақстанда су телегей теңіз де, ұшар басын мәңгі қар басқан зеңгір тау да,  көкпеңбек боп бой түзеген орман-тоғай да баршылық. Сайып келгенде, әрбір адам үшін туған жерден қадірлі, қымбат ештеңе жоқ. Өйткені сен ең алғаш жарық дүниеге келген сәтіңнен бастап, осы өлке саған алтын бесік- атамекен болып саналады. Сенің ғана емес, сенің әкең мен шешеңе, сенен кейінгілерге де қадірлі қоныс болып қала бермек. Сондықтан туған жерді сыртқы жаудан қорғап қалу, соған күінлгері дайын тұру – парыз. (Өтебай Қанахиннен)
Бірінші кесінді тапсырма «дауыстап оқу» және екінші кесінді тапсырма «іштей оқу» болып алынды. Бұл тапсырмаларды орындатуда біз жоғарыда көрсетілген еңбегіндегі Т.В. Ахутинаның әдістемесіне сүйене отырып, дауыстап оқыту арқылы  оқушылардың оқу жылдамдығы, тәсілі, дұрыстығы, мәнерлілігі қалыптасуын бақыладық. Ал іштей оқыту арқылы оқушылардың оқу жылдамдығы мен оқу тәсілі бақыланды. Кесінді тапсырманы орындау жоғарыдағы көрсетілген параметрлерді алдымен талдай отырып, соңынан оларды жинақтай келе, жоғары, орта, төмен деп бағалану ұсталынды. Тапсырманың орындалу нәтижесі 38-кестеде беріліп  отыр (кесте 38).

Кесте 38 – Әдебиеттік оқу бойынша кесінді тапсырма нәтижелері

	
	Эксперимент тобы - 80
	Бақылау тобы - 64

	Деңгейлер
	саны
	%
	саны
	%

	Жоғары
	47
	58,75%
	12
	18,75 %

	Орта
	28
	35%
	15
	23,4 %

	Төмен
	5
	6,25%
	37
	57,8 %





Сурет 39 – Әдебиеттік оқу бойынша 1-кесінді тапсырма нәтижелері

«Әдебиеттік оқу» бойынша екінші кесінді тапсырма «іштей оқу» бойынша орындатылды. Мұнда оқушылардың оқуының автоматтандығын, үнсіздігін, дыбыссыз артикуляциялық оқуын, жай сыбырлап оқуын бақылау керек болды. 
Оқу мәтіні ретінде оқулықтағы «Тайбурылдың  шабысы» алынды. Мәтін оқулықтың 18-20 бетінде берілген. 
Оқушылардың Тайбурылдың шабысын оқыған сәттегі мазмұнның қаншалықты өзінің ішкі жан-дүниесіне әсер ететінін бақылауы да тапсырылды. Эксперимент топқа жыр үзіндісіндегі әуенді сезіну, мақам мен мәнердің жеке адамға тән болатыны туралы, сол сезімдерін қысылмай еркін шығара отырып оқуы дұрыс болатыны түсіндірілді. Ал бақылау топқа тек үзінді ұсынылып, оқу тапсырылды. Әрине, Тайбурылдың шабысы еш адамды бей-жай қалдырмайтыны түсінікті, соындықтан эксперимент тобындағы оқушылардың тіпті қолдарын сермеуіне де, шыдамай жатса, дауыстап оқуға көшіп кетуіне де рұқсат екендігі ескертілді. Шын мәнінде солай болды, оқушылардың көпшілігі мынадай жырдың іштей оқу талаптарына «көнбейтінін» байқағаны да керек болды.
Бұған Қобылан қуанып,
«Шырағым, Бурыл, шу, деді»,
Сонда Бурыл гуледі,
Табаны жерге тимеді,
Тау менен тасты өрледі.
Түнектен шыққан Тайбурыл
Көлденең жатқан көктасты
Саз балшықтай иледі,
Қарсы келген қабақтан
Қарғып басып жөнелді,
Сеңгір-сеңгір таулардан
Секірте басып жөнелді,
Асқар-асқар белдерден
Айдын шалқар көлдерден
Тобылғылы Нұрадан
Сексеуілді жырадан
Жалғыз шауып жол шекті....
«Іштей» оқу кесінді тапсырмасының нәтижелері төмендегі кестеде және диаграммада көрсетілді (кесте 39).

Кесте 39  –  Әдебиеттік оқу бойынша 2-кесінді тапсырма нәтижелері

	
	Эксперимент тобы - 80
	Бақылау тобы - 64

	Деңгейлер
	саны
	%
	саны
	%

	Жоғары
	58
	72,5%
	15
	23,44 %

	Орта
	13
	16,25%
	15
	23,44 %

	Төмен
	9
	11,25%
	34
	 53,12 %





Сурет 40 – Әдебиеттік оқу бойынша 2-кесінді тапсырма нәтижелері
Осылайша, тәжірибелік-эксперимент жұмысының бақылау кезеңі, жалпы алғанда, оқыту-қалыптастыру кезеңінде жүргізілген табысты оқуды қалыптастыруға арнайы бағытталған жүйелі жұмыстың нәтижесі жақсы екенін көрсетті. Ойымызды жинақтай келгенде, нейропедагогиканың білім беру мен тәрбиелеуде әлі де болса зерттеп, бастауыш мектеп оқушыларының табысты оқуын ұйымдастырға қосатын зор потенциалы бар деп ерекше атап кетеміз. 
[bookmark: _Hlk236651613]Мотивациялық, когнитивтік, аксиологиялық-іс-әрекеттік  компоненттер бойынша нейропедагогика тәсілі арқылы эксперимент және бақылау топтарындағы 4-сынып оқушыларының табысты оқуы қалыптасуының  деңгейін тексеру тұтас тәжірибенің нәтижесін көрсетуге мүмкіндік берді.
Зерттеудің нәтижесін сараптау кезінде эксперимент топтағы 4-сынып оқушыларының бақылау тобына қарағанда нейропедагогика тәсілі арқылы табысты оқуы қалыптасуының  барлық компоненттері деңгейі көтерілгендігі байқалады (кесте 40).

Кесте 40 – Әрбір компонент бойынша эксперимент және бақылау топтарындағы нейропедагогика тәсілі арқылы кіші мектеп жасындағы оқушылардың табысты оқуы қалыптасуы  деңгейінің салыстырмалы көрсеткіштері

	Компонент
	Кезең
	1- жоғары
	2- орташа
	3-төмен

	
	
	ЭТ
	БТ
	ЭТ
	БТ
	ЭТ
	БТ

	
	
	n
	%
	n
	%
	n
	%
	n
	%
	n
	%
	n
	%

	мотивациялық
	бастапқы
	9
	11,25
	7
	10,9
	33,5
	42
	27
	42,35
	37,5
	46.75
	30
	46,75

	
	соңғы
	14
	17,5
	8
	12,5
	45
	56,25
	7
	11
	21
	26,25
	49
	76,5

	когнитивтік
	бастапқы
	37
	46
	29
	45
	16
	21
	16
	25
	27
	33
	20
	30,0

	
	соңғы
	40
	50
	30
	447
	10
	12,5
	18
	28
	30
	37,5
	16
	25

	Аксиологиялық-іс-әрекетті
	бастапқы
	8,5
	10,6
	9
	14
	27,5
	34,5
	21,5
	34
	44
	54,9
	33,5
	52

	
	соңғы
	15
	19
	10
	15
	35
	43
	22
	35
	30
	38
	32
	50


	
Жоғарыда көрсетілген әрбір компонент бойынша эксперимент және бақылау топтарындағы нейропедагогика тәсілі арқылы кіші мектеп жасындағы оқушылардың табысты оқуыгның қалыптасуы деңгейінің салыстырмалы көрсеткіштерін диаграмма бойынша көрсетеміз (сурет 38). 

1

Осылайша, эксперименттің бақылау кезеңінің зерттеу нәтижесі нейропедагогика тәсілі арқылы 4-сынып оқушыларының табысты оқуын қалыптастыру әдістемесінің қаншалықты тиімді болғандығы жөнінде толық ақпарат алуға мүмкіндік берді. 
Пирсонның χ2 есептеу үшін болашақ бастауыш сынып мұғалімін кәсіби іс-әрекетке дайындау арқылы тұлғалық болмысы артады деген болжамды тексереміз.


Бастапқы болжам  – нейропедагогика тәсілі арқылы кіші мектеп жасындағы оқушылардың табысты оқуының  қалыптасу  деңгейі төмен. Ал балама болжам - нейропедагогика тәсілі арқылы кіші мектеп жасындағы оқушылардың табысты оқуы.


- критериі мен  формуласы бойынша есептейміз. 


Мұндағы  және - салыстырылып отырған таңдамалардың жиіліктері (кесте 41,42).

Кесте 41–  Пирсонның χ2 есептеу нәтижелері
	Компоненттер
	Деңгей
	Экс. дейін
	Экс. кейін
	

	

	

	


	
	
	%
	%
	
	
	
	

	Моти-вациялық
	Жоғары
	9
	14
	
	
	
	

	
	Орта 
	
	
	
	
	
	

	
	Төмен
	
	
	
	
	
	

	когнитивтік
	Жоғары
	37
	46
	
	
	
	

	
	Орта 
	
	
	
	
	
	

	
	Төмен
	
	
	
	
	
	

	аксиологиялық-іс-әрекет
тік  
	Жоғары
	8,5
	10,6
	
	
	
	

	
	Орта 
	
	
	
	
	
	

	
	Төмен
	
	
	
	
	
	




Кесте 42 – Эксперимент тобының критерийінің нәтижесі

	Компоненттер
	

	q = 0,05
	


	мотивациялық

	
	
	

	когнитивтік
	
	
	

	[bookmark: _Hlk236651191]аксиологиялық-іс-әрекеттік  
	
	
	





[bookmark: _Hlk234841791]Компоненттер бойынша   болғандықтан, мотивациялық 87,3>5,99 тең болды, когнитивтік  71,4>5,99, аксиологиялық-іс-әрекеттік  66,8>5,99 тең болды, сондықтан болжамы қабылданбайды. Яғни, нейропедагогика тәсілі арқылы кіші мектеп жасындағы оқушылардың табысты оқуы қалыптасады деген болжам дәлелденді.
Эксперименттің қорытындысын шығару мақсатында алынған кесінді эксперимент пен бақылау топтарындағы 4-сынып оқушыларының нейропедагогика тәсілі арқылы кіші мектеп жасындағы оқушылардың табысты оқуы қалыптасуының  динамикасын көрсетті. 
Бақылау кесінді нәтижесі бойынша сандық және сапалық көрсеткіштерден эксперимент тобындағы оқушылардың  тұрақты жылжуы бар екендігі байқалады. Осылайша, диагностикалаудың  соңғы мәліметіне сәйкес эксперимент тобының динамикалық өзгерісі барлық өлшемдерге сай келеді. Тәжірибенің нәтижелері растағандай, біздің әзірлеген әдістемеміз өзінің тиімділігін нейропедагогика тәсілі арқылы оқушылардың табысты оқуына септігін тигізетінін дәлелдеді.  
Нейропедагогика тәсілі арқылы кіші мектеп жасындағы оқушылардың табысты оқуын қалыптастырудың әдістемесін енгізу бойынша қорытындылар жасалды: 
1)  Кіші мектеп жасындағы оқушылардың табысты оқуын қалыптастыруда нейропедагогика тәсілінің потенциалы зор. Зерттеу жұмысымыздың теориялық негіздемесі және әдістемелік жүйесінің негізінде тапсырмаларды саралап беруге басым бағыт ұстауы оқушылардың табысты оқуын қалыптастырудың бірден-бір мүмкіндіктері болып табылатыны анықталды.
2)  Бастауыш сыныпта тек «Қазақ тілі», «Әдебиеттік оқу» пәндері арқылы ғана емес, барлық пәндерді оқытуда нейропедагогика тәсілі арқылы кіші мектеп жасындағы оқушылардың табысты оқуын қалыптастыру мақсатында пайдалануға тірек болатын ғылыми және әдістемелік материалдардың жеткіліктілігін де атап өту керек. 
3) [bookmark: _Hlk234839305]Жүргізілген тәжірибелік-эксперимент жұмысының нәтижесі нейропедагогика тәсілі арқылы кіші мектеп жасындағы оқушылардың табысты оқуын қалыптастыру үшін әзірленген әдістеменің тиімділігі мен ұсынылған болжамының дұрыстығын дәлелдейді. 







ҚОРЫТЫНДЫ

Теориялық және практикалық аспектілер бойынша нейропедагогика тәсілі негізінде  кіші мектеп жасындағы оқушылардың табысты оқуын қалыптастыру мәселесін зерттеу нәтижесінде қол жеткізген нәтижелер бұл бағыттың заман дамуымен қарқындап дамуға толық мүмкіндігі бар екендігіне көз жеткізді.
[bookmark: _Hlk233125442] «Нейропедагогика тәсілі негізінде  кіші мектеп жасындағы оқушылардың табысты оқуын қалыптастыру» атты диссертациялық зерттеу жұмысының ғылыми болжамы дәлелденіп,  бірнеше теориялық және қолданбалы нәтижелер алынды. Жүргізілген теориялық-әдіснамалық және тәжірибелік-эксперимент жұмысының нәтижелері төмендегідей қорытындылар жасауға мүмкіндік берді:
1. Бірінші міндет бойынша «табысты оқу» ұғымы білім философиясы, педагогикалық-психологиялық еңбектер тұрғысынан категория ретінде талданды. Алғаш рет ұлттық ағартушылық бағыттағы Ы.Алтынсарин, А.Құнанбайұлы, М.Жұмабаев, Ж.Аймауытұлының еңбектеріндегі нейропсихологиялық пайымдар мен «табысты оқу ұстанымдары» нақтыланып, қазақ халқының ұлттық даналығындағы баланың ми тәрбиесіне қатысты көзқарастары жүйеленді. Нейропедагогиканың, нейродидактиканың, нейропсихологияның және нейрофизиологияның ғылыми негіздері сараланып, баланың оқудағы табыстылығы мен сәтсіздігінің ми құрылымы мен функциясына байланысты ішкі заңдылықтары мен теориялық негіздері айқындалды.
[bookmark: _Hlk233125753][bookmark: _Hlk233125802]2. Екінші міндет бойынша нейропедагогикалық жаттығулар мен техникалар кіші мектеп жасындағы оқушылардың табысты оқуын қалыптастырудың негізгі қолданбалы әдістері ретінде сипатталды. Ғалымдардың еңбектерін жан-жақты талдау негізінде жаттығулар мен техникалардың 10 топтамасы анықталып, оларға нейропедагогикалық сипаттама берілді. Оқушылардың қабылдау, зейін, есте сақтау, ойлау, сөйлеу, мидың екі жарты шарын үйлесімді дамыту және эмоциялық-тұлғалық аясын жетілдіруге бағытталған, сонымен қатар қазақ ұлттық шешендік өрнектерін біріктірген көпқырлы әдістемелік тапсырмалар жүйесі құрылды.
3. Үшінші міндет бойынша нейропедагогика тәсілі арқылы табысты оқуды қалыптастырудың педагогикалық шарттары анықталды. Дәстүрлі оқытудағыдай тек мидың сол жақ жартышарына ғана күш салмай, оң жақ жартышардың әлеуетін іске қосу жолдары негізделді. Оқушылардың «солақай» және «оңқай» жазу ерекшеліктері, ақпаратты қабылдау типтері (аудиал, визуал, кинестетик) және К. Ханнафорд теориясына сүйене отырып, ми жартышарларының үстемдігіне қарай айқындалатын бейіндері талданды. Осы ерекшеліктер ескеріле отырып, табысты оқуды ұйымдастыруға арналған арнайы индикаторлар кестесі белгіленді.
4. Төртінші міндет бойынша нейрофизиологиялық, нейропсихологиялық, нейрокибернетикалық және нейродидактикалық зерттеулерге сүйене отырып, табысты оқуды қалыптастырудың әлеуметтік, ғылыми, білімдік, гуманистік және денсаулық сақтау сияқты негізгі факторлары айқындалды. Осы факторлар мен табысты оқудың мотивациялық, когнитивтік, аксиологиялық-іс-әрекеттік компоненттерін өзара байланыстыратын кіші мектеп жасындағы оқушылардың табысты оқуын қалыптастырудың біртұтас құрылымдық-мазмұндық моделі  жасалды.
[bookmark: _Hlk233125083]5. Бесінші міндет бойынша құрылымдық-мазмұндық модельді оқу процесіне тиімді ендірудің нейропедагогикалық тәсілге негізделген әдістемесі әзірленіп, бұл әдістеменің тиімділігі мен нәтижелілігі арнайы ұйымдастырылған тәжірибелік-эксперимент жұмыстары барысында толық дәлелденді.  Нәтижесінде оқушылардың танымдық белсенділігі мен оқу жетістіктерінің деңгейі артқаны анықталды.
Теориялық негіздері жүйеленіп, тәжірибелік-эскперимент жүзінде тиімділігі дәлелденген әдістеменің  педагогикалық мүмкіндіктерін қолдану үшін келесідей ұсыныстар жасалынды: 
[bookmark: _Hlk233125965]-	зерттеу жұмысының теориялық-әдіснамалық  негіздерінің әмбебаптық  ерекшелігіне сүйеніп, «нейропедагогикалық тәсіл» мен «табысты оқудың»  өзіндік  белгілерін одан әрі зерттеудің іргетасы ретінде қолданып, соның негізінде зерттеуде қарастырылмаған  басқа да  пәндерді оқытудың моделі мен әдістемесін жасауға тірек ретінде алу ұсынылады;
-	«Нейропедагогика тәсілі негізінде  кіші мектеп жасындағы оқушылардың табысты оқуын қалыптастырудың құрылымдық-мазмұндық моделінің» негізгі компоненттерін, оқушылардың қабылдау, зейін, есте сақтау, ойлау, сөйлеу, мидың екі жарты шарын үйлесімді дамыту және эмоциялық-тұлғалық аясын жетілдіруге бағытталған жаттығулар мен техникалардың 10 топтамасын  болашақ бастауыш сынып мұғалімдерін даярлау процесіндегі негізгі кәсіби пәндерді оқытуда ішінара қолдану ұсынылады;
-	зерттеу барысында қол жеткізілген теориялық және тәжірибелік  нәтижелерді «нейропедагогикалық тәсіл» мен «табысты оқудың»  негізінде құрылатын басқа да дербес таңдау  курсының әдістемелік жүйесі ретінде қолдануға немесе осы бағыттағы таңдау  курсының компоненттері ретінде қолдану ұсынылады.

ҚОСЫМША А

Сауалнама сұрақтары

1. Саған мектеп ұнай ма?
* аса ұнамайды;
* ұнайды;
* ұнамайды.

2. Таңертең оянғанда мектепке қуана барасың ба, әлде үйде қалғың келе ме?
* көбіне үйде қалғым келеді;
* әртүрлі болады;
* мектепке қуана барамын.

3. Егер мұғалім ертең мектепке келу міндетті емес, қалағандарың үйде қала аласыңдар десе, сен не істер едің?
* білмеймін;
* үйде қалар едім;
* мектепке барар едім.

4. Сабақтардың кейде болмай қалғаны саған ұнай ма?
* ұнамайды;
* кейде әртүрлі болады;
* ұнайды.

5. Үй тапсырмасы берілмегенін  қалар ма  едің?
* иә;
* жоқ;
* білмеймін.

6. Мектепте тек үзілістер ғана болғанын қалар ма едің?
* білмеймін;
* жоқ;
* иә.


ҚОСЫМША Ә

Оқушылардың оқу табыстылығы қажеттілігін  түсінуін анықтауға арналған тест тапсырмасы

Нұсқаулық: Әр сұраққа бір дұрыс жауапты таңдаңыз.

1-сұрақ. Оқу табыстылығы дегеніміз не?
A) Тек жоғары баға алу
B) Білім алып, оны қолдана білу 
C) Сабақтан қалмау
D) Үй тапсырмасын көшіріп орындау.
 
2-сұрақ. Табысты оқушы қиын тапсырма кездескенде не істейді?
A) Тапсырманы орындамайды.
B) Досынан көшіріп алады.
C) Қайта оқып, мұғалімнен немесе сыныптасынан көмек сұрайды. 
D) Басқа тапсырмаға көшеді.
 
3-сұрақ. Егер оқушы қателессе, табысты оқушының әрекеті қандай болады?
A) Қатесін елемейді.
B) Қатесін түзетіп, одан сабақ алады. 
C) Басқаны кінәлайды.
D) Тапсырманы тастап кетеді.
 
4-сұрақ. Оқу табыстылығына не көмектеседі?
A) Сабаққа дайындалу.
B) Мақсат қою.
C) Қателермен жұмыс істеу.
D) Барлығы дұрыс. 
 
5-сұрақ. Табысты оқушының басты белгісі қандай?
A) Тек «5» алуы.
B) Үнемі білімін жетілдіруге ұмтылуы. 
C) Ешқашан қателеспеуі.
D) Басқалардан көшірмеуі.


ҚОСЫМША В

ҚОСЫМША Г
[image: ]

Табысты оқу


Жетістік 


Сыйлы болу


Өзін мойындату 


Табандылық



















Өз мүмкіндіктерін сыртқа шығару қажеттіліктері, жеке тұлғасын жетілдіруі, дербес дамуы



Мойындау, сый-құрмет қажеттіліктері, өзге адамдардың сый-құрметі, өзін-өзі бағалау


Физиологиялық қажеттіліктер
тамақ, су, тұрғын үй, ұйқы


Меншіктеу қажеттіліктері 
махаббат, достық, қарым-қатынас


Қауіпсіздік қажеттіліктері
жеке қауіпсіздігі, денсаулық, тұрақтылық









Нейропедагогиканың                   ішкі құраушылары


нейродидактика


нейропедагогикалық 
диагностика


тәрбие нейропедагогикасы


түзету және бейімдеу нейропедагогикасы


білім беретін 
нейропедагогикалық ұйымдар



















Оқу әрекетіне қызығушылығы	
Жоғары	Орташа	Төмен	Жоғары	Орташа	Төмен	Эксперимент тобы (80)	Бақылау тобы (64)	0.125	0.45	0.42499999999999999	0.125	0.41	0.46500000000000002	Оқу табыстылығы қажеттілігін түсінуі	
Жоғары	Орташа	Төмен	Жоғары	Орташа	Төмен	Эксперимент тобы (80)	Бақылау тобы (64)	0.1	0.39	0.51	9.2999999999999999E-2	0.437	0.47	
Жоғары	Орташа	Төмен	Жоғары	Орташа	Төмен	Эксперимент тобы (80)	Бақылау тобы (64)	Орташа мәні:	
Жоғары	Орташа	Төмен	Жоғары	Орташа	Төмен	Эксперимент тобы (80)	Бақылау тобы (64)	0.1125	0.42	0.46750000000000003	0.109	0.42349999999999999	0.46750000000000003	


Қол басымдығы бойынша	
ЭТ (80)	БТ  (64)	ЭТ (80)	БТ  (64)	ЭТ (80)	БТ  (64)	«О»	«С»	«А»	69	58	10	5	1	1	Аяқ басымдығы бойынша	
ЭТ (80)	БТ  (64)	ЭТ (80)	БТ  (64)	ЭТ (80)	БТ  (64)	«О»	«С»	«А»	63	52	16	8	1	4	Орташа мәні	
ЭТ (80)	БТ  (64)	ЭТ (80)	БТ  (64)	ЭТ (80)	БТ  (64)	«О»	«С»	«А»	66	55	13	6.5	1	2.5	



Эксперимент тобы	
Аудиал оқушы	Визуал оқушы	Кинестетик оқушы	Орташа мәні	47.5	23.75	28.75	0.5	Бақылау тобы 	
Аудиал оқушы	Визуал оқушы	Кинестетик оқушы	Орташа мәні	43.75	34.380000000000003	21.87	0.5	



 оқушылардың жеке латералдық бейіндік (сол жақ немесе оң жақ жарты психикалық жүктемені көп атқарады) ерекшеліктерін тану	Жоғары	Орташа	Төмен	Жоғары	Орташа	Төмен	Эксперимент тобы (80)	Бақылау тобы (64)	0.47499999999999998	0.22500000000000001	0.3	0.47	0.27	0.26	 оқушылардың аудиал, визуал, кинестетикалық ерекшеліктері	Жоғары	Орташа	Төмен	Жоғары	Орташа	Төмен	Эксперимент тобы (80)	Бақылау тобы (64)	0.45	0.19	0.36	0.42	0.24	0.34	Орташа мәні:	Жоғары	Орташа	Төмен	Жоғары	Орташа	Төмен	Эксперимент тобы (80)	Бақылау тобы (64)	0.46	0.21	0.33	0.45	0.25	0.3	



Қазақ тілінен кесінді тапсырма
эксперимент 	жоғары	орта	төмен	11.25	35	53.75	бақылау	жоғары	орта	төмен	14	31.25	54.68	Столбец1	жоғары	орта	төмен	



Оқу кесінді тапсырмасы нәтижесі
Эксперимент	Фонолог.сана	Сөз тіркесуі	Мазмұндау	30	28.75	43.75	Бақылау	Фонолог.сана	Сөз тіркесуі	Мазмұндау	35.9	37.5	28.1	



 оқушылардың жеке латералдық бейіндік (сол жақ немесе оң жақ жарты психикалық жүктемені көп атқарады) ерекшеліктерін тану	Жоғары	Орташа	Төмен	Жоғары	Орташа	Төмен	Эксперимент тобы (80)	Бақылау тобы (64)	0.47499999999999998	0.22500000000000001	0.3	0.47	0.27	0.26	 оқушылардың аудиал, визуал, кинестетикалық ерекшеліктері	Жоғары	Орташа	Төмен	Жоғары	Орташа	Төмен	Эксперимент тобы (80)	Бақылау тобы (64)	0.45	0.19	0.36	0.42	0.24	0.34	Орташа мәні:	Жоғары	Орташа	Төмен	Жоғары	Орташа	Төмен	Эксперимент тобы (80)	Бақылау тобы (64)	0.46	0.21	0.33	0.45	0.25	0.3	



Қазақ тілі 1 кесінді бақылау тапсырмасы
Эксперимент	Жоғары	Орта	Төмен	55	35	10	Бақылау	Жоғары	Орта	Төмен	15.6	18.7	1.8	Столбец1	Жоғары	Орта	Төмен	



Қазақ тілі 2-кесінді бақылау тапсырмасы
Эксперимент	Жоғары	Орта	Төмен	50	37.5	12.5	Бақылау	Жоғары	Орта	Төмен	12.5	43.75	43.75	Столбец1	Жоғары	Орта	Төмен	



Қазақ тілі 3 -кесінді бақылау тапсырмасы
Эксперимент	Жоғары	Орта	Төмен	48.75	37.5	13.75	Бақылау	Жоғары	Орта	Төмен	10.9	23.4	62.5	Столбец1	Жоғары	Орта	Төмен	



Әдебиеттік оқу 1 кесінді нәтижелері
Эксперимент	Жоғары	Орта	Төмен	58.75	35	6.25	Бақылау	Жоғары	Орта	Төмен	18.75	23.4	57.8	



Әдебиеттік оқу 2 кесінді нәтижесі
Эксперимент	Жоғары	Орта 	Төмен	72.5	16.25	11.25	Бақылау	Жоғары	Орта 	Төмен	23.44	23.44	53.12	

